
ÎNTRE DOUĂ VEACURI 


La sfirşitul lunii septembrie 1795, locotenent-colonelul 
de vinători Feodor Andreevici Rileev primi o veste care 
ar îi trebuit să-l bucure: Anastasia Matveevna, soţia sa, 
născuse un băiat. Feodor Andreevici, însă, nu se arătă prea 
entuziasmat de evenimentul familial. Și avea motive. Nici 
unul dintre copiii cărora le dăduse viață Anastasia Matve- 
evna nu trăise decit săptămîni sau luni. Oare alta va fi soarta 
noului născut? Soţia îl ruga insistent să vină acasă. Dar 
nu era convins că merita să intervină pe lîngă comandant 
pentru obținerea unei permisii și, bineînţeles, a unui avans 
din soldă. La drept vorbind, nu ţinea cu tot dinadinsul 
s-o revadă pe Anastasia Matveevna, de care se despărţise, 
în urmă cu vreo trei luni, în termeni nu prea cordiali. Hoţări. 
deci, fără a mai sta pe ginduri, să rămînă la regiment. Însă 
de acasă primea mereu vești. Într-una din ultimele scrisori, 
Anastasia Matveevna spunea că băiatul este sănătos şi că 
1-a dat numele de Kondrati. 

Cum ar fi putut bănui, atunci, Feodor Andreevici că 
numele fiului său va fi consemnat la loc de cinste, peste 
veacuri, în istoria și literatura rusă? | 

Curînd locotenent-colonelul Rileev se retrase din armată. 
Cum însă cătunul Batovo cu cei douăzeci, treizeci de ţărani, 
cumpărat de Anastasia Matveevna în apropierea Sankt- 
Petersburgului, de-abia asigura cele necesare traiului fami- 
lei, el își căută o slujbă. Și-apoi nici viaţa de aici nu-l satis- 
făcea pe Feodor Andreevici. După atiţia ani de peregrinări 

cu regimentul prin toate provinciile ţării, ar fi vrut măcar 
acum să se stabilească la Petersburg sau la Moscova. Priva- 
ţiunile permanente, neînțelegerile cu soţia, care nu ezita să-i 
comenteze dispoziţiile, făcînd apel la bunul simț, îl deter- 
minară să accepte prima ofertă ce i s-a făcut — administrator 
al moșiilor contelui Goliţin. Se mută deci la Kiev şi în scurtă 
vreme uită de familie. 

Anastasia Matveevna se resemnă după plecarea soţului. 
De fapt se obișnuise să-l vadă doar în timpul concediilor 
care i se păreau întotdeauna lungi și obositoare. Prea îi 
plăcea să ordone şi să fie ascultat fără cricnire. Suportase 
cu greu prezenţa lui Feodor Andreevici şi în ultimele luni. 
Discuţiile în contradictoriu se încheiau adesea cu izbucniri 
violente din partea soțului. Scenele acestea o umileau şi 
o jigneau. Singura bucurie era Kondrati. Zburdălniciile 
lui, întrebările-i naive o distrăgeau și o făceau să uite de jigniri 
şi umilințe. 

Acum nu-i rămăsese decit băiatul şi asupra lui își revărsă 
toată afecțiunea de care era în stare. Trebuia însă să se gin- 
dească la viitorul copilului său. Ar fi dorit să-l înscrie la unul 
din liceele recent înfiinţate, unde auzise că li se dă elevilor 
o educaţie aleasă, dar pentru a ajunge acolo avea nevoie de 
relaţii în inalta societate sau chiar la curte. Dar ea nu se 
putea lăuda cu așa ceva.. De altfel, n-ar îi reuşit să: acopere 
nici cheltuielile de întreținere, destul de mari. De aceea 
hotări să-şi dea fiul la liceul militar, unde ar fi beneficiat de 
anumite înlesniri de taxe. I se stringea inima la gindul că 
nu-l va mai avea în preajma ei decit în vacanţa de vară, că 
de âcum se va afla mereu printre străini. Auzise că viaţa 
la liceul militar este la fel cu cea din cazarmă, că disciplina 
este extrem de severă și se aplică frecvent fel de fel de pedepse. 
Totuşi, nu putea proceda altfel. Aceasta era unica posibili- 
tate de a-i asigura o carieră. 

La începutul lunii ianuarie, într-o zi geroasă, cind vintul 
spulbera năprasnic zăpada căzută peste noapte, Anastasia 
Matveevna plecă cu băiatul la Petersburg. Se prezentă în 
audienţă la directorul liceului militar, Friedrich Maximi- 
lian Klinger, şi-l rugă să-i primească fiul. Însă. Kondrati 
abia împlinise cinci ani şi nu putea fi incadrat nici măcar în 
grupa « cadeţilor minori », cum era denumită secţia de preşco- 
lari. Abia după insistenţe repetate şi îndelungi, Klinger 

L: 14 decembrie 1825, o falangă 
de tineri îndrăzneţi au cutezat 
să înfrunte deschis întunecata auto- 
craţie, care apăsa de veacuri Rusia. 
Poporul, pentru a cărui libertate 
s-au jertfit, i-a numit decembriști, 
unind într-o indestructibilă legătură 
fapta lor temerară de momentul 
istoric în care s-a zămislit. 

Principalul organizator al răscoa- 
lei, cel mai activ militant al ei, a 
fost poetul Kondrati Rileev. Con- 
vins de necesitatea de a deschide 
patriei o cale spre propăşire, de a o 
elibera de orice constrîngere des- 
potică, el păşea la 28 de ani în 
rîndurile unei organizaţii revolu- 
ţionare, unde, în scurtă vreme, 
radicalismul, clarviziunea concep- 
ţiilor sale îl vor situa printre con- 
ducătorii ei. 

Activitatea sa literară este strîns 
legată de idealurile înaintate pentru 
care milita. Versurile-i afirmau 
datoria sacră a poetului de a fi 
cetăţean și transfigurau cu o reală 
frumuseţe artistică cele mai înalte 
idei şi sentimente. Poemele sale 
înflăcărate trezesc conștiința ador- 
mită a contemporanilor, condamnă 
nimicnicia acelora care se complac 
În pasivitate, cheamă la luptă pentru 
scuturarea autocrației. 


Viaţa i-a fost scurtă (1795—1826), 
dar clocotitoare şi pasionantă. Nimic 
nu l-a înfricoșat, deși îşi dădea 
seama că înfrîngerea însemna moar- 
tea sau exilul în ocnele Siberiei. 
Patriotismul fierbinte i-a dat tărie 
să viseze şi să lupte neabătut pentru 
fericirea poporului. La14decembrie, 
alături de cei mai devotați fii ai 
patriei, pe care i-a însufiețit cu 
versurile sale, nu şi-a precupeţit 
viaţa, convins de necesitatea unui 
exemplu care să-i trezească pe 
urmaşi din amorţeală. Şi, într-adevăr, 
sacrificiul lor a fost un început de 
măreaţă epopee ce s-a continuat 
prin «veacul crîncen », atrăgînd 
în mişcarea de eliberare şiruri tot 
mai largi de luptători, care din a 
doua jumătate a secolului al XIX-lea 
au predat steagul proletariatului 
rus, legatar şi ferm înfăptuitor al 
operei pe care au început-o decem- 
briştii. 

Cartea de față a publicistului 
clujean, lector univ. A. Ghijiţchi, 
evocă într-o viziune artistică de 
amploare evenimentele şi  fră- 
mîntata istorie a acelor ani, pe 
fundalul cărora prinde viaţă figura 
luminoasă a acestei personalități 
vulcanice, ce se bucură și astăzi 
de o înaltă preţuire pentru nobilele 
sentimente ce l-au animat. 


acceptă o soluție de compromis, propusă de unul dintre profe- 
sori, care pe vremuri îl cunoscuse pe Feodor Andreevici. 
Și astfel, în ianuarie 1801, Kondrati Rileev a fost înscris 
«volintir » la liceul militar din: Sankt-Petersburg. 


Primele zile de primăvară ale anului 1801 au adus poporului 
Rusiei vestea morţii monarhului-tiran. Pavel I Romanov a 
fost ucis, la 12 martie, în palat. Tronul țarilor fu ocupat de 
Alexandru I, de numele căruia îşi legaseră speranţele multe 
minți luminate din imensul imperiu. Noul ţar avusese ca 
mentor pe elveţianul La Harpe, adept al filozofiei luministe, 
care proclamase cu fermitate că «monarhul trebuie să se 
considere primul slujitor al ţării şi părinte al poporului său », 
că « legile și dragostea constituie o chezăşie a puterii într-un 
stat, mai sigură decit închisorile şi baionetele ». Într-adevăr, 
Alexandru I şi-a început domnia cu atragerea la cirmuire a 
unor militanţi pe tărim obștesc cunoscuţi prin concepţiile 
lor înaintate, ca Speranski, Mordvinov, Novosilţev, Cearto- 
riiski, cu numirea lui Karazin în postul de ministru al culturii 
chiar a doua zi după ce acesta a fost eliberat din fortăreaţa 
Petropavlovsk. Din imperiul tăcerii, al zăpezilor și al conifere- 
lor fusese adus, încă sub Pavel I, scriitorul Radişcev, surghiu- 
nit în Siberia de către Ecaterina a II-a, care îl considerase 
«un răzvrătit mai periculos decit Pugaciov », pentru că a 
cutezat să se ridice împotriva absolutismului, să proclame 
dreptul natural al tuturor oamenilor.la libertate, indiferent de 
clasă şi stare materială, pentru că luase apărarea milioanelor 
de şerbi, ţinuţi în servitute și beznă. Radișcev publicase în 
tipografie proprie celebra Călătorie de la Petersburg la Moscova, 
un act de acuzare virulentă la adresa monarhiei şi a întregului 
sistem social feudal, carte care a contribuit în măsură conside- 
rabilă la trezirea conștiinței cetățenești, la educarea cititorilor 
in spiritul ideilor înaintate ale secolului luminilor. Alexan- 
dru I l-a chemat la Petersburg, de |a moșia unde avea domici- 
liu forţat și l-a inclus în comisia de sub președinția conțelui 
Zavadovski, care avea misiunea elaborării unor legi. 

Țarul a creat şi un Comitet secret — cunoscut sub denumi- 
rea de «junii amici » ai împăratului — care a primit însărci- 
narea de a pregăti un proiect general de reforme. 

Deşi nu erau în fond decit nişte liberali moderați, care se 
străduiau doar să prevină eventualele tulburări în ţară prin 

înlesniri neînsemnate, prin reforme care nu vizau schimbări de 
esenţă în orinduirea existentă, acţiunile membrilor comite- 
tului au iscat suspiciune şi opoziţie în cercurile curtenilor 
mai virstnici, care s-au grăbit să-i discrediteze, numindu-i 
«bandă iacobină ». 

În rîndurile luptătorilor antifeudali se concep proiecte 
de eliberare a ţăranilor șerbi, eliberare cerută imperios de 
dezvoltarea relaţiilor capitaliste. Scriitorul de orientare radiș- 
ceviană l]. Pnin, în cartea Contribuţii la problema învăţă- 
mîntului (1804), ridicase cu fermitate problema lichidării 
iobăgiei,. iar lucrarea lui Kaisarov Despre eliberarea șerbilor 
din Rusia, publicată în 1806 în străinătate, demonstra, cu 
argumente bazate pe date statistice asupra dezvoltării econo- 
miei naţionale, nerentabilitatea muncii şerbilor. Ceva mai 
tirziu, revoluționarul N. 1. Turgheniev exprima într-o for- 
mulă lapidară atitudinea cercurilor înaintate faţă de această 
chestiune: « Existenţa robiei constituie o piedică în calea 
succeselor Rusiei ». 

Sub presiunea opiniei publice, a tendinţelor de eliberare 
manifestate tot mai hotărît, Alexandru 1 însărcină Comitetul 
secret să studieze proiectul amiralului Mordvinov și promulgă, 
încă în 1801, legea conform căreia negustorii și țăranii aparţi- 
nători statului aveau dreptul să cumpere pămînt în regiunile 
nepopulate, iar în 1803 legea despre « plugarii liberi », care 
dădea moşierilor dreptul să-i elibereze pe șerbi și să le repar- 
tizeze loturi de pămînt. Aceste loturi, însă, trebuiau răscumpă- 
rate cu sume considerabile, pe care, firește, nu le aveau 
țăranii. Orice alte forme de eliberare nu se admiteau. Deși 
acest ucaz a ţinut seama de avantajele nobilimii, totuși el a 
nemulţumit profund pe moșierii conservatori. 

Legile inspirate de «junii amici» nu au putut duce lao 
adevărată eliberare a ţărănimii şerbite şi s-au soldat cu rezul- 
tate minime. (Au fost eliberați 47 153 ţărani, adică doar 
0,5%, din totalul şerbilor,) Însă faptul că s-a preconizat 
repartizarea unor loturi ţărănimii însemna că în oceanul 
proprietăţii funciare feudale începeau să apară primii germeni 
ai proprietăţii burgheze asuprâ pămîntului. 

Măsurile acestea, cît şi multe altele, adoptate în primii ani 
ai domniei lui Alexandru Il au menţinut iluziile liberalilor. 
Astfel a fost lichidată așa-numita 4 expediţie secretă» — 
vastul sistem de spionaj şi reprimare în interiorul imperiu- 


8 


lui ; s-a declarat solemn că guvernul va respecta cu stricteţe 
legile în vigoare; s-a acordat o amnistie parţială ; interdicţia 
tipografiilor particulare, pusă în aplicare sub Pavel I, a fost 
lichidată ; se acordau cu uşurinţă pașapoarte pentru călăto- 
riile în străinătate și se admitea procurarea cărţilor din Occi- 
dent, fără nici o restricţie. 

A fost înfăptuită și o reformă a Senatului. În locul vechii 
organizări s-au creat ministere după model european și un 
Comitet al miniştrilor, prezidat de ţar. În manifestul privind 
reforma Senatului se menţiona că acestui organ executiv îi 
vor fi subordonate toate celelalte instituţii de stat și controlul 
asupra traducerii în viaţă a deciziilor și legilor. Cind însă 
Comitetul miniştrilor a încercat să facă uz de prerogativele 
cu care fusese învestit, curtea fu cuprinsă de panică, iar ţarul 
se grăbi să îngrădească puterea organului executiv suprem, 
limitindu-i atribuţiunile la supravegherea respectării legilor 
vechi. Promulgarea legilor noi şi înfăptuirea unor reforme 
radicale în viaţa socială au fost declarate de competenţa 
exclusivă a lui Alexandru I. În felul acesta «drepturile» 
Comitetului de miniştri s-au redus la zero. 

În anul 1804 s-a adoptat un nou statut al cenzurii. El a 
constituit, fără îndoială, o îriînă în dezvoltarea liberă a litera- 
turii şi artei. Dar la început prevederile sale nu se respectau 
cu rigurozitate, pentru că cenzorii primiseră o dispoziţie în 
care erau îndemnați să manifeste « indulgență ». Poate datorită 
acestui fapt a fost posibilă reviviscenţa tradiţiilor publicistu- 
lui N. Novikov şi ale satirei fabulistului Krilov din perioada 
«marii primăveri a ultimului deceniu» al secolului al XVIII-lea, 
tradiţii care şi-au găsit o strălucită fructificare în activitatea 
noii pleiade de scriitori militanţi, Pnin, Popugaev, Born. 

Reformele de la începutul domniei lui Alexandru |] erau 
doar tentative de a «înnoi» autocraţia, de a o ajusta la noile 
cerințe, păstrindu-i neştirbită esenţa. Țarismul simţea că 
perpetuarea instituţiilor perimate îi poate fi fatală, de aceea 
a trecut la înfăptuirea unor reforme, străduindu-se ca sub 
această pavăză să se consolideze, pentru a rezista cît mai mult 
timp la asaltul noului, impus de viaţă. | 

Chiar din noaptea complotului împotriva lui Pavel I, 
s-au întreprins și în domeniul politicii externe citeva acțiuni 
menite să imbunătăţească situaţia Imperiului Rus. Alexandru [ 
a încercat să lichideze grabnic orice diferend cu Anglia, 

pentru a îndepărta din Marea Baltică escadrele amiralului 
Nelson şi a salva astfel porturile ţărilor aliate și neutre de 
blocadă, de bombardamente, cît și de paralizarea navigaţiei 
vaselor comerciale. Concomitent, în mare taină, s-au dus 
tratative şi cu Franţa, în vederea clarificării relaţiilor. 

Intensa activitate diplomatică s-a încheiat cu rezultate 
pozitive. Pentru un răstimp scurt pacea a fost întronată în 
Europa. Însă îndată ce Napoleon se autoproclamă împărat 
al Franţei, el începu să traducă în viaţă politica sa agresivă. 

Coaliția statelor europene, la care aderă în 1805 şi Rusia, 
suferi înfrîngeri după înfrîngeri. Bătăliile de la Ulm şi Au- 
sterlitz, Yena şi Auerstedt, Preussisch şi Friedland decimară 
armatele prusace, austriece şi ruseşti. Bonaparte ajunse 
pînă la granițele Rusiei și impuse ţarului.rușşinosul tratat 
de la Tilsit. Imensele pierderi materiale și umane, înfringerile 
consecutive și ştirbirea prestigiului ţării pe plan extern, 
provocară în Husia o nemulţumire generală. Caracterizind 
starea de spirit a contemporanilor săi, poetul Puşkin scria ceva 
mai tirziu că însuşi cuvintul «Tilsit » devenise «un sunet 
jignitor » pentru auzul oricărui rus. 

Spre a linişti spiritele, Alexandru 1 fu nevoit să revină 
asupra reformelor. M. M. Speranski primi astfel imputernicirea 
de a elabora un proiect general. Lucrările au fost încheiate în 
toamna anului 1809. Speranski, ca şi «junii amici » la înce- 
putul domniei lui Alexandru, intenţiona să îndepărteze 
« pericolul revoluţiei » prin concesii făcute la vreme. În acest 
scop proiectul său nu se atingea nici de iobăgie, nici de monar- 
hie, ci preconiza doar crearea unei Dume de stat, divizarea 
puterii de guvernămint în legislativă şi executivă, introducerea 
censului electoral de proprietate. Aceste reforme ar fi dat 
Rusiei aspectul de «stat european». 

Nobilimea însă fu îngrozită de reformele preconizate de 
Speranski. Sub influenţa ei şi guvernul le consideră prea 
radicale şi nu le dădu curs. Dintre toate proiectele n-a fost 
acceptat decit acela al înfiinţării unui Consiliu de stat — care 
a rămas în realitate doar un organ consultativ, alcătuit din 
funcţionari superiori numiţi personal de ţar. Dar şi accep- 
tarea acestei reforme nemulțumi cercurile aristocratice, care 
văzură în ea o manifestare a « spiritului revoluţionar » şi o 
subminare a unor rinduieli seculare. Cel mai mult o înspăimîn- 
tară legile privitoare la decernarea titlurilor în rindurile curte- 

nilor și ale funcţionarilor civili. În numele nobilimii reacţio- 
nare, scriitorul N. Karamzin înaintă țarului, în 1811, un 
memoriu intitulat Despre Rusia veche şi cea nouă. În acest 
memoriu Karamzin susținea că unica salvare a imperiului 
rezidă în menţinerea neclintită. a autocrației şi iobăgiei. 
El considera că «una din principalele cauze ale nemulțumirii 
ruşilor față de guvernul actual constă în dragostea lui exage- 
rată pentru reforme », ceea ce chipurile duce la ruinarea ţării. 
Toate reformele iniţiate în ultimii ani fură supuse unei critici 
aspre. Karamzin ridiculiza faptul că, conform legilor lui 
Speranski, « un viceguvernator este obligat să cunoască figura 
lui Pitagora, iar supraveghetorul dintr-un ospiciu să știe 
dreptul roman ». El insista să fie perpetuată « puterea salva- 
toare a ţarului » și amintea că «orice innoire în ordinea de 
stat constituie un pericol». În locul tuturor reformelor proiec- 
tate sau înfăptuite, Karamzin propunea să fie găsiți cinci- 
zeci de guvernatori «bine intenţionaţi» și cît mai mulți 
preoţi cucernici și asigura că «treburile vor merge ca 
pe roate» 

Noile complicaţii apărute pe plan extern şi ostilitatea fățișă 
a nobilimii determinară înlăturarea lui Speranski, sub pre- 
textul că a încercat să introducă în Rusia legi și instituții 
bonapartiste. S-au găsit și oameni care să-l acuze de spionaj 
în favoarea Franţei. Alexandru 1 îl sacrifică pe secretarul de 
stat Speranski, fără prea mari remușcări. În martie 1812 
acesta fu chemat la curte și după o discuţie de două ore cu 
țarul se întoarse tulburat acasă. Aici îl aştepta ministrul de 
interne, Balașov, care-i sigilase toate hirtiile și adusese şi o 
caleașcă pentru a-l duce în surghiun la Nijni- Novgorod. 
Reacţiunea jubila. Unii moșieri din provincie își exprimau 
mirarea că Alexandru ] nu l-a executat pe acest « revoluţio- 
nar». Sub presiunea înverșunatelor atacuri, locul de exil al 
fostului sfetnic al curții fu fixat și mai departe, la Permi. 

Seismele evenimentelor anului 1812 incepură să se facă 
tot mai simţite şi treptat încercările de'reformă fură date 
uitării. Politica internă și externă a guvernului îşi schimbă 
cursul în mod radical. Dacă la începutul domniei lui Alexandru 
se vorbea despre proclamarea Constituţiei ca despre un lucru 
iminent (« Toţi nu visează decit la Constituţie» — ironiza 
N. Karamzin), acum noţiunile de «cetăţean », «libertate», 
«constituţie » sînt pur şi simplu interzise. Rusia țaristă își 

ajustează vestonul de jandarm european și supune unei 
exploatări tot mai crincene țărănimea şerbită. 

Generalul Arakceev, sfetnicul ţarului, instaurează un regim 
de teroare nemaipomenită. Traducind în viaţă proiectele 
lui Alexandru I, referitoare la militarizarea ţăranilor aparţină- 
tori statului, el înfiinţează numeroase «colonii militare», 
pentru a dispune, după opinia sa, de cadre de manevrat, 
mai. ales în lupta împotriva « rebelilor » din ţară. Dar opri- 
marea arakceevistă a generat o rezistenţă îndirjită. 

Năzuinţa spre libertate a poporului n-a putut fi înăbușită 
nici în această perioadă de triumf a reacţiunii. Forţele progre- 
siste căutau cu febrilitate noi modalităţi de luptă, care să 
ducă la subminarea absolutismului, la sfărimarea cătuşelor. 

Scîntei în bezna ţaristă izbucniră curînd. 


ZIDURI MOHORIÎTE 


4 Volintirul » Kondrati Rileev avea să petreacă peste 
treisprezece ani la liceul militar din Sankt-Petersburg. Elevii, 
în număr de peste o mie, organizaţi în companii și batalioane, 
erau supuși unui program riguros. Regulamentul de funcţio- 
nare interioară era similar cu cel din cazărmi, deoarece un 
viitor ofiţer trebuia să trăiască din plin mai întîi viaţa osta- 
şului de rind, pentru a se căli fizic şi «a înţelege nevoile solda- 
tului ». Disciplina era excesiv de severă. Instrucţia militară 
ocupa foarte mult din timpul pe care cadeţii l-ar fi putut 
folosi mult mai bine pentru desăvirşirea pregătirii lor. 

Directorul școlii, Friedrich Klinger, era un adept convins 
al sistemului prusac şi-l aplica cu străşnicie în instruirea viito- 
rilor ofiţeri. Mărturiile contemporanilor îl înfăţişează ca pe un 
om morocănos, care ciştigase încrederea maimarilor săi prin 
servilism și conştiinciozitate în îndeplinirea ordinelor, prin con- 
cepţiile sale pedagogice retrograde. Renunţase de mult la libera- 
lismul afișat în tinereţe, în perioada „Sturm und Drang“'-ului 
(„Furtunii şi avintului““), devenind în noua sa patrie adoptivă, 
un monarhist fanatic și depunind toate eforturile pentru a 
creşte generații de apărători zeloși ai tronului. De aici rivna 
și pedanteria cu care se silea să propage și să impămintenească 
sistemul prusac în armata rusă. În acest scop, Klinger acţiona 
după principii simple: supunerea oarbă în fața superiorilor, 
executarea docilă a dispoziţiilor primite, aplicarea largă a con- 
stringerii și a pedepselor corporale ca mijloc de educaţie. Nuiaua 
era frecvent utilizată la liceul militar din Sankt-Petersburg. 

Se apela tot atit de îrecvent şi la carceră. Ideea comentării 
ordinului și a neexecutării lui trebuiau excluse nu numai din 
vocabularul elevilor, dar şi din conştiinţa lor. Aceasta se 
urmărea cu perseverenţă diabolică de-a lungul anilor de școla- 
vizare. Ofițerii ieşiţi din liceul condus de Friedrich Klinger 
trebuiau să fie doar executanţi docili, slugi credincioase. 
Anticipind « veacul crîncen » al domniei lui Nicolae I, de fapt 
pregătindu-i cadrele de nădejde, Klinger nutrea o repulsie 
instinctivă faţă de elevii înzestrați intelectual. Spiritul de 
iniţiativă, mintea ageră generau suspiciune, căci ascundeau 
eventualitatea unei înfruntări şi nesupuneri în executarea 
ordinelor absurde, contrare celei mai elementare raţiuni. 

Dacă înainte de a deveni « volintir » Rileev tremura adesea 
ca varga în momentele de dezlănțuire a tatălui său, cind 
nici Anastasia Matveevna nu putea să-l apere de pedepse prea 
severe pentru virsta lui fragedă, acum, între zidurile mohorite 
ale liceului, avea în permanenţă coşmarul nuielei şi al car- 
cerei. Nu împlinise nici șase ani, cînd auzi pentru prima dată 
şuieratul nuielei şi văzu vircile singerii pe spatele unui coleg 
din clasele superioare, care îndrăznise să răspundă « obraznic » 
unui profesor. Privea cu pupilele dilatate cum vergeaua 
mlădioasă mușşca fișii din pielea colegului. Directorul Kljn- 
ger, nelipsit de la aceste spectacole barbare, strigă numele 
unei alte victime şi îi ordonă să se prezinte în pas alergător 
pentru a-şi primi pedeapsa. Glasul răgușit de efort al directo- 
rului îi aminti lui Rileev de Feodor Andreevici. Pentru citeva 
clipe imaginea tatălui se suprapuse peste aceea a directorului. 
Îl cuprinse groaza. Începu să tremure, apoi fugi cît îl ţineau 
picioarele spre clădirea şcolii. Urcă într-un suflet scările 
metalice, în formă de șurub, ţişni pe lingă plantonul de pe 
coridor, pătrunse în dormitorul « volintirilor » și se aruncă 
plingind pe pat. Dacă în acel moment s-ar îi aflat pe undeva 
pe aproape Anastasia Matveevna, băiatul ar fi alergat îngrozit 
pe străzi, i-ar fi cuprins cu disperare gitul şi, sufocat de plins, 
ar fi rugat-o să-l ia de aici, să-l ducă înapoi la Batovo printre 
jucăriile lui, să-l apere de Klinger — Feodor Andreevici. Dar în 
locul mamei se trezi cu pedagogul clasei, care îl inșfăcă de braţ 
şi-l duse pe sus spre careul din curtea liceului. Directorul îl privi 
lung, încercînd să-și amintească numele «volintirului» și zimbi 
hidos, alungindu-şi faţa cabalină. De data aceasta, probabil, 
numai vîrsta elevului îl făcu să se abţină de la rostirea numelui 

unei noi victime. Însă zimbetul era grăitor: la prima ocazie 
va face cunoștință cu nuiaua și preasensibilul e volintir» Rileev. 
Scena aceasta din curtea liceului i-a produs lui Rileev 
un adevărat șoc şi i s-a întipărit pentru totdeauna în memorie. 
Viaţa de internat se desfășura în continuare egal, timpul 
elevilor fiind drămuit și împărţit în orar cu migală de Klinger 
și ajutoarele sale. Deșteptarea la onele şapte, încolonarea în 
faţa uşii, înviorarea, meditaţia de fn aa dejunul, cursu- 
rile, prinzul, două ore libre, apoi iarăși interminabile ore de 
meditaţie sau, în unele zile, de instrucţie militară, încolonarea 
pentru cină, revenirea în sălile de clasă şi, în sfîrșit, multdori- 
ta stingere. Zi de zi, lună de lună, același program. Fireşte, 
vacanţa era așteptată cu nerăbdare și emoție. Abia atunci 
putea să arunce cît colo uniforma, să doarmă cit îi va plăcea 
și să nu sară din pat buimăcit, în zori, la sunetul goarnei. Cind 
se gindea că va alerga ore întregi prin livadă, pină departe pe 
malul rîului, de unul singur, fără nici un supraveghetor, dar 
absolut nici unul, se simţea cuprins de o supremă fericire. 
Cei treizeci de kilometri pînă la Batovo, Kondrati îi parcurgea 
de obicei în picioare, ţinindu-se de umerii bătrinului vizitiu 
și zorindu-l într-una, pînă ce caii înspumați se opreau lingă 
pridvorul casei. În primele vacanțe se arunca din trăsură în 
braţele Anastasiei Matveevna, o zbughea în camera sa să-şi 
vadă doar o clipă jucăriile, apoi dispărea în livadă printre 
pomi şi tufișuri și nu se îndura să vină la masă, pină nu apărea 
mama. Anastasia Matveevna se schimba şi ea în aceste zile. 
Privirea ei părea mai caldă, glasul pierdea din asprime, iar 
obrajii din paloarea obișnuită. Gindurile sumbre, ivite în 
solitudine, se risipeau îndată ce începea să răsune în casă 
vocea lui Kondrati. În vederea sosirii fiului se făceau pregătiri 
minuţioase cu săptămîni înainte. Se deretica cu grijă prin 
casă, se greblau pajiștile din livadă şi se măturaa aleile. Toţi 
al casei parcă erau în ajunul unui mare eveniment. 
Kondrati nu vorbea de obicei despre timpul petrecut între 
zidurile mohorite ale liceului. Prefera să-și împărtăşească 
impresiile vii, de peste zi. Numai arareori, cînd întrebările 
Anastasiei Mateevna deveneau prea insistente, reda cîte un 
episod din viaţa de elev, dar întotdeauna îi venea în minte 
ceva trist, dezgustător, încît Anastasia Matveevna regreta 
că l-a întrebat și îi promitea să. nu mai stăruie cu întrebările. 
Doar peste cîțiva ani, Kondrati începu să-i povestească, fără 

a fi întrebat anume, despre unii dintre profesori. Vorbea 
cu respect de M. Talizin, profesorul de literatură rusă şi 
istorie, care preda cu pasiune și știa să aprindă imaginaţia 
elevilor, să le insufle dragostea pentru trecutul glorios şi cultura 
naţională. Talizin îi cucerea pe elevi şi prin atitudinea plină 
de înțelegere, prin simplitatea cu care aborda orice problemă. 
Mai tirziu, în jurul profesorului iubit s-au grupat cîțiva elevi 
din clasele superioare, şi sub îndrumarea lui şi-au încercat, 
timid, condeiul. Printre aceștia s-a numărat și Kondrati 
Rileev. Își amintea, de asemeni, de Adolf Schmidt, profesorul 
de fortificaţie şi artilerie, care transmitea elevilor cunoştinţe 
temeinice, cu metode adecvate, sau de blindul pedagog 
Perski, prigonit de către directorul Klinger, pentru că se 
străduia să-i scutească pe elevi de aplicarea prea frecventă a 
principiilor prusace de educație. 

Viaţa claustrată între zidurile liceului, disciplina excesivă, 
programul cazon au fost potrivnice bucuriilor firești ale copilă- 
riei. Calul şi sabia de lemn, care se asociază de obicei imaginii 
unui băiat de 5—6 ani, erau pentru 'Kondrati Rileev, ajuns 
« volintir » la liceul militar, un vis realizabil doar în vacanța 
ce se scurgea surprinzător de repede. 

Liceul militar din Sankt-Petersburg se număra printre 
«instituţiile închise ». Direcţiunea veghea grijuliu ca viața 
trepidantă din jur să nu pătrundă între zidurile mohorite. 
Cu atit mai mult cu cît în primii ani ai noului veac se propagau 
idei cel puţin «suspecte» din punctul de vedere al directo- 
rului Klinger. Problema izolării discipolilor săi, a canalizării 
atenţiei lor doar spre materiile predate îl preocupa mereu. 
La un moment dat Klinger se văzu nevoit să adopte măsuri 
speciale de precauţie: reduse la cîteva minute întrevederile 
elevilor cu părinţii şi rudele apropiate, evita să acorde învoiri 
în oraş, mai'ales cînd era vorba de plimbări sau vizite indivi- 
duale, recomandind cu insistenţă ieșirile în grup, cu prezenţa 
obligatorie a unui pedagog instruit special; recurse la diverse 
subterfugii pentru a suspenda întilnirile cu ofiţerii din regi- 
mentul tutelar, care, conform tradiţiei, petreceau săptăminal 
cîteva ore libere în mijlocul viitorilor colegi. Nu-i plăceau 
de loc discuţiile acestor ofiţeri cu cadeţii. Încercase să fixeze 
cu rigurozitate temele convorbirilor între ofiţeri şi elevi, dar 
nu ajunsese la nici un rezultat pozitiv, pentru că ele se desiă- 
şurau spontan, pe teme absolut imprevizibile. Spre stupoarea 


16 


sa, directorul constatase că tocmai ofițerii din regimentul tute- 
lar erau aceia care mijloceau legătura cadeţilor cu viaţa 
social-politică şi introduceau în incinta liceului ziare și cărţi 
necenzurate de corpul profesoral. De aceea se grăbi să inter- 
zică aceste întilniri, în pofida protestului elevilor şi al ofiţe- 
rilor. Dar elevii recurseră la fel de fel de şiretlicuri şi continuară 
să se întilnească cu ofiţerii care se bucurau de o deosebită 
stimă în faţa lor. De altiel ei se foloseau de multiple şi inge- 
nioase mijloace pentru a crea, ori de cite ori era cu putinţă, 
breşe în sistemul klingerian de apărare. Zidurile mohorite 
se dovedeau a fi penetrabile. 

La izbucnirea războaielor napoleoniene, elanul patriotic 
cuprinse tot tineretul studios. Elevii claselor superioare 
încheiau grabnic cursurile şi schimbau uniforma de cadet cu 
aceea de ofiţer. Veştile despre faptele de eroism săvirşite de 
aceștia pe front ajungeau cu o repeziciune uluitoare în liceul 
din Sankt-Petersburg. Zvonurile circulau dintr-o clasă 
într-alta, amplificîndu-se mereu, atingind adesea sfera fanta- 
sticului. Imaginaţia adolescentină lucra febril. Liceul lui 
Klinger se asemăna în acele zile tu un stup în preajma roirii. 

În această perioadă, adolescentul Kondrati Rileev citeşte 
cu aviditate literatură și în special lucrări de istorie. 

“Răscoala lui Emilian Pugaciov, care izbucnise dincolo de 
Volga doar cu vreo patru decenii în urmă, zguduind din temelii 
imperiul țarist, îi reține în mod deosebit atenţia, însă nu poate 
afla decit foarte puţin despre ea. Cenzura ţaristă a luat toate 
măsurile ca să nu apară decît cărţile istoriografilor de la curte, 
care treceau sub tăcere faptele sau le răstălmăceau, dimi- 
nuind proporţiile, denaturiînd cauzele şi scopul acestei puter- 
nice răscoale a ţărănimii ruse asuprite. 

Biblioteca școlii nu mai putea satisface setea de cunoaştere 
a cadetului Rileev. Cele cîteva scrisori adresate tatălui său, 
aflat la Kiev, vădesc că problema procurării cărţilor îl fră- 
minta permanent. Îi cere insistent lui Feodor Andreevici 
să-i trimită bani. Știind însă că nu era atit de simplu să-l 
determine la sacrificii financiare, Rileev îi scria că are neapă- 
rată nevoie de haine, că trebuie să achite unele datorii și 
numai în ultimul rind aminteşte de cărţi. Și cum răspunsul 
tatălui se lăsa aşteptat, repeta rugămiritea în alte scrisori. 
În locul banilor, Feodor Andreevici îi expedia însă epistole 
cu sfaturi și « blagoslovenii după posibilităţi ». El care pe cînd 


era în cadru! armatei nu citea decit arar vreo carte, iar timpul 
liber şi-l petrecea mai ales la masa de Joc, nu putea înțelege 
dorința lui Kondrati de a avea cărți proprii. La ce i-or fi 
trebuind ? Oare nu-i sint destule cele de geografie şi istorie, 
regulamentele militare şi ce-or mai fi studiind ei acolo la 
liceu? Feodor Andreevici ştia prea bine că pentru a deveni 
ofiţer nu este nevoie să stai mereu cu nasul în carte, şi de aceea 
refuza fără stringere de inimă să-și ajute feciorul. 

Încă în anii adolescenţei, Rileev — după cum atestă puţi- 
nele scrisori cunoscute pină azi — încerca să descifreze rostul 
pe care-l avea în societate, îşi căuta un ideal și, cu elanul 
caracteristic vîrstei, se visa erou adevărat, care, în pofida 
opreliștilor, să: fie în stare a se ridica deasupra acelora ce duc 
o existenţă cenușie. i 

Printre colegi Rileev s-a bucurat de simpatie. învăţa sirguin- 
cios, lectura asiduă îi îmbogăţise cunoştinţele, conferindu-i 
un plus de maturitate în gindire şi un vocabular ales. Citise 
Emil sau Despre educațiune şi Contractul social ale lui Jean 
Jacques Rousseau, studias minuțios Spiritul legilor a lui 
Montesquieu, urmărise an de an publicaţiile poeților radisce- 
vieni. Poemele antice, în care ertu denunţaţi tiranii ori se 
propagau idei libertare, le transcrisese într-un caiet şi le citea 
pe ascuns colegilor, ferindu-se de iscoadele lui Klinger. 
Nu putea să suporte nici un abuz sau nedreptate din partea 
supraveghetorilor ori a directorului şi se ridica cu ferniitate 
intru apărarea celor persecutați sau pedepsiți prea aspru. 
Atunci cînd se ivea vreun diferend între elevi și conducerea 
liceului, adolescentul Kondrati Rileev demonstra curajos că 
acuzele superiorilor, în cazurile respective, erau lipsite de 
temei, contrare regulamentului de ordine interioară sau total 
absurde. Se pregătea minuţios în vederea unor asemenea. 
înfruntări. Seara, după ce se suna stingerea şi forfota din 
dormitoare și de pe coridoare se potolea, Rileev, întins pe 
patul spartan, îşi imagina că se află în fața unu: complet de 
judecată și pregătea mintal pledoaria. Enumera mai întîi 
motivele acuzării, căuta punctele atacabile, aduna argumente 
cît mai numeroase, străduindu-se să le inşire intr-o strinsă 
înlănţuire logică, cita situații similare din cărţile studiate, 
reproducea versuri ale poeţilor celebri întru apărarea demni- 
tăţii umane. Eşafodajul argumentațţiei se încheia cu concluzii 
clare: acuzele sint absurde, iar sancţionarea lipsită de orice 

temei. Adormea tirziu și parcă şi în vis continua să apere 
victimele sadismului lui Klinger. După mărturiile contempo- 
ranilor, pledoariile lui înflăcărate nu o dată au salvat colegii 
de la «execuţii» sigure — cum erau denumite pedepsele 
cu nuiele în văzul şcolii întregi. Însă rolul de avocat pledant îl 
întărită pe Klinger şi-l făcu să-l urmărească îndeaproape pe 
acest tînăr, doar îi va descoperi vreo abatere. Și, fireşte, experi: 
mentatului director nu-i era prea greu să găsească un prilej 
potrivit pentru a se răzbuna. Era suficient să i se aducă la 
cunoștință că în timpul orelor de meditaţie Rileev a preferat 
să citească o carte despre Suvorov în loc să-şi înveţe lecţiile 
pe a doua zi, că a întirziat dimineața la încolonarea din faţa 
sufrageriei sau că a cutezat să vorbească ireverențios cu vreun 
pedagog, şi Klinger jubila. În sfirșit, putea să prescrie mini- 
mum douăzeci și cinci de lovituri recalcitrantului elev Rileev. 
Deși se apăra cu ardoare, acesta nu reușea să scape de pedeapsă, 
cu atît mai mult, cu cît, pledind pro domo, pierdea stăpinirea 
de sine, şi, în locul argumentării logice, ironiza tăios condu- 
cerea liceului. Efectele imediate erau mai palpabile, auditorul 
pufnea în riîs, își manifesta zgomotos admiraţia faţă de orator, 
în schimb creştea şi pofta vindicativă a directorului, care 
mai adăuga cu satisfacţie zece sau douăzeci de nuiele, în 
funcţie de ascuţimea ironiei. În timpul «execuţiei » cadetul 
acesta îl enerva şi mai rău. Oricît de dureroase ar fi fost lovi- 
turile, aplicate cu rivnă de «executori », nu. scotea nici un 
geamăt, nu cerea niciodată. îndurare şi, abia ţinîndu-se pe 
picioare după «execuţie», continua să-l şiichiuiască cu 
observaţii caustice. Rămineau adversari de neimpăcat și pe 
mai departe. În schimb colegii îl stimau tot mai mult după 
astfel de întruntări. Îi admirau curajul, bărbăţia cu care 
suporta pedeapsa și cu care cuteza să respingă fățiș principiile 
de bază ale sistemului klingerian de educaţie; el se vădea 
un apărător al demnităţii umane, înjosite la orice pas și fără 
scrupule, nu numai între zidurile mohorite ale școlii, ci pretu- 
tindeni în Rusia de atunci. 

Într-adevăr, Rileev va continua toată viaţa duelul cu alţi 
nunieroşi Klingeri militari și civili. | 

În noaptea spre 24 iunie 1812, trupele napoleoniene pătrun- 


seră pe teritoriul Rusiei, trecind Niemenul în patru coloane 
masive. Se declanșă Războiul de apărare a patriei. 

Cuprins de avintul patriotic general și influenţat de poezia 
romantică a lui Jukovski şi Batiuşkov, Rileev scrie primele 
versuri şi un fragment în proză, pe care le prezintă în faţa 
colegilor din cercul profesorului Talizin. Titlurile acestor 
incercări — Dragostea pentru patrie, Să piară dușmanii, 
Ciîntec de slavă eroilor — arată că ele erau consacrate luptei 
poporului împotriva armatelor invadatoare. 

Scrisă cu prilejul morții lui M. Kutuzov, în 1813, oda 
Dragostea pentru patrie glorifică eroismul rușilor, care, spune 
poetul, s-au ridicat la înălţimea faptelor de vitejie ale antichi- 
tăţii greco-romane sau ale strămoşilor — Vladimir al Kievului, 
Minin şi Pojarski și chiar ale lui Petru cel Mare. El îşi exprimă 
nemărginita admiraţie față de Suvorov, care a crescut 
numeroşi discipoli, învăţindu-i arta de a învinge întotdeauna 
pe duşmani, precum iscusitul strateg Kutuzov, care a spul- 
berat planurile lui Napoleon de cucerire a Rusiei: 


Eu slavă-ți vo. aduce, mintuitor de ţară, 

Eu slavă-ți voi aduce, al patrie: bun fiu, 

Tu, care unelurea făcuşi în foc să piară 

Şi-al Rusiei, cu rivnă, bun cetățean te ştiu, 
Francezilor de-a pururi mormint tu eşti şi bici, 
Kutuzov, tu din moarte trupească te ridici, 
Eroule, de-a pururi în lume viu vei fi... 


Ideea exprimată în oda Dragostea pentru patrie — proslă- 
virea eroului care-şi jertfeşte viaţa pentru alungarea cotro- 
pitorilor şi eliberarea poporului — va constitui un laitmotiv 
al întregii creații ulterioare a poetului. 

Colegul M. 1. Pușcin își amintea că atunci cînd din rîndurile 
cadeţilor pleca pe front un nou lot de ofițeri, Rileev rostea 
discursuri înflăcărate asigurindu-i că cei rămași la școală îi 
vor urma curind şi vor lupta cu aceeași abnegație, pentru a 
apăra patria de «duşmanul universului ». 

Peste treisprezece ani — aproape jumătate din viaţa lui 
Kondrati Rileev — s-au scurs între zidurile liceului militar 
din Sankt-Petersburg, ani care i-au părut fără sfirşit în atmo- 
sfera cazonă sufocantă impusă de Friedrich Klinger. Liceul 
militar din Sankt-Petersburg, cu zidurile lui mohorite, a 
fost o criptă lugubră a copilăriei şi adolescenței sale. Și poate 
de aceea, mai tirziu, el și-a amintit prea rar și întotdeauna cu 

repulsie de aceste zile cenușii, exasperant de monotone pînă 
şi în privaţiunile şi greutăţile împotriva- cărora a trebuit, să 
lupte mereu. Lipsa permanentă de mijloace materiale, refu- 
zurile repetate ale tatălui său de a-l ajuta, imposibilitatea de 
a-şi satisface pe deplin setea de cunoaştere — toate acestea 
au umbrit adolescenţa lui Rileev, l-au determinat să jinduiască 
după o haină mai bună și mai ales după cărțile de care avea 
atita nevoie. În acest deşert dezolant numai vacanţele la 
Batovo şi, poate, orele petrecute în preajma lui Talizin consti- 
tuiau oaze binecuvintate. 


LOCOTENENT DE ARTILERIE 


Virsta l-a împiedicat pe Rileev să se înroleze în rindul ace- 
lora care s-au înfruntat cu francezii la Borodino, în apropierea 
Moscovei sau mai apol în urmărirea oștilor lui Napoleon în 
retragerea lor haotică, decimate în bătăliile de la Tarutino, 
Maloiaroslaveţ, ori de pe riul Berezina. Poate că ar fi luptat 
în fruntea vreunui detaşament de partizani în pădurile 
Smolenskului sau în Lituania, ca poetul Denis Davidov sau 
ofiţerii Dorohov, Seslavin, Platov ş.a. Însă abia la 14 februarie 
1814 Rileev părăsi băncile liceului militar, cu gradul de loco- 
tenent, şi fu repartizat la brigada întii de artilerie, care stră- 
bătu în primăvara aceluiași an Germania, Elveţia și o parte 
din teritoriul Franței, ca ariergardă a corpului de armată 
de sub comanda contelui Cernişov. 

La 30 martie trupele aliate ocupară Parisul. Marele imperiu 
al lui Napoleon, acel « pestriț conglomerat de ţări şi popoare 
pe care, ani de-a rindul, se străduise să-l sudeze prin foc și 
sabie)» — după cum îl caracterizează academicianul E. Tarle 
— se prăbuşea în faţa Europei coalizate împotriva lui. Napo- 
leon trebuia să ridice la luptă întreaga suflare a poporului 
francez, care însă era istovit de pe urma valului de războaie 
singeroase purtate de-a lungul a două decenii. Dansul neîntre- 
rupt şi nesfirşit al morţii, purtat pe un spaţiu geografic imens 
— din munți. Peninsulei Iberice pînă în stepele ruseşti, din 
Danemarca pînă în Egipt și Siria — îl obosise şi pe Napoleon, 
îi secătuise energia. La 5 aprilie 1814, împăratul Franţei 
semnă abdicarea. 

Suveranii aliaţi îi stabiliră ca loc de exil insula Elba din 
Marea Mediterană spre care Napoleon porni'în ziua de 20 
aprilie. _ | 

Pe tronul Franţei reveniră Bourbonii. Însă nici Ludovic al 
XVIII-lea, nici numeroasa familie domnitoare n-au tras 
învăţămintele necesare din evenimentele care zguduiseră din 
temelii Franţa. Se purtau ca şi cum n-ar fi avut loc revoluția, 
ca şi cum n-ar fi existat nicicînd Napoleon. Chiar şi Alexandru | 
remarcase acest fapt: «Bourbonii nu s-au corijat şi sînt 
incorijibili », spunea el într-o discuţie cu fostul mareșal 
Caulaincourt. El insistase ca regele Ludovic al XVIII-lea 
să acorde o constituţie, convins că fără ea Bourbonii nu se 
vor putea menţine multă vreme. 

Aristocraţia revenită din emigrație și clerul îşi recăpătară 
privilegiile de altădată, lichidate de revoluţie. Oprimarea se 
accentua. În aceste condiţii păturile largi ale poporului francez 
se întrebau: « Unde este, cînd se va întoarce Napoleon?» 

La Viena, în desfăşurarea lucrărilor congresului pentru 
incheierea păcii, se manifestară limpede contradicţiile de 
neirpăcat dintre ţările învingătoare. « Moştenirea napoleo- 
niană » nu era uşor de împărțit între suveranii lacomi. Aliaţii 
de ieri se aflau acum în pragul unui conflict armat. Însă o 
veste neașteptată potoli spiritele: dușmanul comun, Napo- 
leon, a evadat din insula Elba şi se îndreaptă în marș triumfal 
spre Paris. Toate neinţelegerile fură date uitării. Trebuiau 
reincepute pregătirile pentru un nou război. 

Brigada de artilerie, din care făcea parte Rileev, rechemată 
în ţară în toamna anului 1814, primi ordin să se îndrepte 
neintirziat spre Franţa. Suveranii europeni. își concentrau 
oștile pentru a-l înfrunta pe Napoleon, care, fără a fi tras 
vreun glonte, ajunsese în nouăsprezece zile la Paris, unde mul- 
ţimea purtindu-l pe braţe, în aclamații nesfirșite, îl instalase 
în palatul Tuileries. Ludovic al XVIII-lea fugi peste graniţă. 
Începură cunoscutele « 100 de zile » în istoria Franţei. 

Din cea de a doua expediție prin Europa, Rileev se reîn- 
toarce definitiv în patrie numai spre sfirşitul anului 1815. 
Peregrinările prin ţările occidentale au durat, deci, aproape 
un an și jumătate şi au fost instructive atit pentru Rileev, 
cît și pentru majoritatea covirșitoare a ofițerilor ruși. În epoca 
ce a urmat Marii Revoluții Franceze, viaţa socială şi politică a 
ţărilor apusene suferise profunde schimbări. Numeroase insti- 

tuţii feudale, care erau menținute în Rusia iobăgistă, fuseseră 
lichidate în Occident. Puterea despotică a monarhilor era 
îngrădită de legi constituţionale. Ofițerii ruși au fost surprinși 
de discuţiile liberale ale monarhului lor în saloanele doamnei 
de Stasâl, precum și de insistenţele acestuia pe lingă Bourboni 
de a acorda Franţei o constituție. Pretutindeni vedeau 
oameni egali în faţa legilor, indiferent de clasa socială căreia 
îi aparţineau, o presă liberă de tutela cenzurii, o industrie 
înfloritoare și, comparind aceste rinduieli noi cu situaţia din 
patria lor, mulţi dintre ei şi-au dat seama de necesitatea 
imperioasă a infăptuirii unor reforme radicale în Rusia, a 
limitării puterii ţarului printr-un cod de legi, a căror respec- 
tare să fie obligatorie. 

Cunoaşterea modului de viață al ţărănimii din statele occi- 
dentale le oferise multiple teme de discuţie şi-i frămîntase 
nespus de mult. Fiind mereu în mijlocul ostașilor, proveniţi 
din țărănimea șerbită, ofițerii ruși au avut posibilitatea să 
cunoască nemijlocit necazurile și durerile, nădejdile ȘI 
interesele unui întreg popor, impilat de secole de nobilime ȘI 
monarhie, spoliat de cinovnicii hrăpăreţi ai ţarului, exploa- 
taţi crunt de moșieri. Ei şi-au dat seama că numai datorită 
vitejiei acestui popor obidit, care s-a ridicat ca un zid în 
apărarea patriei cotropite, duşmanii au fost alungați dincolo 
de hotare, urmăriţi mii de kilometri şi învinși definitiv. Răz- 
boiul impotriva lui Napoleon a trezit sentimentul naţional al 
milioanelor de oameni, al poporului de jos. Dar tot în această 
perioadă s-a accentuat ploconirea în faţa culturii occidentale, 
cosmopolitismul unei părţi a aristocrației rupte de popor, 
lipsite de sentimentul patriotic, trădătoare a intereselor na- 
ționale. 

Atitudinea diferită a păturilor aristocrate, cît şi a ţărănimii 
faţă de aceste evenimente a fost descrisă ulterior în chip 
magistral de către Lev Tolstoi în celebra sa epopee făzbo, 
şi Pace. 

În campaniile antinapoleoniene, ofițerii ruşi care aveau 
să se ridice cu arma în mină împotriva autocrației ȘI iobăgiei 
la 14 decembrie 1825 — cunoscuţi în istorie sub denumirea 
de revoluţionari-decembrişti — au avut posibilitatea să obser- 
ve indeaproape deosebitele calități sufleteşti şi morale ale 
ostașului simplu, care a dat dovadă de un eroism fără seamăn. 
Deşi era prost echipat şi rău hrănit, iar înainte de a ajunge 

pe front fusese asuprit de moşieri, umilit și înjosit la tot 
pasul, vindut cu bucata ca dobitoacele necuvintătoare sau 
trimis în Siberia după bunul plac al stăpinului, țăranul rus 
şi-a apărat totuși cu abnegaţie patria. 

Totodată, aflindu-se în Occident, viitorii decembrişti « au 
îost contaminaţi de... ideile democratice ale Europei », cum 
remarcă V. Il. Lenin. 

Detaşamentul lui Rileev n-a fost cantonat în capitala 
Franţei, ci numai în oraşe de provincie. Rileev a avut însă 
prilejul să treacă prin Paris, unde era încă viu ecoul eveni- 
mentelor revoluționare de la sfîrșitul veacului anterior. 
Impresiile despre viața poporului ce a înfăptuit revoluţia și 
a răsturnat feudalismul sînt consemnate într-o scriere con- 
cepută ca un colocviu cu un interlocutor imaginar: « Îţi 
aminteşti oare cum citeam descrieri istorice despre slăvitele 
acţiuni din Roma și Grecia antică? Astea-s poveşti — excla- 
mai tu adesea. Compară întimplările de acum cu cele de atunci 
şi vei vedea că evenimentele timpurilor noastre sînt mai 
demne de mirare, mai extraordinare decit toate cele petrecute 
pină acum în lume — şi dacă noi ne îndoim că aşa s-au petre- 
cut extraordinarele evenimente ale anilor scurşi, nu știu 
cum vor putea crede urmașii în faptele ce s-au desfășurat 
înaintea ochilor noștri. Și cum ai putea să crezi tă... în 
decursul unui deceniu au reînviat şi au dispărut pină la zece 
state, au fost încoronați și detronaţi cîţiva monarhi — şi 
toate astea după capriciul unui singur om |! Cum să crezi, în 
sfirgit, că tocmai acest om, care nu o dată a poruncit Destinu- 
lui, a căzut el însuşi sub ascuţișul coasei acestui stăpin al 
Lumii ». 

Încercînd să surprindă sensul evenimentelor din Europa 
occidentală, cugetind asupra problemelor epocii sale, Rileev 
începu să înţeleagă situaţia anacronică din ţara sa, și în mintea 
lui încolțește speranţa că şi soarta poporului său se va schimba 
într-o bună zi. Scrierile participanţilor la campania napoleo- 
niană, cît și alte documente memorialistice, și mai ales acţiu- 
nile ulterioare ale ofiţerilor ruși demonstrează că familiari- 
zarea cu viața ideologică şi social-politică din Occident a 
constituit acel catalizator care a favorizat radicalizarea gîn- 


1 V. ], Lenin, Opere complete, vol 30, ed. a II-a, Editura Politică. 
Buc., 1964, pag. 319, 

dirii lor, deschizindu-le ochi. asupra unor multiple aspecte 
ale vieţii social-politice din Rusia ţaristă. În timpul cît s-au 
aflat dincolo de hotarele țării, mulţi dintre ei se obişnuiseră 
să-și exprime deschis părerile, să gindească liberi de orice 
prejudecăţi. Dar, odată întorși acasă, au fost puşi în situaţia 
de a-şi tăinui gindurile cutezătoare, de a rosti în șoaptă vorbele 
care trebuiau strigate în gura mare pentru a îi auzite de 
poporul întreg și traduse în fapte. Însuşi Rileev declara mai 
tirziu: « M-am molipsit de lber-cugetare în timpul expedițiilor 
din Franţa din anii 1814 şi 1815; apoi, treptat, această liber- 
cugetare a crescut în mine datorită citirii diferiților publicişti 
contemporani ca Bignon, Benjamin Constant și alţii...» 

Locotenentul de artilerie Kondrati Rileev nu a luat parte 
la nici o bătălie, deoarece, făcînd parte şi în cea de a doua 
expediție din ariergarda armatei contelui Cernișov, a ajuns 
în Franţa după ce s-a consumat epilogul «epopeii eroice» 
a lui Napoleon. | 

În expedițiile din Occident, Rileev nu a reușit să-și desco- 
pere vreo vocație militară. Inștrucţia nu i-a plăcut nicicînd, 
nici chiar în liceu, darmite acum, cînd totuşi avea posibili- 
tăţi să scape de ea, cu atit mai mult cu cît instrucţia dura de 
obicei din zori pînă în noapte. Profită de ocazie și se angajă 
să se ocupe. de problemele administrative ale regimentului. 
Noua sarcină parcă îl făcu mai activ. Simţea că astfel poate 
îi mai util oștaşilor, de care se apropie mult, decit să le strige 
ore în şir fel de fel de comenzi stupide, să-i pună să bată pasul 
sau să împingă tunurile pe cimpul de instrucţie; În timpul 
marşurilor îndelungi se afla mereu printre ostași. Îi plăcea 
să stea printre ei, mai ales seara, lingă foc și să asculte discuţii- 
le lor simple, povestirile despre traiul de acasă, necazurile 
care îi urmăreau într-una. Simplitatea acestor ţărani îmbrăcați 
în uniformă, umorul lor sănătos, părerile împărtășite despre 
cele ce vedeau în jur, discuţiile cu ei îl atrăgeau. 

La reîntoarcere, brigada zăbovi mai mult în apropierea 
orașului Memel şi, fiind mai liber, Rileev se oprea adesea 
lingă focul soldaţilor. Într-o seară un vlăjgan roşcat, aşezat 
în lumina jucăuşă a flăcărilor, povestea ceva care stirnise 
hazul celorlalți. Rileev se apropie şi se aşeză în cerc. Roșco- 
vanul îi povesti şi lui cum a scăpat de necaz datorită răz- 
boiului. Tocmai împlinise nouăsprezece ani şi se pomeni 
chemat la conac. Boierul ţinea cu tot dinadinsul să-l însoare, 


/ 


26 


fără a ţine seamă de virsta înaintată a miresei. De « încurcă- 
tura asta » îl scăpă vecbhilul, care în schimbul unei vedre de 
vodcă şi al unei juninci îl înscrise voluntar pe front. 

Poveștile lor erau totdeauna amare, chiar dacă povestitorul 
încerca să trezească risul celor ce-l ascultau. Rileev îşi dădea 
seama cit de tragică era existența acestor oameni aflați la 
cheremul moșşierilor, cît trebuie să fi îndurat, dacă au preferat 
să meargă pe front, să înfrunte de atitea ori moartea numai 
pentru a evita « binefacerile » boierilor. Toate ororile vieţii 
mujicilor, descrise odinioară în cartea lui Radişcev Călătorie 
de la Petersburg la Moscova, reînviară acum în mintea tinăru- 
lui locotenent și îl cutremurară pînă în adincul sufletului. 
Citise această carte la liceu în mare taină, deoarece fusese 
trecută pe lista neagră. Se gindi cît de mult trebuie să-i 
urască aceşti oameni pe stăpinii lor şi îl cuprinse ruşinea că 
și el aparţine clasei nobililor. Simţea însă că ostașii din 
regimentul său îi acceptă tovărăşia şi faţă de el manifestă mai 
multă încredere decit faţă de alţi ofiţeri. Înţelesese aceasta 
din privirile prietenoase cu care-l învăluiau, din atenţia cu 
care îi ascultau orice cuvint şi îi povesteau deschis despre 
necazurile lor. Încerca atunci un sentiment de mare satisfac- 
ţie, e adevărat, doar pentru citeva clipe, fiindcă se gindea 
că deocamdată n-a făcut nimic deosebit pentru a merita 
simpatia acestor oameni vitregiți de soartă. 

În seara aceea povestiră pină tirziu întimplări hazlii de 
pe front, dar mai ales scene mohorite de acasă, din toate 
colțurile întinsei Rusii. Trecuse de miezul nopţii, cînd în 
depărtare răsunară tropote şi un pile de călăreţi în galop 
răsări din beznă. Înconjurat de ofiţeri superiori şi adjutanţi, 
generalul Cernişov se opri lingă grupul de ostaşi. 

Miniat, contele Cernişov ceru să i se explice de ce se mai 
află aici după miezul nopţii. 

Rileev își făcu loc printre soldaţi şi raportă că un escadron 
din brigada 1 de artilerie se află la executarea programului 
administrativ. În primul rind, lui Cernişov nu-i plăcu de 
loc că acest tînăr locotenent își petrece timpul în mijlocul 
ostașilor. Și apoi 1 se păru chiar că Rileev le ia apărarea şi 
« îraternizează » cu ei, ceea ce era inadmisibil. De aceea hotări 
să-l cheme la statul major, să-l ceară explicaţii şi să se convingă 
de justeţea presupunerilor sale. Peste citeva zile, Rileev fu 
înștiințat să se prezinte de urgenţă la general. 

Reşedinţa comandantului brigăzii era în orașul Memel. 
Cei cîţiva kilometri Rileev îi parcurse călare. Presupunea că 
este chemat în legătură cu incidentul din seara aceea. Orice 
alt motiv era exclus. Contele Cernîșov nu obișnuia să stea de 
vorbă cu ofiţerii inferiori decit în probleme oficiale, şi, în 
general, era cunoscut ca un om distant şi orgolios. 

La ora fixată Rileev se înfățișă la reședința coman- 
dantului. 

Generalul Cernişov era un bărbat de vreo patruzeci de ani, 
cu timplele argintate, și o privire grea, metalică, pe care o 
îndreptă cercetător asupra tinărului locotenent cînd acesta 
i se prezentă. Ailase că Rileev este unul dintre ofițerii care 
evită sub diverse subterfugii cîmpul de instrucţie, apărind 
doar atunci cînd se făceau manevre de artilerie. Colonelul 
Suhozanet, comandantul bateriei, îl informase că acest 
locotenent consideră sub demnitatea lui participarea la astfel 
de « spectacole înjositoare în care oamenii sint manevraţi ca 
nişte păpuși. .. ). Pe tema aceasta tinărul locotenent scrisese 
chiar cîteva epigrame caustice care circulau şi printre soldați. 
I se mai spusese că Rileev stă de obicei toată ziua într-o casă 
țărănească, citeşte mult şi scrie mereu despre regiunile străbă- 
tute în timpul campaniei, de asemenea scrie și versuri, iar 
unui prieten care face serviciul la corpul de armată îi expediază 
zilnic coli întregi scrise mărunt. Camera în care locuieşte se 
zice că seamănă mai mult cu o bibliotecă, e adevărat în totală 
dezordine: cărţi pe masă, pe pat și prin colţuri, hirtii împră- 
știate peste tot. Același colonel Suhozanet i-a povestit și o 
întîmplare oarecum hazlie. Acasă Rileev poartă o haină lungă 
pînă la genunchi, din postav cafeniu, împodobită cu fireturi. 
Miînecile sint largi, iar gulerul mic și răsfrint, încît se vede 
giîtul gol. Pe lingă haina aceasta, denumită de colegi « poeti- 
că », Rileev obișnuiește să poarte pantaloni de culoare deschi- 
să, fără vipuşcă. Într-o zi, povestea colonelul Suhozanet, 
fiind extrem de distrat, Rileev a apărut la raport în acest 
costum ciudat şi, bineințeles, a primit două zile de carceră. 
Dar nu ciudăţeniile vestimentare îl preocupau acum pe 
Cernişov. « În definitiv, îşi zicea el, poate să se îmbrace acasă 
cum îi trece prin cap. Fireşte, numai acasă. Iar atunci cînd 
părăseşte locuinţa, să binevoiască a se îmbrăca aşa cum i se 
cere unui ofiţer ». Lucrul cel mai grav care îl frămînta acum 
pe general consta în: altceva. « De ce oare se bucură acest 


28 


ofiţer cu apucături stranii de atita popularitate în rîndul 
ostașilor? Cum a reuşit să-i atragă pe mujici? » Ceea ce îl 
surprindea la acest tînăr de statură mijlocie era privirea 
demnă, liniştită a ochilor negri, pătrunzători. Fruntea înaltă 
accentua şi mai mult această impresie. 

— Te-am chemat, locotenent Rileev, pentru a discuta 
anumite chestiuni delicate. În ce gubernie au moşia părinţii 
dumitale? 

— Tatăl meu, Feodor Andreevici Rileev, este administra- 
torul moşiei contelui Goliţin, în împrejurimile Kievului. 

— Administrator? | se miră Cernişov. Presupuneam că 
aparţii nobilimii ruse. 

_— Îi aparţin de drept, răspunse Rileev, deşi... Făcu o 
pauză, privindu-l ironic, deşi aceasta nu constituie un titlu 
de glorie pentru mine. 

— Ce vrei să spui? Cernişov îşi ridică mirat sprincenele. 

— Probabil, vă sint cunoscute cuvintele contelui Volkonski, 
spuse majestăţii sale. 

— Nu, nu le-am auzit. Fă-mi plăcerea, spune-le. 

— Numai dacă insistaţi, excelenţă. 

— În discuţiile cu subalternii obişnuiesc să ordon, nu să 
« insist », zise iritat Cernișov. 

— În acest caz vi le spun: «Mi-e ruşine că aparţin acestei 
clase », a răspuns contele Volkonski, cînd a fost întrebat de 
impăratul Alexandru cum au luptat nobilii ruși împotriva 
lui Napoleon. 

Privirea metalică a lui Cernişov scăpără de minie. Se lăsă 
o tăcere apăsătoare. Numai după citeva minute generalul îi 
adresă o nouă întrebare: | 

— Locotenent Rileev, unde ai studiat? 

— Excelenţă, răspunsurile la întrebările pe care mi le 
puneţi figurează în actele mele aflate undeva aici la coman- 
dament. Și... presupun că nu pentru aceasta m-aţi chemat la 
Memel. 

— Nu, fireşte că nu pentru aceasta te-am chemat! zise 
Cernişov şi ochii lui cenușii căpătară sclipiri tăioase. Voiam 
să-mi explici de ce te afli în orele libere în mijlocul ostașilor 
şi eviți societatea ofiţerilor din bateria dumitale. Ce ai de 
discutat sau de împărțit cu mujicii aceia nespălaţi? 

— Împărțim greutăţile vieţii de campanie. Îndur acelaşi 
frig, mă expun aceloraşi primejdii. Cu alte cuvinte, am aceeaşi 

soartă cu acești « mujicii nespălați », cum aţi binevoit a vă ex- 
prima, deşi mi-aş permite să vă atrag atenţia asupra faptului 
că nu sînt « nespălaţi » din vina lor, ci din alte cauze. Vă asigur 
că -am învățat multe lucruri interesante din discuţiile cu 
ostașii. 

— Ţi- -ai găsit dascălii potriviţi. 

— Într- -adevăr, sînt dascăli admirabili. Mi-au dat numeroa- 
se lecţii care m-au făcut să-mi fie ruşine că... aparţin nobi- 
Jlimii ruse. 

— Locotenent  Rileev, zise iritat Cernişov, concepţiile 
pe care le-ai expus aici sînt clare. Vom reveni asupra lor cu un 
alt prilej. Deocamdată însă, pentru indisciphnă, pentru încăl- 
carea regulametului —am constatat personal acest lucru 
acum două zile — pentru atitudinea nepoliticoasă şi tonul 
obraznic cu care ţi-ai permis să vorbești cu mine, îţi dau cinci 
zile de carceră, Deocamdată numai atit. În viitor voi lua ȘI 
alte măsuri. 

— Pentru ostașii mei, zise calm şi răspicat Rileev, mă duc 
oricind și la carceră. 

Salută scurt și părăsi în grabă cabinetul. 

Generalul Cernişov il petrecu cu privirea-i grea, apoi începu 
să măsoare încăperea în lung și lat. Nu se aștepta la o astfel 
de atitudine din partea unui ofiţer educat de Friedrich 
Klinger. Îl cunoștea bine pe directorul liceului militar din 
Petersburg şi nu o dată şi-a exprimat totala adeziune la 
principiile lui pedagogice. « De unde au putut să apară asemenea 
idei la acest tinerel îngimfat? — se întreba generalul. Rileev 
este, negreșit, sub influența nefastă a filozofilor francezi en 
vogue. E clar, a fost contaminat de liberalism occidental, 
care la noi, în Rusia, nu prinde rădăcini şi nu are cecăuta. 
Probabil: este un caz izolat. . . Totuși trebuie luate măsurile 
cele mai drastice. În sfirşit, mă voi ocupa îndeaproape de 
acest rebel. Cine ştie ce discuţii poartă cu soldaţii? » 

Privirea calmă, dirză, sfidătoare a lui Rileev, gitul lui 
lung, dezgolit, in care dintr-o pornire involuntară era gata 
să-și înfigă unghiile, îi reveniră în minte şi îl cuprinse un nou 
acces de furie. « Lasă că-i scot eu gărgăunii din cap, promise 
solemn Cernișov. Va. regreta el profund cuvintele rostite 
aicl. » 

Între timp, Rileev ieşise în stradă şi se cufundase în mulţi- 
me. Cunoştea bine oraşul, fiindcă în repetate rînduri a rătăcit 

pe străzile lui, a cutreierat portul maritim şi cel din gurile 
riului Danga, a stat de vorbă cu pescari, muncitori portuari 
şi forestieri. Această lume liberă şi zgomotoasă, mai ales cînd 
lua cu asalt tavernele de lingă port, îl atrăgea irezistibil. I-ar 
îi plăcut să asculte discuţiile aprinse ale muncitorilor, însă, 
de obicei, la apariția unor ofiţeri străini, oamenii vorbăreţi 
de la mese își coborau privirea în pahare și arar schimbau 
cîte un cuvint. 

Rătăci ore în șir și în după- -amiaza aceea caldă. Abia într-un 
tirziu îşi aminti de carceră și se îndreptă agale spre comanda- 
mentul brigăzii de artilerie, cu același sentiment de oroare 
pe care îl încerca pe vremea cînd se afla la liceul .militar 
şi directorul Klinger organiza «execuţii ». Totodată însă, 
undeva în adîncul sufletului simțea o urmă de mulţumire 
pentru că a răspuns cum se cuvenea trufiei generalului, l-a 
înfruntat ca şi odinioară pe zbirii din liceu. 

Zilele de ispășire a pedepsei se scurseră lent. Aștepta 
cu nerăbdare să scapete soarele. Atunci îl scoteau de la 
carceră. Era nespus de plăcut să te întinzi pentru vreo oră 
pe pătura aspră a patului de campanie, iar, mai tirziu, 
cu aprobarea tacită a santinelelor, să. te furişezi pe poartă 
şi să te pierzi pe străzile cufundate în întuneric ori să te 
plimbi pînă către miezul nopţii de-a lungul țărmului Mării 
Baltice. 

După ce trecură cele cinci zile de carceră, Rileev se intoarse 
între ostaşii săi și curind se îmbolnăvi. Citeva luni de zile 
nu putu să părăsească locuinţa şi, de fapt, nici nu prea voia 
s-o facă. În potida interdicţiilor medicului lucra mereu în 
orele cînd îl slăbea durerea de cap, iar temperatura cobora 
la normal. Aşternea pe hirtie noi imagini şi ginduri iscate de 
ceea ce văzuse în timpul campaniei, încerca să descrie ţinuturile 
străbătute, ori să-şi noteze impresiile despre poporul francez 
care săvirşise în trecutul apropiat una: din marile revoluţii, se 
străduia necontenit să-și completeze cunoștințele. Astfel că, 
atunci cînd, restabilit, se întilni din nou cu colegii de regiment, 
le declară cu mîndrie: « N-am irosit timpul preţios!» 

La sfirșitul anului 1815 brigada întii de artilerie primi 
ordin să plece spre țară. 

După victoria asupra lui Napoleon şi încheierea Sfintei 
Alianțe, în politica guvernului rus surveniră schimbări 
radicale. Monarhii Europei s-au angajat să înăbuşe orice 

manifestare revoluţionară, indiferent de formă pe care ar 
imbrăca-o şi de locul unde ar izbucni. Cochetarea lui Alexan- 
dru | cu liberalismul luă sfîrşit. 

Pentru multă vreme drumurile generalului Cernişov și ale 
lui Rileev se despărţiră. Primul fu: răsplătit de împărat cu 
dărnicie «pentru eroism și loialitate» şi ocupă mai tirziu 
postul de ministru al armatei, iar cel de al doilea ajunse în 
stepa Donului. Aici începu un nou capitol în viaţa locote- 
nentului de artilerie Rileev. 


ÎN STEPA DONULUI 


De la graniţa cu Prusia, de pe ţărmul Mării Baltice regi- 
mentul lui Rileev străbătu rii de kilometri şi se opri pe Don, 
în orășelul Belogorie. Divizioanele fură plasate prin satele 
din jur, în stepă, unde cele mai multe dintre ele rămaseră 
doi ani încheiaţi. Aici Rileev făcu cunoștință cu familia maio- 
rului de rezervă Mihail Teveaşov, care trăia retras la moşia sa 
într-o ambianţă patriarhală. Maiorul Teveaşov era un om 
primitor, destul de bogat şi total lhpsit de spirit practic în 
administrarea gospodăriei, care se transiorma treptat într-o 
paragină. Adept al unor concepţii perimate, «din vremurile 
Ecaterinei a II-a», Teveaşov deveni un îel de «moşier de 
altădată » —aşa cum îi va descrie magistral N. V. Gogol 
— moşier ale cărui «năzuinţe nu depășeau limitele curții 
conacului » şi care ducea o existență pur vegetativă. Nici 
soția maiorului şi nici cele două fete, în virstă de 12 şi 11 ani, 
nu fuseseră vreodată în orașul Ostrogojsk, situat la vreo 
şaizeci de kilometri. Ziarele ajungeau aici cu o întirziere de 
trei sau patru săptămîni și nu tulburau cîtuşi de puţin viaţa 
tihnită a maiorului şi a familiei sale. Sosirea tînărului loco- 
tenent de artilerie, însă, a constituit un eveniment de seamă. 
În primul rind, Rileev, revenit din campaniile antinapoleo- 
niene, străbătuse aproape toată Europa, vizitase « capitala 
lumii », cum i se spunea pe atunci Parisului, şi știa să pove- 
stească în mod captivant bogatele impresii culese în timpul 
expediției, iar în al doilea rînd, orice tinăr trebuia neapărat 
să trezească interesul unor părinţi care aveau două fete de a 

căror soartă urmau să se preocupe ceva mai mult în viitorul 
apropiat, dacă pină atunci nu le purtaseră nici un fel degrijă. 
Pentru că, într-adevăr, maiorul Teveașov, invocînd o boală 
imaginară, nu neglijase numai treburile gospodăriei, dar și 
educația odraslelor sale care se aflau într-o ignoranță totală. 
Soarta acestor fetițe sfioase şi sălbăticite l-a tulburat pe 
Rileev. Nu putea concepe aşa ceva şi, cu învoirea părinţilor, 
chiar din primele săptămîni ale șederii sale în cătunul din 
stepă începu să se ocupe îndeaproape de instruirea fetelor 
lui Teveaşov. Noua sa îndatorire, atît de diferită de cele de 
pînă atunci, îl pasionă în scurtă vreme. Se pregătea meticulos 
pentru fiecare oră. Cărţi avea suficiente, iar ceea ce i-a mai 
lipsit la anumite discipline i-a trimis Anastasia Metveevna 
de la Batovo, din manualele pe care le-a folosit şi el odinioară. 
Preda gramatica limbii ruse, aritmetica, istoria şi, la insisten- 
ele mamei elevelor, se încumetă să ţină chiar şi citeva ore de 
religie. Eforturile lui Rileev fură încununate de succes. Elevele 
se dovediră a fi sirguincioase, avide de cunoştinţe. Curind 
după ce au deprins cititul, ele descoperiră o lume nouă pe 
care cu greu şi-ar fi putut-o imagina înainte vreme, cind 
singura hrană suiletească erau poveştile rudimentare, repetate 
la infinit de doică. Citeau pe nerăsuflate orice carte le aducea 
dascălul, căci în biblioteca tatălui lor nu găseau nimic afară 
de regulamente, tratate militare și hărți. 

Maiorul Teveaşov se trezi parcă şi el din lincezeală. Asista 
uneori împreună cu soţia la lecţii și nu-și putea stăpini satis- 
facţia cînd fiica cea mare, Natașa, dădea răspunsuri corecte, 
povestea vreo lecţie de istorie sau declama versuri. Îi plăceau 
îndeosebi orele de istorie. Poate pentru că îi reînviau în memo- 
rie vremurile de mult apuse, cînd era şi el elev la liceul militar, 
sau pentru că aceasta a fost singura disciplină pe care a stu- 
diat-o cu mai mult interes. Soţia sa, însă, prefera să asiste la 
orele de literatură, să asculte lecturi din scriitorii ruși sau 
fragmentele traduse de Rileev din franceză și polonă. Soții 
Teveaşov erau foarte mîndri de progresele la învăţătură ale 
fiicelor şi începuseră chiar să se laude cu acestea în faţa vecinilor. 

Încheindu-şi cursurile, Rileev constată că în cei doi ani 
se ataşase mult de elevele sale. Crescut la internat, aflat mereu 
în mediul militar unde domneau raporturi aspre, bărbătești, 
iar sentimentele mai delicate trebuiau să fie tăinuite cu grijă 
pentru a nu da prilej la şicane şi glume din partea colegilor, 

o dată ajuns în familia Teveaţov, tînărul locotenent retrăi 
din plin intimitatea vieţii de la Batovo, din copilărie, simţi 
gingăşia pe care o radiază prezenţa unor adolescente, puritatea 
care le înconjoară orice gind sau faptă. Clipele petrecute 
împreună cu cele două fete constituiră o adevărată desfătare 
sufletească, un univers cu totul diferit de acela în care trăise 
pină atunci. 

Nataşa, codana smeadă, mlădie şi visătoare, cu ochi căprui, 
mari, îi stăruiă mereu în. imaginaţie. Pină acum Rileev își 
expusese nu o dată, în discuţiile cu colegii, concepţiile sale 
« antifamiliste ». Demonstra că în general « căsnicia nu are 
sens pentru un om preocupat de lucruri serioase, care, pe 
deasupra, nici nu este asigurat din punct de vedere material ». 
De la o vreme însă începu să se îndoiască de justeţea părerilor 
susținute cu atita zel. Zi de zi constata că o îndrăgește tot 
mai mult pe Natașşa şi, cînd află că și eleva sirguincioasă îşi 
admiră de mult profesorul, renunţă definitiv la concepţiile 
de altădată, îi consacră versuri înflăcărate și hotări să se 
căsătorească. 

Spre sfirşitul anului 1818 Rileev ceru, în mod oficial, mîna 
Nataşei. Părinţii se bucurară nespus, deoarece îl stimau pe 
tînărul locotenent care a maniiestat atita înţelegere şi a 
sacrificat atit de mult timp pentru copiii lor. Pe lingă toate 
acestea era și un om cult, serios, cu o comportare ireproşabilă. 
Se obișnuiseră să-l vadă zilnic în casa lor și-l considerau aproa- 
pe membru al familiei. Au exprimat, totuşi, rugămintea să 
amîne căsătoria cu un an, fiindcă Nataşa era încă o copilă. 
Pe de altă parte, Rileev hotări să se retragă din armată. Re- 
gimentul său ducea o viaţă seminomadă, se deplasa dintr-un 
colț al ţării într-altul și, desigur, fiind căsătorit, Rileev 
presupunea că-i va veni mult mai greu și mai incomod să 
străbată sute de kilometri cu familia și cele necesare gospo- 
dăriei. Dar în afara acestui considerent, de altfel destul de 
important, Rileev se săturase de slujbă. Corespondenţa din 
perioada respectivă este deosebit de elocventă în această 
privinţă. « Cred că în cei cinci ani am slujit destul ţarului; 
e timpul să mă gindesc și la mine» — scria el mamei sale. 
lar într-o altă scrisoare din acelaşi an, 1818, Rileev formula 
şi mai clar motivele care l-au determinat să se retragă din 
viaţa militară: « Pentru slujba din vremurile noastre este 
nevoie de ticăloși, or, din fericire, eu nu suport nemernicia. . .» 

Revenind mai tirziu asupra divorţului său cu armata ţaristă, 
Rileev spunea unuia din fraţii Bestujev: «Am slujit patria 
atita timp cît a avut nevoie de serviciile cetăţenilor și n-am 
vrut să mai continui cînd mi-am dat seama că voi servi 
numai capriciilor unui despot; am preferat să slujesc umani- 
tatea... » 

Revoltat de corupţia care domnea atit în armata ţaristă, 
cît și în rîndurile funcţionarilor civili —a căror apucături 
avusese prilejul să le cunoască şi în gubernia Voronej — plic- 
tisit de obtuzitatea unor ofiţeri care nu voiau să recunoască, 
chiar şi atunci cind li se atrăgea atenţia, că sînt supuşi 
unui proces continuu de abrutizare, Rileev se retrage din 
armată la 26 decembrie 1818. De altfel, la fel procedaseră 
şi alți numeroși ofițeri cu vederi progresiste. 

Timpul petrecut în preajma Ostrogojskului n-a fost irosit 
în van. Aici, poate pentru prima și ultima dată, i-a suris 
soarta mașteră: și-a găsit o credincioasă tovarășă de viaţă, 
pe Natalia Mihailovna Teveaşova. Tot aici a avut posibili- 
tatea să cunoască îndeaproape viaţa poporului oprimat, 
să-și clarifice anumite concluzii în această privinţă şi să se 
pregătească temeinic pentru activitatea literară ulterioră. 
Încă de pe acum concepţiile sale se cristalizează, spiritul 
de revoltă creşte. Nu o dată îi îndeamnă și pe alţii să lucreze 
perseverent pentru viitorul fericit al Rusiei, «ca să nu ne 
blesteme posteritatea » — motiva el. Sub imperiul acestor 
idei s-a desfăşurat de fapt existența sa în stepa Donului. 

Colegul -de regiment A. Î. Kosovski mărturiseşte în memo- 
riile sale că Rileev lucra cu patimă, scria vrafuri de hirtii, 
aduna material pentru baladele cu temă istorică pe care 
avea să le scrie mai tirziu. Kosovski remarcă totodată că 
«în societatea noastră (a ofițerilor — A. G.) el se sufoca». 

Odată, într-o discuţie cu ofiţerii din regiment despre 
situaţia grea a poporului din Rusia acelei vremi și imposi- 
bilitatea de a o schimba în viitorul apropiat, Rileev exclamă 
patetic: « Nu, așa nu se mai poate | Trebuie să plecăm acolo 
unde oamenii trăiesc şi respiră liber | » Colegii îl priviră sur- 
prinși, iar unul îl întrebă unde se află, după părerea lui, o 
asemenea ţară. Rileev răspunse că ar putea fi America, unde 
el ar cumpăra un lot de pămînt, ar organiza o colonie inde- 
pendentă și, dacă cineva dintre cei de faţă dorește să trăiască 
liber, fără a atirna de semenii săi, dacă doreşte să nu mai 

vadă corupția şi să nu mai audă de nici un fel de nelegiuiri, 
îl va primi cu braţele deschise și vor trăi, acolo, în cetatea 
aceea egalitară, așa cum prea puţini dintre muritori şi-au 
imaginat vreodată. 

Ofițerii se amuzau de aceste planuri năstruşnice. De fapt, 
ele proveneau din lectura lucrărilor lui Mably şi Morelly, 
filozofi vizionari din secolul al XVIII-lea, care au conceput 
asemenea cetăţi egalitare. Dar curind Rileev va renunța 
la aceste idei utopice, alegindu-şi o cale mai realistă. 

Colegii nu-i înțelegeau însă ardoarea sufletească şi nu o 
dată în asemenea ocazii îi aminteau că şi Emilian Pugaciov 
a visat să facă lucruri mari, dar a ajuns pe mina gidelui. 

În astfel de situaţii îi privea cu un sentiment de milă și 
dispreț. Nu erau în stare să priceapă nimic din ceea ce-l 
frăminta. Îşi dădea seama că e inutil și primejdios să-şi 
dezvăluie gîndurile în fața unor oameni meschini şi abruti- 
zați de viaţa cazonă sau adepţi convinşi ai iobăgiei și auto- 
crației. Dar nu putea suporta cu calm inerția gîndirii lor, 
suspiciunea, indiferența pe care o vădeau faţă de marile” 
probleme ale vieţii sociale. O dată nu se putu opri să nu le 
spună cu amărăciune: « Văd că nu veţi putea să-mi înţelegeţi 
gindurile, chiar dacă mă voi strădui să explic amănunţit. 
După părerea mea, sinteţi niște oameni săraci cu duhul și 
veţi dispare în anonimat, pe cind numele meu va ocupa cîteva 
pagini în istorie. Sint sigur că vă veţi convinge curînd de 
acest lucru. >» Asemenea îniruntări erau rare, căci în general 
evita societatea colegilor, petrecindu-și orele mai ales în 
tovărăşia cărților, a versurilor. 

Ca şi în timpul campaniei napoleoniene, îi plăcea să stea 
de vorbă cu ostașii, să zăbovească printre cazaci sau să galo- 
peze de unul singur prin stepă. Uneori rătăcea ore în şir de 
la un gorgan la altul, iar cind soarele se ridica la zenit și stepa 
nemărginită părea că se contopeşte în depărtare cu bolta 
albastră, slăbea chingile șeii, priponea calul şi se culca în 
păniţa mirositoare. În acele clipe putea să-și rememoreze 
cu calm schimbul de opinii cu colegii de regiment şi se mira 
cum oare nu-și dau seama de nimicnicia vieţii pe care o duc, 
de inutilitatea faptelor repetate zilnic, cum de nu văd că 
se afundă într-o adevărată mlaștină? Nu o dată încercase 
să-i trezească. Într-o discuţie le spusese: « Dumneavoastră 
ori sînteţi incapabili, ori nu doriţi pur şi simplu să pricepeţi 

încotro se îndreaptă gindurile mele! Vă implor,. înţelegeţi-l 
o dată pe Rileev | Patria așteaptă din partea noastră eforturi 
comune pentru binele ei. Oamenii cu sentimente nobile trebuie 
să tindă neabătut către ceea ce este nou și înălțător, iar nu 
să vegeteze în beznă. Doar vedeţi limpede ce se întimplă 
în jurul vostru | Să ne străduim, deci, și să schimbăm lucruri- 
le...» Apelurile lui înflăcărate rămineau însă fără ecou. 
În schimb, de două ori Rileev a trebuit să-și apere opiniile 
nu numai cu argumente, ci cu sabia și pistolul. Adepții fana- 
tici ai autocrației şi iobăgiei l-au provocat la duel, au răspîndit 
zvonul calomnios că e nebun de legat, că intenţionează 
să creeze o lojă francmasonică și cite altele inventate pe seama 
acestui tinăr entuziast, care mai presus de orice punea inte- 
resele poporului. 

În memoriile sale, Kosovski scrie: « Spre sfirșitul acestui 
an (1818 — A.G.), Rileev nu vorbea decit despre egalitate şi 
libertate. Rusiei îi prorocea un viitor măreț, pentru toți 
cetăţenii ei, însă numai cu condiţia ca legile existente să 
fie abrogate, corupţia lichidată, cei de teapa lui Arakceev 
să fie înlăturați și înlocuiți cu oameni ca Mordvinov... El 
demasca necruţător justiția, racilele vieţii sociale... şi ne 
sfătuia să nu ne supunem nimănui, să luptăm pentru cuce- 
rirea egalităţii și să păşim pe calea raţiunii». 

Acelaşi Kosovski relatează două întîmplări, nu lipsite de 
o notă dramatică, din viaţa lui Rileev în stepa Donului. 

Plimbîndu-se într-una din zile prin orăşelul Belogorie, 
Rileev intră împreună cu ofițerul care îl însoțea la poștă, 
unde văzură atirnată în perete o armă de construcţie ciudată, 
găsită de un cazac în pietrișul din lunca Donului. Ofiţerul 
luă flinta ruginită, o suci pe o parte şi pe alta, apoi îl întrebă 
pe funcţionarul de la poştă dacă e încărcată. Acesta răspunse 
că a controlat-o cu vergeaua şi nu are nici un fel de încărcă- 
tură. Ofiţerul trase cocoșul şi apăsă pe trăgaci. Răsună o 
detunătură puternică. Pe lingă urechea lui Rileev zburară 
niște alice mari cît bobul de mazăre şi se înfipseră în perete, 
iar camera se umplu de fum. « Strașnic ofiţer! observă el 
calm ; nu ești în stare nici să ţintești ca lumeal» Cuvinte 
asemănătoare avea să rostească şi cu un alt prilej și aceea 
va fi ultima lui remarcă plină de sarcasm. 

Altădată, vrind să treacă Donul, împreună cu alţi colegi, 
pe la mijlocul rîului barca şubredă și prost călăfătuită luă 

apă şi se duse la fund. Ofițerii se îndreptară înot spre celălalt 
mal, iar Rileev nimeri în repeziş şi, cum nu ştia să înoate prea 
bine, fu luat de curent şi aruncat într-o bulboană din care 
nu mai putu să scape. Fu salvat în ultimul moment de un 
cazac apărut de undeva dintre sălcii și care după ce-l aduse 
pe mal, lingă colegii laşi, spre surprinderea tuturor, i se 
adresă familiar îndată ce acesta îşi reveni. Era poate unul 
dintre aceea cu care Rileev discuta adesea despre viaţa 
lor obidită. 

Radicalizarea concepțiilor social-politice ale lui Rileev, 
survenită în această perioadă, nu a fost rodul frecventării 
unor cercuri înaintate, căci în mediul în care trăia tînărul 
locotenent de artilerie nu se întilneau oameni cu asemenea 
vederi. Cunoscuţii săi din Ostrogojsk nu se deosebeau cu nimic 
de numeroşii cinovnici ţarişti, birocraţi venali, opresori tot 
atit de lacomi și lipsiţi de scrupule ca și proprietarii ţăranilor 
1obagi. Observarea atentă a vieţii sociale, a raporturilor dintre 
moșieri și ţărani, a huzurului în care trăiau primii și a mize- 
riei satelor, spolierea nemiloasă a populaţiei de către aparatul 
administrativ țarist, nemulțumirea constatată pretutindeni 
personal de Rileev şi răbufnirile spontane ale ţăranilor iobagi 
— toate acestea l-au dus la concluzia că întreaga orînduire 
socială din Rusia este putredă și se bazează pe principii 
profund inumane şi legi nedrept întocmite. 

Ceva mai tirziu, în 1821, Rileev îi scria publicistului 
F. Bulgarin, care pe atunci se afla pe poziţii liberale: « Dacă 
l-al vedea (pe cinovnici— A. G.) în provinciile ruse! Sint 
niște vampiri adevăraţi şi am ferma convingere că nici 
prădalnicele hoarde tătare în timpul invaziei lor, nici compa- 
trioții tăi de mult civilizaţi (Bulgarin era de origine polonă 
— A.G.)... n-au cauzat Rusiei atitea prejudicii cît hoarda 
aceasta rapace... În capitală se ia mită numai de la aceia 
care au „vreun caz“, în provincie însă se ia de la oricine... 
Guvernatorii, judecătorii, cinovnicii, secretarii, chiar şi 
copiștii au venituri permanente din jaful la care se dedau...» 
Reflecţiile acestea atestă că Rileev a cunoscut bine situaţia 
reală, atit din provincie, cît şi din capitala Rusiei acelei vremi. 
Aceasta este una din cauzele care au dus la maturizarea gin- 
dirii lui. 

La concluzii similare au ajuns concomitent și alți nume- 
roşi ofiţeri, în majoritate covirşitoare participanţi la Răz- 

boiul de apărare a patriei din 1812 şi la campaniile antina- 
poleoniene ; și au purces la înfiinţarea unor organizaţii secrete 
a căror activitate va culmina cu răscoala din 14 decembrie 
1825. 

Creaţia poetică a lui Rileev din acești ani nu este însă 
un ecou direct al concepţiilor lui protestatare. Versurile 
scrise în stepa Donului nu se deosebesc prea mult, sub aspec- 
tul conţinutului şi al formei, de cele din adolescenţă. Culta- 
vind aşa-numita « poezie galantă ), versurile sale amintesc 
epistolele adresate cunoscuțţilor ori femeii iubite şi par desti- 
nate mai curind albumelor decît tiparului. Ceea ce se poate 
releva totuși drept element nou în poezia sa, îndeosebi din 
anul 1818, este o vizibilă influenţă folclorică. Interesindu-se 
de diversele aspecte ale vieţii țărănimii din gubernia Voronej, 
el culege oraţii de nuntă și cîntece populare, apoi încearcă 
să le imite în Mâă-nvinusește lumea, Bate vintul, baie ş.a. 
Tot în această perioadă el traduce poemul saţiric al lui 
F. Bulgarin Drumul spre fericire, seris în limba polonă, poemul 
lui S$. Trembicki Sofievka, precum și din epistolele poetului 
latin Sextus Propertius. Cele mai reușite încercări poetice 
din aceşti ani Rileev le-a transcris într-un caiet şi le-a luat 
la Petersburg. 


«Popoarele nu au voie să cadă la vreo 
înţelegere cu țarii» 
P. Kahovski 
i (Scrisoare din fortăreața Petropavlovsk) 


SCÎNTEI ÎN BEZNĂ 


Războiul de apărare a patriei din 1812 a avut un rol deter- 
minant nu numai în trezirea sentimentului patriotic al poporu- 
lui rus, dar și al celui civic. Miloanele de iobagi, care în 
rindurile armatei sau în detașamentele de partizani au înfrun- 
tat eroic moartea pentru a scutura jugul cotropitorilor, şi-au 
pus mari speranţe într-o viață mai liberă după alungarea 
dușmanului. Speranţele lor insă nu s-au înfăptuit. O dată 
intorşi acasă, ţăranii au fost supuşi unei exploatări şi mai 
crincene decît înainte de război. Ei și-au dat seama curînd 
că jertfele aduse pe cimpul de luptă, lipsurile îndurate ani 
de-a rîndul vor rămîne nerăsplătite, eroismul de care au dat 
dovadă va îi total ignorat. « Noi ne-am vărsat sîngele, iar 
acum sîntem siliți din nou să asudăm pe moşiile boierești. 
Noi am izbăvit patria de tiran şi acum iarăși ne tiranizează 
tot felul de domni» — spuneau iobagii întorși de pe front, 
după cum relatează decembristul Aleksandr Bestujev în 
scrisorile sale din fortăreaţa Petropavlovsk. 

Nemulțumirea ţăranilor s-a manifestat încă în ultimii ani ai 
războiului, cînd traiul lor mizer a devenit insuportabil dato- 
rită distrugerilor cauzate de război şi a unei secete cumplite, 
care au venit să se adauge obligaţiilor cu care îi îimpovărau tot 
mai tare moşierii. Boierescul luă forme nemaiiîntilnite, stră- 
mutarea unor sate întregi la lucru în fabrici — ceea ce echi- 
vala cu o adevărată muncă silnică — şi alte numeroase cauze 
au făcut ca în şaisprezece gubernii, deci pe o mare parte a 
teritoriului Rusiei, să izbucnească răscoale care s-au îintensi- 
ficat în perioada următoare. Nemulţumirii ţăranilor șerbi 

i s-a adăugat şi aceea a ostașilor supuși unui regim de teroare 
în coloniile militare înfiinţate, începînd cu anul 1816, de 
sfetnicul ţarului, reacţionarul Arakceev, caracterizat astfel 
într-una din epigramele lui Puşkin: 


Pentru Rusia — un asupritor, 
Pentru guvernatori — schingiuitor, 
Pentru consiliu — un sfătuitor, 

Iar pentru ţar prieten bun şi frate. 
Înveninat şi pus pe răzbunare, 

Cu suflet gol, şi prost, fără onoare, 
Supus, dar nu slugarnic, cine-i oare, 
..... soldat de-un ban jumate? 


Ostaşii ruşi de pretutindeni, spune acelaşi Aleksandr 
Bestujev, se întrebau: « Oare pentru asta am eliberat noi 
Europa, ca să ne prindem pe miini cătușele ei? De aceea oare 
am dat constituţie Franţei, ca să nu cutezăm a vorbi despre 
ea în Rusia? De aceea am cumpărat cu singele nostru întiie- 
tatea între popoare, ca să fim înjosiţi la noi acasă?» 

Protestul ţărănimii împotriva împilării moşierilor și cinovni- 
cilor, în genere împotriva condiţiilor de viaţă insuportabile, 
cuprinde nu numai satele, dar şi pe lucrătorii de la între- 
prinderile din Ural — ale capitaliştilor Rastorguev şi Bata- 
șov — și coloniile militare din Ciuguev. În 1820 izbuc- 
neşte răscoala regimentului de gardă Semionovski, chiar la 
Petersburg. 

Represiunile singeroase ale ţarismului, care a folosit pînă 
și artileria pentru a potoli setea de pămînt şi. libertate, nu 
au putut opri dezvoltarea firească a societăţii ruse. Aristo- 
craţia şi guvernul au încercat să apere cu strășnicie proprie- 
tatea îunciară feudală şi iobăgia, nutrind iluzia că vor putea 
amina apariţia noilor relaţii de producţie şi înăbuși în faşă miş- 
carea de eliberare. Această mișcare largă a constituit terenul 
propice pentru apariţia luptei revoluţionare conştiente. Fur- 
tuna anului 1812 şi evenimentele epocii imediat următoare 
au sporit receptivitatea generaţiei tinere față de ideile 
înaintate ale vremii. Problema căilor pe care va merge în 
viitor Rusia capătă în aceşti ani o deosebită acuitate. Majori- 
tatea covirşitoare a revoluționarilor-decembrişti a _partici- 
pat nemijlocit la război și a înţeles că poporul rus s-a ridicat 

conștient la luptă pentru eliberarea patriei. Cum putea fi 
menţinut pe mai departe în servitute un asemenea popor? — 
se întrebau ei. « lobăgia e o mirşăvie și trebuie grabnic lichi- 
dată» — declara revoluţionarul lakușkin, exprimînd convin- 
gerea fermă a tuturor decembriștilor. 

În aceste condiţii, cînd începură să se contureze elementele 
unei situaţii revoluţionare, apar și primele organizaţii care 
işi fixează ca scop răsturnarea autocrației, înlocuirea ei cu 
o cîrmuire reprezentativă şi abolirea șerbiei. 

La 9 februarie 1816, cînd Rileev încă se afla în stepa Donu- 
lui, ia fiinţă la Petersburg organizaţia revoluţionară Uniunea 
Izbăvirii sau Societatea adevăraților şi credincioşilor fii a 
patriei. Iniţiatorul acestei uniuni a fost Aleksandr Muraviov, 
locotenent-colonel la statul major al unităţilor de gardă. 
Împreună cu Nikita Muraviov, Serghei Trubeţkoi, fraţii 
Matvei şi Serghei Muraviov-Apostol şi Ivan lakuşkin ei au 
format un comitet de inițiativă care şi-a fixat ca sarcină 
recrutarea membrilor, elaborarea programului de luptă şi 
a structurii organizatorice etc. Constatarea unor grave « nea- 
junsuri în legile rusești », convingerea că « patria se aila într-o 
stare deplorabilă », dorinţa fierbinte « de a vedea Rusia pros- 
perîind » — iată motivele care i-au determinat, după propria 
lor mărturie, să pună bazele organizaţiei revoluţionare Uni- 
unea Izbăvirii. Intensificarea răscoalelor țărănești le-a impus 
concluzia, formulată de Serghei Trubeţkoi, că « starea Rusiei 
este de aşa natură, încit în mod inevitabil trebuie să urmeze 
revoluţia... » 

O adîncă nemulţumire a produs în rîndurile reprezentan- 
ților tinerei generaţii faptul că, în noiembrie 1815, s-au 
acordat unele înlesniri democratice Poloniei, în timp ce Rusia 
continua să ducă pe mai departe jugul despotismului. În 
locul îngrădirii autocrației, Rusia trebui să sufere consecinţele 
nefaste ale Sfintei Alianțe, arakceevismul și coloniile mili- 
tare. Aceste probleme îi frămîntau pe membrii primei orga- 
nizații revoluţionare. Ei dezbăteau cu ardoare orientarea 
politicii externe şi interne a guvernului, adunau şi difuzau 
date în legătură cu răscoalele iobagilor și ostaşilor din colonii, 
urmăreau îndeaproape problemele curente ale vieţii social- 
politice și încercau să le descifreze sensul. | 

În cîteva luni numărul membrilor Uniunii Izbăvirii 
ajunse la treizeci. Toţi fiind extrem de tineri — bunăoară 

Ilya Dolgorukov avea 19 ani, lakuşkin — 21, Pavel Pestel — 
23, Aleksandr Muraviov — 23 etc. — şi dornici să-și comple- 
teze cunoştinţele, citesc cu aviditate lucrări politice, frec- 
ventează cursurile unor profesori renumiţi prin lhberalismul 
lor, ca Gherman, Kuniţin, Galici ş.a., citesc cărți referitoare 
la Revoluţia franceză din 1789, la mişcarea de eliberare din 
ltaha, Suedia, cit şi lucrări de economie politică; studiază 
minuţios constituțiile engleză, franceză, americană etc. Mai 
presus de orice îi interesează însă problemele politice. Feodor 
Glinka, revoluţionar și scriitor de prestigiu din acea perioadă, 
descriind atmosfera ideologică în care trăiau viitorii decem- 
brişti, consemnează că dezbaterile pe teme politice se defășu- 
rau nu numai la el sau la alții, acasă, ci pretutindeni: «la 
baluri, la serate, la teatru, peste tot se discuta politică...» 

Concomitent cu elaborarea statutului organizaţiei s-au cris- 
talizat şi ţelurile ei fundamentale şi anume: eliberarea ţără- 
nimii iobage, lichidarea absolutismului, instaurarea cirmuirii 
reprezentative. Însă mijloacele de realizare a acestor țeluri 
nu erau inițial prea clare pentru membrii organizaţiei Uniunea 
Izbăvirui. Provenind din nobilime, ei se temeau de «ororile 
revoluţiei populare » şi, în consecinţă, căutau de la bun înce- 
put să evite această cale. Eliberarea poporului, după cum 
atestă mărturiile lor, o vedeau înfăptuită de o mînă de revo- 
luționari nobili care nutreau sentimente patriotice. 

Aceasta a fost una din erorile specifice ale tacticii revolu- 
ţionarilor ruși din prima etapă a mişcării de eliberare, eroare 
semnalată de V. I. Lenin în articolul În memoria lui Herzen. 
Decembriştii, conchidea Lenin, au luptat pentru popor, dar 
fără el. 

S-a stabilit ca momentul declanșării răscoalei să fie acela 
al încoronării unui nou ţar. Atunci ei trebuia să prezinte o 
seamă de revendicări, țintind în principal crearea unei monarhii 
constituționale şi eliberarea ţărănimii. Însă acest proiect 
inițial prezenta dezavantajul că pînă la moartea lui 
Alexandru ] puteau să treacă mulţi ani. De aceea s-a ajuns 
curînd la ideea atentării la viaţa împăratului — idee formulată 
pentru prima dată de revoluţionarul Mihail Lunin, în toamna 
anului 1816 — fapt care trebuia să constituie și semnalul 
de începere a revoltei. Dar ceilalți membri ai organizaţiei 
au respins ideea atentatului, socotind-o prematură. Pavel 
Pestel, de pildă —mai tirziu unul din cei mai convinşi 

republicani şi conducători ai decembriștilor din sud — consi- 
dera că înainte de toate trebuie «pregătit proiectul Consti- 
tuției şi chiar redactată cea mai mare parte a legilor şi hotă- 
rîrilor, pentru ca o dată cu începerea Revoluţiei noua ordine 
să poată fi introdusă pe deplin... », părere care i-a dat prilej 
aceluiaşi Lunin să-l ironizeze, spunind că Pestel propune 
«mai întîi să se scrie Enciclopedia şi numai după aceea să 
se treacă la Revoluţie». 
Deși lipsiţi de experienţă în activitatea conspirativă, mem- 
brii primei organizaţii revoluționare ruse au desfășurat totuşi 
o activitate intensă şi entuziastă, au elaborat principii orga- 
nizatorice şi tactice care au rămas valabile şi în perioada 
următoare pentru organizaţiile decembriste. Deși majori- 
tatea membrilor Uniuni Jzbăviruv împărtășea concepţii 
republicane, atunci cînd s-a trecut la fixarea concretă a 
sarcinilor revoluţiei, organizaţia a adoptat un punct de vedere 
mai moderat și anume o poziţie monarho-constituțională. 
Îmbinarea strinsă a «legilor sacre» cu «sfinta libertate» 
— cum s-a exprimat Puşkin în oda Libertatea (1817) —a 
constituit țelul suprem al primei organizaţii revoluţionare ruse. 
În toamna anului 1817 Alexandru I cu întreaga curte se. 
strămută la Moscova, unde intenţiona să rămînă un timp 
îndelungat, manifestind astfel atenţia cuvenită faţă de oraşul- 
erou, care a avut cel mai mult de suferit de pe urma invaziei 
lui Napoleon. Armata de gardă fu mutată, de asemenea, şi 
o dată cu ea şi majoritatea membrilor organizaţiei. 
Nemulţumiţi de structura interioară a Uniunii Izbăvirui, 
văzind inoperativitatea cu care se primeau noii membri, 
decembriştii își dădură seama că totul trebuie reorganizat, 
deoarece, in caz contrar, ţelurile propuse nu vor putea îi 
duse la îndeplinire decit peste decenii. Or, dată fiind situaţia 
propice din ţară, se impuneau acţiuni grabnice. Bunăoară 
contele Serghei Trubeţkoi informa din Petersburg pe cei- 
lalţi membri ai organizaţiei, aflaţi la Moscova, că, înainte 
de a pleca din capitală, ţarul a avut o discuţie confidențială 
cu P. Lopuhin, în care s-a abordat problema lărgirii graniţelor 
Poloniei prin cedarea unor regiuni rusești vechi, cît și procla- 
marea constituției în această ţară, aflată atunci sub domi- 
naţia Rusiei. Totodată, în scrisoarea lui Trubeţkoi se spunea 
că ţarul intenţionează să-i elibereze pe ţăranii polonezi și 
că tocmai în acest scop au fost create coloniile militare, care, 

dispuse ca o linie de apărare de la Petersburg pînă în sudul 
ţării, ar fi folosit la înăbuşirea eventualelor răscoale ale ţără- 
nimii ruse, rămasă în continuare sub jugul iobăgiei. Decem- 
briştii erau ferm convinşi că explozia nemulțumirii iobagilor 
este iminentă. 

Scrisoarea lui Trubeţkoi a produs fierbere în rîndurile 
revoluţionarilor. Ei au dezbătut cinci sau șase zile în şir 
problemele noi ce se puneau în faţa organizaţiei și au ajuns 
la concluzia 'că «acţiunea trebuie începută neiîntirziat ». 
Semnalul răminea același: uciderea ţarului. Și acest atentat 
a fost îndelung şi furtunos discutat în cazărmile Hamovni- 
ceskie, unde se afla locuinţa lui Alexandr Muraviov — locul 
de întîlnire a revoluţionarilor. A. Muraviov declara ulterior: 
« Această discuţie... a fost generală, zgomotoasă, desfăşurată 
în dezordine, mulţi vorbeau în acelaşi timp, fără a-i mai 
asculta pe ceilalţi. Unii fumau tutun, alții umblau prin 
cameră... » S-au oferit nu mai puţin de patru 'membri 
pentru a săvirși atentatul: lakușşkin, Nikita Muraviov, Arta- 
mon Muraviov și Feodor Șahovskoi, care a şi părăsit în mod 
demonstrativ şedinţa, deoarece lakușkin cu nici un preţ 
«n-a vrut să-i cedeze acestă cinste»). Memoriile lui Ivan 
lakușkin redau cu lux de amănunte atmosfera agitată din 
acele zile. « Aleksandr Muraviov — scrie el —a dat încă o 
dată citire scrisorii lui Trubeţkoi, apoi începură comentariile 
în legătură cu starea deplorabilă în care se afla Rusia sub 
ociîrmuirea împăratului Alexandru. M-au cuprins fiorii; 
umblam agitat prin cameră şi deodată i-am întrebat pe cei 
prezenți: cred ei oare cu tărie în cele spuse de Trubeţkoi 
în scrisoarea sa că Rusia nu poate fi mai nenorocită ca sub 
domnia actualului ţar? » Toţi l-au încredinţat că acesta este 
tristul adevăr. Atunci Alexandr Muraviov, în tăcerea apăsă- 
toare ce se lăsă în sală, propuse solemn: « Domnilor, soarta 
țarului este pecetluită ! Tragem la sorți şi vom afla îndată 
cine va salva patria de tiran!» «...l-am răspuns — con- 
tinuă memorialistul — că propunerea este tardivă, fiindcă 
eu m-am hotărit, fără nici un fel de sorţi, să mă jertfesc și 
nimănui nu-i voi ceda această cinste ». Tot atunci lakuşkin 
a expus planul atentatului: înarmat cu două pistoale, el 
se va furişa în mulțimea care, ca de obicei, va asista la ieșirea 
ţarului din Catedrala Uspenski, îl va împuşca cu glontele 
dintr-un pistol, iar cu celălalt se va sinucide. 

Majoritatea celor prezenţi și-au exprimat însă, tot atit 
de zgomotos, dezacordul faţă de planul lui lakuşkin, lar 
prietenul său intim, Mihail Fonvizin, a încercat o noapte 
întreagă să-l convingă de absurditatea atentatului, susţi- 
nînd că hotărirea lui a fost luată «într-o stare febrilă ». De la 
o vreme insistenţele prietenului începură să-l plictisească şi, 
ca să-i demonstreze că este «absolut sănătos», lakușkin i-a 
propus să joace o partidă de şah, pe care, consemnează cu 
satisfacţie memorialistul, a cîștigat-o fără dificultate. 

Planul atentatului împotriva lui Alexandru Il a fost în 
cele din urmă respins de către decembriști. Ei şi-au dat 
seama că acest mijloc nu asigură înfăptuirea scopurilor 
principale ale mișcării — crearea cîrmuirii reprezentative ȘI 
abolirea iobăgiei. Deşi în această fază a mişcării revoluţionare 
ruse gindirea politică nu se maturizase încă, totuşi organi- 
zaţia a considerat că actul terorist nu corespunde ţelurilor 
urmărite şi ca atare l-a respins. 

Discuţiile aprinse de la cazărmile Hamovniceskie, analiza 
activităţii de aproape un an și jumătate a organizaţiei Urmu- 
unea Izbăvirui au scos la iveală o serie de neajunsuri, în primul 
rind «puţinele ei succese », «activitatea greoaie și neinsem- 
nată » şi mai ales inoperativitatea în primirea noilor membri. 
Se cerea imperios deci modificarea neîntirziată a statutului 
şi asigurarea condiţiilor pentru a se trece la acţiune. 

Prima organizaţie revoluţionară rusă, Uniunea Izbăviruu, 
a trebuit să fie lichidată, pentru că nu mai corespundea 
noilor cerinţe. Dar în toamna aceluiaşi an, 1817, la Moscova, 
au fost puse bazele unei alte organizaţii secrete, Uniunea 
Propășirui, care şi-a desfășurat activitatea în condiţii cu 
totul diferite. Tulburările ţăranilor șerbi au sporit în intensi- 
tate, iar coloniile militare deveniseră un focar de nemulţumire. 
Urmărind să-şi asigure cadrele necesare armatei şi să reducă 
totodată fondurile alocate întreţinerii, Alexandru 1 începuse 
încă din 1810 să elaboreze proiectul creării coloniilor. Răz- 
boiul cu Napoleon a aminat traducerea în viaţă a acestor 
planuri. După terminarea războiului, în loc să reducă efec- 
tivul armatei, ţarul se strădui să-l majoreze în vederea luptei 
pentru hegemonie în Europa și pentru menţinerea pe plan 
extern a prestigiului cîștigat. De aceea, din anul 1816, 
guberniile Novgorod, Petersburg, Moghilev și Herson, trei 
sute șaptezeci şi cinci de mii de ţărani au fost, «4 transferați » 

în colonii militare. Ce însemna de fapt acest «transfer»? 
Toţi bărbaţii valizi din guberniile amintite, de la 18 la 45 
de ani, au fost declaraţi coloniști, repartizaţi în plutoane, 
companii şi regimente, li s-au dat loturi de pămint și inventar 
agricol cu obligaţia de a lucra atit pentru întreţinerea lor, 
cît şi a altor ostaşi. Fiecărui colonist 1 se dădeau în « găzduire » 
cîte trei soldaţi din regimentele dislocate periodic în aceste 
gubernii. Dar pe lingă munca pe ogoare şi întreţinerea altor 
militari, coloniştii trebuiau să facă instrucţie zilnică, iar 
copiii lor, numiţi « cantoniști », erau luaţi de la vîrsta de șapte 
ani din sinul familiei și crescuţi la școli speciale pentru a 
fi înrolați mai tirziu în armată. Satele vechi ale coloniştilor 
au fost distruse și în locul lor s-au construit case de tip cazon, 
adevărate cazărmi. Familiile au fost repartizate în noile 
aşezări pe plutoane și companii. Nu se admitea nici o căsă- 
torie fără ştirea şi consimțămiîntul comandanților. Munca 
pe cîmp era supravegheată de subofiţeri care aveau şi înda- 
torirea de a inspecta de două ori pe zi toate casele pentru 
păstrarea ordinei și a curăţeniei. Fireşte, în această împărăție 
a «majurilor » pumnul, nuiaua și vergeaua de la armă și-au 
găsit un larg teren de aplicare. Pentru orice abatere se pre- 
scriau cu dărnicie tot felul de pedepse corporale. Instrucţia 
istovitoare, gărzile, corvezile la construcţia. cazărmilor şi 
a drumurilor nu mai lăsau timp liber pentru îngrijirea semănă- 
turilor şi a gospodăriilor care începură să decadă. 

« Transferarea » ţăranilor în colonii s-a făcut sub pavăza 
baionetelor şi a tunurilor, fiindcă nimeni n-ar fi acceptat de 
bunăvoie o asemenea viaţă de ocnaș. În regiunile unde 
urmau să se înfiinţeze coloniile, ţăranii începură să apuce 
drumul codrilor şi al bejeniei. Aceia însă care n-au putut 
scăpa prin fugă și au devenit coloniști şi-au arătat în repe- 
tate rînduri nemulțumirea. Alexandru | şi Arakceev n-au 
ţinut seamă de protestele lor. « Coloniile militare vor exista 
chiar dacă voi îi nevoit să acopăr cu cadavre tot dru- 
mul de la Petersburg la Ciudovo», declara cu emiază 
țarul. 

Firește, traiul acesta nu putea fi suportat multă vreme. 
În 1819 izbucni o răscoală puternică în coloniile din Ucraina, 
la Ciuguev. Răsculaţii au refuzat să presteze orice fel de cor- 
vezi, au cerut desființarea coloniilor militare, trecerea colo- 
niştilor în rindul ţăranilor aparţinători statului și restituirea 

păminturilor de care au fost deposedaţi. Arakceev a înăbușit 
cu sălbăticie răscoala. | 

Din 1818 începură tulburările în regiunea Donului. Aici 
a fost trimis, în fruntea detașamentelor de represiune, un 
alt slujitor zelos al curţii imperiale, generalul Cernişov, care 
s-a războit cu cazacii trei ani încheiaţi, distrugînd numeroase 
sate şi îngroșind convoaiele spre Siberia. 

În sfirşit, în capitală, la 16 octombrie 1820, se răsculă 
regimentul Semionovski, cunoscut prin vitejia manifestată 
în timpul invaziei oștilor lui Napoleon şi în. expedițiile peste 
hotare. Ofițerii acestui regiment statorniciseră relații civi- 
lizate, omenești, cu subalternii. Desfiinţaseră pedepsele 
corporale, nu-i tutuiau pe soldaţi şi vegheau la respectarea 
puţinelor drepturi ce le aveau ostașii. Însă noul comandant 
al regimentului, arakceevistul Schwartz, reintroduse nuielele, 
carcera, muștruluiala stupidă. Numai în primele trei luni 
de la numire, din ordinul lui Schwartz, 44 de ostaşi au pri- 
mit 14 250 de lovituri cu vergeaua de la armă. Regimentul 
se răsculă cerind destituirea comandantului. Asemenea 
«acte de indisciplină » nu se prea înregistraseră în armata 
țaristă. Guvernul luă măsuri drastice. Adjutanţii guverna- 
torului militar al capitalei, Miloradovici, n-au închis ochii 
două săptămîni, organizind «apărarea orașului». Întreg 
regimentul a fost întemnițat la fortăreaţa Petropavlovsk. 
În timpul răscoalei s-au difuzat manifeste în celelalte cazărmi, 
prin care ostașii erau chemaţi să se ridice împotriva ţarului 
şi a nobililor. « Țarul nu este altceva decit un tilhar, glăsuiau 
manifestele, care întotdeauna va lua apărarea aristocraților. » 
În manifestele ce s-au găsit în cazarma regimentului Preo- 
brajenski se spunea printre altele: « Plugarii sint ruinaţi 
de biruri. Mulţi moşieri îşi mînă ţăranii la lucru şase zile pe 
săptămînă. Oare nu sînt asemenea ţărani adevăraţi ocnaşi? » 
După condamnarea iniţiatorilor răscoalei, regimentul 
Semionovski a fost desfiinţat. 

Reprimarea oricăror tendinţe de subminare a temeliilor 
orînduirii feudale şi chiar a oricăror năzuinţe liberale a cons- 
tituit unul din principiile esenţiale ale politicii lui Alexandru | 
după încheierea Sfintei Alianțe, al cărei inițiator a îost. 
Această alianţă reunea toate guvernele şi pe toţi monarhii 
reacţionari împotriva popoarelor ce luptau pentru o viață 
liberă. “Alexandru I, Friedrich-Wilhelm al III-lea, regele 


4 — 0. 24 49 


Prusiei, și Francisc I, împăratul Austriei, erau strîns legaţi 
prin interese comune. La congresele ținute de acești suverani 
după înfringerea lui Napoleon — în 1818 la Aachen, în 1820 
la Troppau, în 1821 la Laibach, în 1822 la Verona, numite 
de Karl Marx «congrese banditeşti» —ei au promovat o 
politică de reprimare sîngeroasă a mișcării de eliberare. 
Întreaga Europă îu cuprinsă în aceşti ani de tumultul răscoa- 
lelor. În Spania — la 1 ianuarie 1820 — Ferdinand al VII-lea 
fu constriîns să revină asupra constituției din 1812; la Napolh, 
în iunie, răsculații au cerut lichidarea absolutismului și 
acordarea unor legi constituţionale; în august, în Portugalia 
a fost alungat generalul Beresford, reprezentant al Angliei, şi 
deschise cortesurile populare; în septembrie, Seimul polonez 
respinge legile pe care intenţiona să le promulge Alexandru |. 

La 'Troppau se formulase deschis « principiul intervenţiei », 
«dreptul » ţărilor membre ale Sfintei Alianțe de a înăbuși 
cu armele orice răscoală. Folosindu-se de acest «drept», 
Austria invadă Neapolul, apoi Piemontul. 

În primăvara anului 1821 izbucni răscoala lui Tudor 
Vladimirescu în Principatele Române şi aceea condusă de 
Alexandru Ipsilanti, pentru scuturarea jugului otoman. Faţă 
de mișcarea eteristă guvernul țarist adoptă o poziţie dupli- 
citară. Urmărind cu perseverenţă să-și întărească influența 
în Turcia, Alexandru I] intenţiona să creeze în Balcani, sub 
protectoratul său, un stat grecesc, pentru a contracara con- 
curenţa Angliei în problema strimtorilor. De aceea, la început 
el a încurajat Eteria, care avea ca centru oraşul Odesa. Minis- 
trul de externe al Rusiei, Capo d'Istria, grec de origine, îl 
informa permanent în legătură cu evoluţia acestei mișcări. 
Rusia începu să se pregătească de un nou război cu sultanul. 
Fură rupte legăturile diplomatice cu Turcia şi i se dădu un 
ultimatum. Dar pînă la urmă teama de revoluție a determinat 
guvernul rus să renunțe la sprijinirea răsculaților greci, care 
se ridicaseră, chipurile, împotriva monarhului « legitim ». 
Susținerea lor ar fi însemnat încălcarea obligaţiilor impuse 
de Sfinta Alianţă, şi cancelarul austriac Metternich nu întir- 
zie să exercite presiuni asupra diplomaţiei ruse, pentru a se 
abţine de la orice intervenţie în « problema greacă ». 

În aceste condiţii favorabile Uniunea Propășirii a evoluat 
rapid. Convinşi că principala forță motrice a societăţii o 
constituie opinia publică, decembriştii au trecut hotărit la 

formarea ei. Ideologul mişcării, Pavel Pestel, în lucrarea sa 
Adevărul rus — scrisă în formă definitivă prin 1824 — afirma 
că «trăsătura distinctivă a acestui secol constă într-o luptă 
făţișă între popoare şi aristocrația feudală », care «poate fi 
întotdeauna subminată de către opinia publică şi, în conse- 
cinţă, într-o oarecare măsură depinde de opinia publică». 
Această teză demonstrează că decembriștii cunoșteau lucră- 
rile luminiștilor, care afirmau că «/'opinion publique est 
la reine du monde ». Evident, această teză, care constituie 
o înaltă cucerire a raţiunii umane, era progresistă pentru: 
acea perioadă, deoarece opunea concepţiilor clericale un alt 
mod de interpretare a relaţiilor dintre oameni și a mecanis- 
mului dezvoltării lor, decit acela de a apela la forţe trans- 
cendentale.. | | 

« P'opinion publique lât ou tard renverse toute espece de despo- 
tisme» a fost, de fapt, şi o lozincă a marii Revoluții franceze. 

Tocmai de aceea şi decembriștii au acordat o atenţie deo- 
sebită creării unei largi opinii publice, activității intense 
în toate domeniile vieţii culturale, economice şi de stat. 
Programul parţial al organizaţiei, cunoscut sub denumirea 
de Cartea verde; (pentru că textul se păstra într-o copertă de 
culoare verde), preconiza crearea unor societăţi literare, 
aşezăminte culturale, școli pe baza metodei lancasteriene 
în care să fie atras tineretul și femeile, preconiza ca membrii 
Uniunu Propăşiru să nu refuze nici o slujbă în aparatul 
administrativ sau în Justiţia țaristă, ca astfel să poată deveni 
utili societăţii şi totodată să contribuie prin orice mijloace 
la promovarea ideilor revoluţionare, la recrutarea de noi 
membri ai organizației. 

Deoarece numeroşi decembriști desfăşurau o bogată acti-. 
vitate literară, Cartea verde cuprindea și prevederea de a se 
edita reviste şi cărți, de a se îndruma cercurile și societățile 
literare existente, și chiar scrierea și publicarea unor lucrări 
științifice, a manualelor de bază din diferite discipline sau 
traducerea din alte limbi a unor cărţi utile. Cerea de aseme- 
nea combaterea lucrărilor tendenţioase întocmite de către 
reprezentanţii aristocrației retrograde. 

Un rol de seamă în propagarea ideilor decembriste l-a 
avut societatea literară Lampa verde. Înfiinţată la Peters- 
burg în martie 1819, din iniţiativa membrilor Uniunii Pro- 
pășiru F. Glinka, A. lakubovici, S. Trubeţkoi şi P. Kaverin, 

ea şi-a desfăşurat activitatea pînă în vara anului următor, 
atrăgind la şedinţele sale, ţinute în casa lui: Vsevolojski, 
scriitori de prestigiu ca Pușkin, Delvig ş.a. Adunările, măr- 
turisesc contemporanii, erau zgomotoase —se declamau 
versuri şi se rosteau toasturi înflăcărate « în cinstea lui Bachus, 
a muzelor și a frumuseţii », se proslăvea tinereţea și prietenia 
sinceră. Activitatea «lampișştilor » nu se limita însă numai 
la âtit. Participanţii îşi puneau în timpul şedinţelor boneta 
roşie frigiană, iar noii membri erau obligaţi să depună jură- 
mînt că nu vor divulga «taina ». Despre ce probleme se dis- 
cuta oare cu paharele de şampanie în mină, printre versurile 
închinate lui Venus ? Citeva aluzii găsim în capitolul X, neter- 
minat, al romanului pușkinian Foghen: Oneghun, cît și în 
alte poeme. N. Turgheniev vorbea cu ură despre «robie» 
și vedea «printre aceşti nobili» pe celiberatorul ţăranilor»; 

M. Lunin propunea « măsuri categorice», « melancolicul 
lakușkin » îşi mingiia cuțitul pregătit pentru uciderea ţaru- 
lui ; Pușkin citea epigrame caustice la adresa lui Alexandru | 
ŞI a lui Arakceev. Se denunța « despotismul tiranilor » care 
dispreţuiau « drepturile și gemetele » poporului şi ruinau 
țara, se discuta adesea despre ploconirea servilă a “nobilimii 
ruse în faţa a tot ceea ce este străin, se făceau tentative de 
a se întrevedea căile de dezvoltare a Rusiei. 

Puşkin ajunsese în rindurile acestei asociaţii conduse de 
decembrişti prin intermediul lui P. Ceaadaev —ofiţer de gardă, 
unul din cei mai luminaţi oameni ai epocii — pe care-l 
cunoscuse încă pe cînd era elev la Ţ[arskoe Selo. Se imprie- 
teneşte apoi cu colegul său Ivan Puşcin, membru al Uniuni 
Propășiru, cu fraţii Turgheniev şi F. Glinka, cunoscuţi 
pentru radicalismul concepţiilor lor. “Tînărul poet presupunea 
că există în Rusia o organizaţie revoluționară și, dezgustat 
de perfidia înaltei societăţi, de servilismul ȘI carierismul 
care domneau acolo, căuta să se înroleze în rîndurile luptă- 
torilor, însă incercările de a-i descoperi au fost, mult timp, 
zadarnice. Oda Libertatea o scrisese în 18 7, în locuinţa lui 
N. Turgheniev de pe Fontanka, de la fereastra căreia se vedea 
castelul Mihailovski, unde fusese asasinat Pavel I. La pro- 
punerea unui oaspete de al lui Turgheniev de a închina un 
poem acestui castel, «Pușkin — consemnează în memorialul 
său F. Vigel — sări pe masa mare şi lungă de lingă fereastră. . . 
luă hirtie și o pană și.:. începu să scrie...» Completată 


52 


ulterior, această odă reflectă fidel starea de spirit și poziţia 
politică a revoluţionarilor ruşi din perioada primelor .orga- 
nizaţii decembriste. Poetul schița un tablou cuprinzător al 
situaţiei din ţară, «fulgera » «viciul de pe tronuri», cerea 
îngrădirea autocrației prin legi care să stea mai presus de 
cîrmuitori şi proslăvea libertatea: 


Oriunde ochii mi-i arunc 
Văd pretutindeni bice, fiare, 
Văd al robiei plinset.lung 

Şi ruşinoase legi murdare,. 
Prejudecata — nour des — 
Văd nedreptatea stăpînirii 

Şi zeul crud al asupririi 

Şi goana dup-un sterp succes. 


S-ar lumina desigur regii, 
Popoare n-ar mai suferi 
Acolo unde forţa legu 

Cu libertatea s-ar uni. 
Unde-al lor scut e-al tuturor 
Și cetățenii țin în mină 

O spadă limpede, stăpină 
În drumu-i nepărtinitor. 


De sus nelegiuirea grea 
Ea o doboară, o relează. 
Şi mina n-o poţi cumpăra 
Nici prin avere, nici prin groază. 
Natura? Nu. Legea v-a dat, 
Cirmuitori, cununi de rege. 
Peste popoare v-aţi urcat, 
Dar mai presus i-eterna lege. 
Ca şi înaintașul său Radișcev, poetul denunța tirania și 
chema la revoltă: 


Tirani ai lumii, tremuraţi, 

- Copii ai soartei schimbătoare ! 
Iar voi, căliți-vă mai tare, _ 
Sculaţi voi robi îngenunchiaţi ! 


53 


În poemul Către Ceaadaev (1818) el cînta «al libertăţii 
ceas slăvit » şi îşi exprima speranţa că 


Va răsări măreaţa siea 

A fericirii mult dorită. 

Din somn Rusia s-o trezi ! 
Pe tirania năruită 

Al nostru nume scris va fi! 


Năruirea despotismului era deci o temă frecvent abor- 
dată la şedinţele societăţii Lampa verde. Una din cele mai 
reprezentative lucrări, atit pentru discuţiile pe teme politice, 
cît şi pentru modalitatea în care își imaginau decembriştii 
viitoarea orînduire a Rusiei, este Visul de A. Ulibişev. Autorul 
vede în vis Petersburgul, dar îl recunoaşte cu greu, deoarece 
la fiecare pas « se înalță noi clădiri obşteşti ». Pe frontispiciul 
castelului Mihailovski scrie: « Palatul Adunării de Stat». 
Numeroasele cazărmi din capitală au fost transformate în 
școli, academii, biblioteci. Palatul Anicikov a devenit un 
Pantheon rus, dar printre statuile şi busturile oamenilor care 
și-au cucerit un loc binemeritat în istoria ţării prin talentul 
și faptele lor puse în slujba patriei, Ulibișev nu-l întilneşte 
pe Alexandru I. În locul unei vestite minăstiri de pe Nevski 
Prospekt «se înalță pe ruinele fanatismului» un arc de 
triumf. Na 

Visul însă nu descrie cum s-a ajuns la această schimbare. 
Se spune doar că « evenimente măreţe, sfărimindu-ne cătuşele, 
ne-au ridicat pe primul loc între popoarele Europei şi au învio- 
rat flacăra aproape stinsă a geniului poporului nostru... 
schelele care au sprijinit despotismul s-au surpat o dată 
cu el». Înalţi demnitari de stat oficiază pe rind slujba în 
temple, preoţi nu mai există, armata regulată a fost desfiin- 
ţată de mult, iar în locul vechii steme a ţării, cu vulturul 
hicefal care simboliza despotismul şi superstiţia, îşi întinde 
semeț aripile legendara pasăre Phoenix, simbol al reînnoirii 
perpetue, al renașterii. Autorul este invitat de un bătrin 
înţelept să intre în « Sanctuarul justiţiei », « deschis pentru 
orice cetățean » care ar dori să ceară respectarea riguroasă 
a legilor. Îndreptindu-se spre această instituţie, situată 
dincolo de Neva, autorul se trezește la sunetele stridente ale 
fluierului poliţist și în răpăitul tobelor. Realitatea spulberă 

visurile utopice. «M-am gindit —încheie cu amărăciune 
autorul — că visul meu se va împlini mult mai tirziu.» 

Confruntarea ideilor principale ale poemelor puşkiniene 
amintite cu acelea cuprinse în Visul lui Ulibişev arată că 
Puşkin se afla în aceşti ani pe o platformă ideologică comună 
cu decembriştii, care, de altiel, au folosit larg în agitația 
desfăşurată versurile lu: «incendiare ». Cu toate acestea şi 
în pofida faptului că în 1819 Pușkin era nelipsit de la 
ședințele Lămpu verzi, el nu a fost atras în rîndurile revolu- 
ţionarilor. Ivan Puşcin explică în felul următor această situa- 
ție: «Ne temeam că firea lui spontană » şi legăturile lui cu 
« oameni dubioși » din punct de vedere politic ar putea aduce 
prejudicii grave organizației secrete. Pușkin «mă punea în 
încurcătură cu întrebările lui insistente —scrie același 
memorialist — de:care nu ştiam cum să mai scap. Îl linişteam 
zicîndu-i că și în afara organizaţiei imaginate de dinsul acţio-. 
nează cit se poate de bine pentru un scop înalt ». Dar aceasta 
nu-l mulțumea pe poet şi nimeni nu-l putea convinge că se 
înșală în presupunerile sale. De aceea continua să caute 
organizaţia revoluţionarilor. 

Frecventarea şedinţelor Lămpu verzi şi menţinerea unor 
strînse legături cu decembriştii au avut o intluenţă fructuoasă 
asupra orientării progresiste a creaţiei pușkiniene. Poetul 
simte mai bine pulsul vremii, își impregnează poemele cu 
cele mai înaintate idei, abordează temele majore care frămîn- 
tau contemporaneitatea. O consecinţă directă a acestei influ- 
enţe rodnice este partea a doua a poemului Satul (1819) — 
expresie fidelă a ideologiei decembriștilor din epoca res- 
pectivă: 


Dar un gind groaznic sufletu-mi brăzdează: 
Aici, prin munţi şi văi înfloritoare, 

Cel ce iubeşte omul se-niristează,; 

Neştiinţa, molimă ucigăioare, 

E peste tot şi totu-nnegurează. 


Ca și în programele decembriștilor, ignoranța este consi- 
derată de poet drept una din cauzele nefericirii și ale mizeriei 
poporului, iar lichidarea ei se impune cu necesitate. Atacul 
poetului este îndreptat împotriva profitorilor, a boierimii 
opresoare care dispune neîngrădit de munca şi viaţa șerbilor, 

lipsindu-i, prin abrutizare totală, pină şi de năzuinţa spre 
mai bine. 


Oarbă la plins şi la suspine surdă, 
Sortită drept urgie a mulțimi 
O boierime cruntă, nelegiuită, zburdă. 
Şi şfichiuind cu varga spinarea plugărimiui, 
Îi fură bunul, munca, din viaţa-i face-un chin. 


Aicea, trupuri stoarse, lovite, vlăguite, 
Robi, se tirăsc cu frunţule smerite 
În brazdele stăpinului hain. 


În partea finală a poemului, pe lingă dorinţa de a-şi vedea 
« poporul slobozit », Pușkin exprimă și o iluzie a revolu- 
ţionarilor ruși din acea vreme și anume pbsibilitatea elibe- 
rării țăranilor «la un semn: împărătesc ), «de sus): 


O, cum nu poate glasu-mi să miște, să clintească? 
De ce în pieptu-mi arde un clocot sierp, uscat? 
Darul cumplit al vorbii de ce nu-mi este dat? 
Vedea-voi, o, prieteni, poporul slobozit, 

Robia izgoniiă de-un semn împărătesc, 

Şi zorii libertăţii, frumosul răsărit, 

Lucind în. slava ţării pe care o iubesc? 


Decembriştii au îndrumat îndeaproape şi Asociaţia liberă 
a iubitorilor literaturu ruse, au organizat numeroase școli 
— bunăoară numai în divizia generalului Mihail Orlov au 
învăţat carte cîteva mii de ostași; i-au răscumpărat din 
şerhie pe poetul Sibireakov — care, după cum spunea Vea- 
zemski, « în ţară e poet cu har,/La curtea boierească-i plăcin- 
tar) —și pe A. Nikitenko, viitor profesor al Universităţii 
din Sankt-Petersburg și academician, au favorizat eliberarea 
altor şerbi, salvindu-i de urgia moşierilor și a legilor țariste. 
Oriunde s-ar fi aflat vreun membru al Uniunii Propăşiru, 
el considera drept îndatorire. de onoare să demașşte racilele 
orînduirii feudale, să protesteze impotriva iobăgiei și a regi: 
mului arakceevist, să mobilizeze neobosit opinia publică 
împotriva terorii şi arbitrariului, ca în .acest îel, luptînd 
pentru triumful adevărului şi înlăturarea tărădelegilor, să 
pregătească, în răstimp de două decenii, spiritele în vederea 

înfăptuirii revoluţiei. Astfel, ei se străduiau, după cum remarcă 
V. I. Lenin, să realizeze «conducerea mişcării politice» 
din epoca lor. 

Scopurile fundamentale ale mişcării rămăseseră aceleași 
ca şi ale primei organizaţii, însă mijloacele suferă conside- 
rabile modificări. Uniunea Propășiru, urmărind îndeaproape 
mişcarea revoluţionară europeană, a ajuns curînd la concluzia 
că trebuie mult lărgit numărul membrilor şi pregătită o 
insurecție militară. În consecinţă, revoluționarii desfăşoară o 
vie activitate, cu precădere în rîndurile armatei. Cartea verde, 
enunţind condiţiile de primire, asigură că « Uniunea nu ţine 
seamă de deosebirile între stări şi pături sociale». Dar printre 
categoriile de cetăţeni care puteau fi primiți în Uniunea 
Propăşirii — nobili, cler, negustori, mic-burghezi și oameni 
liberi —nu erau menţionaţi tocmai aceia care erau vital 
interesaţi în schimbarea rinduielilor şi dobindirea libertăţii 
sociale. Deşi recunoșteau egalitatea naturală a tuturor oame- 
rilor și luptau pentru abolirea şerbiei, decembriştii nu s-au 
putut ridica, în toate etapele mișcării lor, pină la înţelegerea 
necesităţii de a-i atrage şi pe ţărani în mișcarea revoluţio- 
nară. În aceasta s-au manifestat limitele concepţiilor lor, 
determinate de apartenenţa la clasa nobililor. 

Spre deosebire. de Uniunea Izbăvirii, cea de a doua organi- 
zaţie revoluţionară decembristă a numărat peste două sute de 
membri și mii de simpatizanți. Ea avea cinsprezece filiale în 
diferite oraşe ale Imperiului rus, iar activitatea practică era 
cu fiecare an mai bogată. În 1821 s-a impus însă lichidarea ei. 
În rîndurile Uniunii Propăşirii — chiar şi în conducerea ei 
centrală — se strecuraseră elemente şovăielnice, care, aflind 
scopurile finale ale mişcării (necuprinse în partea întîi a 
Cărţii verzi şi comunicate membrilor numai după un anumit 
stagiu şi verificare), pentru a se salva l-au informat pe ţarul 
Alexandru Il despre existenţa acestei organizaţii, punindu-i 
la dispoziţie listele nominale âăle membrilor. Înştiinţaţi de 
F. Glinka, adjutant al lui Miloradovici, guvernatorul capitalei, 
și de către generalul Orlov de trădarea săvirșită, decembri- 
ştii au considerat oportun să dizolve organizaţia. Aducindu-i-se 
la cunoştinţă autodizolvarea Uniunii, ţarul, angrenat în 
înăbușirea revoluţiei din Europa şi nevoind să dezvăluie în 
faţa întregii lumi că şi în imperiul său oprimarea a generat 
o mișcare revoluţionară similară, s-a limitat doar la mutări 

disciplinare a membrilor organizaţiei spre periferia Rusiei, la 
destituirea unora dintre ei din funcțiile deţinute sau la alte 
persecuții. Decembriştii însă au hotărit să continue lupta 
în condiții de strictă conspirativitate. Astfel, au fost create 
organizaţiile decembriste: Asociația secretă din sud, sub 
conducerea lui Pavel Pestel, şi Asociația secretă din nord, 
sub conducerea lui Nikita Muraviov, iar mai tirziu, a lui 
K. F. Rileev, organizaţii care au pregătit şi săvirşit răscoala 
de la 14 decembrie 1825. 

În cei trei ani ai existenţei sale,. Uniunea Propășirii a izbu- 
tit să creeze în mare măsură premisele răscoalei din 1825. 
Rindurile revoluţionarilor au sporit, concepţiile politice s-au 
mațurizat, agitația desfăşurată de ea a fost mai eficientă. 


„Fiecare secol are trăsături distincte pro-' 
prii. Secolul nostru se deosebeşte prin idei 
şi acțiuni revoluționare. Spiritul înnoirilor 
străbate întreaga lume şi nu există forță 
care să bareze acest suflu gigant. 


PAVEL PESTEL 


SUB FLAMURILE LIBERTĂȚII 


Aflat într-un mediu tipic provincial, printre colegi con- 
formişti, Riîleev n-a avut cunoștință de primele organizaţii 
revoluţionare decembriste şi, în consecinţă, nu s-a putut 
încadra în rîndurile lor, deşi concepţiile sale social-politice 
din această perioadă erau apropiate de ale membrilor Unrunuu 
Izbăvirui sau Uniunu Propăşiru, iar hotărirea lui de a extirpa 
racilele sociale, de a lupta împotriva inechităţii era tot atît 
de nestrămutată. Rileev s-a dovedit a fi un caracter justiţiar, 
care în mod inevitabil trebuia să ajungă mai curînd sau mai 
tirziu printre revoluționari. Faptul că el a ajuns pe cale proprie 
la aceleași convingeri revoluţionare, deşi a trăit în acești 
ani într-o atmosferă provincială stătută, rutinată, demon- 
strează că situaţia socială din Rusia primului deceniu 
postbelic genera nonconiormismul, favoriza formarea unor 
concepții înaintate şi impunea cu necesitate încadrarea celor 
mai cinstiţi cetăţeni în lupta de eliberare. Oriunde s-ar fi 
aflat Rileev în această vreme, la Petersburg sau Moscova, 
Astrahan sau Odesa, Ekaterinoslav sau Tulcino, paşii lui 
s-ar fi îndreptat inevitabil « spre falanga eroilor», cum 1-a 
numit pe decembriști continuatorul cauzei lor, A. |. Herzen, 
deoarece corupţia, împilarea, arbitrariul erau pretutindeni 
la fel, și concluziile pe care le putea desprinde o minte lucidă 
trebuiau să fie asemănătoare. Rileev şi-a dat seama că posibi- 
htăţile. de luptă sint altele în capitală, decit în provincie. 
De aceea, îndată ce a obţinut aprobarea de a se retrage din 
armată, a căutat să se stabilească la Petersburg, unde începu 
să desfășoare o susţinută activitate literară. 

Aici face cunoştinţă cu cei mai însemnați scriitori ai 
vremii, trăieşte intens atmosfera febrilă a Capitalei, se împrie- 
tenește cu numeroși poeți și prozatori decembrişti. 

Din caietul de versuri selectate şi transcrise cu migală 
în stepa Donului, Rileev publică pe cele care i se păreau mai 
reușite, deși își dă seama că au multe stingăcii; scrie lirică 
erotică, epigrame caustice îndreptate împotriva epigonilor 
clasicismului, anacronici și, pe deasupra, lipsiţi de orice brumă 
de talent, manifestindu-şi astfel adeziunea la noua orientare 
în literatura rusă — ceă romantică — reprezentată de Batiuş- 
kov, tînărul Pușkin, Delvig, Baratinski ș.a. Poeziile lirice şi 
în special cele satirice, încercările în proză, publicate în acea- 
stă perioadă, impun în atenţia cititorilor numele său. Totuşi 
în lirica lui Rileev din acești ani predomină motivele anacre- 
ontice, apelurile inflăcărate la trăirea deplină a tuturor 
bucuriilor oferite de viaţă (Unu: prieten, Fericire întimplă- 
toare, Romanţă ş.a.). lreptat, însă, tinărul poet, insatisfăcut 
probabil de genul « poeziei galante. ), minore, abordează teme 
cu rezonanță mai amplă în contemporaneitate. Bunăoară în 
poeziile Deşertul și FEpistolă câtre Kosovski Rileev vorbeşte 
despre mişcarea de eliberare a poporului grec, se ridică impo- 
triva «judecătorilor-satrapi» şi a «literaţilor-ghiftuiţi», care 
în perioada cînd a izbucnit sfinta luptă pentru dobindirea 
libertăţii «se ceartă pentru o odă» şi dedică versuri unor 
teme nesemnificative ; îşi exprimă ferma hotărire de a rămîne 
în atmosfera vulcanică a capitalei, indiferent de lipsurile pe 
care va trebui să le îndure în schimbul vieţii idilice, patriar- 
hale din Ucraina, unde îl chema prietenul Kosovski. 


Să-mi pierd ai tinereții 
Ani? Să lincezese 

Şi să nu mă grăbesc 
Sub steagul libertăţi? 


Nu! Asta niciodat'... 
Cel care nu aspiră 
La glorie înflăcărat 
Doar mila o inspiră ! 


Aceste versuri constituie o etapă de tranziţie spre lirica 
cetățenească, cu. puternice implicaţii politice, cultivată și de 
iluștri predecesori ca Lomonosov, Derjavin sau Radişcev. 

Dar cea mai fructuoasă influenţă. în această nouă orientare 
a poeziei rileeviene a avut-o, incontestabil, Pușkin, ale cărui 
« versuri incendiare au inundat Rusia », după cum se plingea 
Alexandru 1 directorului liceului din Țarskoe Selo, și-i promi- 
tea exilul siberian autorului celebrei ode Libertatea şi a poeziei 
Satul. - 

Spre deosebire de versurile tinărului Pușkin, Rileev imprimă 
liricii sale un caracter politic mult mai pregnant şi chiar de la 
primii paşi în literatură are de înfruntat furcile caudine ale 
cenzurii ţariste. | 

Însă adevărata popularitate în ţară Rileev o cucerește 
cu satira Favoritul zilei, în care demască cu un curaj uluitor 
samavolniciile lui Arakceev, sfetnicul atotputernic al ţarului 
Alexandru I, aflat la apogeul influenţei și puterii sale la curte. 

Pentru a-l biciui cu sarcasm pe acest zbir, Rileev recurse 
la. un şiretlic frecvent utilizat în condiţiile cenzurii ţariste 
şi anume la adăugarea subtitlului: — După satira lui Proper- 
tius Către Rubelius. În realitate, însă, nu era vorba de vreo 
traducere, ci de o poezie originală. FPavoritul zilei este un atac 
vehement, de o temeritate nemaiintilnită. « Satrap înfumurat, 
prea josnic şi perfid» — se adresează poetul chiar din primele 
versuri «tiranului feroce al propriei ţări». 


/ 
Isprăvile-ți în fața poporului le-arată, 
Va şti că libertatea i-a fost încătuşată, 
Va şti că-n birur. grele doar tu l-ai sărăcit 
Şi sate-niregi de vechea. frumuseţe-ai jefuit. 


__ Corupţiei de la curtea împăraţilor romani Rileev îi opune 
Roma republicană, în care au înflorit virtuțile civice. Se 
amintesc cu pietate numele lui Cicero, Cassius, Brutus și 
Caton, apărători zeloşi ai cuceririlor republicane. Poetul 
promite că va proslăvi pe acela care va avea curajul să 
izbăvească patria de tiran. În strofele finale Rileev cheamă 
la răzbunare pentru fărădelegile săvirşite de tiran și-l averti- 
zează de groaznica pedeapsă pe care i-o va da poporul: 


- Atunci vei tremura, o, îngimfai tiran 
Poporul împilat nu suferă în van... ! 


și îşi exprimă încrederea fermă că posteritatea va condamna 
necruţător faptele lui miîrşave. 

Virulenta satiră, publicată cu aprobarea cenzurii și răspin- 
dită în întreaga Rusie, viza însă nu numai persoana sfetnicului 
iubit al lui Alexandru I, ci însăşi orînduirea socială pe care 
o întruchipa el. 

Ecoul satirei lui Rileev a fost extrem de puternic, deoarece 
Petersburgul trecea printr-o perioadă încordată. Răscoalei 
regimentului Semionovski îi urmară alte numeroase maniie- 
stări ale nemulțumirii atit în armată, cît şi în rindurile lucră- 
torilor din industria textilă şi diferite ateliere, care părăseau 
locul de muncă, revendiciînd plata salariilor și pedepsirea 
patronilor jecmănitori. Pe străzile capitalei apăreau procla- 
maţii. Cirmuirea luă măsuri deoarece totul părea să adeve- 
rească zvonurile că «începe revoluția». 

Revista Mevshku. zrutel (Observatorul Neve:), unde a apărut 
satira lui Rileev, fu suspendată curînd. I. N. Loboiko mărturi- 
seşte în memoriile sale că Arakceev, jignit profund de carac- 
terizarea ce i-a făcut-o poetul, s-a adresat ministrului culturii, 
contelui Goliţin, cerindu-i să-l pedepsească pe cenzorul care a 
admis publicarea poeziei, cit şi pe autorul ei. Situaţia a fost 
salvată de A. ]. Turgheniev, funcţionar superior la același 
minister. « Bucurindu-se în taină de această înfrîngere și 
voind să-l apere pe cenzor », acesta formulă în numele mini- 
sterului un răspuns abil: «Excelenţă, se spunea în adresa 
Ministerului culturii;* deoarece, în legătură cu aprobarea 
publicării satirei lui Propertius, tradusă în versuri, cereți să-l 
dau în judecată pe cenzor şi comitetul cenzurii, pentru expre- 
sii jignitoare la adresa dumneavoastră, înainte de a dispune 
anchetarea este necesar să ştiu care anume expresii socotiți 
că se referă la dumneavoastră ». Turgheniev procedase inge- 
nios. Arakceev renunţă la pretenţiile sale, căci, dacă ar îi 
indicat cuvintele cerute, acestea s-ar fi răspîndit în întreaga 
Rusie. Or, Arakceev nu prea era dispus să se considere nici 
«amic perfid » al ţarului, nici «tilhar » şi nici « satrap îngim- 
fat ». Rezonanţa politică a acestor versuri este admirabil 
redată în Memoriile Bestujevilor. N. Bestujev scrie: « Toată 
țara gemea sub călciiul de fier al favoritului ţarului. Nimeni 
nu îndrăznea să se plingă: cum încerca cineva să cirtească, 
îndată dispărea pe veci în deșerturile Siberiei sau în cavourile 
cu miros înecăcios ale închisorilor. În această situaţie se afla 
Rusia atunci cînd Rileev, în gura mare şi în faţa întregului 
popor, l-a chemat pe favoritul ţarului la judecata adevărului, 

cînd i-a enumerat faptele, le-a apreciat şi a supus temerar 
oprobriului posterităţii servilismul orb sau conștient al 
demnitarului şi îngenunchierea patriei. Este greu de imaginat 
ce uimire, ce groază, aş zice chiar înmărmurire, i-a cuprins pe 
locuitorii capitalei cind au aflat aceste nemaiauzite cuvinte 
ale adevărului şi oprobriului, cînd au văzut această luptă 
a unui copil cu un gigant». 

N. Bestujev, de altfel prieten apropiat al lui Rileev şi 
tovarăș de luptă, apreciază și «consecinţele morale» ale 
satirei rileeviene, care —spune el — «ne-a arătat că se poate 
spune adevărul fără îrică ; se pot aprecia faptele celor investiţi 
cu putere şi chema în faţa judecății poporului pe cei puternici. 
Cu această poezie, apreciază același memorialist, a început 
cariera politică a lui Rileev ». 

Revista Observatorul Neves cu poezia lui Rileev se trans- 
mitea din mînă în mînă. Totodată, satira a fost transcrisă 
în sute de copii. Favoritul zilei stă cu cinste alături de versu- 
rile demascatoare ale lui Pușkin, Lermontov şi Nekrasov. 

La 25 aprilie 1821, prin mijlocirea «cetăţeanului mărinimos», 
cum l-a numit Pușkin pe F. N. Glinka, Rileev devine mem- 
bru al Asociaţiei libere a iubitorilor literaturii ruse — filială 
a Uniunii Propășirii. Curind i se vor încredința aici funcţii 
importante. Astfel, este ales în unanimitate « cenzor al poeziei» 
şi, în afară de această sarcină de mare răspundere, care îi 
dădea posibilitatea să imprime orientarea dorită întregii 
creaţii poetice citite şi analizate la şedinţele asociaţiei, înain- 
tate apoi spre publicare, Rileev face parte din Comitetul de 
conducere al revistei Animatorul cultural şi filantropic şi 
este ales adjunct al președintelui asociaţiei. În această 
calitate convoca adunări ale membrilor și ducea o parte im- 
portantă a muncii acestei « republici științifice». Activitatea 
în cadrul Asociaţiei libere a iubitorilor literaturii ruse a con- 
tribuit în măsură considerabilă la maturizarea concepţiilor 
sale politice, deoarece numeroşi membri, începînd chiar cu 
preşedintele F. N. Glinka, făceau parte din mișcarea revolu- 
ţionară și traduceau în viaţă prevederile Cărţii verzi. 

De asemenea, pe lingă contactul cu decembriştii, în cadrul 
Asociaţiei libere a iubitorilor literaturii ruse, Rileev se întilnea 
frecvent cu revoluționarii și la şedinţele unei loje francma- 
sonice, Steaua sclipitoare, ceea ce a constituit o bună ucenicie 
pentru activitatea conspirativă de mai tirziu. 

La 24 ianuarie 1821, Rileev fu ales de către nobilimea din 
judeţul Sofievski jurat la Curtea penală din Petersburg. 
Acceptind această funcţie, Rileev răspundea parcă prevede- 
rilor Cărţu verzi care punea în atenția membrilor organi- 
zaţiei « nu numai că nu trebuie să se sustragă de la îndatoririle 
obștești, ci dimpotrivă, înnd adevărați fii ai patriei, să le 
primească cu plăcere, să le îndeplinească cu sirguinţă și, 
atit prin comportare, cit și prin dreapta judecată, să înalțe în 
ochii altora funcţiile ocupate de dînşii ». Decis să «slujească 
adevărului şi nu persoanelor» — după expresia lapidară a 
lui Griboedov din comedia sa Prea multă minte strică — el a 
folosit la maximum posibilităţile oferite de această funcţie, 
și s-a ridicat întru apărarea ţ țăranilor șerbi, încercind să resta- 
bilească adevărul şi să submineze din interior justiţia ţaristă. 
În acest sens este. extrem de grăitoare atitudinea lui Rileev 
în procesul intentat iobagilor din satul Gostiliţi al contelui 
Razumovski, răsculați împotriva crincenei exploatări la 
care au fost supuși decenii de-a rindul. Înfricoşat de minia 
“norodului, moșierul ceru să fie cantonat la Gostiliţi un esca- 
dron de cazaci pentru a- 1 reprima pe ţărani. Aceasta însă nu a 
putut decit să amine cu citeva săptămini răfuiala cu moșierul 
și vătafii lui. lobagii se răsculară, îi eliberară pe cei arestaţi 
și hotăriră să se plingă împăratului. Dar şi jălbarii fură 
prinși şi întemnițați. Tribunalul din Petersburg pronunţă 
sentinţe prin care condamna la ocnă zeci de iobagi, pe alţii 
la pedeapsa cu cnutul sau la încorporare în armată, iar cei mai 
mulţi dintre locuitorii satului fură surghiuniţi impreună cu 
familiile lor. În timpul aplicării sentinţei cîţiva ţărani au 
reușit să fugă şi au încercat să înmineze o nouă albă, 
de data aceasta nu împăratului, ci împărătesei văduve, 
Elisaveta Alekseevna. Dar nici acum nu li s-a dat dreptate, 
pentru că, aşa cum spune proverbul, «corb la corb nu-și 
scoate ochi». 

În «opinia personală» menţionată pe sentinţa tribunalului, 
Rileev a ţinut să precizeze că nu poate să condamne pe vreunul 
din acuzaţi, deoarece dosarul lor s-a întemeiat doar pe plin- 
gerea vătafului de pe moșia contelui Razumovski şi pe presu- 
punerile ober-poliţaiului şi pentru că din depoziţiile acuzaților 

nu reies nici cauzele răscoalei. ... nici vinovaţii şi principalii 
ei iniţiatori. 

Exprimîndu-şi dezacordul cu procedura, Rileev consideră 
că trebuie să fie trimis la faţa locului un funcţionar special, 
însărcinat cu anchetarea cazului şi cu restabilirea adevărului. 
Anchetatorul acesta trebuia, după opinia lui Rileev, să cerce- 
teze « rinduielile existente de mult la moșie » — deci, cu alte 
cuvinte să pătrundă în sfera privilegiilor feudale. În fapt, el 
încerca să arate că legile în vigoare sînt vicios întocmite și 
urgisesc poporul, iar privilegiile boierești sint un izvor de 
nedreptate. 

Tot Nikolai Bestujev scrie în legătură cu sentinţa dată 
iobagilor contelui Razumovski: « Opinia lui Rileev despre 
aceşti oameni năpăstuiţi. .. apăra o cauză dreaptă. Împăratul, 
demnitarii, organele puterii, judecătorii. .. toţi erau împo- 
trivă ; numai Rileev a luat apărarea celor oprimaţi, și această 
opinie a lui va servi drept mărturie veşnică... a curajului 
cu care spunea el adevărul». 

Activitatea de jurat a lui: Rileev l-a recomandat drept un 
om incoruptibil, prieten dezinteresat și apărător al celor 
mulți și obidiţi. Este semnificativă în acest sens o întimplare, 
consemnată în documentele vremii: Un mic-burghez căruia 
i s-au dresat acte de dare în judecată i-a mulţumit din inimă 
guvernatorului militar al Petersburgului, contelui Milorado- 
vici. La întrebarea mirată a acestuia —ce serviciu i-a făcut 
pentru a merita această recunoştinţă ? — acuzatul a răspuns: 
«M-aţi dat în judecată şi acum ştiu că voi scăpa de chinuri 
și nedreptăţi; ştiu bine că voi fi achitat: acolo este Rileev, 
el nu lasă să fie condamnați cei nevinovaţi». 

Oricît de fructuoasă ar fi fost însă activitatea lui Rileev 
în domeniul justiţiei ţariste şi oricît s-ar fi străduit el «să 
justifice prin fapte această incredere măgulitoare pentru 
orice cetăţean > — după propria-i mărturie —ea nu putea 
nici să îndrepte legile existente, nici să înlăture abuzurile 
și nelegiuirile judecătorilor. Rileev însuși își dădu seama de 
acest lucru şi la 15 martie 1824 se retrase din funcţia de jurat. 
Dar slujba aceasta i-a întărit şi mai mult convingerea asupra 
corupţiei generale care domnea în aparatul administrativ 
țarist şi a nedreptăţilor săvirşite zilnic, asupra caracterului 
inuman al legilor regimului feudal şi al necesității abrogării 
lor cît mai grabnice. 

Activitatea literar-publicistică a lui Rileev, cît şi aceea din 
cadrul justiţiei l-au recomandat drept un luptător temerar și a 
grăbit momentul încadrării lui în rîndurile revoluţionarilor. 
Ivan Puşcin, membru al Asociaţie: secrete din nord, care a 
lucrat şi el în domeniul justiţiei, l-a cunoscut pe Rileev în 
ianuarie 1823 şi peste citeva luni (între februarie şi iunie; 
data exactă nu se cunoaște) l-a primit în organizaţia revolu- 
ționară decembristă, în care în scurtă vreme Riîleev va juca 
un rol important. Primirea lui Rileev în rindurile revoluţio- 
narilor este motivată astfel în memoriile Bestujevilor: « În- 
conjurat de respect general pentru meritele sale în faţa uma- 
nităţii, înconjurat cu laude pe deplin meritate pentru talen- 
tul său poetic, cu deplină încredere faţă de caracterul și 
concepţiile sale, [el] a fost primit în această asociaţie. Aici 
elanurile sufletului său, durerea inimii la nenorocirile patriei 
și năzuinţele vagi spre mai bine au primit orientarea 
cuvenită». 

Într-adevăr, neconformismul lui Rileev, sentimentul că se 
sufocă în atmosiera de corupţie generală în care a trăit, 
iluziile sale de odinioară de a evada din această țară şi a 
întemeia undeva în America o colonie liberă au primit un 
nou conţinut, o țintă precisă, spre realizarea căreia Rileev 
îşi va canaliza toate efoturile, toată energia, elanul și talentul, 
și va considera că nu și-a trăit în zadar viaţa, pentru că a 
pus-o dezinteresat în slujba celei mai nobile cauze — elibe- 
rarea poporului său din robie, răsturnarea orînduirii putrede 
din temelii și crearea unor condiţii noi de viaţă, pe care le 
merita cu prisosinţă poporul său. 

Trezirea conştiinţei maselor populare, lupta de eliberare 
naţională şi socială de la începutul celui de al treilea deceniu 
al secolului trecut din Occident şi din sud-estul Europei stă 
acum în centrul atenției celor mai progresiști scriitori ruși. 
Îndeosebi mişcarea de eliberare a grecilor, sub conducerea 
lui Alexandru Ipsilanti — ofiţer superior în armata rusă, 
cunoscut de Pușkin la Chişinău, unde fusese surghiunit 
poetul —a găsit un larg ecou în poezia rusă din această 
perioadă. Astfel, «ţara eroilor și a zeilor» este cîntată în 
cicluri de versuri de către Puşkin, Gnedici, W. Kiichel- 
becker, V. Grigoriev, O. Somov, V. Tumanski, 1. Kozlov, 
V. Raevski ş.a. Evident, şi Rileev consacră acestei teme 
poemele Deșertul şi Epistola către Ermolov (erou al Războiului 

de apărare a patriei, care se presupunea că va comanda oștile 
ce vor:veni în sprijinul poporului grec). Dar Alexandru |, 
căutind să infăptuiască hotăririle adoptate la congresele 
Sfintei Alianțe, n-a întreprins nimic pentru susţinerea 
mișcării de eliberare a grecilor de sub jugul otoman. 
Rileev, ca și majoritatea revoluționarilor ruși, considera 
în aceste poeme că ţarul va înţelege și aprecia măreția şi 
noblețea scopului pentru care luptă Elada și de aceea îl 
idealiza pe Alexandru ], îndeosebi în oda cu același titlu 
(Alezandru 1). 

Concepții monarho-constituţionale a expus Rileev şi în 
poezia Viziune, scrisă în 1823 şi dedicată prinţului Alexandru 
Nikolaevici. Aici poetul expune un întreg program de reforme 
in ţară, preconizind atragerea la conducerea imperiului a 
celor mai capabili oameni, indiferent din ce clasă ar proveni, 
dezvoltarea ştiinţei și a culturii, desființarea cenzurii draco- 
nice şi 0 serile de reforme în aparatul-de stat şi justiţie. Pro- 
gramul era fără îndoială progresist în condiţiile acelea, însă nu 
depășea revendicările politice ale opoziţiei nobiliare de la 
începutul deceniului al treilea. 

Într-o altă odă, scrisă în același an, 1823, şi intitulată 
Bărbăţie cipică, Rileev proslăveşte pe unul din oamenii cinstiți 
și drepţi care trebuiau să fie atraşi la conducerea treburilor 
țării, pe amiralul N. S. Mordvinov, cunoscut prin atitudinea 
sa ostilă guvernului. Mordvinov era adept al constituţiei de 
tip aristocratic, susţinea că schimbările « trebuie începute cu 
tronul », deoarece, « conform proverbului, scara se mătură de 
sus ). Mergind pe aceeași linie a idealizării, Rileev îl consideră 
pe Mordvinov apărător al dreptăţii în ţară, îl compară cu 
Brutus şi Caton, relevă tendinţa lui neabătută către drep- 
tate socială, ura față de samavolnicie, îndrăzneala în îndepli- 
nirea obligaţiilor. Hiperbolele abundă. Mordvinov e comparat 
pînă și cu «Everestul cărunt» ce se înalță semeţ peste 
creste. 

De la satira Favoritul zilei la Viziune şi Bărbăție civică 
se poate observa un oarecare regres în ceea ce priveşte poziţia 
politică.a poetului. Acum Rileev împărtăşeşte fără rezerve 
iluziile constituţionalismului nobiliar, își exprimă încrederea 
în «monarhul luminat», fapt ce îşi are izvorul într-o involuţie 
în însăşi mişcarea decembristă, cauzată de înăbușirea 
revoluțiilor din Occident şi a represiunilor di țară. Dar 

rezonanța obiectivă a creaţiei sale poetice în contem- 
poraneitate a depăşit adesea limitele concepţiilor politice ale 
scriitorului. 

Motive poetice care nu i-au fost proprii la începutul acti- 
vităţii literare se bucură acum de o atenţie sporită din partea 
poetului. Lirica rileeviană din anii 1821 —23, nu hpsită 
uneori de o notă didacticistă, proslăvește însă mai ales figura 
luptătorului patriot care se jertfeşte pentru fericirea concetă- 
ţenilor, a ţării întregi. Figura aceasta eroică va sta în centrul 
baladelor istorice, grupate în volumul Dumi. 


« BALADELE ISTORICE » 


În luna mai 1821, Rileev, stabilit abia de citeva luni în 
capitală, evadează din Petersburgul cenușiu, unde «îngheaţă 
inspiraţia », plecind în gubernia Voronej, la Podgornoe, 
pentru a-şi revedea soţia și pe primul său moştenitor. Ucraina 
însorită îl farmecă. Livezile înflorite, luncile întinse, punctate 
de sălcii plîingătoare desfată ochiul, odihnesc, predispun la 
trindăvie şi visare. « De peste trei săptămîni chefuiesc în 
Ucraina — scrie poetul. Sint atit de mulţumit... încît, 
zău, nici nu vreau să-mi amintesc de zgomotoasa Palmiră 
nordică ». Nu se întilneşte decit cu vechile cunoștințe: ofiţerii 
Kosovski şi Bedraga, dar nu-l prea atrage societatea lor. 
Preferă să guste din plin intimitatea vieţii de familie. Nataşa 
i se pare acum nespus de frumoasă. Abia împlinise optsprezece 
ani. O admiră îndelung. Se consideră fericit. 

Deocamdată nu-l preocupă nimic. Nu se gîndeşte nici la 
soarta poeziilor expediate la diverse redacţii, nici la prietenii 
rămași în capitală, nici la aprecierile contradictorii ale critici- 
lor literari. Abia într-un tîrziu, cînd Kosovski, văzîndu-l 
atit de mulţumit, îl sfătuieşte să rămînă definitiv în stepa 
Donului, Riîleev nu cedează ispitei şi, pentru a reveni la preocu- 
cupările de odinioară, începe să citească volumul IX din 
Istoria statului rus a lui N. Karamzin, apărut recent la 
Petersburg și pe care-l cumpărase înainte de călătorie. Lucra- 
rea, scrisă într-un stil ales și închinată unei perioade deosebit 
de furtunoase — domnia lui Ivan cel Groaznic —îl capti- 
vează pe Rileev. Sub impresia puternică produsă de această 

lectură, el scrie prima baladă istorică, consacrată demni- 
tarului Kurbski, fugit peste graniţă de urgia ţarului Ivan al 
IV-lea, supranumit «cel groaznic». Interesul lui Rileev 
pentru istoria ţării data din timpul războiului din 1812, cînd 
sub impulsul avîntului patriotic general, la ordinea zilei era 
cunoaşterea trecutului istoric nu mai puţin elocvent în fapte 
de vitejie. Încă de pe atunci poetul se pasiona pentru cerce- 
tarea izvoarelor istorice, pasiune ce spori, sub influenţa orga- 
nizaţiilor decembriste care cereau imperios studierea istoriei 
naţionale, cu scopul de a găsi în trecut argumente pentru 
critica prezentului. 

Decembriştii erau insatisfăcuți de orientarea ideologică a 
istoricilor oficiali şi considerau de datoria lor ca, în măsura 
posibilităţilor, să-i combată. Din rîndul ideologilor feudalis- 
mului făcea parte şi scriitorul Karamzin. Cel de al IX-lea 
volum al operei sale, este adevărat, a fost primit cu o vie 
curiozitate, însă nu satistăcea cerinţele revoluționarilor, care 
n-au putut să accepte ideile retrograde ale autorului. Karam- 
zin considera istoria statului rus drept o întruchipare a voinţei 
monarhilor — opinie formulată limpede încă în studiul intro- 
ductiv al lucrării sale. Sarcina combaterii acestei teze reac- 
ționare, cit şi a unor denaturări -ale faptelor istorice şi-au 
luat-o revoluționarii Mihail Orlov şi Aleksandr Muraviov, 
care însă numai în ample scrisori expediate prietenilor, multi- 
plicate şi difuzate apoi, cît şi oral, cu diverse prilejuri şi în 
variate cercuri, au arătat că autorul celebrei lucrări este un 
adept al absolutismului şi al iobăgiei. O atitudine sceptică a 
avut şi Pușkin, care spunea că N. Karamzin vrea să-şi con- 
vingă cititorii de « necesitatea despotismului și de farmecele 
cnutului >, deşi în general şi el, alături de alți intelectuali 
progresiști, a apreciat pozitiv această primă lucrare de sinteză 
întreprinsă de un scriitor talentat, temeinic documentat și 
stăpîn pe mijloacele expresiei artistice. Tot Puşkin scria 
unui amic; « Toţi, pînă şi doamnele din societatea mondenă, 
s-au apucat să citească istoria patriei, necunoscută lor pină 
acum. Se pare că vechea Rusie a fost descoperită de Karam- 
zin precum America. de către Columb 5. 

În aceste împrejurări abordează Rileev în lirica sa tematica 
istorică. La Petersburg încercase în primăvara. aceluiaşi 
an să transpună în versuri capodopera literaturii ruse vechi, 
Cîntecul oastei lui Igor, dar şi-a dat seama îndată că este mai 

bine, din multiple puncte de vedere, să creeze opere originale. 
De aceea, după ce versifică citeva fragmente din partea întii, 
renunță la intenţiile iniţiale şi începe să scrie balada Kurbshi, 
pe care șe grăbeşte s-o trimită lui F. Bulgarin cu rugămin- 
tea de a o citi împreună cu Gnedici și, dacă va corespunde 
exigenţelor, s-o transmită spre publicare revistei Fiul patriei. 
Balada a fost tipărită imediat, în numărul pe iulie, ceea ce 
l-a determinat pe Rileev să mai scrie la scurtă vreme cîteva 
asemenea 4 nimicuri >, cum le numește el cu modestie, pentru 
acelaşi periodic. 

Pe la jumătatea lunii august Rileev se întoarce în capitală, 
de data aceasta impreună cu întreaga familie. Închiriază pe 
insula Vasilievski o casă încăpătoare şi confortabilă și hotă- 
răşte să rămină definitiv la Petersburg. 

Noua specie literară, balada istorică, pare a-i oferi posibili- 
tăți de exprimare a sentimentelor și gindurilor mai adecvate 
decît lirica creată în perioada debutului. De aceea, în cursul 
următorilor doi ani, Rileev va scrie un amplu ciclu de balade 
istorice, însumind douăzeci şi una de piese. Poate și faptul 
că a cunoscut Ciîntecele istorice (Spiewy  Iistoryczne) ale 
poetului Julian Nemcewicz, apărute în citeva ediții în anii 
1805, 1815 şi 1816, l-a făcut să cultive cu precădere această 
specie literară. L-o fi impresionat și personalitatea vulcanică 
a lui Nemcewiez care a participat activ la răscoala din 1791 — 
1793 din Polonia, a fost întemnițat în fortăreaţa Schliissel- 
burg, iar după elberare, stabilit în America, a continuat cu 
aceeași tenacitate lupta împotriva opresorilor poporului său. 
De altfel, în scrisorile admirative adresate lui Nemcewicz 
ȘI în prefața propriului său volum de balade istorice, apărut 
mai tîrziu, în 1825, Rileev sublinia că i-a urmat exemplul în 
crearea baladelor: « Datoria fiecărui scriitor este de a fi 
folositor concetățenilor săi. Dorind să-mi îndeplinesc, pe 
măsura posibilităților, această obligaţie, am încercat şi eu, 
ca şi celebrul poet polonez Nemcewicz, să scriu balade istorice, 
străduindu-mă să amintesc într-nsele faptele de vitejie vestite 
ale străbunilor noştri. .. Scopul meu este... de a răspîndi 
în rîndurile poporului nostru simplu, prin mijlocirea Balade- 
lor, cunoştinţe cît de sumare despre renumitele fapte ale 
strămoșilor, de a-l face să se mindrească cu originea sa, să-și 
iubească și mai mult patria. Mă voi socoti fericit dacă oamenii 
de bună credință vor aprecia această lucrare, dar și mai fericit 

dacă voi reuşi cît de cît în intenția mea de a picura în popor 
măcar un strop de lumină». 

Ideea de a crea balade i-au sugerat-o nu numai Cântecele 
istorice ale lui Nemcewicz, ci şi creaţia populară orală ucrai- 
neană şi rusă, care cunoaşte această specie și de la care au 
împrumutat-o şi polonezii — precizează chiar Rileev în 
această prefaţă. Este semnificativ, de altfel, şi titlul volu- 
mului său Dumi, denumire sub care este cunoscută balada 
istorică în folclorul ucrainean. 

Rileev subordonează scopului expus în prefață materialul 
documentar utilizat, tratindu-l în manieră subiectivă, specific 
romantică, exagerind adesea semnificația istorică a ciocnirii 
pasiunilor şi ideilor personajelor sale, fuzionînd idealurile lor 
cu năzuinţele proprii epocii contemporane poetului. Eroismul 
impregnează substanța baladelor istorice rileeviene. Abne- 
gaţia, patriotismul, cinstea ireproşabilă și curajul — acestea 
vor fi trăsăturile caracteristice ale lui Ivan Susanin, Vadim, 
Rogneda, Mstislav Viteazul, Mihail Tverskoi, Boris Godunov, 
Ermak, Volinski, Bogdan Hmelnițki şi alte figuri remarcabile 
ale istoriei ruse. Rileev atribuie eroilor săi sentimentele şi 
gîndurile proprii, căutind în istorie pe purtătorii simțămintelor 
cetăţeneşti şi naționale autentice, lărgind arbitrar concepţiile 
figurilor istorice, pentru a fi mai accesibile sensibilităţii 
lectorului contemporan. «Eroul lui Rileev este o parte a 
istoriei naționale », subliniază cercetătorul sovietic V. Ba- 
zanov, 4... deşi toţi eroii Baladelor au biografii mult mai 
bogate decit prototipul lor. » 

Subiectele celor douăzeci şi una de balade din volumul 
Dumi sint luate exclusiv din istoria statului rus. Lucrarea 
lui Karamzin i-a oferit poetului numeroase fabule istorice 
atrăgătoare și episoade dramatice. Tema principală a bala- 
delor rileeviene este proslăvirea patriei, iar scopul urmărit — 
educarea sentimentului patriotic. Apărarea ţării de invaziile 
dușmanilor, cît şi lupta împotriva inamicilor din interiorul 
ei constituie cele două aspecte ale temei principale, pe care 
poetul le relevă aproape în toate baladele sale istorice. În 
consecinţă, trădarea intereselor patriei este considerată drept 
cel mai grav şi detestabil act. Trădătorii Glinski şi Kurbski 
din baladele omonime, fugind din ţară, decad tot mai mult 
și, puși în slujba unor monarhi străini, săvirșesc noi crime 
impotriva poporului lor. Primul, întemnițat către sfirșitul 

vieţii pentru fărădelegile comise, începe să înţeleagă înspăi- 
mintătoarea sa crimă: 


Compatrioţii vedea-vor curind: 
Trădarea de ţară în fapte şi-n gind 
Va fi de blesteme lovită mereu. 

Mi-e_ inima rană, mi-e sufletul greu... 


Profunde remuşcări de conștiință pe care nu le pot alina 
« mîngiierile stăpinitorului străin » are şi Kurbski, care recu- 
noaşte că acela ce își trădează poporul şi caută adăpost într-o 
țară străină este vrednic de disprețul oamenilor. 

Urmărind un scop educativ bine definit, poetul utilizează 
larg antiteza, opunind trădătorilor patriei pe acei eroi care 
au slujit-o cu abnegaţie: Oleg Înțeleptul, Sveatoslav, Mstislav 
Viteazul, Ermak, Dmitri Donskoi, Bogdan Hmelnițki etc. 
Ei au apărat cu bărbăţie renumele şi demnitatea naţiunii 
lor — cneji, conducători de oști, simpli cazaci ca Ermak 
'sau ţărani ca Ivan Susanin — și nu şi-au precupeţit viaţa 
pentru a elibera Rusia de cotropitori, pentru a preîntimpina, 
ca Ivan Susanin, invazia şleahtei polone, sau pentru a apăra 
libertatea poporului, ca Vadim. În alte balade, bunăoară în 
Volinski sau Rogneda, Rileev glorifică pe luptătorii împotriva 
tiranilor. 4 Prietenul poporului », Volinski, de pildă, urăște 
de moarte pe tirani şi dispreţuieşte pe cei mici la suflet, pe 
vanitoșii înfricoşaţi care îi înconjoară. Volinski este zugrăvit 
ca o figură măreaţă în fermitatea cu care luptă pentru lber- 
tate: 


Tiranului, nedindu-i pas, 
În lanţuri liber el se simte 
Şi mindru,-n al osindei ceas 
Tot nobil fi-va-n simțăminte. 


Deşi este departe de prototipul său real, Volinski din balada 
lui Rileev este un erou complex, un om căruia îi sînt total 
străine interesele mărunte, pasiunile josnice. Nimeni nu e în 
măsură să-i aprecieze iaptele, în afara posterităţii nepărtini- 
toare, în memoria căreia poetul are certitudinea că el va trăi 
veşnic. Protestul împotriva despotismului este considerat 
drept o luptă de lungă durată, care însă, în mod inevitabil, 

va duce la izbindă. Dacă totuși eroului îi va fi dat să moară 
în luptă, urmașii îi vor proslăvi faptele, transmiţindu-le din 
generație în generaţie. 


Chiar de-o cădea, va fi tot viu 
Şi vor rămine în amintire 

Şi el şi-avintul lui cel viu 

În minunata lui pornire... 


Măreaţă-i moartea pentru neam. 
Rapsozi în veacuri au să poarie 
Eroului, din neam în neam, 
În cîntec fapta-i fără moarte. 


Urmașii ura vor nutri 

Neîmblinzită şi-nfocată, 

Iar Rusia sfintă va zăr. 
N Străina forță sfărimată. 


Versurile acestea înflăcărate au o amprentă autobiografică. 
Ele au fost scrise după intrarea lui Rileev în Asociaţia secretă 
din nord, probabil atunci cînd poetul medita la perspectivele 
mișcării de eliberare din Rusia, cumpănea forțele şi ajungea 
la concluzia că, o dată şi o dată, cineva trebuie: totuşi 
să înceapă răzvrătirea împotriva tiranilor, pentru ca prin 
exemplul său să trezească noile generaţii, să le mobilizeze la 
luptă pină la obţinerea victoriei. 

Ca și în versurile citate mai sus, Rileev concentrează de 
obicei într-una din strofe ideea principală a fiecărei balade 
istorice, subliniind-o apăsat, fără a se teme că va putea fi 
acuzat de didacticism, fiind ferm convins că astfel mesajul 
operei sale va fi mai uşor accesibil unor cercuri cît mai largi 
și mai diferite ca nivel intelectual. Şi, într-adevăr, după aproa- 
pe un secol și jumătate de la crearea lor, baladele istorice ale 
lui Rileev se bucură de o largă audienţă în rîndurile cititorilor, 
inspiră înălțătoare sentimente, nu şi-au pierdut forţa agita- 
torică. Toate acestea se datoresc atît talentului lui Rileev, 
cît și încrederii nestrămutate că visul său — răsturnarea 
despotismului — va fi împlinit. 

Rileev dispune măiestrit episoade revelatorii din viața 
eroului, pentru a potenţa maximal trăsăturile principale, 

creionînd figuri aureolate. de nimbul eroismului. Ele atrag 
irezistibil, fascinează, se impun prin forța exemplului, inspiră 
sentimente înălțătoare. Nu întimplător ciţiva membri ai 
mișcării decembriste, intrați mai tirziu în organizaţie, au 
declarat că o influenţă decisivă asupra lor au avut versurile 
lui Rileev, pe care autorul le recita cu patos la ședințele 
Asociaţiei libere a iubitorilor literaturii ruse sau în saloanele 
Petersburgului, după cum un efect nu mai puţin important 
l-a avut asupra lor şi lectura versurilor satirice ale aceluiași 
poet. Adesea, mărturisesc contemporanii, Rileev invita acasă 
pe noii cunoscuţi și, în sala mare a locuinţei sale, glasul lui 
vibra patetic, trezind din letargie conştiinţa tinărului audi- 
toriu. Și cum să nu fi fost profund emoționați, dacă li se po- 
vestea în versuri simple, fără nici un fel de zorzoane stilistice, 
cum ţăranul împovărat de ani, Ivan Susanin, bunăoară, 
conduce oștile poloneze, venite să invadeze Rusia, tot mai 
departe în pădurea acoperită de troiene şi trosnind de gerul 
năprasnic, pînă ce pierde cărarea şi acolo, văzind în faţa sa 
«crengile dese lăsate trist pină-n pămînt ce-au împletit un 
zid de nepătruns)» şi pe dușmanul sleit de puteri și îngheţat, 
să spună hotărit că l-a adus cu bună știință în inima pădurii, 
de unde nu există nici o scăpare. Această baladă a lui Rileev 
a inspirat compozitorului Glinka celebra operă cu acelaşi titlu. 

Baladele rileeviene nu neglijează nici figurile feminine din 
istoria Rusiei. Olga e zugrăvită ca o cneaghină înţeleaptă 
în conducerea cnezațului, Glinskaia — fiică iubitoare, care 
renunţă la toate bucuriile vieţii şi alină durerile tatălui său 
în « bezna de mormint a temniţei grele ». La fel se jertfește 
Natalia Dolgorukova, anticipînd faptele soțiilor decembri- 
știlor întemnițați — Volkonskaia, Trubeţkaia şi altele — care 
şi-au urmat soţii în exilul siberian şi au împărtășit soarta 
lor tragică. Totodată figurile feminine cu o înaltă conduită 
etică create de Rileev au servit ca model poetului revoluţio- 
nar-democrat Nekrasov, care: în deceniul al şaptelea al 
veacului trecut a scris admirabilul poem Femeile ruse, închi- 
nat memoriei soţiei lui Volkonski și a lu: Trubeţkoi. 

Un alt erou al baladelor rileeviene este legendarul rapsod 
Boian, despre care se aminteşte în Cintecul oastei lui Igor, 
precum şi poetul-cetăţean Derjavin. Zugrăvind aceste figuri, 
Rileev scoate în evidenţă rolul important pe care îl are poetul 
în istoria dezvoltării societăţii, de-a întreţine flacăra senti- 

mentului patriotic şi dragostea pentru popor. Poetul este un 
vestitor «al adevărului sacru » şi un demascator curajos al 
celor avuţi şi puternici: 


Aşa-i | Nimic nu-i mai presus 
De a poetului menire: 
El are adevăr de spus 
Şi-un scop: folosu-n omenire ! 


De ură-n suflet clocotind, 
Necuinstea, jugul il:miînie, 
Sclav, liber sufleteşte fiind, 
El nu poate trăi-n robie, 


El ţine drept un sfint izvod, 
La Rău să se împotrivească, 
Spre tron, sau stind pe eşafod, 
Cu faţa mindră să privească. 


Nici teama nu îl îngrozeşte, 
Iar moartea-nfruntă cu dispreţ, 
Şi-n inimi tinere trezeşte 
Avint, cu versu-i îndrăzneţ. 


Din poem se desprinde clar concepţia lui Rileev despre 
menirea poetului autentic de a smulge vălul minciunii şi al ipo- 
criziei, de a educa «inimile tinere » în spiritul virtuţilor civice. 

Rileev dedică prima sa baladă lui Gnedici căruia i-o şi 
supune spre apreciere. Faptul acesta nu este întimplător. 
Gnedici, considerat de către contemporanii săi drept un poet 
care cultivă cu predilecție tematica cetățenească, își ciştigase 
stima acestora și prin tălmăcirea iscusită a /liadei. La una 
din ședințele Asociaţiei libere a iubitorilor literaturii ruse, 
în iunie 1821, el a rostit o cuvintare despre sarcinile imediate 
ale literaturii. Ideile esenţiale ale acestei cuvîntări au fost 
reţinute şi acceptate de Rileev. Gnedici spunea printre altele 
că «pana scriitorului poate fi în mîinile lui o armă mai 
puternică, mai eficientă decit paloșul în miinile ostaşului ». 
Scriitorul trebuie să creeze nu «pentru un om, ci pentru 
întreaga omenire », să trezească în cititori « ginduri înalte, 
entuziasm înflăcărat, dorința de a se jertfi pentru binele 
oamenilor», « să insufle, să aprindă pasiuni nobile, sentimente 
înălțătoare, dragoste față de patrie, adevăr și virtute». 

Acestea erau deci cerințele epocii faţă de creaţia literară şi 
au constituit pentru Rileev un adevărat ideal poetic, atit 
în perioada creării baladelor istorice, cît şi mai tîrziu. 

Unii critici i-au reproşat lui Rileev faptul că baladele sale 
sînt construite șablonard: descrierea cadrului acţiunii, mono- 
logul eroului şi finalul moralizator. La o cercetare mai atentă, 
însă, se poate constata cu uşurinţă că această obiecţie este 
lipsită de temei. Baladele sint diferit structurate şi demon- 
strează originalitate și inovatorism în formă. Poetul caută să 
dezvăluie sentimentele și gindurile eroilor săi, evident, nu cu 
mijloace realiste, așa cum va face ceva mai tirziu marele 
său contemporan Pușkin, ci din acţiunea baladelor care se 
desfășoară uneori dinamic, captivant. Adesea într-o singură 
strofă sau chiar într-un distih este cuprinsă expoziţia subiec- 
tului. Dacă în primele balade se mai resimțea influenţa versi- 
ficaţiei greoaie a epocii lui Derjavin, în cele create în anii 
1822 şi 1823 versul este «muzical și viguros», după cum 
remarca ulterior poetul N. P. Ogariov. Însuşi Pușkin, care în 
scrisorile adresate lui Rileev îi atrăsese atenţia asupra unor 
erori istorice, semnalind şi o oarecare monotonie, cît şi o notă 
didacticistă, evidentă mai ales în primele creaţii, a dat o 
înaltă apreciere citorva balade. « Am început să bănuiesc că 
eşti un talent autentic », mărturisea marele poet după lectura 
baladei Ivan Susanin relevind concreteţea detaliilor, vioici- 
unea dialogurilor. Dar cel mai convingător argument în 
demonstrarea caracterului popular şi a valori: artistice a 
baladelor rileeviene este faptul că unele din ele, bunăoară 
Moartea lui Ermak, se bucură de o viabilitate excepţională. 
Pătrunsă în popor, balada este cintată și astăzi. De altfel, 
balada a întrunit aprecierile pozitive ale diferitelor cercuri 
literare și a fost elogiată în presa vremii. După apariţia «ei, 
Rileev fu primit membru activ al Asociaţiei libere a iubitori- 
lor literaturii ruse. Se sublinia încă atunci complexitatea 
eroului, patriotismul înflăcărat, cît și măiestria cu care fusese 
zugrăvit. 

Rileev intenţiona să mai creeze și alte balade istorice, în 
afara celor cuprinse în volum. Cercetătorii au descoperit în 
arhiva lui o listă care cuprinde numele unor celebre figuri 
istorice: Vladimir Monomah, Minin și Pojarski, Mazepa, 
Petru cel Mare, Rumeanţev, Suvorov, Menşikov, Potem- 
kin ș.a. Dar aceste proiecte n-au fost decît fragmentar reali- 

zate. O atenţie deosebită a acordat poetul, în cel de al doilea 
ciclu, baladelor consacrate « Novgorodului liber», vechi 
oraș rus cu orînduire republicană, distrus în perioada centrali- 
zării Statului Moscovit de către cneji şi supus lor. Decembriștii 
au scris în repetate rinduri despre Novgorod și Pskov, mai 
ales în perioada cînd elaborau proiectele lor de constituție, 
idealizînd orînduirea socială a vechilor oraşe hbere. M. Fonvi- 
zin scria că «în aceste state populare sub pavăza hbertăţii 
politice și civice au fost fundate instituții democratice, care 
le-au adus independenţă şi prosperitate... izvorul oricărei 
puteri se afla atunci în popor...» Nikita Muraviov vorbea 
pe larg despre «soborul poporului » ca o formă înaintată de 
conducere a treburilor oraşului, exercitată direct de popor; 
iar Bestujev-Marlinski, în povestirile sale din deceniile al 
treilea și al patrulea, cît şi poetul A. Odoevski s-au inspirat 
adesea din aceeași epocă dramatică a cuceririi Novgorodului 
şi Pskovului. Ca şi ceilalți decembriști, Rileev proslăvea 
și el libertatea civică datorită căreia aceste oraşe au cunoscut 
o deosebită înflorire. În ianuarie 1825 el îi scrie lui Pușkin: 
«Te afli în apropierea Pskovului: acolo au fost inăbuşite 
ultimele sclipiri ale lhbertăţii ruse; ţinut generos pentru inspi- 
raţie — şi oare Puşkin nu-i va închina acestui pămînt vreun 
poem?» 

Rileev a consacrat Novgorodului cîteva balade în care 
surprinde momente diferite: ajunul răscoalei, lupta pentru 
răsturnarea tiranului şi cucerirea libertăţii. Eroul central 
este un tinăr şi neînfricat luptător pentru drepturile poporu- 
lui, care însă nu se sprijină pe iniţiativa revoluţionară a 
maselor — eroare proprie tuturor decembriştilor. 

Curînd poetul abordează o nouă specie literară — poemul 
de factură romantică — și de aceea renunţă la intenţia de a 
scrie cel de al doilea ciclu al baladelor istorice. 

Duelul cu cenzura ţaristă a continuat și la editarea volumului 
de balade istorice. La Petersburg Rileev nu și-ar fi putut 
publica volumul decit cu condiţia unei totale mutilări, cu 
eludarea mesajului politic înaintat. Un asemenea compro- 
MiS, desigur, nu putea fi acceptat. Poetul recurse la serviciile 
editorului moscovit S$. Selivanovski, care, după îndelungi 
tratative, reuși să tipărească baladele istorice rileeviene la 
Moscova, în primăvara anului 1825. Cercurile progresiste $ și în 
special cele apropiate decembriștilor au dat o înaltă apre- 

ciere baladelor lui Rileev, pentru că în perioada mobili- 
zării forţelor la luptă împotriva absolutismului și şerbiei 
poezia în care se glorificau faptele de vitejie dia trecut îndepli- 
nea cu mai mare eficiență funcţia educativă, lega în modul 
cel mai strîns creaţia literară de sarcinile agitatorice şi propa- 
gandistice ale mișcării revoluționare. Estetica decembriștilor 
preconiza cultivarea unei poezii cu largi implicaţii civice 
și politice. Cunoscindu-şi mai bine trecutul eroic, libertatea de 
care s-a bucurat înainte de subjugarea totală din partea ţaru- 
lui și moșierilor, poporul se va ridica hotărit, considerau ei, 
pentru redobindirea drepturilor ce 1 s-au răpit. 

Veazemski îi scria lui Rileev: «Citesc cu mare satisfacţie 
Baladele, care şi înainte mi-au reținut atenţia în mod perma- 
nent. Ele au o pecete distinctivă, atît de neobişnuită printre 
versurile noastre banale și uniforme sau, mai frecvent, infor- 
me », se simte, concludea el, că autorul baladelor este un poet 
care are «sînge în vene)». Aleksandr Bestujev, în articolul 
Privire asupra literaturui vechi şi noi din Rusia arată că Rileev 
«a deschis un drum nou în poezia rusă, fixîndu-şi drept 
țintă să stimuleze bărbăția concetăţenilor prin faptele de 
vitejie ale strămoşilor ». De asemeni, criticul Pletniov, ca ȘI 
alți contemporani cu concepţii inaintate, a elogiat volumul 
lui Rileev. Dar şi tabăra adversă, forţele reacționare au 
ținut să-şi exprime opinia, acuzindu-l pe poet (în articolele 
semnate de A. Voeikov) că sentimentele cîntate «nu au 
nimic în ele nici solemn, nici lăudabil ». Și, desigur, nu întîm- 
plător se formula această obiecţie. Baladele rileeviene, apărute 
in anul răscoalei decembriștilor, au, avut un puternic ecou. 
Demascindu-i pe tiranii de odinioară, ele subminau puterea 
tiranilor din epoca lor; proslăvind lupta pentru libertate din 
veacurile apuse, ele propagau dei revoluţionare, mobilizau 
la luptă. Aceasta o atestă mărturiile contemporanilor. 
Bunăoară, A. I. Koșelev scria că lectura baladelor lui Rileev 
îi orienta pe colegii săi spre «discuţii libere despre necesi- 
tatea d'en finir avec ce gouvernement », iar A. M. Bulatov 
considera că «toate baladele lui Rileev îndeamnă la răscoală». 

Într-adevăr, Rileev şi-a atins ținta. EI a reușit să zugră- 
vească « tineretului faptele de vitejie ale străbunilor », să-l 
familiarizeze «cu cele mai luminoase epoci ale istoriei 
poporului » și să slujească astfel scopurile propuse de revo- 
luţionarii decembriști. 


CAVALERII STELEI POLARE 


Asociația liberă a iubitorilor literaturii ruse, din care făcea 
parte Rileev, avea o compoziţie eterogenă. Influenţa decem- 
briștilor nu a reuşit să cuprindă în sfera sa pe toţi membrii. 
Discuţiile la şedinţele asociaţiei erau furtunoase, căci sarci- 
nile imediate ale literaturii ruse se concepeau diferit. În 
vara anului 1822 se profilează distinct două grupări: aripa 
«liberală », sub conducerea lui Feodor Glinka şi avind ade- 
ziunea totală a lu: Kondrati Rileev, Aleksandr Bestujev, 
Wilhelm Kiichelbecker, Delvig şi numeroși alţi tineri, şi 
aripa «leală », reprezentată de M. Karazin, contele D. Hvo- 
stov, A. Izmailov, Vladimir Panaev, prinţul Ţertelev, Zago- 
skin și Boris Feodorov. « Liberalii » îşi publicau operele în 
revista Animatorul cultural și filantropic, iar cei «leali » în 
revista Binevoitorul, care într-un articol programatic își 
prevenise de la bun început cititorii: «... nu veţi găsi aici 
versuri liberale ». 

Animatorul cultural și filantropic nu corespundea nici pe 
departe exigenţelor lui Rileev și Aleksandr Bestujev, deoarece 
nu i se putea imprima, cu toate strădaniile, o orientare uni- 
tară. Hotăriră deci să treacă la editarea unui alt periodic. 

Publicaţia trebuia să aibă însă un program limpede, lucru 
foarte greu de realizat pentru că, în același timp, îşi propuneau 
să-i grupeze în juru-i pe toţi scriitorii de prim rang: Krilov, 
Jukovski, Pușkin, alături de Veazemski, Denis Davidov și 
pleiada poeţilor tineri ; ori aceştia erau exponenţi ai diverselor 
orientări și direcţii, uneori chiar opuse. 

Nikolai Bestujev. 
Autoportret, guașă, 1825 

Petersburg. Piaţa Palatului. 

Steaua Polară 

Versurile lui Jukovski, de pildă, erau cam neguroase, ca şi 
Petersburgul toamna, dar el se bucura de un larg prestigiu 
în ţară şi peste hotare. Numele lui ar fi atras cititorii. Și 
această latură nu trebuia neglijată, dar nu trebuia să însemne 
cîtuşi de puţin un compromis. În special aici se ridicau în calea 
editării noii reviste serioase dificultăţi. Coexistau atunci în 
literatura rusă citeva curente: clasicismul, deși își trăise 
traiul, mai avea apărători zeloși şi îşi imprima pecetea atit 
în poezie, cit mai ales în dramaturgie; romantismul era în 
plină eflorescență, iar realismul îşi cerea hotărît dreptul la 
viaţă. Unii scriitori erau tributari chiar mai multor orientări. 
Singura soluţie ce se impunea era ca redactorii să aleagă din 
materialul eterogen numai ceea ce convenea spiritului pe 
care voiau să-l imprime revistei. Scopul căruia trebuia să 
slujească revista era tocmai impunerea unor idei, teze estetice 
noi, care, promovate perseverent, să capete tot mai mult 
teren, să înlăture treptat concepţii literare perimate, rupte 
de sarcinile imediate şi presante ale creației literare în epoca 
respectivă, sarcini corect înţelese de Rileev şi A. Bestujev. 
Pe lingă aceasta, entuziaştii inițiatori şi-au propus, dacă 
revista va atrage cititori, să inaugureze un obiectiv cu totul 
neobișnuit în practica periodicelor din Rusia de atunci: 
din fondurile realizate să încerce a-i ajuta pe acei scriitori 
care, 4 bucurindu-se de popularitate şi glorie, indură foame 
şi îrig». 

Curînd Rileev şi A. Bestujev trecură la acțiune. Expediară 
scrisori la Moscova şi Varşovia, cerură insistent scriitorilor 
din capitală lucrări pentru noua revistă, discutară cu o seamă 
de graficieni macheta. În citeva luni, spre sfirşitul anului 
1823, Steaua polară apăru în librării. Almanahul de format 
potrivit — care, sub aspect grafic, corespundea celor mai 
pretenţioase exigenţe — ilustrat cu mult gust, a îost primit 
cu un viu interes de toate categoriile de cititori. Poemele 
tipărite începură să fie recitate în scurtă vreme prin saloanele 
Petersburgului şi Moscovei, transcrise în albume, inserate 
în scrisori. Succesul Stele: polare întrecu toate aşteptările, 
atit ale editorilor, cît şi ale celorlalţi confrați de breaslă, 
care, cu inima strinsă, i-au salutat apariţia pentru că oferea 
«o lectură agreabilă şi utilă ». Din surghiun Puşkin îi scria 
fratelui său, la 30 ianuarie 1823, că almanahul «este demn de 
toată atenţia ». Într-o lună și jumătate toate exemplarele 

Sielei polare se epuizară. Editorii realizară un cîştig net de 
două mii de ruble și, conform proiectelor iniţiale, spre bucuria 
colaboratorilor și spre stupoarea altor redacţii, au plătit 
onorariile cuvenite. Un gest nu numai loial, dar de-a dreptul 
revoluționar prin consecinţele sale. 

K. Rileev şi A. Bestujev şi-au atins scopul; în coloanele 
Sielei polare s-au întîlnit cei mai vestiți poeţi şi prozatori, 
impunînd-o în atenţia publicului și cucerindu-i stima. 'Toto- 
dată, printr-o selecție exigentă a materialului, editorii au 
imprimat almanahului orientarea care corespundea în mare 
măsură concepțiilor decembriste asupra artei și literaturii. 
Ei n-au inserat în paginile Stele: polare opere lipsite de mesaj 
progresist, nelegate de sarcinile luptei de eliberare. În locul 
lucrărilor nebuloase sau cu tematică minoră, menite să con- 
stituie un divertisment pentru cititorii din cercurile mon- 
dene, ei au acordat prioritate poeziei protestatare, poeziei 
care într-un fel sau altul să reflecte problemele majore ale 
epocii. De aceea, bunăoară lui Jukovski i se cereau tălmăciri 
din Schiller sau Byron, fragmente din epopeile antice, și nu 
lucrări originale, care ar fi fost fără îndoială paseiste şi mistice. 

Studiile critico-literare semnate de Aleksandr Bestujev 
expuneau opiniile decembriştilor despre ceea ce trebuia să fie 
literatura. Chiar și în articolul din numărul pe 1823, « extrem 
de tineresc » după aprecierea lui Pușkin, se preciza în ce constă 
misiunea scriitorului în condițiile epocii respective, se arăta 
situaţia lui precară în societatea feudală şi locul pe care 
trebuie să-l ocupe de drept. Părerile exprimate de A. Bestujev 
au dat naștere la dispute aprinse în presa vremii, fapt care 
demonstrează că aceste probleme preocupau opinia publică 
şi trebuiau rezolvate fără întirziere. 

În articolele de sinteză din anii 1824 şi 1825 Bestujev a 
formulat cîteva principii estetice fundamentale ale romantis- 
mului revoluţionar, curent în care s-au încadrat majoritatea 
covirşitoare a scriitorilor decembrişti. El a militat susținut 
pentru specificul naţional în literatură, pentru renunţarea 
definitivă la cele trei unităţi obligatorii ale clasicismului, 
care încorsetau fantezia creatoare şi reduceau posibilitățile 
de a contura eroi mai viabili, multilateral zugrăviți; a cerut 
cu fermitate ca scriitorul să fie un exponent al idealurilor 
cetățenești ale epocii contemporane şi al caracterului popular 
în artă. În sfîrşit, Bestujev a veştejit în repetate rînduri 

snobismul, preluarea necritică a culturii occidentale. Marile 
talente, declara el, «poartă pecetea nu numai a poporului 
care le-a dat naştere, dar și a veacului și locului undeautrăit. 
Prin urmare, a le imita fără discernămiînt în alte împrejurări 
n-are nici o noimă şi este condamnabil. Operele scriitorilor 
celebri trebuie să constituie doar o unitate de măsură pentru 
creaţia noastră». 

Articolele lui sînt pledoarii înflăcărate pentru o literatură 
naţională de valoare. 

Studiile lui Bestujev — după cum scria mai tirziu criticul 
democrat-revoluţionar Vissarion Bielinski, «insuflau viaţă 
hteraturii », «iscau  iînverşunate bătălii de cerneală», 
serveau ca îndreptar estetic preţios pentru o întreagă 
generație. 

Cum anume au fost impărțite sarcinile redacţionale nu se 
ştie precis. Din scrisorile rămase, însă, se poate deduce că 
Aleksandr Bestujev, talentat prozator, poet şi critic literar, 
care a călătorit în toate colțurile Rusiei şi a legat numeroase 
prietenii, se ocupa de corespondenţa cu colaboratorii, de 
procurarea materialelor de la scriitorii care nu se aflau în 
capitală, de partea publicistică şi critică, de recrutarea cola- 
boratorilor din rîndurile artiştilor plastici. În schimb, Rileev 
răspundea mai ales de beletristică și cercul creatorilor din 
Petersburg. Cu cenzura ţaristă au avut amindoi de furcă, 
deși nu întotdeauna eforturile lor pe această linie au fost 
încununate de succes. De aici susceptibilități rănite: de ce 
mi-aţi publicat numai o singură poezie din ciclul trimis, şi 
încă pe cea mai slabă? întreba unul; proza mea e masacrată 
într-un hal fără hal, se plingea altul, şi editorii trebuiau să 
împace spiritele, să recurgă la un adevărat stil esopic pentru 
a se justifica în faţa colaboratorilor din alte localităţi, pentru 
ca scrisorile, cenzurate de cinovnicii de la poştă, să ajungă 
totuși la destinatari. « Imposibilitatea de a spune ceea ce 
simţi, ceea ce vezi, ceea ce ştii stoarce fiere în suflet şi întu- 
necime în scrisoare; nicicum nu mă pot obişnui cu hidoasa 
elocvență poştală... », se destăinuia Bestujev într-o scrisoare, 
transmisă cu un om de încredere poetului Veazemski, adău- 

ind că «cenzura apără prostia en plaidant ainsi sa cause». 

În orice caz, Rileev și Bestujev au meritat pe deplin denu- 
mirea măgulitoare ce le-au dat-o contemporanii — 4 cava- 
leri ai Stelei polare». 

Cel de al doilea număr al almanahului, pe 1824, a avut 
un format mai mic, dar a fost deosebit de frumos ilustrat de 
către graficienii Galaktionov, Ceski, M. Ivanov și A. Orlovski 
şi cuprindea numele unor scriitori iluștri. De data aceasta 
întregul tiraj de 1 500 exemplare s-a epuizat într-un timp 
record — trei săptămîni, «lucru nemaiauzit în Rusia by, cum 
se lăuda A. Bestujev în faţa unui prieten. 

La tradiționalul bal mascat ce se ţinea în capitală cu pri- 
lejul Crăciunului, poetul Izmailov, fiind supărat pe criticul 
Stelei polare care pur şi simplu i-a ignorat producţia literară, 
a imaginat un mijloc prin care voia să se răzbune pe Rileev 
şi Bestujev. El a apărut într-un costum «steaua polară». 
Din hirtie argintată şi-a făcut două stele mari, pe care le-a 
atirnat una în faţă, alta în spate. O altă stea și-a prins-o 
pe căciulă, iar peste umăr şi-a agăţat o tobă pe care era scris 
cu litere mari un vers din ultimul număr al Stele: polare, 
dintr-o poezie a lui Tumanski: «Ah, mai bună este toba 
poetului decit fluierul murdar al criticului». Intrind într-un 
salon unde lumea se odihnea între două dansuri, lzmailov 
bătu toba și, cînd se făcu linişte, rosti o cuviîntare alcătuită 
din fraze luate la întîmplare din articolul lui Bestujev despre 
literatura din ultimul an, în care criticul s-a abținut de la 
elogierea « operelor » lui Izmailov, iar despre revista Bine- 
voitorul, al cărei redactor era același poet, nota că «este 
interesantă doar pentru editorii săi». Dar n-a stirnit decit 
zimbete îngăduitoare. Pină la urmă însă i-a trecut supărarea 
şi a participat şi el la banchetul organizat de redacţia Stelei 
polare. 

Cel de al doilea număr al almanahului nu s-a ridicat la va- 
loarea primului, deşi şi aici, printre cei treizeci şi opt de autori, 
erau prezenţi Puşkin cu nouă poezii, Jukovski cu o scenă din 
piesa Fecioara din Orleans şi un fragment masiv din /neida, 
Krilov cu fabula Albăstreaua, Rileev cu poemul Voinarovski 
etc. 

Din almanahul Steaua polară au apărut doar trei numere, 
pe anii 1823, 1824 și 1625. Ultimul număr, pe anul 1826, 
a fost altfel intitulat, datorită faptului că editorii, angrenaţi 
într-o febrilă activitate revoluționară, nu au mai avut răgazul 
pentru a aduna materialele necesare şi a se preocupa îndea- 
proape de tipărire. Subţiată fără milă de cenzură, Steaua 
polară s-a transformat în Steluţa și imediat după apariţie a 

fost confiscată şi înmormintată în beciurile ohranei ţariste. 
Izbucniseră evenimentele de la 14 decembrie 1825. 
Publicaţia revoluţionarilor decembrişti Stezua polară şi-a 
încetat pentru totdeauna apariția. Deşi n-a avut decit o 
existenţă de scurtă durată, ea a marcat totuşi un moment 
important în dezvoltarea literaturii ruse, în stabilirea unei 
legături mai strînse cu mişcarea de eliberare a epocii şi în 
circumscrierea obligaţiilor ce revin oricărui scriitor care nu 
se izolează în turnul de ivoriu. Nu întimplător, continuatorii 
cauzei decembriste, Herzen şi Ogariov, emigraţi în Occident, 
au scos în deceniul al şaselea în teascurile unei tipografii 
londoneze o publicaţie cu același titlu. Steaua polară londo- 
neză a reluat tradiţiile de luptă ale lui Rileev şi Bestujev, 
dînd însă lovituri şi mai puternice autocrației și feudalismului. 
Aici au fost publicate numeroase poeme și articole ale decem- 
briştilor, ale lui Puşkin, Lermontov şi Nekrasov, interzise 
de cenzură şi păstrate în mare taină la rude şi prieteni. În 
coloanele acestei reviste au apărut documente secrete din 
arhivele statului, proiecte de eliberare a ţăranilor, comentarii 
acide la orice act samavolnic al guvernului țarist. Steaua 
polară de la Londra a fost un pios omagiu adus memoriei 
veşnic vii a «falangei eroilor» de la 14 decembrie 1825. 


LÎNGĂ PODUL ALBASTRU 


Într-una din ultimele zile ale anului 1823, Feodor Glinka, 
preşedintele Asociaţiei libere a iubitorilor literaturii ruse, i-a 
citit amiralului Mordvinov oda Bărbăție civică, închinată 
acestuia de către Rileev. Măgulit, amiralul şi-a exprimat 
dorința de a-l cunoaște pe autor. Astfel, răspunzind invitaţiei 
transmise prin «cetăţeanul mărinimos », Rileev se înfățişă 
în casa amiralului. | 

În fiecare săptămină, joia, în salonul lui Mordvinov se 
intilneau oameni de litere şi de artă, ofiţeri din regimentele 
de gardă, husari şi ulani, dar mai ales din flota Balticei. 
Gazda era ospitalieră, se bucura de stima generală pentru 
cultura sa, gusturile alese şi, mai presus de toate, pentru con- 
cepţiile sale opoziţioniste. Alături de juristul reformator 
M. Speranski și generalul Ermolov — viceconsulul Cauca- 
zului — Mordvinov era una din cele mai marcante personali- 
tăţi, demne să conducă, după opinia cercurilor progresiste, 
treburile statului rus. În perioada cînd toate posturile impor- 
tante în aparatul administrativ țarist şi în armată erau deţi- 
nute de germani, la întrebarea ţarului Alexandru 1 ce favoare 
să-i acorde ca răsplată pentru vitejia de care a dat dovadă 
în război, Ermolov răspunse cu seninătate: « Sire, avansa- 
ţi-mă la rangul de neamţ |» Pentru aceasta fusese trimis neîn- 
tirziat într-un fel de exil la periferia imperiului, în Caucaz, 
unde decenii de-a rindul se traducea în fapt, cu ajutorul 
armelor, politica expansionistă a Rusiei. Mordvinov dease- 
meni nu-şi ascundea poziţia antimonarhică şi antiguverna- 

mentală. Cuvintele lui referitoare la faptul că «scara se 
mătură de sus», transparentă aluzie la necesitatea unor 
radicale reforme care să înceapă cu guvernul, circulau în 
toate cercurile înaintate şi mai ales în rîndurile decembriș- 
tilor. De aceste cuvinte şi-a amintit Rileev cînd l-a întimpinat 
Mordvinov în seara aceea chiar la intrare, unde obișnuia să-și 
salute amabil, cu un gest larg, oaspeţiu. 

Deşi avea vreo 70 de ani, nu părea bătrin. De statură potri- 
vită, cu umerii puţin aduşi, cu o bogată șeveliură albă și 
favoriţi stufoși, făcea impresia unui om încă viguros, în pofida 
vîrstei înaintate. Cînd Rileev urcă scările şi Glinka îl prezentă 
amiralului, acesta îi strinse puternic mina şi îl conduse într-o 
încăpere mică, mai retrasă, întrerupiîndu-şi oficiile de gazdă 
pentru ceilalţi oaspeţi. 

În camera unde se opriseră, zgomotele din sala mare abia 
se auzeau. Se putea discuta în voie. Rămaseră singuri, căci 
Glinka, după ce făcu prezentările şi-i însoţi puţin, dispăru în 
mulţimea din salon. 

Începură să discute. Rileev povesti cîte ceva despre munca 
sa în justiţie și cea redacțională. Zăbovi puţin asupra îndoieli- 
lor ce încep să-l cuprindă atunci cind se gîndeşte la utilitatea 
activităţii de jurat, intr-o ţară în care nimeni nu respectă 
puţinele legi existente, mărturisi că intenţionează să se retragă 
cît mai curînd din justiţie, deoarece strădaniile sale nu duc 
decît la rezultate neînsemnate. Apoi vorbi despre Steaua 
polară, despre necazurile și satisfacţiile muncii de editor. 
Amiralul intervenea rar cu cite o vorbă, o reflecţie din care 
Rileev înţelese că îi animă aceleași simțăminte. Trecură pe 
neobservate la problemele economiei naţionale, la cele de 
politică externă şi Mordvinov fu plăcut surprins de faptul 
că tinărul poet le analizează cu maturitate şi pricepere. 
Aprecie seriozitatea lui Rileev, mintea ageră, profunzimea 
gîndirii şi îndeosebi opiniile îndrăzneţe. Convorbirea dură 
peste două ore, fiecare interlocutor răminind cu o impresie 
din cele mai plăcute. 

În săptămînile următoare Rileev îl mai vizită pe bătrinul 
amiral de cîteva ori. Deoarece Mordvinov făcea parte din 
conducerea Societăţii economice libere, îl întrebă într-o 
seară dacă n-ar fi dispus să accepte o slujbă la una 
din filialele societăţii. În principiu Rileev nu avu nimic 
împotrivă. 


87 


Astiel, la începutul anului 1824, Rileev, la propunerea 
amiralului, acceptă şi preluă slujba de secretar al Companiei 
comerciale ruso-americane. Se pare că un rol determinant 
l-a avut în această hotărire locuinţa confortabilă, cu opt 
încăperi spaţioase, ce 1 s-a oferit în impozantul edificiu al 
Companiei, situat în centrul capitalei. Fiind angajat în munca 
revoluţionară și redactarea almanahului Steaua polară, o 
locuinţă în centrul Petersburgului i-ar îi permis să menţină 
mai lesne un contact permanent cu membrii organizaţiei, 
cît și cu colaboratorii Stelei polare. Din ostrovul Vasilievski, 
dincolo de Neva, lucrul acesta era mai dificil de realizat. 
Locuinţa de pe malul riului Moika, lingă Podul albastru, 
precum şi noua slujbă mai prezentau şi alte avantaje demne 
de luat în seamă. Pe de o parte, Rileev spera să recruteze 
pentru organizaţia secretă noi membri din mediul negusto- 
rimii nemulțumite de mersul afacerilor comerciale, iar pe 
de alta, pe la Companie venea foarte multă lume și în mulţi- 
mea aceasta ohranei țariste i-ar fi fost greu să urmărească 
cu cine anume se întilnește el, cu atît mai mult cu cît sala 
mare şi cabinetul de lucru aveau ferestrele spre curtea clădirii. 
Rileev a beneficiat la maximum de aceste avantaje şi a înșelat 
mereu vigilenţa ohranei. Sint revelatoare în acest sens 
mărturiile ziaristului Loboiko. Pe la mijlocul luni: ianuarie, 
imediat după ce se mutase, Rileev îi citi fragmente din poe- 
mul  Vosnarovski, terminat recent. «Eram entuziasmat, 
notează în jurnal Lohoiko. Nu ne deranja nimeni, deşi Rileev 
era căsătorit. Cîţiva ofiţeri de marină apăreau la răstimpuri 
în capătul sălii, dar se retrăgeau îndată fără a scoate o vorbă. 
Lectura a continuat pînă la orele trei noaptea în sala imensă 
unde vibra glasul lui puternic; eram numai noi doi... 

— Unde va îi publicat acest poem? 

-— La Moscova. 

— De ce nu aici, la Petersburg? ! 

— N-aţi auzit oare că sînt urmărit? De aceea ferestrele 
locuinţei mele sînt la parter şi dau înspre Moika. Eu nu închid 
niciodată obloanele și agenţii poliţiei pot vedea oricînd prin 
geamuri cu ce mă ocup şi cine mă vizitează. 

— Dar pentru ce vă urmăresc» 

— Nu ştiţi că l-am înfuriat pe contele Arakceev? » 

Într-adevăr, camerele care dădeau spre riul Moika puteau 
fi supravegheate într-una de ohrană şi cînd îl vizitau per- 

soane «bineintenționate », leale, ca informatorii secreţi ai 
lui Benkendorf, scriitorii Bulgarin și Greci şi alţii de teapa 
lor, sau oameni care nu făceau parte din organizația decem- 
bristă şi nici nu aveau perspective de a fi încadraţi în activi- 
tatea revoluţionară, Rileev îi primea în camerele de sub raza 
de observaţie a agenților de peste riu. Cind însă se adunau 
tovarăşii de idei și de luptă, întilnirile aveau loc fie în sala 
mare, fie în cabinetul de lucru al poetului, ferite de priviri 
indiscrete. Cabinetul acesta original, cit și alte aspecte inte- 
resante din viața cotidiană a lui Rileev sînt descrise cu lux 
de .amănunte în amintirile curierului Stele: polare, Agap 
Ivanovici, descoperite şi publicate recent. Cind intrai în 
cabinet, te îrapa absenţa oricărei mobile. Pe lingă pereţi, 
la înălțimea de un metru şi jumătate, de la un capăt la celă- 
lalt vedeai nişte scinduri fixate pe suporturi și acoperite 
cu pinză, pe care erau cărţi, hirtii de tot felul, șpalturi tipo- 
grafice, corecturi. De obicei Rileev lucra noaptea, ziua 
fiind ocupat cu treburile slujbei la Compania ruso-ameri- 
cană sau cu tipografia, comitetul de cenzură, colaboratorii 
ete. Întotdeauna, spune Agap Ivanovici, îl vedeai stind 
în picioare în fața scîndurilor, după cum obişnuia să lucreze 
Petru cel Mare. Pentru a putea citi orice carte sau hirtie 
de care avea nevoie în momentul respectiv fără a le ridica 
de la locul lor, Rileev întinsese pe deasupra scîndurilor 
cabluri pe care circula un candelabru legat în așa fel, încit 
să-l urmeze oriunde s-ar fi deplasat el prin cameră. Dacă 
venea şi Aleksandr Bestujev, ceea ce de altfel se întimpla 
frecvent, atunci se schimbau lucrurile, pentru că acesta avea 
un alt «stil de muncă », îi plăcea să se cuibărească în fotoliu. 
În asemenea cazuri, trecînd prin sala mare, Bestujev îşi 
lua singur fotoliul preferat și îl trăgea pînă în cabinet. 


La 7 ianuarie 1824 Rileev termină poemul Voinarovski, 
prima operă de largă respiraţie și autentic romantică. Poemul 
e un prinos al dragostei lui Rileev pentru Ucraina, de care 
îl legau numeroase amintiri şi unde şi-a găsit o tovarășă 
credincioasă de viață. 

Încă în baladele sale istorice Rilcev abordase teme legate 
de trecutul Ucrainei, bunăoară în Bogdan Hmelnițki sau 
Petru cel Mare la Ostrogojsk. În Ucraina îşi desfăşura activi- 
tatea Asociaţia secretă din sud sub conducerea lui Pavel 

Pestel şi o altă grupare secretă, Asociaţia slavilor uniţi; 
acolo a trăit şi a luptat «primul decembrist», Vladimir 
Raevski, arestat în 1822 şi aruncat în temniţă, apoi exilat 
pe viaţă în Siberia. Temele ucrainene erau oarecum la modă 
în literatura rusă din primul pătrar al veacului trecut. Puș- 
kin, Narejnii, Somov, F. Glinka şi alţi scriitori au închinat 
numeroase opere Ucrainei. Poate dind tributul cuvenit acestei 
atenţii generale a confraţilor de scris, Rileev încă în 1822 
se preocupă de figura lui Mazepa, intenţionind să scrie o 
tragedie despre hatmanul trădător. Planul lucrării şi citeva 
însemnări referitoare la personaje s-au păstrat în arhiva 
poetului. Rileev voia să-l înfățişeze pe Mazepa în deplină 
concordanță cu adevărul istoric, drept «un om viclean şi 
ahtiat după putere, un mare făţarnic, care însă ascunde 
josnicele intenţii sub masca grijii pentru fericirea patriei », 
un om «pentru care nu există nimic sfint, în afară de țelul 
pe care-l urmăreşte: nici stima pe care 1-o arată Petru, nici 
binefacerile cu care l-a copleșit acest mare om, nimic nu l-a 
putut opri de la trădarea săvirșită. Cea mai mare viclenie, 
perfidia erau mijloacele pe care Mazepa le socotea îngăduite 
pe drumul trădării ». Dar această tragedie n-a fost scrisă. 
Rileev începe să lucreze la un poem cu tematică nordică, 
Curînd însă renunţă şi la această operă din viaţa scandinavă, 
despre viteazul Olbrown şi Rusla cea frumoasă, din care 
scrisese circa o sută de versuri, și creează poemele Voinarovski 
șI Nalwarhko. 

Primul avea ca temă răscoala hatmanului Mazepa împo- 
triva lui Petru cel Mare şi a necesitat o temeinică documen- 
tare. Rileev studiază Istoria Vcraine de Bantiş-Kamenski, 
apărută în 1822, citește cu încîntare cîteva balade în cule- 
gerea de folclor ucrainean a lui N. A. Țertelev, recurge pentru 
anumite detalii la ajutorul istoricului A. Kornilovici, care 
publicase articole în Steaua polară. Scrierea poemului a 
durat aproape un an şi jumătate. Fragmentar, el a fost 
citit la una din şedinţele Asociaţiei libere a iubitorilor lite- 
raturui ruse. 

În nota introductivă din Steaua polară, intitulată Viaţa 
lui Voinarovski, subliniind că nepotul lui Mazepa a visat 
să ajungă hatman al Ucrainei, A. Bestujev scria: « Partici- 
pant al acţiunilor secrete ale unchiului său, Voinarovski, 
în momentul hotăritor al pătrunderii lui Carol al XII-lea 

în Ucraina, plecă la Menşikov pentru a explica încetineala 
hatmanului şi a justifica atitudinea lui. Dar Menşikov era 
deziluzionat... Poveștile lui Voinarovski au rămas fără 
rezultat ». Ulterior, cînd trădarea lui Mazepa a fost desco- 
perită, soarta lui Voinarovski nu mai putu fi separată de 
«soarta acestui vestit trădător şi cavaler încoronat », care 
nu 0 dată l-a trimis de la Bender la hanul tătarilor din Cri- 
meea şi la curtea sultanului, pentru a-i incita împotriva 
Rusiei. 

După moartea hatmanului, Voinarovski a fugit în străină- 
tate, dar a fost extrădat guvernului rus și deportat 
în lakuţia. 

Acesta era chipul adevărat al lui Voinarovski. Voind, însă, 
să creeze un erou romantic «exaltat » şi « nefericit », care 
luptă pentru libertatea patriei sale, Rileev ignorează inten- 
ționat datele istorice. În imaginaţia poetului, Voinarovski 
este « prieten al poporului » şi « luptător împotriva despotis- 
mului >, nu ştie nimic de trădarea lui Mazepa, și este ferm 
convins că hatmanul a fost bineintenţionat atunci cînd a 
trecut de partea trupelor suedeze, conduse de Carol al 
XII-lea. 

Poemul Voinarovski a mai fost însoţit la publicare şi de 
articolul lui A. Korniloviei, Viața lui Mazepa, în care se 
contura corect fundalul istoric, şi de aceea idealizarea hat- 
manului de către Rileev era mai uşor sesizabilă. 

Fireşte, cunoscînd temeinic faptele istorice, poetul le-ar 
îi putut respecta, însă ar fi pierdut posibilitatea de a propo- 
vădui idealurile decembriste, de a glorifica pe luptătorii 
pentru libertate. A preferat să anexeze poemului material 
istoric informativ, pentru ca cititorul să-şi poată face o 
imagine corectă despre eroi și, în felul acesta, să se atenueze 
oarecum erorile conştient admise de către autor, decit să 
renunţe la mesajul pe care voia să-l transmită. 

Poemul are ca moto versurile lui Dante Alighieri: Vessun 
maggior dolore|Che ricordarsi del tempo felice | Nella miseria. . . 
(Nu există durere mai mare, decit să-ţi amintești de vremuri 
fericite cînd ești în mizerie). Vremuri fericite pentru Voina- 
rovski au fost acelea cînd alături de Mazepa lupta pentru 
ieşirea Ucrainei de sub suveranitatea Rusiei, durerea mare 
— temniţa şi exilul, imposibilitatea de a continua lupta 

pentru libertate. Cadrul acţiunii este zugrăvit de Rileev 
cu respectarea minuțioasă a coloritului local: 


Pe malul largii Lena se întinde, 

În ţara unde-i viscol şi zăpadă, 

De case negrul şir cit ai cuprinde 

Şi iurte, cu pereții strimbi, grămadă; 
Jur împrejurul lor, uluci de brad, 

Ce din zăpezi adinci vin să se salte; 
Semeţ cătind spra-văi, spre largul vad, 
Stau turlele bisericilor-nalie. 

Şi de zăpezi colinele sînt albe, 

Şi freamătă departe codrul des, 

Şi crestele şi le întind în salbe 

De cremeni, munţii cu priviri spre şes. 


În această ambianţă trăieşte de peste două decenii Andrei 
Voinarovski, care odinioară l-a urmat cu credință pe hat- 
manul Mazepa, căci, spune eroul, 


El pentru noi fusese totu-n lume: 

Şi noi îl veneram ca pe-un părinte, 
Vedeam în el hatmanul cu renume 
Şi patria în el iubeam fierbinte. 
Dar taina-i niciodată n-am ghicit: 
A vrut să scape Ucraina de urgie? 
Sau să-şi ridice-n ea un tron slăvit? 
El niciodată nu mi-a spus-o mie. 
Era istej, de-avea vreun gind ascuns 
Eu n-apucasem zece ani de-a rindul 
Să aflu taina lui de nepătruns 

Şi să-i descopăr inima şi gindul... 
De mic era cu sufletul închis — 
Vezi tu, străine, n-aş putea anume 
Să spun, în gînd, ce soartă şi ce vis 
Dorea pe-ascuns, el, țării sale-n lume. 


Nostalgia patriei pierdute pentru totdeauna e apăsătoare. 
Eroul rileevian este o apoteoză a patriotismului, o figură 
dirză, mindră, pe care destrămarea visurilor de altădată, inac- 
tivitatea la care este condamnat îl chinuie îngrozitor. EI 


92 


își exprimă profunda simpatie pentru aceia ce se ridică împo- 
triva despotismului și apără libertatea poporului. Moartea. 
lui Voinarovski —pe mormîntul soţiei credincioase care a 
înfruntat greutăţile şi a venit în taigaua îngheţată ca să-i 
împărtășească soarta — a fost interpretată de contemporani 
ca o manifestare a tăriei morale a luptătorului politic. 

În comparaţie cu Baladele istorice, Voinarovski constituie 
un salt considerabil sub aspectul măiestriei artistice. Carac- 
terul eroului este mai complex: viteaz în luptă, fidel în dra- 
goste, curajos în încercările pe care i le rezervă viaţa, animat 
de o fierbinte dragoste faţă de patrie. 

Și în poemul Vosnarovski, ca şi în baladele sale, Rileev a 
urmărit în primul rind să creeze, apelind la istorie, figuri 
ale luptătorilor devotați, să proslăvească eroismul, dirzenia 
şi bărbăţia chiar și în « durere ». În preajma răscoalei decem- 
briste, desigur, acesta era un scop înalt, căruia de altfel i-au 
fost subordonate toate operele romantice ale lui Rileev şi 
în special poemul Voinarovski. Contemporanii au înţeles 
că poetul a evocat soarta tragică a lui Voinarovski pentru 
a sluji idealurile revoluţionare, pentru a sugera cititorilor 
ceea ce eventual s-ar putea întimpla şi în epoca lor cu un 
luptător împotriva despotismului. Că tocmai așa au înțeles 
ei poemul rileevian stau mărturie, bunăoară, însemnările 
revoluționarului N. Basarghin: „Înainte de căsătorie, scria 
el, i-am spus viitoarei mele soţii că fac parte dintr-o organi- 
zaţie secretă şi că, deşi rolul meu în aceasta nu este prea 
important, totuşi este posibil să se abată asupra mea o ase- 
menea nenorocire, încît îi va fi greu s-o suporte. Ea mi-a 
răspuns că nu se căsătorește cu un nobil, adjutant sau viitor 
general, ci cu omul ales de inima ei şi că în orice situaţie 
s-ar afla acest om, în palat sau în bordei, la Petersburg, la 
curte, sau în Siberia, soarta ei va fi absolut identică... Îmi 
amintesc că odată îi citeam poemul lui Rileev Voinarovsks, 
apărut recent, şi involuntar începui să mă gindesc la ceea ce 
mă așteaptă în viitor. « La ce te gindești? » întrebă ea. Poate 
că şi pe mine mă așteaptă exilul, îi răspunsei. «Ei bine, și 
eu voi veni să te consolez, să-ţi împărtăşesc soarta! Căci 
exilul nu ne poate despărţi, atunci la ce bun să te tot gindești 
atita ? » întrebă ea zimbind“. 

Poemul lui Rileev a ajutat revoluționarilor să-şi precizeze 
atitudinea și să se consacre luptei cu împilatorii poporului. 


93 


Laitmotivul poemului rileevian il constituie « patria îndepăr- 
tată », « patria sfintă », pe care eroul nu o va mai vedea nicio- 
dată. El este pătruns de patos cetăţenesc şi patriotism ardent 
și tocmai de aceea s-a bucurat de un puternic ecou în rîndu- 
rile cititorilor cu concepţii progresiste. 

Criticul A. Bestujev scria că acest poem «e plin de senti- 
mente nobile şi idei îndrăzneţe, înălțătoare », iar Nikolai 
Bestujev găsea că Voinarovski rivalizează cu operele lui Puşkin 
sub apspectul « forței simţămintelor, al căldurii sufleteşti ». 
Însuşi Pușkin l-a apreciat în mod deosebit. «Cu Rileev 
mă împac — Voinarovshi e plin de viaţă », spunea el într-o 
scrisoare, sau : «Aştept cu nerăbdare Steaua polară, ştii pentru 
ce? Pentru Voinarovski », şi în sfirşit, constata: « Voinarovski 
al lui Rileev este incomparabil mai bun decît toate Baladele 
sale ; stilul lui s-a maturizat şi devine cu adevărat epic, ceea 
ce la noi lipseşte cu desăvirşire ». Rileev i-a mulţumit pentru 
« aprecierile elogioase şi observaţiile sincere ». N. Bestujev 
amintește în Memoruile sale că, după ce a citit numărul din 
Steaua polară cu acest poem, Puşkin a subliniat cîteva frag- 
mente, iar într-un loc a scris: « Vinde-mi acest vers!» De 
altfel, lectura aceasta i-a sugerat ideea să închine și el un 
amplu poem, Poltava, lui Petru cel Mare, iar printre eroi 
să figureze și hatmanul trădător Mazepa. Puşkin însă a zugră- 
vit evenimentele și figurile istorice printr-o altă prismă, 
diametral opusă viziunii scriitorilor romantici. El a recon- 
stituit fidel coloritul epocii în obiceiurile, în limbajul şi în 
comportarea eroilor, iar psihologia lor a redat-o bazindu-se 
pe cunoaşterea temeinică a «naturii umane)». Cronologia 
evenimentelor istorice, cît și faptele săvirșite de eroi au întot- 
deauna în operele pușkiniene o acoperire documentară, sînt 
âutentice. Fiind fondatorul realismului în literatura rusă, 
Puşkin a creat, spre deosebire de Byron şi alţi poeţi romantici, 
caractere tipice,*condiţionate istoric şi social. Rileev, în cei 
cîțiva ani de activitate literară în perioada înfloririi roman- 
tismului, nu s-a putut ridica pînă la înţelegerea cerinţelor 
noii orientări în literatură. De altfel, nu numai el nu a înţeles 
inovatorismul lui Pușkin, dar şi ceilalți scriitori decembrişti 
au considerat, bunăoară, romanul Evgheni Oneghin — prima 
operă realistă de mari proporții — inferior poemelor roman- 
tice puşkiniene. 

Concomitent cu o vizibilă creştere a măiestriei artistice, 
Rileev s-a maturizat și sub aspect ideologico-poltic. Pe bună 
dreptate, poemul Voinarovski, pentru asociaţiile pe care le 
sugera, a.fost considerat de contemporani drept o operă 
impregnată de idei politice, ca şi comedia lui Griboedov 
Prea multă munte strică. Versurile: 


E-aproape clipa, lupta începe 
Între libertate şi tiran 


constituiau în 1625 o chemare directă la răsepală. Pornind 
de la realizările lui Byron şi Puşkin (marele poet rus îi scria 
despre Rileev lui A. Bestujev: «Știu foarte bine că-i sînt 
dascăl în domeniul limbajului poetic, dar el merge pe o cale 
proprie »), Rileev a îmbogățit poemul romantic cu temă 
istorică, folosindu-l ca pretext pentru dezbaterea celor mai 
actuale probleme ale epocii sale. 

Poemul rîleevian a avut puternice ecouri în literatura rusă 
din deceniile următoare. Poeţii A. lakovlev, A. Podolinski, 
Zabella, Ciujbinski, N. Markevici, A. Bestujev —care a 
scris după răscoală și ispășirea pedepsei sub pseudonimul 
Marlinski, primul decembrist — poetul V. Raevski și alții 
au creat sub puternica impresie produsă de Voinarovsti, 
care, de altfel, a fost primul poem istorico-revoluţionar, 
cultivat ulterior în literatura rusă clasică. Este suficient 
să amintim în acest sens Femeile ruse de Nekrasov. Soţia lui 
Voinarovski, înfruntind vieisitudinile sorții, l-a urmat în 
Siberia. La fel au făcut și soțiile citorva decembrişti — 
eroinele poemului scris de Nekrasov. 

Voinarovski s-a bucurat de o circulaţie extraordinară. 
Poate doar comedia lui Griboedov Prea multă minte strică 
sau celebra scrisoare a lui Bielinski către Gogol s-ar putea 
compara cu poemul rileevian sub acest aspect. Paginile Stelei 
polare cu textul poemului au fost imediat detașate, iar ediţia 
din 1825, în volum separat, a devenit în cîteva săptămini o 
raritate bibliografică. Dar pe lingă aceasta, circulau prin ţară 
numeroase copii manuscrise. Cercetătorul sovietic ]. Oksman 
afirmă că « Numărul copiilor poemului era atît de mare, 
încît deşi toate operele lui Rileev, tipărite şi în manuscris, 
au fost distruse după 14 decembrie, în arhivele centrale și 
regionale ale Uniunii Sovietice se mai găsesc peste o sută de 
copii ale poemului Vo:narovski...» 

Generaţiile următoare au manifestat acelaşi interes sus- 
ținut pentru această operă şi aceeași nețărmurită dragoste 
pentru autorul ei. « Recitindu-l pe Voinarovski — scria în 
1860 N. Ogariov, prietenul și tovarășul de luptă al lui Herzen 
şi continuatorul cauzei pentru care s-a jertfit Rileev — am 
ajuns la concluzia că și astăzi el este tot atît de atrăgător 
cum a fost și atunci, iar secretul acestei impresii constă în 
puritatea umană cetățenească şi în bărbăția poetului, care 
compensează însăși realizarea artistică sau mai exact, care 
duce pină la expresie artistică. » 


Manuscrisul 
poeziei 
Cetăţeanul 


llustraţie 

la poemul 
Voinarovski 

de V. V. Savuci. 

Statuia ecvestră a lui Petru 1 din Piaţa Senatului 
(azi Piaţa Decembriştilor), 
sculptură de E. Falkonelt. 


Aleksandr Bestujev. 
Acuarelă de N. Destujev.. 


K. F. Rileev în jurul anului 1820. 
Autorul portretului necunoscut. 


CÎNTECELE AGITATORICE 


Aleksandr Bestujev putea fi întilnit adesea în locuinţa de 
lingă Podul albastru. Nu-i plăcea să se afle în preajma șefilor 
săi — mai întîi generalul Betancourt, apoi prinţul de Wiirtem- 
berg — ca şi a suitei lor, pentru că acolo, spunea el, « fiecare 
bondar crede că l-a înghiţit pe Machiavelli ». Venea la Rileev 
şi ziua şi noaptea. Colaborau de ciţiva ani. Pe lingă editarea 
almanahului Steaua polară îi legau și alte interese și năzuinţe 
comune. Au învățat împreună limba polonă, fiind convinşi 
că numai astfel vor putea gusta și aprecia la justa ei valoare 
literatura poporului frate. Rileev cunoștea destul de bine 
poloneza. Încă la liceul militar învățase ceva cu un coleg, 
iar mai tirziu, cînd slujea în armată, a fost dislocat citeva 
luni în Lituania, la conacul panilor Radziwill, unde avusese 
prilejul să și vorbească în polonă. Acum îşi perfecționa cuno- 
ştinţele citind Cintecele istorice ale lui Nemcewicz, primele 
cicluri de versuri semnate de Adam Mickiewicz ȘI alte opere. 
Vorbea în această limbă și atunci cînd îi călca pragul casei 
ziaristul Faddei Bulgarin, polonez de origine, devenit agent 
secret al ohranei ţariste. La apariţia acestuia, Agap Ivanovici, 
curierul, avea consemnul de a stringe neîntirziat toate hirtiile 
și cărţile din cabinetul de lucru. Rileev şi Bestujev nu pierdeau 
nici o.ocazie de a scoate în vileag josnicia îndeletnicirilor 
lui Bulgarin sau ale lui Greci, prietenul informatorului, de 
a le ridiculiza concepţiile proguvernamentale și monarhiste. 

— Faddei, îi spuse o dată Bestujev, titlul « Albinei » tale 
nu corespunde de loc conţinutului ei. Ştii cum ar fi mai potrivit 
să-ți intitulezi fițuica? 

Presupunind că nu i se vor spune cuvinte prea elogioase 
la adresa Albine: Nordului pe care o edita, Bulgarin se pre- 
făcu că nu aude. Ţi-ai găsit însă omul! Bestujev îl apucă 
de miînecă, repetă întrebarea și tot el răspunse: 

— «Ploşniţa » ! Ha-ha-ha ! Pan Bulgarin, să ştii că ăsta-i 
titlul cel mai potrivit pentru foaia ta şi aşa o vor numi 
urmașii. 

lar Rileev interveni fără ocolişuri: 

— la aminte, Faddei Bulgarin, deşi ţi-am fost prieten și 
am tradus din versurile tale, cînd se va declanșa revoluția, 
iți promit solemn că pe murdara ta « Alhină » îţi voi tăia 
capul. 

La îndemnul lui Rileev, A. Bestujev a studiat şi limba 
engleză, pentru a-l citi pe Byron şi a studia lucrări de econo- 
mie politică şi mai ales pentru a-şi forma o idee clară despre 
constituţiile engleză şi americană. Într-o scrisoare către 
poetul Veazemski, spunea: «Mă pasionează politica. Și 
cum_oare ar putea să nu-ți placă în secolul nostru această 
știință a drepturilor bamenilor și moravurilor... această 
sacră flacără a adevărului în bezna ignoranței şi în temniţa 
despotismului. Dar cît de dureroasă este această cunoaştere | 
Ciîtă amărăciune îţi aduce această clarviziune... însă şi 
în disperare pilpiie speranţa ». 

Colaborarea strinsă în decursul cîtorva ani, aspiraţiile 
politico-sociale comune l-au condus pe Bestujev spre organi- 
zaţia decembristă în care l-a primit, în 1824, prietenul său 
Kondrati Rileev. De acum înainte activitatea lui va fi și 
mai febrilă, lucrările beletristice și îndeosebi de critică lite- 
rară vor promova cu un plus de fermitate ideologia revolu- 
ţionară, iar sprijinul acordat lui Rileev în momentele critice 
prin care trecea atunci Asociația secretă din nord, cînd ele- 
mentele cu concepţii moderate încercară să preia conducerea, 
va fi şi mai decisiv. De altfel, alături de E. Obolenski și 
Rileev, Aleksandr Bestujev va fi ales în « directoratul » aso- 
ciaţiei în ultimul an al activității ei. Acestei prietenii şi 
colaborării exemplare se vor datora şi cîntecele agitatorice, 
scrise în nopţile geroase ale Petersburgului, în aceeași casă 
de lingă Podul albastru. 

Încă în a doua jumătate a lunii noiembrie 1823, partici- 
pînd la una din şedinţele Asociaţiei din nord, ţinută în locuinţa 
lui M. Mitkov, Rileev pusese în discuţie problema necesităţii 

creării şi răspindirii în scopuri agitatorice şi propagandistice 
a unor «cîntece și parodii », apropiate ca structură de pro- 
ducţiile folclorice şi cîntecele de masă. Dindu-și seama de 
imensazjârță agitatorică a poeziei, de posibilitatea de a inilu- 
enţa opinia publică și de a o educa în spiritul dragostei de liber- 
tate, Rileev reia această propunere şi la ședințele următoare, 
ținute la M. Narişkin, la acelaşi M. Mitkov, la 1. Poggio și 
chiar în locuinţa sa. La sfîrşitul lui decembrie, după ce fu 
primit în Asociaţia secretă Aleksandr Bestujev, Rileev purcede 
împreună cu acest prieten nedespărțit la scrierea cîntecelor 


revoluţionare: Of, ce 'silă grea... Țarul nostru-i neamț pru- 
sac... Spune-mi numai, spune... Ah, unde-s ostroavele..., 
Cind mergea fierarul... ş.a. 


Cîntecul satiric Of, ce silă. grea... denunța —sub forma 
unei parodii după populara romanţă a lui Neledinsk:-Meleţki 
Of, ce silă mi-e în ţară străină — urgiile iobăgiei, asuprirea 
la care era supus poporul de către ţar și favoritul său Arak- 
ceev, «cel ce toate le învirteşte... şi de toate-i vinovat», 
birocratismul și venalitatea cinovnicilor, și făcea o aluzie 
clară la posibilitatea unei răscoale a poporului: 


„+. Mult timp, dar, poporul rus 
Slugă-o fi celor de sus? 
Şi cit oare, 
Ca-n oboare, 
Oamenii ca vite-s duşi? 
Cine ne-a încătuşat? 
Cine pe boieri ne-a dat? 
Şi cu-asprime 
Pe mulţime 
Cu harapnic i-a-ntronat? 
Domnii cu judecata 
Popa — şi el gata — 
Ne suceşte, 
Ne tirăşte, 
Batem drum la ipistat. 


Iar dreptatea nicăieri. .. 
Biel țăran, cui vrei s-o ceri? 
N-a. ploconu? 
Tras e-oblonu, 

Fără pină-eşti vinovat... . 


„Sufletul nu-l scot întreg, 
Noi urăm şi ei culeg, 
Libertatea 
Şi dreptatea 
Sugrumate-s de boieri. 
Dar cu forța tot ce-au luat 
Tot prin forță-o fi-nturnalt. . . 


Domnu-i sus, cu al său har, p 
Şi e mult pină la [ar.... 

N-om fi doară 

Toţi de ceară; 
Pe răboj cresta-vom tot. 


Cintecele acestea au fost difuzate ilegal printre scriitori, 
ofițeri şi soldaţi. «Iniţial intenţionam să le răspîndim în 
popor, mărturisea Aleksandr Bestujev, dar am renunțat la 
această intenţie. Ne temeam foarte mult de o revoluţie 
populară, fiindcă ea nu poate evita vărsarea de sînge și nu 
poate fi decit de lungă durată, iar asemenea cîntece ar fi 
putut s-o apropie». Mărturisirea lui Bestujev reflectă cit 
se poate mai limpede limitele de clasă ale revoluţionarilor 
proveniţi din nobilime. 

Cintecele agitatorice ale lui Rileev și A. Bestujev au avut 
un rol important în activitatea propagandistică ilegală a 
decembriștilor. Este deosebit de semnificativ faptul că gene- 
ralii ţariști care au anchetat pe decembrişti după înăbuşirea 
răscoalei s-au străduit din răsputeri să afle cine sint autorii 
cîntecelor revoluţionare, iar Nicolae I a ordonat să fie extrase 
din dosarele decembriștilor şi să fie arse toate aceste « versuri 
revoluţionare ». Nici în arhivele secrete, conform ordinului 
emis de ţar, ele nu trebuiau păstrate. Însă nu era atit de simplu 
să le distrugi, pentru că au fost scrise în spiritul cîntecelor 
populare. Accesibile maselor, reflectau într-un limbaj simplu 
nemulțumirea și năzuinţele poporului şi s-au imprimat adînc 
în memoria contemporanilor. Fiecare soldat ştiutor de carte 
— ca să nu mai vorbim de scriitorii și ofițerii cu vederi 
progresiste — aveau copii ale cîntecelor scrise de Rileev şi 
A. Bestujev, după cum a declarat lui Nikolai Bestujev un 

sergent-major de la Kronstadt. Ele au dat mult de lucru 
jandarmilor ţarişti, care le socoteau «sursă a molimei revo- 
luţionare» şi le ardeau îndată ce le aflau undeva. 

Pentru prima dată cîntecele revoluţionare ale lui Rileev 
și A. Bestujev au văzut lumina tiparului în 1859 la Londra, 
în publicaţiile lui Herzen, libere de cenzura ţaristă. Pe bună 
dreptate ele au fost numite « proclamații versificate ale decem- 
briştilor ». Fiind scrise în prima jumătate a anului 1824, 
deci după încadrarea lui Rileev în mișcarea decembristă și 
după ce a fost ales în conducerea Asocraţiei secrete din nord, 
aceste cintece atestau renunțarea categorică a poetului la 
iluziile monarho-constituţionale nutrite în anii precedenţi. 
Este momentul cînd în rîndul organizaţiei se formează o 
aripă rileeviană ale cărei concepții social-politice se  radica- 
hzează sub influenţa nemijlocită a lui Pavel Pestel. 


SUBMINAREA « DIRECTORATULUI » 


În Asociaţia secretă din sud, mult mai puternică şi mai 
bine organizată, datorită capacităţilor deosebite și energiei 
conducătorului ei, Pavel Pestel, predominau concepţiile 
republicane. Cei mai apropiaţi colaboratori ai colonelului 
Pestel — luşnevski, Serghei Muraviov-Apostol, Bestujev- 
Riumin și Volkonski — abia puteau să tempereze regimentele 
de sub comanda lor, gata să se răscoale la primul semnal. 
Aici se urzeau planuri îndrăzneţe ca acela de capturare a 
ţarului în timpul inspectării garnizoanelor din sudul Rusiei, 
respins însă în adunările revoluţionarilor, se elaborau primele 
variante ale constituţiei, cunoscută sub denumirea de Ade- 
vărul rus, care urma să fie impusă Senatului în timpul răs- 
coalei, apoi dezbătută şi aprobată de către Marea Adunare 
Populară. 

Activitatea Asociaţiei din capitală trebuia intensificată. 
De aceea, încă în 1823, Asociaţia din sud a delegat pe rind 
pe Serghei Volkonski, Vasili Davidov şi Aleksandr Borea- 
tinski să ia contact cu revoluționarii din Petersburg. Dar 
dincolo de schimbul proiectelor de constituţie — elaborate 
de Pestel şi, respectiv, de Nikita Muraviov —nu s-a putut 
înainta. Cel de al treilea delegat al Asociaţiei din sud, nemul- 
țumit de starea de spirit a decembriștilor din capitală și 
de rezultatele demersurilor sale, îi comunica lui Pestel: 
« Muraviov nu caută decit comentatori ai lui Bentham, 
or noi nu vom acţiona cu pana». 

Nikita Muraviov, care se erija în ideolog al decembriștilor 
din nord, într- adevăr, nu se arătase prea încintat cînd auzi 
că cel din sud sint gata să treacă la acţiune și susţinu cu încă- 
păținare «să se înceapă cu propaganda», cu influențarea 
opiniei publice — conform celor preconizate cu ani în urmă 
de Uniunea Propășiru. 

La începutul anului 1824 Pestel reînnoi demersurile. Îl 
trimise din nou pe Serghei Volkonski, apoi pe Matvei Mura- 
viov-Apostol ca reprezentant permanent la Petersburg. Dele- 
gaţii au adus la cunoştinţă decembriștilor din nord și proiec- 
tul creării Guvernului provizoriu, alcătuit din conducătorii 
organizaţiilor secrete. În discuţiile purtate cu « directorii » 
revoluţionarilor din nord — Nikita  Muraviov, Serghei 
Trubeţkoi ȘI Evgheni Obolenski — delegaţii au incercat, de 
asemenea să impună ideea tactică mai veche, susținută acum 
de Pestel, ca semnalul declanșării răscoalei armate să fie 
uciderea țarului și exterminarea intregii familii imperiale. 
Sarcina a fost cit se poate de dificilă. 

După o îndelungată perioadă de predominare a concepţiilor 
moderate ale lui Nikita Muraviov şi Trubeţkoi, care au adus 
organizaţia la stagnare şi la destrămare organizatorică, în 
activitatea Asociației secrete din nord se simţea acum un 
oarecare reviriment. Totuşi propunerile lui Pestel, chiar în 
această etapă, păreau inacceptabile decembriștilor din capi- 
tală. Volkonski și în special Matvei Muraviov-Apostol n-au 
reușit decit să-i familiarizeze întrucîtva cu problemele intens 
dezbătute la Tulcino, Kiev şi Chişinău, obligîndu-i să medite- 
ze asupra lor, să-şi precizeze atitudinea. Pestel însă se dove- 
dise a fi perseverent în acţiunea sa. El hotări să plece personal 
la Petersburg, unde rămase două luni. 

La începutul lu: martie, cînd Rileev abia se refăcuse după 
rana primită într-un duel cu contele Șahovskoi, care îndrăz- 
nise să adreseze pe numele soţiei poetului scrisori de dragoste 
unei rude ce locuia la ei, Obolenski îl informă, din însărci- 
narea aceluiași Pestel, asupra tezelor fundamentale ale 
Adevărului rus, elaborat de ideologul Asociaţie: secrete din 
sud, şi anume, asupra programei agrare, orinduirii social- 
politice şi structurii Guvernului provizoriu. Acestea erau 
probleme de maximă importanţă în proiectele social-politice 
ale revoluţionarilor şi de aceea Rileev studie temeinic tezele 
lui Pestel, cit și cele cuprinse în constituţia lui Nikita Muraviov. 

În luna martie Pestel se întilnise pe rînd cu toţi membrii 
din conducerea Asociaţiei secrete din nord. El adoptă această 
tactică, socotind că ulterior îi va îi mult mai ușor să-şi impună 
punctul de vedere cind va discuta cu întreaga conducere. 

Întilnirea cu Rileev avu loc în a doua jumătate a aceleiaşi 
luni. Pestel îşi dăduse seama de rolul tot mai important 
al lui Rileev în rindurile decembriștilor din capitală. Pe lingă 
aceasta, el considera că Rileev, prin atitudinea sa politică 
de pînă atunci, prin temerarele atacuri la adresa favoriţilor 
ţarului şi îndeosebi prin poziția sa socială, este cea mai indi- 
cată persoană pentru a înțelege şi accepta programul social 
politic elaborat de Asociaţia din sud. Un anumit rol în for- 
marea acestei păreri l-au avut și informaţiile delegatului 
său permanent la Petersburg, Matvei Muraviov-Apostol, 
care-l asigurase că Rileev nu se va opune principial intro- 
ducerii orînduirii republicane în Rusia. Totuşi, Pestel începu 
discuţia prin tatonări prudente şi, invitindu-şi interlocutorul 
la sinceritate, își reduse deliberat rolul, cel puţin la început, 
la formularea unor întrebări și la ascultarea atentă a părerilor 
expuse de Rileev. Prima problemă dezbătută la această 
întilnire a fost aceea a schimbării regimului din Rusia. 
Carenţele lui erau binecunoscute, aşa că nu s-au mai oprit 
asupra lor. a 

Știind că în organizaţia din nord predominau concepţiile 
monarho-constituţionale ale lui Nikita Muraviov, Pestel 
dorea să vadă cît de mult se află Rileev sub înriurirea acestuia. 
Rileev însă îi declară că preferă regimul constituțional 
instaurat în Statele Unite ale Americii, considerîndu-l drept 
cel mai potrivit pentru Rusia, în virtutea faptului că aceste 
două ţări se aseamănă atit prin întindere, cît şi prin conglo- 
meratul de naţionalităţi ce le populează. Pestel îl întrebă 
apoi cum anume concepe el regimul republican și dacă este 
de acord să fie proclamată republica îndată ce va fi săvir- 
șită răsturnarea revoluţionară. La această chestiune Rileev 
mărturisi că după părerea sa Rusia nu este pregătită deocam- 
dată pentru un astfel de regim. Consideraţiile expuse în 
legătură cu forma de guvernămint a Statelor Unite atestau 
cunoştinţe temeinice și independenţă de gindire. Pestel voia 
însă să se convingă și cît de mult poate conta pe acest om. 
De aceea începu prin elogierea regimului monarho-66nstitu- 
țional englez, care a dus Anglia la înflorire, i-a asigurat pres- 

tigiul în faţa altor popoare și a transformat-o într-o ţară 
de temut. Intervenţiile lui Rileev îi întăriră părerea că nu 
împărtăşește convingerile monarho-constituţionale. 

Într-adevăr, Rileev nu făcea parte din rindurile admira- 
torilor regimului englez, pentru că acesta i se părea învechit. 
Popoarele Europei, zicea el, au cunoscut o dezvoltare cul- 
turală atit de rapidă şi s-au ridicat la un asemenea nivel, 
încît se impune cu necesitate crearea unor condiţii superioare 
de viaţă social-politică, în care oamenii să se bucure de mai 
multe libertăţi cetățenești. Constituţia engleză are multiple 
neajunsuri și satisface numai interesele lorzilor şi ale negus- 
torilor. În această privinţă erau amindoi de acord, şi, 
în continuare, după ce lăudă constituţia spaniolă, Pestel 
aduse vorba, printre altele, și despre marile personalităţi con- 
temporane, zăbovind ceva mai mult la Napoleon Bonaparte : 

— lată un om mare, în toată accepțiunea acestui cuvint! 
exclamă Pestel. După părerea mea, un astfel de despot ar 
putea fi acceptabil. Giîndiţi-vă numai, Kondrati Feodoro- 
vici ! Franţa s-a ridicat pe culmile gloriei numai datorită 
acestui genial conducător de oşti şi om de stat | Să nu uităm, 
de asemenea, că el a ştiut aprecia totdeauna oamenii după 
capacităţile şi talentul lor, scoțindu-i din anonimat şi încre- 
dințindu-le conducerea treburilor statului... 

Lui Riîleev nu-i plăcu de loc această ultimă tiradă. 

— Ferească-ne Dumnezeu de Napoleonii ăştia, replică el. 
Pavel Ivanovici, nu numai glorie i-a adus Franţei omul care 
vă entuziasmează atit. Mi-aș permite să vă amintesc de mili- 
oanele de francezi care au fost impinşi la moarte de acest 
cuceritor vanitos şi... încă un lucru: aţi uitat oare cum a 
preluat Napoleon îrinele conducerii? În sfirșit, poate că în 
vremurile noastre n-ar trebui să avem asemenea temeri. 
Adevăraţii oameni mari preferă să urmeze exemplul lui 
Washington și nu al lui Napoleon. | 

— Voiam să spun cu totul altceva și anume: chiar dacă 
ar profita cineva de revoluția noastră, acesta trebuie să fie 
un al doilea Napoleon. Și în acest caz nu vom avea decit 
de cîştigat. 

Revenind la problema formei de guvernămînt, Pestel se 
convinse că Rileev este adeptul constituţiei americane, care 
să limiteze prerogativele ţarului la acelea ale unui preşedinte 
de republică. 

Discutară despre procedura aprobări proiectului de 
Constituţie și problema agrară. Aici ieșiră la iveală anumite 
divergențe. Rileev susţinea că nu se poate impune cu forţa 
nici un fel de lege nouă, darmite o Constituţie. Sarcina aceasta 
intră în competenţa Marii Adunări Populare, care va fi con- 
vocată după victoria revoluției şi îşi va începe activitatea 
cu abrogarea legilor existente şi promulgarea celor noi, cu 
înfăptuirea unei serii de reforme, cu dezbaterea şi votarea 
Constituţiei etc. În legătură cu problema agrară, Rileev 
nu-şi expuse părerea la această întilnire. Totuşi îşi exprimă 
dezacordul faţă de poziţia lui Nikita Muraviov, care, deşi 
preconiza abolirea iobăgiei, susținea că proprietatea asupra 
pămîntului trebuia să rămină şi pe viitor în miinile nobililor. 
Desigur, nu întimplător a fost formulată de către Nikita 
Muraviov această teză. El însuşi era proprietarul cîtorva 
MOŞII. 

Părerile lui Pestel în problema agrară îl uluiră pe Rileev 
prin noutatea şi îndrăzneala lor. Pestel propunea ca tot pămin- 
tul ţării să constituie un fond de stat unic, din care să se 
repartizeze o parte, în loturi egale, tuturor cetățenilor, fără 
drept de vinzare sau ipotecă, iar o altă parte din fondul unic 
putea fi arendată sau vindută celor ce vor dori să lucreze 
mai mult decit lotul repartizat. 

Căzură de asemenea de acord asupra principalelor probleme 
privind organizaţia şi tactica de luptă, considerind că uni- 
ficarea celor două organizaţii revoluţionare pe o platformă 
republicană și declanșarea concomitentă a răscoalei armate 
se impune cu necesitate. 

Curînd după aceâstă discuţie cu conducătorul Asociaţie: 
secrete din sud şi după întilnirea lui Pestel cu Duma (forul 
de conducere al decembriștilor din capitală) Rileev convocă 
neîntîrziat o ședință a « directoratului », la locuinţa sa, pentru 
a dezbate problema unificării celor două organizaţii revolu- 
ționare. Dindu-şi seama că Nikita Muraviov — depășit de 
evenimente şi, în consecință, refractar la noua tactică — 
va frina desfășurarea lucrărilor, Rileev nu-l convocă. Au fost 
prezenţi la adunare N. I. Turgheniev, S. Trubeţkoi, M. Mit- 
kov, I. Pușcin, E. Obolenski și delegatul lui Pestel, Matvei 
Muraviov-Apostol. Primii erau oameni care puteau fi mai 
uşor convinși, lar ultimul putea să acorde ajutorul necesar 
în caz de nevoie. Şedinţa a fost deosebit de furtunoasă. 

Fuseseră atacate frontal poziţiile ideologice ale Asociaţiei din 
nord, şi dezvăluite fără cruţare lacunele. Tactica: era înve- 
chită, lipsită de dinamism, se dovedise ineficace şi trebuia 
înlocuită. Evident, noile teze se cereau temeinic argumentate 
pentru a le impune ca juste şi necesare în momentul dat al 
mişcării revoluţionare. Însă problemele teoretice nu 
întimpinară, totuși, o rezistenţă atit de inverşunată ca aceea 
opusă la dezbaterea punctului legat de unificarea celordouă 
organizații. Ciţiva membri ai conducerii, dar mai ales oscilantul 
conte Trubeţkoi, se pronunţară categoric împotriva unifi- 
cării. El îşi dădea seama că unificarea însemna, în primul 
rind, renunțarea la proiectul de constituție al lui Nikita 
Muraviov, adică, susţinea el, la independenţa de gîndire ȘI 
acţiune. N. 1. Turgheniev și M. Mitkov vorbiră în acelaşi 
spirit, respingind necesitatea unificării. 

La rîndu-i, expunindu-şi ideile cu o logică ireproşabilă, 
Rileev demonstră necesitatea imperioasă a unirii tuturor 
forţelor revoluționare existente în ţară, indiferent de locul 
unde s-ar afla, el relevă inconsistenţa opiniei lui Trubeţkoi 
că unificarea va ştirbi din independenţa de gindire şi acţiune, 
apreciind-o ca un indiciu de orgoliu condamnabil. Esenţial 
în problema discutată i se părea nu autorul proiectului, ci 
proiectul însuși. Apoi credea că s-a omis un lucru nu mai 
puţin important. Orice proiect de constituţie nu este decit 
un proiect şi scopul şedinţei directoratului nu constă în dez- 
baterea constituţiilor elaborate de Nikita Muraviov sau de 
Pestel, deoarece cu aceasta se va ocupa, cum s-a mai subliniat 
în repetate rinduri, Marea Adunare Populară, după ce va fi 
înfăptuită revoluţia. Marea Adunare, organul legiuitor suprem, 
va aproba sau va respinge proiectele supuse ei spre dezbatere. 

Chestiunea fundamentală care trebuia discutată la această 
şedinţă era unirea într-un singur mănunchi puternic a for- 
țelor revoluţionare fracționate acum în două organizaţii. 
S-ar fi creat astiel posibilitatea ca lovitura să fie simultană, 
fapt ce sporea şansele de reușită. 

Trubeţkoi îl acuză însă pe Pestel că vrea să întroneze o 
dictatură revoluţionară şi să-i subordoneze cu orice preţ pe 
revoluționarii din capitală Asociației conduse de dinsul. 

Această părere îl puse pe ginduri și pe Rileev. EI își aminti 
de discuţia sa cu Pestel, de spusele lui în legătură cu cel de 
al doilea Napoleon şi îndoielile, pe care i le iscaseră atunci 

opiniile lui Pestel, reapărură iarăși: deci nu numai lui i se 
păruseră suspecte aceste propuneri. Dar tocmai pentru că 
Pestel era un om periculos pentru Rusia, unificarea asocia- 
țiilor nu poate fi amînată. Numai astfel va putea fi controlat 
în permanenţă, 1 se vor aprecia la timpul potrivit acţiunile 
şi, eventual, vor fi luate măsurile corespunzătoare. 

Dezbaterile din sala mare a locuinţei de lingă Podul albas- 
tru avură ca rezultat respingerea tacticii lui Nikita Muraviov 
și izolarea acestuia. Însă nu reuşiră să convingă pe conducă- 
torii Asociaţiei din nord să treacă imediat la înfăptuirea 
unificării. Nici Pestel n-a putut obţine mai mult în timpul 
şederii sale de două luni la Petersburg. Ajuns la limita răb- 
dării, într-una din ultimele ședințe de la sfîrşitul lui martie, 
Pestel izbi cu pumnul în masă și zise: « Totuşi Rusia va fi 
republică ». Pe drum îi declară lui Trubeţkoi că acela care 
nu are încredere în tovarășii săi de luptă, presupunînd că 
urmăresc scopuri personale, se va acoperi de rușine. Faptele 
vor demonstra că suspiciunile acestea sînt pure fantezii. 

Concediul expira peste cîteva zile şi Pestel nu mai putea 
rămîne la Petersburg. Însă șederea lui în capitală n-a fost 
zadarnică. 

« Directoratul » lui Nikita Muraviov a fost subminat. În 
ședințele ţinute în această perioadă s-au adoptat hotăriri 
de mare importanţă pentru activitatea ulterioară a decem- 
briştilor. S-a elaborat un plan comun de acţiune, s-au dez- 
bătut problemele formei de guvernămint, sarcinile Mari 
Adunări Populare şi ale Guvernului provizoriu, în care, la 
insistenţele lui Pestel, trebuiau să fie incluși membri influenți 
ai organizaţiilor revoluţionare. S-a clarificat chestiunea 
împroprietăririi şerbilor eliberaţi. Totodată s-a ajuns la hotă- 
rirea ca în anul 1826 să aibă loc congresul de unificare a 
celor două asociaţii secrete. 

Curînd, cu toată opoziţia lui Nikita Muraviov, cu toate 
apelurile lui la prudenţă, în Asociația secretă din nord se 
formă o aripă de stinga, grupată în jurul lui Rileev. De 
acum înainte, renunţind la iluziile sale monarho-consti- 
tuţionale, Rileev va fi promotorul celor mai hotărite acţiuni 
ale decembriştilor din capitală și adevăratul lor conducător. 
Consecințele acestei schimbări n-au întîrziat să se manifeste. 
Numărul membrilor Asociaţiei crescu vertiginos, concep- 
ţiile republicane căpătară tot mai mult teren. Elementele 

şovăielnice sau cu opinii moderate fură treptat împinse pe 
plan secundar în viaţa organizaţiei. Rileev cîştigă un deosebit 
prestigiu, contamină cu entuziasmul său pe majoritatea 
covirşitoare a decembriștilor din Petersburg și se bucură 
în toate acţiunile sale îndrăzneţe de sprijinul permanent al 
fraților Bestujev (Nikolai, Aleksandr și Mihail), al lui Torson, 
Obolenski, Arbuzov, fraţii Beleaev, Sutgof, Panov, Kahovski, 
Zavalişin ş.a. Dacă în această perioadă, la şedinţele multiple 
ale revoluţionarilor, vreunul din ei, bunăoară Batenkov, 
încerca să demonstreze că « monarhia e necesară doar ca formă 
de tranziţie » către republică, lui Rileev i se păreau pur și 
simplu ridicole, copilăreşti asemenea păreri. Batenkov — 
figură extrem de interesantă: secretar al lui Speranski, 
inginer de profesie, dar şi poet, lingvist, mecanic inovator, 
etnograf etc., o personalitate multilaterală de tip renascen- 
tist — susţinea că «puterea supremă, ca idee, nu poate îi 
uşor însuşită şi este foarte greu s-o impui într-o formă nouă 
numai cu. forța. Autocraţia, afirma el, a devenit o idee, 
iar ideile nu pot îi înlăturate prin decrete ». De aceea în Rusia 
trebuie menţinută, pentru un timp oarecare, măcar formal, 
monarhia, lăsind pe tron pe una din femeile familiei domni- 
toare sau pe băiatul principelui Nicolae, deoarece Alexandru | 
nu avea moştenitori. Sub pavăza acestui «monarh nomi- 
nal », Batenkov considera că pot fi înfăptuite orice fel de 
reforme. Rileev însă îi reamintea că toate reformele vor îi 
înfăptuite de torul superior al puterii legislative, Marea Adu- 
nare Populară, fără a recurge la nici o pavăză. Poporul rus 
nu are nevoile de nici un monarh, nici chiar «nominal», 
«pentru că s-a săturat de binefacerile de veacuri ale ţarilor 
și membrilor familiei imperiale ». 


STATUL MAJOR DE PE MOIKA 


La 19 aprilie 1824 la Missolonghi bubuiră treizeci şi şapte 
de lovituri de tun, vestind omenirea că lordul Byron, poetul 
iubit şi luptătorul dirz pentru eliberarea popoarelor, trecuse 
in lumea umbrelor. Bătrina Eladă deplingea pierderea unui 
devotat prieten care a sprijinit, moral și material, cauza 
ei dreaptă. Un doliu naţional de douăzeci și una de zile fu 
anunţat de către guvernul Greciei de vest, eliberate. Dar 
nu numai inimile grecilor fură cernite în aceste zile, ci ale 
tuturor acelora pentru care Byron slujise drept pildă în acti- 
vitatea civică şi revoluţionară. 

Scriitorii ruşi, îndeosebi decembriștii şi cei aflaţi sub înriuri- 
rea lor, şi-au unit glasurile într-un impresionant requiem, 
deplingind ireparabila pierdere. « Vechea Eladă, Grecia 
zilelor noastre și Byron murind — iată un ocean de poezie !» 
— exclamă Veazemski. Puşkin şi Rileev, Kiichelbecker şi 
Veazemski, Bestujev, Venevitinov ş.a. s-au inspirat din 
acest « ocean de poezie », închinind memoriei lui Byron rîn- 
duri pătrunse de o adincă și sinceră durere, căci « incompara- 
bilul», «revoltatul» poet le-a fost ahat de nădejde în vestejirea 
reacţiunii, în proslăvirea libertăţii, în susţinerea acelui «suflu 
gigant a cărui cale nu poate fi barată de nici un fel de ză- 
gazuri ». 

Cei care se pregăteau să zdrobească tirania şi să-și elibe- 
reze poporul oprimat își plecau fruntea cu pietate şi invidiau 
moartea bardului. Ca și alți poeţi ruși, Rileev îi închină 
o odă — expresie cuprinzătoare a sentimentelor nutrite de 
generaţia decembristă pentru acest glorios contemporan. 

La Missolonghi, spune poetul, văd o mulţime înmărmurită 
de durere, adunată în jurul catafalcului, « parcă în sicriul acela 
e însăși libertatea Greciei reînviate ». Timpul își va pune pece- 
tea fără îndurare pe toate ; vor trece în amintire oraşe, vor dis- 
pare armate, dar fapta nobilă a acestei inimi va rămîne pururi 
vie şi va călăuzi ca o stea spre mormintul sacru al lui Byron. 

Prietenii libertăţii şi-ai Eladei 
Îndureraţi soartei îi reproşează; 
Ci numai sclavii şi tiranui 
Acum triumfă, jubilează. 


Poetul a căzut ca un ostaș la datorie. Ce moarte mai demnă 
şi-ar putea dori un revoluţionar? Înfruntarea cu dușmanul, 
cele cîteva clipe sau ceasuri de libertate deplină constituie 
o recompensă supremă, o justificare a faptului că viaţa n-a 
fost trăită în zadar, că energia n-a fost irosită în van. 

Ca şi în baladele sale istorice sau în poemul Voinarovski, 
Rileev nu pierde prilejul de a glorifica şi în această odă erois- 
mul luptătorului pentru eliberarea unui popor subjugat, 
subordonează şi acum lirica sa înaltelor cerinţe formulate 
de estetica decembristă. 

În vara aceluiaşi an o altă veste îndolie inima poetului. 
La Batovo, în apropierea capitalei, unde Rileev a evadat 
de atitea ori dintre zidurile mohorite ale liceului militar, 
aflînd înțelegere, alinare şi sprijin, la începutul lunii iunie 
se stinse Anastasia Matveevna. Despărţită de Feodor Andre- 
evici, care murise şi el cu cițiva ani în urmă, dar mai ales 
de fiul ei, după plecarea acestuia pe îront, apoi la regiment, 
în stepa Donului, Anastasia Matveevna trăia într-o adincă 
solitudine, așteptind cele cîteva rînduri scrise la răstimpuri 
de feciorul plecat departe. Ca şi în timpul studiilor şi mai 
tîrziu încercase să-l ajute, fiindu-i sfetnic în clipe de restrişte 
sau creditor, deşi nu o dată fusese nevoită să amaneteze şi 
ultimul obiect ce prezenta o oarecare valoare. Nu a șovăit 
nici atunci cînd nu-i rămăsese altceva afară de portretul ei 
semnat de un pictor cu renume. L-a amanetat fără regrete 
și i-a trimis fiului cele cîteva zeci de ruble. În ultimii ani, 
după stabilirea lui Rileev la Petersburg, Anastasia Matveevna 
scăpase de griji materiale. Știindu-l prin apropiere şi văzin- 
du-l din cînd în cînd, se liniştise şi sufletește. Nora și mai ales 
nepoţii îi îimbogăţeau iar viaţa cu bucurii şi preocupări plăcute. 

La 2 iunie 1824 însă, aripa morţii o despărţi de cei dragi 
pentru totdeauna. 


Reîntors la Petersburg, Rileev se cufundă cu aviditate 
în activitatea revoluţionară şi în munca de creaţie. Frec- 
ventează conştiincios şedinţele Asociaţiei libere a iubitorilor 
literaturii ruse, discută în repetate rînduri cu un nou delegat 
al decembriștilor din sudul ţării, desiăşoară o campanie 
susținută pentru eliberarea din şerbie a viitorului profesor 
al Universităţii din Petersburg, A.V. Nikitenko. O problemă 
care l-a frămîntat o vreme a fost apariţia unui periodic similar 
cu Steaua polară, editat de poetul Delvig, care putea să-i 
reducă simţitor numărul colaboratorilor şi deci să-i pericli- 
teze succesul almanahului său. Îndată însă ce l-a citit cu 
atenţie şi l-a analizat împreună cu tovarășii săi de idei, con- 
stată că temerile nu i-au fost îndreptățite. Almanahul lui 
Delvig, Florile nordului pe anul 1625, luă de la început o 
orientare politică liberal-oportunistă, iar sub aspect estetice 
se postase pe poziţii anacronice, promovind beletristică 
paseist-romantică, inspirată de Jukovski. De altfel, afară 
de acest poet, ceilalți colaboratori ai Florilor nordului, ca 
bunăoară Pletniov, Baratinski, Kozlov sau Voeikov, nu-i 
prea interesau pe editorii Stele: polare. Cînd însă Rileev află 
de anumite demersuri ale lui Delvig în vederea atragerii 
lui Puşkin, fapt care nu-i putea fi indiferent, începu o ade- 
vărată bătălie. Aleksandr Bestujev adresă poetului exilat 
cîteva scrisori, lar ceva mai tirziu şi Rileev îi urmă exemplul. 
Ajunseseră chiar şi la hotărirea de a-i face o vizită în satul 
Mihailovskoe, unde Pușkin avea domiciliu forţat. Poetul 
însă, situat după propria-i mărturisire «mai presus de orice 
școală literară », s-a grăbit să împace spiritele, promiţind 
că nu-și va întrerupe colaborarea la Steaua polară. 

În această perioadă de variată și febrilă activitate, Rileev 
creează una din cele mai valoroase poezii ale sale și anume 
poezia cunoscută sub titlul de Cetăţeanul — cea mai repre- 
zentativă operă din lirica decembristă: 


În vreme grea, păta-voi oare 
Numele sfint de cetăţean, 

Să-ţi seamăn ţie, neam fără vigoare 
Care-ai pierdut orice elan? 

litate. 


A lekseev. 


Vedere spre Neva şi Amira 


Tablou în ulei de F 


1817. 


J. 


Li 


AIM Dl 


(o Aneta € 


Coperta interioară 
a volumului Durmi, 


editat în 1825, 


Nu! N-am să gust a voluptăţilor beţie, 
Să duc o viaţă ruşinoasă-n trindăvii, 


Bocind, cu suflet plin de patimi vii, 
Sub jug de grea autocraţie... 


Adresindu-se tinerei generaţii, poetul o chema la «lupta 
grea ce pentru libertatea subjugată-ncepe ». 

Pledoaria patetică, proprie creaţiei rileeviene, pentru con- 
sacrarea întregii energii sfărimării cătușelor țariste, se încheia 
cu celebrul vers: 


Nu sint poet, sint cetăţean ! 


care putea fi considerat pe bună dreptate o cvintesenţă a 
crezului său poetic, o expresie lapidară a concepţiei decem- 
briştilor despre înalta menire a poetului în societate. Și 
nu întîmplător tocmai aceste versuri împreună cu cîntecul 
revoluţionar AP, ce silă grea... Rileev le încredinţează lui 
Matvei Muraviov-Apostol, în vara lui 1824, pentru a fi 
transmise decembriştilor din sud. Poezia Cetăţeanul, care, 
bineînţeles, nu ar fi putut trece nici într-un caz de tureile 
caudine ale cenzurii, a fost destinată răspîndirii ilegale. Ea 
urmărea să-l mobilizeze pe cititori la luptă decisivă împo- 
triva opresorilor, condamnind nimicnicia acelora care se 
complac în pasivitate, în trindăvie, amintindu-le, ca și în 
alte dăţi, de judecata severă și nepărtinitoare a generațiilor 
viitoare. 

Aceste versuri înflăcărate au avut, într-adevăr, un ecou 
deosebit de puternic nu numai în inimile contemporanilor, 
pe care, după cum atestă literatura memorialistică, pur şi 
simplu îi «electriză »,. ci şi de-a lungul deceniilor urmă- 
toare. Lermontov şi Polejaev, «poetul ţărănimii ruse», 
Nekrasov și mulţi alţii nu au uitati+niciodată, indiferent de 
faptul că au trăit în «veacul crincen» al domniei lui Nicolae 1 
sau în vremea «repetiției generale a anului 1905; — 
'cum a numit V. |. Lenin deceniul al șaselea al secolului trecut 
— cuvintele lui Rileev despre sacra datorie a poetului de 
a fi, mai presus de toate, Cetăţean (cu majusculă, adică în 
accepțiunea revoluţionară pe care o atribuiau decembrișţii 
acestui cuvînt). Poezia Cetăţeanul n-a văzut în Rusia lumina 
tiparului decît în 1893 şi atunci mutilată de cenzură. 

Rileev creează, în aceleaşi luni, stanţele Wu s-au împlinit, 
prietene, prorocirile..., dedicate lui A. Bestujev, și cîteva 
poezii erotice, inspirate de Teofania Stanislavovna K. Nu 
s-a ştiut multă vreme cine a fost această Teofania K. Doar 
memoriile lui Nikolai Bestujev, scrise peste aproape patru 
decenii în exilul siberian, publicate parţial şi mai tirziu, au 
fost în măsură să întindă cercetătorilor un fir al Ariadnei. 
Memorialistul afirmă că în vara lui 1824 Rileev fusese mistuit 
de o puternică pasiune pentru frumoasa poloneză Teofania, 
căreia de fapt îi sînt închinate poeziile În albumul T.S.K., 
Către Î.N., Eu sînt fiică-a libertăţii. 

Rileev spunea că a cunoscut-o, întimplător, într-unul din 
saloanele Petersburgului frecventate de scriitori şi oameni 
de artă. L-a frapat nu atit faptul că era o vie întruchipare 
a frumuseţii și grației feminine, cît concepţiile și sentimentele 
ei. Părea o femeie extrem de cultă, împărtășea ideile cele 
mai înaintate, se arătase adversară a despotismului sub 
orice formă s-ar fi manifestat el, dovedise o temeinică infor- 
maţie asupra stării lucrurilor din Rusia și, în plus, era fiica 
unui popor sugrumat de țari. Poate tocmai acest din urmă 
fapt l-a atras pe Rileev, cu atît mai mult, cu cît el ştia că 
și în Polonia există o mişcare revoluţionară. Pestel întreprin- 
sese chiar cîteva tentative prin Mihail Bestujev-Riumin şi 
S. Muraviov-Apostol de a stabili legături cu revoluționarii 
de aici, şi comunicase rezultatele şi celor din Petersburg. 
În orice caz, în această chestiune biografii lui Rileev nu 
depăşesc limitele ipotezei. 

Dar tot Bestujev precizează că Teofania K. n-a fost decit 
o spioană în slujba lui Arakceev, trimisă de acest zbir în 
societatea frecventată de Rileev cu misiuni bine definite. 
Bestujev i-a împărtășit poetului bănuielile sale și se pare că 
de sfaturile lu: s-a ţinut seamă. 

La sfirşitul lunii august, Rileev plecă împreună cu Aleksandr 
Bestujev la Batovo, unde petrecură cîteva zile în tovărăşia 
unui volum din poemele lui Byron. Aici își găsi soțiaîn culmea 
disperării. Băiatul lor, care abia împlinise un an, era grav 
bolnav. Peste o săptămînă Saşa muri. Natalia Mihailovna 
suferi un șoc psihic puternic. Pentru însănătoşirea ei Rileev 
se hotări să meargă împreună în stepa Donului, pe meleagurile 
copilăriei, unde rămaseră un timp mai îndelungat. De altfel 
și lui îi era necesară o destindere. Prea multe necazuri se 

abătuseră asupra lui în vara anului 1824. Simţea nevoia să 
se retragă cît mai departe de capitală, să schimbe decorul 
vieţii cotidiene, să rătăcească ore în șir, ca odinioară, în stepa 
nemărginită și liniştitoare. Dar nu putu să afle liniștea 
dorită. Colegul de slujbă, scriitorul Orest Somov, îl chema 
de urgență acasă. Totodată interesele editoriale îl obligau 
să treacă mai întîi prin Moscova. Aici urma să comunice şi 
hotărirea definitivă a conducerii Asociaţie: secrete din nord 
în legătură cu înrolarea baronului Steingel în mişcarea decem- 
bristă. Îl cunoscuse vara la Petersburg și își fixaseră o 
întîlnire pentru a discuta mai pe îndelete. La restaurantul 
«London », unde luară masa, au discutat despre situaţia 
internă a ţării, despre diversele şi multiplele abuzuri ale 
cinovnicilor — discuţii din cele mai obişnuite și, în aparenţă, 
inofensive. Deodată însă baronul Steingel exclamă: «Și 
nimeni nu observă toate acestea?! Oare nu există oameni 
pe care să-i intereseze binele obştesc?» «Există astfel de oa- 
meni | îi spusese Rileev aprins. O asociaţie întreagă! Vrei 
să intri în rîndurile e1»» 

Steingel se arătă însă prudent, ceru timp de gindire. Ar 
-fi dorit să cunoască mai îndeaproape care este scopul asocia- 
ţiei şi oamenii care au aderat la ea. 

Cuvintele moscovitului potoliră entuziasmul juvenil al 
lui Rileev care îşi dădu seama că procedase cel puţin impru- 
dent. Totuşi, nu mai putea bate în retragere, nu putea să 
spună că a fost doar o glumă, cum făcuseră revoluționarii 
din sud cu Puşkin, la Kamenka, provecînd inimaginabile 
frămiîntări poetului surghiunit. De aceea Rileev, după ce 
reflectă cîteva clipe la situaţia creată, promise că va cere 
aprobarea grupului conducător. La următoarea întîlnire, 
însă, îi comunică baronului că nu obținuse confirmarea con- 
ducerii, fiindcă aceasta, chipurile, lipsea din capitală. 

Înaintea plecării lui Steingel, Rileev îi înmiînă la gară 
o scrisoare către prietenul său Ivan Puşcin, președintele tri- . 
bunalului din Moscova, adăugind că acesta «îi va dezvălui 
totul ». Dar Puşcin nu era tot atit de avîntat şi lucra cu pru- 
denţă, de aceea, în discuţiile cu Steingel se limită la fraze 
vagi, şi numai după îndelungi tatonări se declară de acord 
cu încadrarea lui în mişcarea revoluţionară. 

Rileev ajunse la Moscova la începutul lunii decembrie. 
Aici petrecu cîteva zile împreună cu Pușcin, se -întilni cu 

alţi tovarăşi de luptă, obţinu citeva lucrări de la colabora- 
torii din Moscova ai Stele: polare şi. căzu la înţelegere cu 
Selivanovski în legătură cu tipărirea în volume separate a 
baladelor sale istorice şi a poemului Voinarovski. 

Reîntors la Petersburg se opri mai întîi pe cheiul Nevei. 
Îi plăcea nespus rîul acesta liniştit, cu sclipiri metalice, ce 
ascundea în apele lui cenuşii o forţă nebănuită. De cite ori 
mergea de-a lungul riului, nu se putea opri să nu-i admire 
măreția. 

Închingată în granit, Neva îşi rostogolea nepăsătoare 
valurile pe sub poduri arcuite, de-a lungul palatelor somp- 
tuoase şi fortăreţelor sumbre.. « Călărețul de aramă» din 
Piaţa Senatului: își arunca triumfător privirea în depărtare, 
pe deasupra valurilor:şi insulelor, mîndru de opera sa. El, 
împăratul Petru cel Mare, a dat ucaz să se adune aceste ape 
în albie statornică şi aici, în gurile rîului, să fie zidită viitoarea 
capitală, o largă fereastră spre Europa. Neva se supuse. 
Dar, fiindu-i potrivnică resemnarea, încerca la răstimpuri 
să se răzvrătească. În zilele însorite de april răsună pe riu o 
adevărată canonadă. Începe călătoria spre mare a sloiurilor 
de gheaţă. Locuitorii Petersburgului urmăresc înfioraţi 
această descătuşare de gigant, zăbovesc ore în şir pe chei şi 
admiră superbul spectacol. lar ceva mai tirziu, cînd viiturile 
de primăvară fac Neva năvalnică și amenințătoare, ei mani- 
festă o curiozitate suspectă: se interesează prea insistent de 
nivelul apelor şi, cum de obicei valurile nu saltă peste malurile 
de granit, încearcă un sentiment de recunoştinţă faţă de tru- 
faşul «Călăreţ de aramă » care le-a domolit îndărătnicia. Însă 
Petru cel Mare — pe care Pușkin l-a numit 


« Timplar, erou, navigator 

Şi fondator de-academie, 

Cu suflet larg şi minte vie, 

A fost, pe tron, un muncitor» — 


nu ă putut preveni toate toanele capriciosului fluviu. Bună- 
oară și la 7 noiembrie 1824, locuitorii Petersburgului au fost 
pentru a doua oară martorii şi jertfele unui asemenea capriciu. 
Un vînt năprasnic dinspre. apus răscoli adincurile Golfului 
Finic, împinse către țărm talazuri uriaşe care au blocat 
gurile Nevei. Apele se umflară văzind cu ochii, acoperiră 

cheiul şi toate insulele, crescură peste patru metri fără a se 
sinchisi de fulgerele din privirea aceluia care credea că le-a 
domolit pentru totdeauna. 

Momentul revărsării apelor va fi descris de Pușkin în 
poemul Călărețul de aramă: 


„..tar vremea se dezlănţuise, - 
Parcă din fire îşi Leşise; 

, Neva creştea, urla, gemea, 
Ca un cazan tot clocotea 
Stirnind virtejuri. Şi deodată, 
Precum 0 fiară-ntăritată, 
Se năpusti către oraş... 
Asalt | Asediu ! Apa rea 
Ca hoţi pe fereşti pătrunde, 
Iar luntrele, gonind pe unde, 
Sparg geamuri cu-a lor cirmă grea. 


Trec bărci cu ude învelișuri, 
Mogarniţi sparte, birne tari, 
Sfărîmături, acoperişuri; 

Trec mărfuri în baloturi mari, 
Sărace lucruri vechi s-adună 
Cu poduri rupte de furtună; 
Sicrie smulse din mormint 
Plutesc pe străzi... 


În parterul clădirii Companiei ruso-americane se năpustiră 
valurile spumeginde. Rileev era departe, prin stepa Donului. 
În cabinetul său, pe toate scîndurile de lingă pereţi se aflau 
hirtii, manuscrise, cărţi. Apa pătrunse prin sala mare, pe sub 
uşi şi:se ridica amenințător. Aleksandr Bestujev, care se 
afla în locuinţa lui Orest Somov, în aceeași clădire, își dădu 
seama îndată de ceea ce se întimplă, căci încă înainte de amia- 
ză Neva i se păruse îngrijorător de minioasă, și alergă într-un 
suflet să salveze ce mai putea fi salvat din biroul şi camerele 
lui Rileev.: Împreună cu vizitiul şi curierul Agap Ivanovici 
strinseră în feţe de masă, pături și cearşafuri hirtiile şi cărțile 
din cabinet, apoi lucrurile de prin casă şi începură să le care 
la etaj, în birourile Companiei. La un nou transport, tocmai 
cînd urca scările, Bestujev auzi de jos glasul vizitiului: 

— Aleksandr Aleksandrovici, ce facem cu caii? Ascultaţi 
numai cum nechează |! Mă tem că şi-or rupe căpestrele şi 
or fugi în stradă. 

Bestujev sprijini teancul de cărţi de balustradă, se întoarse 
spre vizitiu şi văzu că e cuprins de panică. 

— Nu-ţi pierde cumpătul, bătrine ! Imediat terminăm cu 
strinsul lucrurilor de prin casă şi ne gîndim și la cai... Dar 
să sperăm că apa n-o să mai crească prea mult. 

— Cum să nu crească, Aleksandr Aleksandrovici | .Uite, 
numai de cind stai aici a mai săltat cam de vreo trei degete. 
O să se prăpădească bunătate de căluţi și ce-o să-i spunem 
lui Kondrati Feodorovici, cînd s-o întoarce acasă? 

— Îndată, bătrine, vin îndată | 

Bestujev urcă grăbit scările, alergă pe coridor, împinse 
cu piciorul uşa cancelariei şi puse pe masă teancul. Rămase 
pironit locului. Ce se putea face cu caii ăștia? Unde să-i 
mai adăpostească și pe ei? 

— Ce-aţi căzut pe ginduri, Aleksandr Aleksandrovici? 
întrebă din prag curierul Agap. Aţi uita ceva în birou sau vă 
necăjiţi pentru mobilă ? Am urcat pe coridor două dormeze, iar 
cu restul — nici o grijă, am închis ușile cu cheia, aşa că n-or 
pluti decit prin camere... 

— Nu, Agapușka, nu mobila mă preocupă, ci caii... Bestujev 
se apropie de fereastră și o deschise. Ascultă cum nechează... 
Uite că apa s-a şi ridicat pînă la jumătatea uşii grajdului ! 
Ce naiba să facem cu ei? 

— Simplu ca bună ziua, zise Agap. Îi aducem şi pe ei aici, 
la etaj. 

— S-o vedem și pe asta |... Pină în ziua de azi Compania 
ruso-americană n-a mai avut asemenea clienți. be cai, Agapuş- 
ka | strigă el și cobori valvîrtej scările. 

Apa tulbure şi rece ca gheața ajungea pină la briu. Era 
greu să înaintezi prin curte. Bestujev se opri după ce făcu 
cîțiva paşi şi strigă la vizitiu să încalece pe cai şi să-i aducă 
imediat. Se întoarseră în clădire. Spre surpriza lor, caii intrară 
fără îndemnuri deosebite pe ușa dinspre curte a Companiei și 
începură să urce scările cu mici popasuri, exact ca neguţătorii 
voluminoși care se prezentau aici pentru afaceri și inainte de a 
da ochii cu funcţionarii, mai zăboveau pe scări verificîndu-şi 
încă o dată planul de bătaie. Bestujev zimbi şi tocmai voia 
să-l cheme pe Orest Somov, apărut în capul scărilor, să vadă 

cum urcă pe scări caii și să-i spună că patrupezii ăștia seamănă 
cu clienţii lui, cind deodată vizititul strigă parcă și mai 
speriat: 

— Vai de capul meu, netot bătrin ce sînt | Vaca trebuia s-o 
fi adus întîi, nu caii! 

Într-adevăr, uitaseră că în același grajd era şi vaca adusă 
încă în primăvară de la Batovo, pentru micuțul Saşa, băiatul 
lui Rileev, mort de curînd. Vizitiul fugi iarăşi spre grajd şi 
peste cîteva minute se întoarse cu vaca după el. Se vede însă că 
inundația n-o impresionă cituşi de puţin, căci se oprise lingă 
scări şi nu voia nici în ruptul capului să le urce. O îmbiară cu 
bucăţi de piine, o traseră de fringhie, o impinseră de la spate, 
o mîngiiară cu biciul. Nimic. Nici un pas. Hotăriră s-o lase 
în pace. Vaca se uită curioasă primprejur, își scărpină fruntea 
de balustradă, apoi începu să rumege liniștită. Abia după 
eforturi repetate, cînd mai crescu şi apa cu încă vreo jumătate 
de metru, reușiră în sfirşit s-o convingă să urce scările Com- 
paniei ruso-americane. 

Întors acasă, Rileev rise din inimă ascultindu-l pe Aleksandr 
Bestujev care îi povesti cu lux de amănunte toate peripeţiile, 
dar tabloul pe care i-l înfățișa mobila, dușumelele şi pereţii 
locuinţei era trist. Se gindi că poate va reuși să facă niţică 
ordine pină la venirea soţiei, deşi dulapurile, paturile şi scaunele 
era imposibil să le mai repari. Totul se scorojise, se dezlipise 
şi numai în partea de sus mai semăna întruciîtva cu ceea ce 
fusese altădată. Își zise însă că se poate trăi şi aşa şi încercă 
să-și prevină soția de dezastrul produs de inundație, s-o 
pregătească sufletește pentru ceea ce va vedea cînd se va 
întoarce acasă şi-i relată într-o scrisoare cum s-au petrecut 
lucrurile. 

În zilele următoare Rileev îşi reluă munca obişnuită. Astfel, 
îl primeşte pe Nikolai Bestujev în organizația decembristă, 
participă la şedinţa de sfirșit de an la Asociaţia iubitorilor 
literaturii ruse şi este reales în aceeași funcţie de « cenzor 
al poeziei ». Concomitent pregătește pentru tipar fragmente 
din poemul Mazepa — unul a apărut la începutul lui ianuarie 
1825 în revista Albina nordului — şi ia parte la organizarea 
unei călătorii clandestine a lui Ivan Puşcin la Mihailovskoe, 
unde se afla într-un apăsător surghiun Aleksandr Pușkin. 

Anul nou 1825 Rileev îl întimpină împreună cu prietenul 
său nedespărţit Aleksandr Bestujev şi cu «trei filareţi » — 

cunoscutul poet polonez Adam Mickiewicz, Jezewski și 
Malewski. Abia eliberat din închisoare, Mickiewicz și tovarăşii 
săi din organizația revoluționară de tineret din Wilno, cunos- 
cută sub denumirea de organizaţie a Filareţilor, fuseseră expe- 
diaţi la Petersburg, la dispoziţia Ministerului culturii şi învă- 
țămîntului. Aici el a stat din noiembrie 1824 pînă în ianuarie 
1825, cînd a fost numit profesor la liceul 'din Odesa. 

Rileev cunoştea bine creaţia lui Mickiewicz. Încă în 1822 
a tradus cîteva din baladele poetului polonez. Acum, cînd 
s-au întilnit la Petersburg, au putut discuta în voie nu numai 
despre literatura poloneză şi cea rusă, dar și despre pro- 
blemele mișcării revoluţionare. Mickiewicz, care frecventa 
saloanele literare, legase prietenii cu Griboedov, Bestujev, 
Baratinski, Venevitinov şi alţi scriitori. La plecare, Rileev îi 
înmiînă o epistolă către prietenul său V. Tumanski, atrăgîndu-i 
atenţia că Mickiewicz îi este «tovarăş de idei şi simţăminte » 
și «o mindrie a naţiunii sale ». Rindurile lui Rileev au scăpat 
ca prin minune de ochii &genţilor ohranei, care l-au urmărit 
neîncetat pe Mickiewicz. De asemenea și legăturile lui cu 
revoluționarii ruşi au fost iscusit conspirate pentru a nu le 
putea sesiza informatorii lui Witt, căpitanul Boșşneak și 
Sobanska, reprezentantă a înaltei societăți din Odesa. Boșneak 
l-a urmărit pretutindeni pe Mickiewicz, ca o umbră. L-a 
însoţit pînă şi în călătoria, făcută ceva mai tirziu, în Crimeea.. 
Se dădea drept entomolog german, părea tăcut şi preocupat 
mereu numai de insectele pe care le vina cu dibăcie. O dată 
— povesteşte fiica poetului — plictisit de prezenţa lui Boș- 
neak, Mickiewicz l-a întrebat pe generalul Witt: 

— Cine e, în sfîrșit, acest domn? Presupuneam că se ocupă 
numai de prinderea gîngăniilor ! 

— O, desigur că da — răspunse generalul — ne ajută să 
prindem gîngănii de tot felul. 

Peste citeva luni « entomologul » va juca unul din cele mai 
josnice roluri — va fi unul dintre denunţătorii decembriştilor. 


«Mă bucur foarte mult că ţi-a plăcut Voinarovshi — îi 
scria Rileev lui Aleksandr Puşkin la 12 februarie 1825. Am 
început în acelaşi gen şi Naliwa:ko.» 

Probabil că  Rileev a început să lucreze la noul său poem 
imediat după ce s-a întors în capitală. În Steaua polară pe 
anul 1825, apărută în luna-martie, s-au tipărit trei fragmente: 

Kiev, Moartea starostelui din Cighirin şi Spovedania lui 
Nalivaiko. 

În noul său poem, Rileev zugrăvește lupta căzăcimii 
ucrainene cu panii polonezi de la sfirșitul secolului al XVI-lea, 
pentru dobindirea „independenţei. Planul poemului, găsit 
printre hîrtiile scriitorului, arată că primele scene trebuiau să 
fie închinate deserierii moravurilor ucrainene, deci prologul 
urma să constituie «o uvertură etnografică ), după modelul 
poemelor byroniene. 

Partea a doua, Azevul, a fost scrisă în întregime. Odinioară, 


Pentru o clipă a răsunat glasul libertăţii. 
Pentru o clipă au reinviat popoarele. . . 


acum însă, subjugat de șleahta polonă, Kievul se înalță 
ca o piatră funerară deasupra țării îngenuncheate. Primăvara, 
cînd renaşte firea şi o dată cu ea și speranţele, nu aduce nici 
o bucurie kievienilor: 


Ce bucurie poate fi-n cătuşe ? 
Ce primăvară în trai de rob ? 


Zimbetele nu mai înseninează ochii trişti ai cazacilor. 
Cel mai mult însă suferă Nalivaiko din cauza dușmanilor 
care i-au piîngărit patria. 

În partea următoare poetul îşi propunea să. dezvăluie 
asuprirea şi ferocitatea panilor. Rileev intenționa să contureze 
tot aici un vast fundal social-politic pe care să se desfăşoare 
subiectul poemului: revolta tinerilor patrioţi, în fruntea 
cărora se află Nalivaiko, care, după uciderea starostelui din 
Cighirin, numit de polonezi, este ales hatman ; lupta cazacilor 
care pornesc vijelios_ să răzbune nedreptatea. Nalivaiko își 
exprimă către prietenul său Lobodă, comandant de oştiri, 
speranța că, în sfîrșit, «va răsuna glasul sacrei libertăţi » 
și va trezi la o viaţă nouă.pină şi pe sclavi. Contorm planului, 
urma descrierea nopţii din ajunul bătăliei. Tabloul acesta 
începea cu versul: « Dorm duşi ostașii libertăţii ». În tabăra 
duşmană e joc și veselie, numai comandantul oştirii polone 
halucinează în cortul său. Parcă se ailă într-o piaţă a Varşo- 
viei. De pretutindeni se adună mulțimea și fiecare om își 
duce în mînă capul retezat. În mijlocul pieţii gidele împinge 

spre focul de birne groase pe un condamnat acoperit cu 
giulgiu alb. Condamnatul înfruntă moartea fără îrică. Coş- 
marul e însă spulberat de cruda realitate. Izbucneşte bătălia 
şi polonezii sînt zdrobiţi de cazaci. Panii încheie pacea, dar 
sint perfizi. Profitind de venirea lui Nalivaiko la Varşovia, 
pentru a lua parte la lucrările Seimului, polonezii îl întemni- 
ţează împreună cu Lobodă, ajutorul său. Hatmanul ar fi 
putut evada, dar renunţă, fiind ferm convins că « fără jertie 
nu poate. fi răscumpărată libertatea ». 

Finalul poemului, Spovedania lui Walwahko, constituie 
cea mai importantă parte, deoarece redă ideea centrală, 
mesajul operei rileeviene: 


Eu ştiu, pieirea-i căpătii 
Celui ce se răscoală-ntiu 

Să sfarme lanţurile toate; 

De soartă el e osindit, 

Dar unde s-a mai dobindit 
Fără de jertfe libertatea ? 
Muri-voi pentru țara mea, 
Eu ştiu şi îmu presimt clipita, 
Şi, bucuros, 'naintea Ta 

Îmi binecuvintez ursita. 


Poetul afirmă că indiferent de rezultatul final, de inegali- 
tatea forţelor, lupta este justă, pentru că mobilul ei îl consti- 
tuie cele mai înalte idealuri ale vremii. 

Dacă Rileev ar îi reușit să termine opera sa Naliwarko, 
aceasta ar fi fost, fără îndoială, un autentic model de poem 
romantic cetățenesc. Dar şi fragmentele apărute au constituit 
nu numai un eveniment literar, ci şi social-politic. 

Spre deosebire de Voinarovsk:, unde nu s-a respectat întru- 
totul adevărul istoric, aici Rileev are o viziune veridică asupra 
trecutului Ucrainei. Protagonistul poemului, Nalivaiko, este 
indestructibil legat de poporul său și slujeşte o cauză dreaptă, 
deşi își dă seama că lupta sa este sortită eşecului, fiindcă 
impilarea îndelungată a înăbușit năzuinţa spre elberare, 
iar forțele adunate: sub flamurile libertăţii sînt insuficiente 
pentru a scutura definitiv jugul. 

Poemul Walivaiko este un nou pas pe calea transformării 
radicale a poemului romantic tradiţional. Eroul central 

este un militant politic, conştient de importanţa misiunii 
sale, ferm în acţiune, conducător iubit de masele care l-au 
ales în fruntea lor. Arhitectonica poemului atestă, deasemeni, 
creşterea măiestriei lui Rileev. Narațiunea nu mai este încre- 
dinţată eroului, ca în Voinarovski — procedeu artistic care 
încorseta libertatea de mişcare şi expresie a autorului — și 
aceasta conferă un plus de obiectivitate, intensifică filonul 
epic al poemului. 

- Nalivaiko conţine certe aluzii la mișcarea 'revoluţionară. 
Astfel, îndoiala lui Lobodă în victoria finală, șovăielile sale 
redau o stare de spirit care îi încerca adesea și pe unii decem- 
briști în perioada pregătirii răscoalei. « Oare nu va fi vărsat 
în van singele?» — se întrebau şi ei în anii 1824 —1825, cînd 
au triumfat ideile republicane şi.au început dezbaterile în 
legătură cu nimicirea întregii familii imperiale. 

Critica vremii a fost unanimă în aprecierea elogioasă a 
noului poem rileevian. Veazemski releva în Telegraful mosco- 
put «ideile profunde şi versurile măiestrite » ale poemului. 
Fiul patrie. exprima dorința cititorilor de a cunoaşte într-un 
viitor cît mai apropiat întregul poem, subliniind că în :Spove- 
dania lui Naliwaiko «vezi amprenta unui suflet măreț, 
incoruptibil, înflăcărat de patriotism. Nalivaiko gindește 
ca un erou, vorbește ca un neimblinzit fiu al naturii care nu 
este născut pentru a îngenunchea sub jug străin». lar 
poetul ucrainean N. Markevici îi scria lui Rileev: « Primiţi 
recunoştinţa noastră generală; dumneavoastră ați făcut 
mult, foarte mult. Dumneavoastră ați glorificat un popor 
intreg. .. Spovedania luu Nalivaiho e adinc grefată in inimile 
noastre...) 

Acestea sînt păreri ale unor critici străini de mișcarea re- 
voluţionară. Care au fost însă părerile tovarășilor săi de luptă? 
Zavalişin ! spunea, după înăbuşirea mişcării, că «n-a putut 
pricepe cum de Rileev n-a fost mai demult interogat. Operele 
lui, îndeosebi Spovedania lui Naliwaiko, publicate în ultimul 
număr al Stele. polare, nu lăsau nici un dubiu în legătură cu 
ideile lui... mă miram cum puteau fi tipărite aceste versuri 
și m-am lăsat convins că asociaţia este foarte puternică, 
are legături vaste şi numără personalități influente». lar 
Nikolai Bestujev, în memoriile sale, afirmă despre același 
iragment al poemului rileevian că este o reflectare fidelă a 
celor mai intime aspirații ale membrilor organizaţiei decem- 

briste şi redă o imagine extrem de semnificativă pentru fermi- 
tatea proprie lui Rileev în toate acţiunile sale: « În timpul 
cînd Rileev scria Spovedania lui Nalivdiko, povesteşte el, 
locuia la dînsul fratele meu, Mihail Bestujev, care era bolnav. 
Într-o zi el stătea în camera sa şi citea. Rileev lucra în cabinet 
la finisarea acestor versuri. Terminindu- le, el le-a adus 
fratelui meu și le-a citit. Spiritul profetic al fragmentului de 
poem l-a irapat pe Mihail. 

ţi dai odre seama, îi spuse el, ce prorocire ai scris pentru 
tine însuți și pentru noi toţi? Parcă vrei să descrii propria-ţi 
soartă în aceste versuri. 

— Presupui că m-am îndoit vreo clipă de ceea ce mă așteap- 
tă? — întrebă Rileev. Crede-mă, fiecare zi mă convinge tot 
mai mult de necesitatea acţiunilor mele, de pieirea noastră 
apropiată, care sîntem nevoiţi să plătim prima încercare de 
eliberare a Rusiei şi totodată de necesitatea unui exemplu 
pentru a-i trezi pe ruşi din letargie)». 

Decenii de-a rîndul cenzura ţaristă nu a permis 3 reeditarea 
acestei opere rileeviene. Doar în pragul veacului nostru îrag- 
mentele poemului Naliva:iko au fost retipărite. Aceasta însă 
n-a împiedicat răspindirea lui în mii de copii, constituind o 
« carte de căpătii » pentru numeroşi revoluționari, cum mărtu- 
riseşte 'luptătoarea Vera Zasulici. Era suficient ca jandarmii 
țţarişti să găsească la cineva aceste versuri ale lui Rileev, 
pentru a fi arestat, întemnițat sau exilat în Siberia. 

Din păcate, poemul acesta de o inegalabilă forță agitatorică 
n-a fost terminat. Alte proiecte, alte preocupări presante îl 
solicitau pe Rileev. Aceeaşi soartă au avut-o poemele Hmelnițki 
și Pale, scrise doar fragmentar. Dar ca şi Nalipaiko ele 
sînt o mărturie incontestabilă a maturizării talentului lui 
Rileev, atit sub aspectul viziunii poetice, cît şi al formei. 
Evenimentele politico-sociale din Rusia anului 1825 fuseseră 
însă de așa natură, încit poetul-tribun a fost nevoit să neglijeze 
muzele, dăruindu-se total activității revoluţionare. Casa 
de lingă Podul albastru, pe Moika, se transformă într-un ade- 
vărat stat-major al decembriștilor din nordul Imperiului rus. 


EVENIMENTELE SE PRECIPITĂ 


Aripa rileeviană se impune tot mai mult în organizaţia 
decembristă din capitala Imperiului rus. Depăşindu-şi con- 
cepţiile iniţiale, îmbrățişate de majoritatea covirşitoare. a 
revoluționarilor-nobili din acea perioadă, adepţi ai monar- 
hiei luminate, îngrădite de legi, al cărei rol să se limiteze 
numai la acela de for executiv, în vara anului 1824, Rileev 
trece definitiv pe poziţii republicane, grupind în jurul său 
toate elementele de stînga din cadrul organizaţiei. Influenţa 
lui creşte considerabil, îndeosebi după alegerea sa în Dumă — 
organul conducător al decembriştilor din Petersburg — și 
transferul lui Serghei Trubeţkoi în sudul ţării. Evenimentul 
acesta a marcat începutul unei activităţi şi mai febrile, care a 
cuprins aproape intreaga organizaţie. Rileev devine un adevă- 
rat mentor spiritual nu numai al revoluţionarilor decembrişti, 
ci şi al generaţiei sale. 

De la Mihailovskoe Pușkin expediază numeroase scrisori 
pe adresa lui Rileev şi A. Bestujev în legătură cu capitolele 
romanului său în versuri Fogheni Oneghin, publicate în pri- 
măvara lui 1825, cu Poemele sudice, cu Baladele istorice şi 
Voinarovski — tipărite în volum; din Caucaz soseşte A. S$. 
Griboedov cu manuscrisul comediei sale Prea multă minte 
strică şi tot la Rileev au loc primele ei lecturi, cît și. — ime- 
diat după ce a interzis-o cenzura — transcrierea acestei capo- 
dopere a dramaturgiei ruse în multiple exemplare și răspin- 
direa lor în toată ţara. Aici, în locuinţa de lingă Podul alba- 
stru, cinci scriitori de prestigiu — Rileev, Griboedov, Kiichel- 

becker, A. Bestujev şi A. Odoevski — dezbat probleme esen- 
țiale ale lteraturii contemporane. Aici se redactează Steaua 
polară şi se emit judecăţi de. valoare competente asupra 
operelor de artă și literatură recent apărute. Aici poposeşte 
poetul revoluţionar polon Adam Mickiewicz. Pe scurt, grupul 
cîștigă increderea celor mai valoroși artiști și scriitori ŞI se 
bucură de prestigiu în rindul lor şi al unui mare număr 
de cititori. Pentru revoluționari însă, locuința lui Rileev 
devine statul major al mişcării de eliberare. Aici se .nasc 
cele mai îndrăzneţe idei, se elaborează proiecte, se iau hotă- 
riri, se conturează viitorul Rusiei libere și prospere. Tot în 
această perioadă decembriştii au încercat să creeze o filială 
a organizaţiei la Kronstadt, care în momentul izbucnirii 
revoluţiei putea să fie un puternic punct de sprijin pe mare 
pentru apărarea capitalei răsculate și, eventual, pentru 
detenţiunea provizorie a familiei imperiale. În acest scop 
Rileev vizitează personal Kronstadtul, încearcă să cunoască 
starea de spirit a ofițerilor de marină și să-i atragă în mişcare. 
Ofiţerul de marină Torson relatează că într-o discuţie Rileev 
il întrebase fără ocolişuri dacă răsculații se vor putea bizui 
pe vreo fregată sub comanda unui căpitan de nădejde, 
pentru expedierea familiei imperiale în străinătate. Cum 
acesta considera riscantă o asemenea tentativă și propunea 
ca ţarul să fie reţinut la Palatul de iarnă, Rileev socoti mai 
acceptabilă ideea de a întemniţa familia imperială în fortă- 
reaţa Schliisselburg, însă cu condiţia ca straja să fie asigu- 
rată de fostul regiment Semionovski— veche cunoștință a. 
țarului. 

Deşi la Kronstadt nu s-a putut crea o adevărată filială, în 
urma demersurilor lui Rileev s-a închegat un grup pe care 
decembriștii puteau conta în momentele decisive. Fură. 
primiţi, “astfel, în mişcarea revoluţionară Nikolai Bestujev, 
Torson, Arbuzov, Zavalişin, frații Beleaev, cărora ulterior 
| s-a încredinţat misiunea de răspundere de a prelua comanda 
unităţilor de marină și a ţine capitala sub controlul lor. 

În vara anului 1825, decembriștii încă nu elaboraseră 
planul definitiv de acţiune. De asemenea, atit la Petersburg, 
cît şi în sudul ţării se redactau ultimele variante ale proiectu- 
lui de Constituţie. Tocmai în această perioadă de intensă 
pregătire întreaga organizaţie revoluţionară trecu prin mo- 
mente grele ; de cîteva ori fusese pusă în pericol însăşi existen- 

ţa ei. În luna iunie, din Caucaz sosi în capitală căpitanul 
lakubovici, grav rănit în luptă, care-i mărturisi unui prieten că 
este decis să-l împuște la prima ocazie pe ţar. El considera că 
țarul îi adusese o gravă jignire îndepărtindu-l din trupele de 
gardă și trimiţindu-l pe îront, pentru motivul de a fi fost 
secundant la duelul lui Șeremetiev cu contele Zavadovski, 
încheiat cu moartea primului. Vestea alarmantă ajunse pînă 
la Rileev. Iakubovici ştia de existenţa organizaţiei secrete și ar 
fi putut să o desconspire. Apoi, atentatul împotriva î împăra- 
tului era considerat drept semnal al declanșării revoluţiei. Or, 
pregătirile nu se încheiaseră şi toate planurile decembriș- 
tilor puteau să eșueze. De aceea Rileev se consfătui cu 
ceilalţi doi membri ai Dumei — E. Obolenski și Nikita Mura- 
viov — şi hotări să împiedice neiîntirziat, și cu orice preț, 
traducerea în faptă a acestui plan. La prima întîlnire cu 
Rileev, lakubovici scoase din buzunar o hirtie îngălbenită de 
vreme și i-o flutură în faţă zicîndu-i: 

— De opt ani de zile port hiîrtia aceasta aici, lingă inimă |! 
O vezi? Uite semnătura tiranului care m-a aruncat în ghearele 
morţii, sub gloanţele gruzine şi cabardineeUnul îmi şade aici, 
infipt adine în craniu ! Ei bine, am jurat pe tot ce am mai 
sfînt să mă răzbun pentru aceasta şi acum a sosit clipa mult 
așteptată ! 

Rileev încercă să-l potolească, să-l explice că ţarul și așa 
nu mai are prea mult de trăit, fiindcă soarta îi este pecetluită. 
Dar uciderea lui nu trebuie să se transforme într-un scop în 
sine, ci să marcheze o cotitură în viaţa întregii Rusii. laku- 
bovici părea că nici nu vrea să-l asculte. Continua să umble 
agitat prin cameră, fluturiînd decizia semnată de ţar. Nu avu 
răbdare să asculte argumentele lui Rileev şi-l întrerupse: 

— Cine a hotărit să-l ucidă? Cine îndrăznește să-mi ia 
acest drept sacru? Dumneata nu ştii că răzbunarea e singurul 
mobil al vieţii mele? Dacă altcineva îl omoară pe ţar, viaţa 
mea nu mai are nici un rost! | 

Două ore încheiate «s-a chinuit » Rileev — după propria-i 
mărturie — dar nu fu cu putinţă să-l convingă și rămase 
extrem de îngrijorat. Numai în urma unor repetate și insis- 
tente tratative, după ce-l informă pe lakubovici despre 
activitatea organizaţiei revoluționare și planurile ei, reuși 
să-i smulgă promisiunea că va amina aplicarea hotăririi sale 
cu un an. 

După cum susţine istoricul mişcării decembriste, academi- 
cianul M. V. Necikina, mobilul hotăririi lui. lakubovici nu 
consta doar în răzbunarea pentru motive strict personale. 
lakubovici îl considera pe ţarul Alexandru I cauză principală 
a tuturor relelor din ţară: a exploatării crincene a ţărănimii 
iobage, a suferințelor îndurate de ostași în coloniile militare, 
înfiinţate sub domnia lui, a corupţiei generale din aparatul 
administrativ etc. Ucigindu-l pe ţar, lakubovici voia să-și 
salveze patria de tiranie. 

Curînd se ivi un alt caz care îi dădu de lucru lui Rileev. 
Este vorba de Kahovski, un tinăr entuziast ca şi Rileev. Abia. 
se întorsese în ţară dintr-o îndelungată călătorie în Occident. 
Nu avea familie şi nici o situaţie materială strălucită. Idealul 
său, formulat într-una din discuţiile cu Rileev, era de a deveni 
«Brutus al Rusiei». Neţărmurita lui dragoste pentru patrie, 
elanu-i juvenil îl cuceriră pe Rileev. 

« L-am cunoscut pe Rileev la Glinka (decembristul Feodor 
Glinka — A. G.); în scurtă vreme ne-am împrietenit ; îl vizitam 
adeseori, ca și el pe mine, şi întotdeauna cind ne întilneam 
discuţiile noastre se refereau la guvefn — mărturisea Kahov- 
ski mai tirziu. Împărtășeam aceleași păreri şi am devenit 
prieteni. El mi-a spus de existenţa asociaţiei secrete, m-a pri- 
mit în ea şi mi-a dezvăluit chiar de la primire scopul acesteia: 
lichidarea familiei ţariste şi statornicirea unei guvernări 
populare. Am fost de acord întrutotul. El m-a rugat să difuzez 
informaţi, să întăresc asociaţia cu oameni de nădejde și 
folositori, zicînd: „,Străduiește-te mai ales să primești ofițeri 
din regimentele de gardă, dar fii prudent în alegere și nu le 
dezvălui scopul adevărat, ci doar incită ura faţă de guvern și 
năzuinţa spre libertate. La celelalte fiecare va ajunge singur. 
Nu trebuie să riscăm prea mult. Între. noi nu trebuie să. 
existe nici un fel de secrete, căci şi tu eşti tot atît de convins 
“ca şi mine; vei afla multe, dar te rog, cînd primeşti pe cineva 
nu-i spune numele celorlalţi membri şi cruţă societatea. 

Kahovski părea o întruchipare a eroului rileevian Nali- 
vaiko. Era în stare să-și jertfească pînă şi viața, fără a sta 
prea mult pe gînduri, numai să-și vadă poporul izvăbit de 
tiran, de oprimare. 

«A muri pe eşafod, a fi executat prin împușcare sau 
sfirtecat, a muri chiar şi în clipe de desfătare — oare nu e tot 
una ? — îi spunea el lui Rileev într-una din nopţile albe, plim- 

bîndu-se agale pe cheiul pustiu al Nevei. Dar ce poate fi mai 
plăcut decit să mori cu folos? Ce poate fi mai presus de 
jertfirea pentru sfinta libertate ? Te rog să mă crezi, Kondrati, 
pentru binele patriei aş fi în stare să-mi sacrific şi tatăl, 
dacă ar trăi.» 

Într-una din seri Kahovski îi mărturisi lui Rileev că a 
luat hotărirea de a-l împuşca pe ţar şi-i cerea să comunice 
Dumei pentru a-i fixa un termen. 

Surprins de noua tentativă, Riîleev încercă să-l convingă că o 
asemenea acțiune pripită ar putea aduce pieirea întregii 
organizaţii. Chiar dacă la anchetă nu ar denunța pe nimeni, 
toţi cei cu care fusese văzut atit de des împreună ar fi avut 
aceeași soartă. Cu greu şi numai după multe insistenţe izbuti 
să obțină promisiunea că nu va pune în aplicare planul lui 
nesăbuit. - 

În aceste condiţii, Rileev trebui să renunţe la călătoria 
proiectată în lunile de vară la Mihailovskoe, pentru a se întilni 
cu Pușkin. Într-o scrisoare către poetul surghiunit Rileev 
îşi exprimă regretul în legătură cu aceasta, invocind totodată 
«împrejurările de fier» care îl rețin la Petersburg, deşi, 
spunea el, «stepa mă cheamă şi simt.că numai acolo aș 
putea scrie ceva demn de veacul nostru ». 

Prin momente similare trecură şi decembriştii din sudul 
Rusiei. Serghei Muraviov-Apostol şi Bestujev-Riumin, nesoco- 
tind hotăririle conducerii organizaţiei, motivind că nu-și 
mai pot ţine în friu regimentele care vor să acţioneze imediat, 
au hotărit să-l ucidă pe Alexandru I în timpul inspecției la 
Corpul 3 de armată. Ei propuneau să fie introduși în garda 
imperială membri ai organizaţiei secrete şi cu ajutorul lor 
ţarul să fie arestat sau ucis. Pestel convocă de urgenţă un 
congres al revoluţionarilor din sud în primăvara anului 1825, 
la Kiev şi, sprijinit de către ceilalţi membri ai conducerii, 
respinse această propunere, calificînd-o drept prematură, 
insuficient pregătită și capabilă să pericliteze însăşi existenţa 
organizaţiei, deoarece decembriștii din ncrd nu mai puteau fi 
anunţaţi în timp util și răscoala ar fi căpătat un caracter 
periferic. Or, Pestel susţinuse întotdeauna ideea că revoluția 
trebuie declanșată acolo unde este « concentrată puterea», 
adică în capitală. 

Inspecţia împăratului fu contramandată, deci şi atentatul 
lui Serghei Muraviov-Apostol și Bestujev-Riumin nu mai 

putea fi înfăptuit. Contramandarea acestei inspecții nu s-a 
făcut, însă, întimplător. Medicul curţii imperiale, Villier, 
primi în iulie 1825 o ciudată scrisoare anonimă. În plic Villier 
găsi o foaie de hirtie cu citeva rinduri scrise stingaci şi un alt 
plic bine lipit. Anonimul îl ruga să înmineze epistola pacien- 
tului său, ţarului Alexandru 1. O vreme medicul şovăi, dar 
ajunse curind la concluzia că e mai prudent să dea scrisoarea 
destinatarului, decit s-o facă pierdută. Şi în ziua următoare, 
în timpul obișnuitului tratament contra malariei, îi înmînă 
ţarului scrisoarea. Alexandru I citi cu indiferenţă semnătura 
unui oarecare plutonier din regimentul 3 de ulani din Ucraina, 
Sherwood. Numele nu-i spunea nimic. Apoi îşi aminti de un 
mecanic englez, adus în Rusia împreună cu familia sa pe 
vremea domniei lui Pavel I, pentru a supraveghea funcţionarea 
mașinilor din industria textilă. Mecanicul purta un nume 
asemănător. Cu aceeași indiferență începu să citească scri- 
soarea. Plutonierul îi cerea insistent să fie arestat sub un 
pretext oarecare şi adus la Petersburg, pentru a comunica 
personal ţarului lucruri deosebit de importante, referitoare 
la securitatea statului şi a familiei imperiale. Scrisoarea ajunse 
la Arakceev, cu dispoziţia de a-l aduce de urgenţă pe pluto- 
nierul Sherwood. Un ofiţer din suita lui Arakceev porni în 
grabă spre sud, îl arestă pe Sherwood şi la 12 iulie se înfăţişă cu 
el la reședința lui Arakceev, Gruzino, din apropierea capitalei. 
Sfetnicul zelos aduse la cunoştinţă împăratului că e vorba de- 
spre un complot împotriva majestăţii sale. Alexandru îl 
primi peste cîteva zile în palatul Kamenoostrovski, unde 
spionul îl informă că a descoperit o întreagă organizaţie 
subversivă. Încă în 1823 el nimerise din greşeală printre 
oaspeţii generalului Visoţki într-un orășel din gubernia 
Kiev. La masă, unul din ofiţerii invitaţi ceru lacheului să 
aducă apă. Acesta însă uită ceea cei s-a cerut. Jignit, ofițerul 
răbuîni iritat: «Aşa fac întotdeauna acești bădărani afuri- 
siţi >. Boreatinski, care era de faţă, revoltat de această atitu- 
dine, îl întrebă cum de şi-a permis să-i spună lacheului 
« bădăran afurisit », oare lacheul nu este om ca şi toţi ceilalţi? 
Izbucnise un schimb violent de replici, care ar îi putut duce 
la înfruntarea cu armele, dacă nu intervenea la vreme gene- 
ralul Vîsoţki să-i tempereze. Printre altele Boreatinski spusese: 
« Nu prea multă vreme o să-și bată Joc de ţărani asemenea 
fiare | » Copoiul Sherwood a reținut această afirmaţie, cît şi 

faptul că s-a ridicat întru apărarea unui om de rînd și începu 
să-l spioneze pe Boreatinski. Ajunse pe urmele lui pînă la 
Kamenka, moșia familiei Davidov, loc de întilnire a revolu- 
ţionarilor din sud. Prea mare lucru nu află aici, totuși reținu 
numele cîtorva ofiţeri, care frecventau casa Davidovilor. 
Mai tirziu, însă, comandantul regimentului său îl trimise 
într-o misiune la contele Iakov Bulgari — participant la 
mișcarea eteristă şi prieten al lui Alexandru Ipsilanti — can- 
tonat lingă Harkov. Sosind la o oră matinală, Sherwood fu 
introdus de lacheu într-o cameră vecină celei în care discutau 
Bulgari şi Vadkovski. Spionul trăsese cu urechea și-i auzi vor- 
bind despre necesitatea răsturnării imediate a monarhului. 
În timpul discuţiei Vadkovski citase pe de rost textul unei 
constituţii, apoi spusese că familia Romanov trebuie nimicită, 
începînd cu ţarul și terminînd cu ultimul moştenitor posibil. 

Curînd Sherwood cîştigă încrederea lui Vadkovski, care îi 
propuse să intre în organizaţia secretă din sud. Confirmîndu-i -l-se 
bănuielile, venise acum să-i transmită fără întirziere 
ţarului descoperirea sa. 

Eliberat de sub arest, înarmat cu documente din partea. 
ohranei că-a fost victima unei erori, Sherwood se reîntoarse 
la regiment şi își continuă spionajul. Curind trădătorul fu 
primit în rîndurile decembriștilor de către imprudentul 
Vadkovski, şi, astfel, în denunţurile expediate cu regularitate 
lui Arakceev, începură să apară nume ale revoluţionarilor și 
date referitoare la activitatea lor. 

Dar Sherwood nu era,singurul copoi care a pornit pe urmele 
decembriştilor în vara anului 1825. Arakceev avea destui 
rivali şi unul din aceştia, şeful coloniilor militare, contele 
Witt, aflase încă din luna aprilie de existenţa organizaţiei 
decembriste şi începuse s-o urmărească prin agenţii săi. 
Unul din aceștia, Boşneak — « entomologul » care îl spionase 
odinioară pe poetul polonez Adam Mickiewicz — intră în 
legătură cu decembristul Lihariov, şi, prin intermediul aces- 
tuia, se infățişă la Davidov, la Kamenka, cu propunerea 
de a-l primi în organizaţie... pe contele Witt, Davidov își 
dădu seama de caracterul provocator al propunerii « entomo- 
logului » și-i spuse că asociaţiile secrete au fost demult lichi- 
date. Totodată se grăbi să-l înştiinţeze pe Pestel şi întreaga 
conducere a organizaţiei din sud — care, bineînțeles, s-a 
pronunţat în unanimitate împotriva «cererii » lui Witt. « Witt 

nu știe cum să se justifice pentru cele citeva milioane de ruble 
pe care le-a irosit din visteria statului şi speră să se răscum- 
pere în fața guvernului, vînzindu-ne legaţi de miini și de 
picioare ca pe niște potirnichi », îi scria lușnevski lui Pestel 
referitor la «dorinţa sinceră» a contelui. 

Între timp, Boșneak culesese o seamă de informaţii şi la 
3 august contele Witt solicită ţarului o audienţă, trimiţin- 
du-i concomitent şi un denunț, însă în așa fel, încît să nu 
treacă pe la Arakceev. 

La 1 septembrie, Alexandru I părăsi Petersburgul şi se 
îndreptă spre Taganrog, pe țărmul Mării de Azov, unde sosi 
curind și Witt, pentru a-l informa despre Asociaţia secretă 
din sud și în special despre rolul deţinut în cadrul ei de către 
Pestel. În această situaţie, cînd avea la dispoziţie informaţii 
provenite din surse diverse, țarul nu se mai îndoia de existenţa 
organizaţiei secrete — cu atit mai mult, cu cit știa încă din 
1820 —1821 de Uniunea Propășiru — și schiţă un plan de 
măsuri pentru arestarea revoluţionarilor. Represaliile, însă, 
au întirziat datorită agravării boli sale. Poate urmărea tot- 
odată să obţină informaţii cît mai complete prin trădătorii 
pătrunși în rindurile organizaţiei, de aceea n-a emis imediat 
mandate de arestare. 

Lista trădătorilor se completă cu un nume nou, acela al 
căpitanului Maiboroda, de la regimentul de sub comanda 
lui Pestel. Primit în organizaţie încă în 1824 și lucrind alături 
de conducătorul decembriştilor din sud, Maiboroda era şi mai 
bine informat de cît primii doi spioni. În denunţul său el 
înşiră nominal patruzeci şi șase de revoluționari, în frunte cu 
Pestel. Dar informaţiile celui de al treilea spion nu mai 
tulburară inima ţarului. La 19 noiembrie Alexandru I, cum 
se spunea într-unul din cîntecele ilegale, « păși în eternitate » 
şi din milă pentru ruși le-a trimis « dumnezeu-neghiobul pe 
imbecilul Nikolai ». 

Aşadar, în jurul decembriştilor începu să se stringă cercul. 
Guvernul țarist nu-şi făcuse prea mari iluzii referitor la liniștea 
ce domnea în ţară. Valul revoluţionar care cuprinsese întreaga 
Europă trebui să atingă în mod inevitabil și Rusia. De aceea 
guvernul luase unele măsuri de precauţie: mutări disciplinare 
și pensionări forţate din armată (colonelul Pavel Pestel, gene- 
ralul Mihail Orlov, colonelul Șveikovski ș.a.), arestarea 
maiorului Vladimir Raevski, care a suportat cu stoicism tor- 

turile ohranei, dar n-a divulgat organizaţia revoluţionară; 
înființarea unui serviciu de contrainformațţie etc. Măsurile 
guvernului au impus atunci în activitatea decembriştilor o 
conspirare mai atentă, dar nu au dus la restringerea acţiunilor. 

Și decembriștii din nord care, se presupune, au aflat de 
trădare de la Serghei Trubeţkoi, reintors la începutul luni 
noiembrie din sudul ţării la Petersburg, își continuară activi- 
tatea. 

În pofida planurilor iniţiale Rileev rămase toată vara la 
Petersburg, angrenat fiind în activitatea revoluţionară. 
Fireşte, creaţia literară trecu pe plan secund. Trebuiau 
recrutate cadre noi pentru organizaţie, deoarece numărul 
decembriștilor din capitală era restriîns; trebuiau înfiinţate 
noi filiale în anumite puncte strategice; trebuia elaborat 
planul concret al acţiunilor din « vremea fatală », ceea ce 
insemna în limbajul conspirativ zilele răscoalei; în sfirşit, 
mai rămineau foarte multe de făcut în perioada de pregă- 
tire şi Rileev nu mai găsea răgazul şi liniştea necesară pentru 
creaţia artistică. E adevărat, cîteva poezii lirice sau satirice 
au mai fost create și în acest răstimp de febrilă activitate 
revoluţionară. Atenţia cercetătorilor a fost atrasă în mod 
deosebit de una din ele şi anume, de poezia intitulată La 
moartea lui K. P. Cernov, scrisă în împrejurări neobişnuite, 
la sfirșitul lunii septembrie. 

Sublocotenentul K. P. Cernov, membru al organizaţiei 
secrete, prieten şi rudă îndepărtată a lui Rileev, fu nevoit să-l 
provoace la duel pe contele Novoșilţev, pentru că știrbise 
reputaţia surorii sale. Novosilţev muri în citeva ore, iar Cernov, 
grav rănit, numai peste douăsprezece zile. Rileev fusese secun- 
dant la duel, iar mai tirziu rămase zi şi noapte la căpătiiul 
prietenului său. În această perioadă a fost scrisă poezia 
La moartea lui K. P. Cernov — un virulent pamflet la adresa 
aristocrației de la curte, «a robilor supuși ce-i înconjoară 
pe tirani ». Funeraliile lui Cernov s-au transformat într-o 
adevărată manifestaţie. Decembristul lakușkin atestă că «au 
participat toţi membrii asociației secrete, care se aflau la 
Petersburg. Aceasta a fost prima lor manifestare deschisă, 
primul protest public ». În ultima sa scrisoare Cernov scria: 
« Chiar dacă voi pieri, va pieri și el, spre pilda vanitoşilor 
meschini, ca aurul şi originea renumită să nu batjocorească 
neprihănirea şi noblețea spirituală». 

În versurile sale poetul relevă semnificaţia politică 
a morţii sublocotenentului Cernov, care ridicindu-se în 
apărarea onoarei nesocotite s-a comportat ca un ade- 
vărat luptător împotriva societăţii venale, a  tiranilor 
îngimfaţi şi a sclavilor supuşi. Primele strofe îi înfierează 
pe «tiranii, gata oricind să ne-nrobească», iar în finalul 
poeziei Rileev face o apoteoză a eroului, care a căzut 
apărind cinstea poporului rus. Ura clocotitoare, disprețul 
faţă de tabăra vrăjmașşă alternează cu admirația pentru 
modestul sublocotenent Cernov. 

La moariea lui K. P. Cernov este una din ultimele poezii ale 
lui Rileev. | | 

La începutul lui noiembrie, Serghei Trubeţkoi aduse la 
Petersburg vestea că revoluționarii din sud au hotărit să 
declanșeze răscoala în primăvara anului următor. Decembriştii 
din capitală fură nevoiţi să accepte hotărîrea. În acest 
sens, 1 s-a încredinţat şi dramaturgului Griboedov sarcina de 
a duce tratative cu generalul Ermolov, comandantul corpului 
de armată din Caucaz, în vederea sprijinirii răscoalei ce urma 
să izbucnească în primăvară. Acum, la jumătatea lui noiem- 
brie, într-o scrisoare către A. Bestujev, Griboedov îl ruga să-l 
«îmbrăţişeze sincer, în mod republican » pe Rileev, ceea ce 
putea să însemne că misiunea încredinţată e în curs de îndepli- 
nire sau chiar îndeplinită, cu tot scepticismul afișat de Griboe- 
dov în legătură cu succesul răscoalei (cercetătorii mișcării 
decembriste îi atribuie dramaturgului următoarele cuvinte: 
«O sută de locotenenţi vor să răstoarne. orinduirea socială 
din Rusia |»). Evenimentele, însă, își schimbară brusc ritmul 
de desfăşurare. La 19 noiembrie muri subit Alexandru |, 
în vîrstă de numai 48 de ani Or. moartea tiranului era consi- 
derată încă din primele etape ale mişcării decembriste drept 
semnal al declanșării revoluţiei. Momentul părea deosebit de 
prielnic și datorită altor condiţii. Alexandru Il nu avea copii 
şi, conform obiceiurilor îndătinate, tronul Rusiei trebuia să 
revină primului dintre fraţii ţarului, lui Constantin, care însă 
renunţase de mult la tron. Motivele nu sînt cunoscute. Se 
presupune că unul din ele ar fi fost căsătoria lui Constantin 
cu contesa polonă loana Grudzinska. Nefiind « os de domn » 
ea nu putea nici într-un caz să devină împărăteasă. lar 
Constantin nu abdicase în mod public şi acum se pare era 
tot mai puţin dispus s-o facă. La 27 noiembrie populaţia a 

prestat jurămiînt de credință noului împărat care însă nu se 
arăta la Petersburg. | 

Tronul îi revenea deci celui de al doilea frate, Nicolae. 
Acesta, cunoscut ca un adept al spiritului cazon, ca un om 
obtuz și perfid, nu avea nici un fel de prestigiu, atit în faţa 
Senatului, cît şi în ţară. Situaţia se complică și mai mult dato- 
rită faptului că cei trei fraţi se aflau la distanţe de mii de kilo- 
metri unul de altul: cadavrul lui Alexandru I şi eventualele 
dipoziţii testamentare — la Taganrog, pe ţărmul Mării de Azov, 
Nicolae la Petersburg, iar Constantin la. Varşovia. Toamna 
tirzie făcuse drumurile impracticabile (vestea morţii ţarului a 
ajuns în capitală de-abia peste opt zile). Nicolae nu îndrăznea să 
se declare succeser legal şi să se urce pe tron, căci documentul 
abdicării lui Constantin întirzia să-i parvină şi încoronarea sa 
ar fi putut trece în ochii poporului drept o uzurpare, cu atit 
mai mult, cu cît Constantin, îndeosebi pentru tentativele de 
reforme din Polonia, unde era reprezentant al ţarului învestit 
cu puteri depline, se bucura de multă popularitate. 

Nicolae se temea de asemenea că un nou jurămiînt, doar 
la un interval de citeva zile, va isca nemulţumirea armatei. 
De altfel guvernatorul militar al capitalei, Miloradovici, îi 
spusese răspicat: « Regimentele de gardă nu vă prea simpati- 
zează |» La acestea se adăugau și zvonurile, deocamdată 
nu destul de certe, despre o organizaţie subversivă numeroasă. 
De aceea se văzuse constrins să adopte la început o poziţie de 
expectativă. Temindu-se de complicaţii imprevizibile, Nico- 
lae jură credinţă noului ţar și începu să trimită zilnic curieri la 
Varşovia, cerindu-i lui: Constantin să confirme în mod public 
abdicarea. Acesta însă nu se grăbea, sperind să reciîștige coroa- 
na ce-i scăpa printre degete, şi curierii galopau neincetat între 
Petersburg şi Varşovia. Formal, el nu mai era prinţ moșteni- 
tor, ci « Împărat al întregii Rusii, al Poloniei, al Malorusiei, 
al ținuturilor de dincolo de Caucaz etc., etc.». Apăruseră între 
timp monede cu efigia lui Constantin, prin instituţii şi în 
vitrinele magazinelor putea îi văzut portretul său cu titula- 
“tura de rigoare, curierii băteau drumurile ţării cu ordine de 
serviciu pe care figura semnătura noului ţar. În aceste condiţii 
expectativa nu mai era de loc recomandabilă pentru Nicolae. 
Curierii continuau să circule pe drumurile desfundate dintre 
Petersburg şi Varșovia fără a aduce abdicarea mult așteptată. 
Succesiunea la tron se transformă într-un fel de ceartă între 

nişte moșieri arțăgoși. « Fraţii Romanov — remarcă ironic 
un contemporan — se joacă de-a ţurca cu coroana Imperiului 
rus ). Nicolae își dădu seama de situaţia sa precară şi hotări 
să acţioneze energic, pentru a preintimpina o eventuală 
răbufnire a nemulțumirii populaţiei. 

La 27 noiembrie, cind se răspîndi vestea despre moartea 
ţarului Alexandru I, conducătorii organizaţiei din Petersburg 
se adunară în grabă la Rileev pentru a hotări ce e de făcut. 
Revoluţionarii de sub conducerea lui Pestel, cît şi cei din 
Caucaz nu puteau fi anunţaţi în grabă, și deci coordonarea 
acţiunilor era imposibilă. De aceea Duma din Petersburg, 
ţinind seama de liberalismul lui Constantin, a adoptat hotă- 
rirea: « dacă Constantin acceptă coroana, asociaţia secretă va 
fi desfiinţată», în caz contrar «să fie folosite toate forţele 
pentru preluarea puterii de stat ». Decembriștii se gindeau şi la 
eventualitatea începerii acţiunii, în noile condiții, de către 
organizaţia secretă din sud. În acest caz, avertiza Trubeţkoi 
pe Rileev, «trebuie să ne pregătim, pe cît e posibil, pentru a-i 
susține »... Sosise timpul mult așteptat. Entuziasmul îi 
cuprinse pe toţi membrii asociaţiei și generă înflăcărate 
discursuri despre perioada nouă ce va începe curînd în istoria 
Rusiei. Este elocventă în acest sens depoziţia lui Evgheni 
Obolenski: « Am acţionat, fiind antrenat... de entuziasmul 
ivit în inima omului care întrezăreşte o nouă epocă, populară, 
în viaţa patriei iubite». 

În zilele următoare evenimentele luară o altă întorsătură, 
cu totul neașteptată. Revoluţionarii încearcă să se orienteze 
în noile împrejurări, se întilnesc zilnic, îndeosebi la Rileev, 
care anunță Compania ruso-americană că e bolnav şi nu se 
mai duce de loc la slujbă. Sub acest pretext, membrii organi- 
zaţiei îl vizitează nestingherit. Trebuia elaborat de urgenţă 
un nou plan de acţiune, în concordanţă cu schimbările sur- 
venite. 

La 12 decembrie, dimineața, Nicolae primi un raport al 
baronului Dibici asupra denunţurilor lui Sherwood şi Maibo- 
roda, cu lista conducătorilor organizaţiei secrete. În seara 
aceleiași zile, un alt trădător, lakov Rostovţev, îl informă 
printr-o scrisoare despre activitatea decembriștilor din Peters- 
burg. Două semnale de alarmă, primite în aceeași zi, determi- 
nară pe Nicolae Romanov să treacă neîntirziat la realizarea 
planurilor vizind coroana imperiului, fără a mai aştepta 

abdicarea oficială din partea fratelui său. El hotări să oblige 
Senatul să-i depună jurămintul în zorii zilei de 14 decembrie. 
Planurile lui Nicolae fură imediat aduse la cunoştinţa lui 
Rileev. De asemenea în miinile lui nimeri şi o ciornă după 
scrisoarea lui Rostovţev către Nicolae. Răscoala nu mai putea 
fi aminată. În aceste clipe decisive Rileev se consultă cu 
N. Bestujev ce-i de făcut? «Să nu arătăm nimănui această 
scrisoare și să acţionăm.» «E mai bine să ne aresteze în 
Piaţa Senatului (unde urma să înceapă răscoala — A. G.), 
decit să ne ia din pat», îi răspunse acesta. 

Şedinţele revoluţionarilor se ţineau lanţ și nu numai în 
locuinţa lui Rileev, ci şi în alte cartiere ale capitalei, pentru a 
comunica membrilor hotăririle adoptate de Dumă. Şedinţele 
au fost furtunoase, se făceau propuneri din cele mai fanteziste 
şi se insista să fie incluse în planul de acţiune. Harta Peters- 
burgului și un plan al Palatului de iarnă erau agăţate pe perete 
în sala mare din locuinţa lui Rileev. Se fixa drumul pe care 
trebuia să-l străbată fiecare regiment, se repartizau sarcini 
concrete, se desemnau oameni care să atace Palatul de iarnă 
etc. | 

La una din ultimele şedinţe, lakubovici propuse să fie 
atacate mai întîi circiumile, soldaţii şi populaţia să devasteze 
magazinele şi casele aristocraților, apoi să se scoată din vreo 
biserică prapurile şi mulțimea să se îndrepte spre palat. 
Kakhovski demonstra că nu trebuie să se teamă nimeni de 
vărsare de singe, «să punem în mişcare săbiile, fără frică ». 
Obolenski și A. Bestujev s-au declarat de acord cu propune- 
rea năstruşnică a lui lakubovici, dar pină la urmă, după 
intervenţiile lui Rileev, ea a fost respinsă categoric. Kahovski 
cerea să fie luat cu asalt Palatul de iarnă în noaptea spre 
14 decembrie. Trubeţkoi era de părere ca răscoala să aibă 
un caracter de manifestaţie a trupelor care să refuze depunerea 
unui nou jurămint, apoi să se retragă în afara oraşului şi să 
ducă tratative paşnice cu guvernul, cerind proclamarea Con- 
stituţiei. El insista ca numai atunci cînd se va aduna un număr 
suficient de soldaţi, să se oprească eventual și în Piaţa Senatu- 
lui. Steingel și Batenkov susțineau ideea că trebuie oferită 
coroana Rusiei împărătesei văduve Elizaveta sau lui Alexan- 
dru Nikolaevici — în vîrstă de cinci sau şase ani. Steingel își 
completă propunerea astfel: «putem spera chiar că mai 
tirziu — dacă va fi nevoie — ea (Elizaveta) va renunţa defini- 

tiv la coroană și va instaura o cirmuire republicană, mai 
ales dacă i se va pune la dispoziţie o avere considerabilă, 
dacă i se va ridica un monument şi i se va decerna titlul de 
Mamă a Patriei Libere, pentru că ce şi-ar mai putea oare 
dori ea în afară de glorie?» Fireşte, toate aceste proiecte 
fanteziste fură respinse unul după celălalt. Ele însă erau un 
indiciu al derutei decembriştilor. 

S-a hotărit în cele din urmă ca regimentele care refuză 
prestarea noului jurămint să fie aduse de către membrii 
organizaţiei în piaţa unde se afla clădirea Senatului. « Bine, 
bine, întrebă nedumerit decembristul Rosen, dar cum ne adu- 
năm, totuşi, în Piaţa Senatului? » « Nu mi se pare prea potri- 
vită organizarea unei repetiţii generale | » îi replicase ironic 
Obolenski. O delegaţie formată din Rileev şi Puşcin urma să 
pătrundă în Senat pentru a-i opri pe senatori să depună 
jurămintul şi să le impună: confirmarea unui Manifest al 
Guvenului provizoriu către popor. Manifestul, care a fost găsit 
la Trubeţkoi după insurecție, urma să fie dat publicităţii 
îndată ce era sancţionat de către Senat. Acţiunea aceasta — 
de fapt actul principal al loviturii de stat — trebuia efectuată 
concomitent cu ocuparea Palatului de iarnă de către regi- 
mentul Izmailovski sub conducerea lui lakubovici și aresta- 
rea familiei imperiale a cărei soartă urma să fie hotărită de 
Marea Adunare ce avea să fie convocată după victorie. Soarta 
familiei imperiale i-a frămintat în mod deosebit pe decem- 
brişti în ajunul răscoalei. Rileev considera arestarea drept 
măsură insatisfăcătoare. De altfel, şi înainte se pronunţase 
pentru executarea ţarului şi chiar a întregii familii imperiale. 
Mărturia lui la anchetă este elocventă în acest sens: « Presu- 
puneam că executarea împăratului nu numai că nu va aduce 
nici un folos, ci, dimpotrivă, poate fi dăunătoare pentru 
însuși scopul Asociaţiei, pentru că ea va împărţi părerile, va 
duce la alcătuirea unor tabere, îi va tulbura pe partizanii 
augustei familii și toate acestea luate laolaltă vor cauza, 
fără întirziere, lupte interne şi toate ororile unei revoluţii 
populare. Pe cînd, însă, o dată cu lichidarea întregii familu 
imperiale, credeam că, de voie, de nevoie, toate taberele se 
vor linişti sau, în cel mai rău caz, va fi mai ușor să le liniştești». 

În seara zilei de 13 decembrie Rileev îi aminti lui Kahovski 
de vechea-i dorinţă de a atenta la viaţa împăratului și îi 
spuse că acum poate să-şi pună în aplicare planul. Aleksandr 

Bestujev se declară împotriva acestei propuneri. Atunci Rileev 
spuse laconic: «Împrejurările ne vor arăta ce să facem cu fami- 
ha imperială ». Pentru coordonarea acţiunilor s-a impus cu 
necesitate alegerea unui «dictator», cît și a unui «locţiitor al 
dictatorului ». 

Sarcina de mare răspundere de a conduce răscoala a fost 
încredinţată contelui Serghei Trubeţkoi. Și, desigur, nu 
întîimplător | Era unul din iniţiatorii mişcării decembriste, 
cu un stagiu de aproape zece ani în activitatea revoluţionară, 
ȘI se bucura de stima şi respectul membrilor celor două Asocia- 
ţii. Întreţinea legături strinse cu cercurile înalţilor demnitari 
de stat și cu cele diplomatice. Cunoscută fiind poziţia lui 
moderată şi abilitatea cu care știa să aplaneze divergenţele 
Ivite la ședințele Asociaţiei, se sconta pe atragerea la cirmuire 
a elementelor lhberale, care fie că odinioară au făcut parte 
organizatoric din rîndurile decembriştilor, fie că au manifes- 
tat simpatie faţă de lozincile lor. Serghei Trubeţkoi dăduse 
dovadă de eroism în anii războaielor antinapoleoniene, fusese 
decorat cu cele mai înalte distincţii, avea: gradul de colonel 
şi cîştigase un deosebit prestigiu mai cu seamă în rindul tru- 
pelor de gardă. Toate acestea au determinat susţinerea candi- 
daturii lui. Se ignoraseră însă opiniile sale de la ultimele 
întruniri, faptul că, după ce jurămiîntul faţă de Constantin a 
decurs în liniște, Trubeţkoi a invocat absenţa vreunui « drept 
legal » de a se răscula şi chiar a făcut aluzii la încetarea 
activități Asociaţiei din nord. Cînd, bunăoară, Kahovski 
a încercat să-i demonstreze lui Rileev că, după cum citise el 
într-o carte despre La Fayette, aceia care nu izbîndesc în răs- 
turnarea oriînduirii existente sînt consideraţi, după înfrîngerea 
răscoalei, drept adevăraţi criminali şi aduc prejudicii grave 
patriei, Trubeţkoi susţinuse ideea lui Kahovski. El insistase 
atunci că trebuie acţionat «cuminte, fără nici o vărsare de 
singe », deoarece «este greu de presupus că oamenii cu o 
reputație îndoielnică se vor bucura de prestigiu în ţară». 
Nimeni nu acordase prea multă atenţie părerii lui Trubeţkoi, 
pentru că ideea unei lovituri de stat neviolente era acreditată 
demult printre decembriști. O susținuse cu fermitate cu citeva 
luni mai înainte şi Mihail Bestujev-Riumin în discursul 
rostit cu prilejul afilierii asociației Slavilor uniţi la organizaţia 
revoluţionară din sud. Numănui nu i se păru suspect nici 
planul răscoalei din 14 decembrie, expus de Trubeţkoi. El 

era de părere ca regimentele care refuză să depună jurămiîn- 
tul să plece din cazarmă în cazarmă, să se adune toate, apoi 
să iasă în afara capitalei, s-o încercuiască, și numai în caz de 
forță majoră să constringă Senatul și pe ţar să accepte Consti- 
tuţia elaborată de răsculați. Nimeni nu luă în seamă o altă 
opinie a lui Trubeţkoi: el ceruse ca ostașii să nu ia cu dinșii 
nici un cartuș, astfel ca răscoala să se transforme într-un fel 
de demonstraţie militară. Este adevărat, ofițerul de marină 
Arbuzov îi replică pe loc: « Ne putem dispensa de cartuşe 
căci, dacă va fi nevoie, vom şti folosi şi armele reci», iar 
Aleksandr Bestujev întrebase: «Ce vom face însă dacă ne 
vor Împroşca cu vreo salvă de artilerie? » În focul discuţiei 
acest schimb de replici trecu neobservat, cu atit mai mult cu 
cît toţi erau obișnuiți cu dezbaterea și confruntarea îndelun- 
gată a diverselor păreri, cu amendarea proiectelor expuse la 
fiecare şedinţă. De astă dată, însă, opiniile lui Trubeţkoi 
exprimau îndoielile ce-l cuprinseseră, teama de răscoală, care, 
judecînd după ultimele hotăriri, trebuiau să ducă în mod 
inevitabil la vărsare de singe. Oscilaţiile « dictatorului» vor 
avea consecinţe dezastruoase pentru decembrişti. « Locţiitor 
al dictatorului » a fost ales tot un militar, colonelul A. M. Bu- 
latov, care avea sarcina să ocupe cu un regiment de gardă 
fortăreaţa Petropavlovsk. 

Răscoala a fost fixată, deci, în funcţie de depunerea noului 
jurămînt, pentru ziua de 14 decembrie. 


.. „În zori va izbucni răscoala | Cu cită nerăbdare au aş- 
teptat decembriştii această zi, la cîte riscuri au fost supuşi 
de-a lungul celor aproape zece ani de existenţă a organiza- 
țuilor secrete, cu cîtă tenacitate au apărat în ultima vreme 
poziţiile republicane, cîte speranţe şi visuri au nutrit, cite 
îndoieli i-au încercat în acești ani grei | Şi acum iată, în zori 
va izbucni răscoala. Scopul suprem al atitor tineri entuziaşti, 
patrioţi înflăcăraţi care au hotărit să-și salveze poporul de 
tiranie, să elibereze de sub jugul moșierilor hrăpăreţi milioa- 
nele de ţărani șerbi — părea că va fi înfăptuit curînd! 

Sfirşitul şedinţei din noaptea de 13 spre 14 decembrie 
decurse într-o atmosferă solemnă. Rileev repetă încă o dată 
sarcinile ce reveneau fiecărui revoluţionar, apoi ochii săi 
mari, negri, scînteietori, se opriră pentru o fracțiune de secun- 
dă pe chipul fiecărui om din sală. Se lăsă o liniște gravă. 

Părea că privirea lui fermă insuflă încredere și curaj. Cuvin- 
tele erau de prisos. Același gind stăruia în mintea fiecăruia, 
toate inimile băteau la unison. La plecare strînse mina fiecărui 
tovarăş de idei şi de luptă. Treptat sala se goli. Nu rămăseseră 
decit doi dintre fraţii Bestujev — Aleksandr și Nikolai, 
prietenii săi cei mai devotați. Se imbrăţișară fără o vorbă. 
Stătură citeva clipe, apoi se îmbrăcară şi ieşiră în stradă. 

Fulgi mari se roteau lin. Străzile semănau cu nişte tranşee. 
Zăpada căzută din abundență la începutul lui decembrie 
fusese adunată în valuri de-a lungul străzilor. Petersburgul 
părea o cetate brăzdată de şanţuri și ziduri de apărare. Țipenie 
de om nu întilneai pe străzi. 

Rileev şi cei doi Bestujevi —un civil subțirel, un ofiţer 
chipeş şi un marinar spătos —o luară pe cheiul Nevei spre 
Piaţa Senatului. Mergeau agale, savurind parcă peisajul de 
basm al capitalei cufundate în visuri. S-au oprit lingă monu- 
mentul ecvestru al lui Petru cel Mare. 

— Aici se va desfășura primul act al răzvrătirii făţișe 
împotriva despotismului rus, şopti Rileev. 

— Denumirea acestui loc va fi înscrisă cu litere de aur în 
istoria patriei noastre, adăugă emoţionat Aleksandr Bestujev. 

— Siînteţi tineri şi cuprinși de entuziasm, de aceea este 
scuzabil_ acest sentimentalism, interveni Nikolai Bestujev. 

Cei cîţiva ani care îi avea în plus faţă de fratele său Alek- 
sandr şi de Rileev îi confereau dreptul de a fi mai reţinut, 
mai grav. De fapt, se distinsese din totdeauna prin luciditate, 
poate pentru că trecuse prin mai multe încercări în viaţă, 
cunoştea mai bine lumea. 

— Cred că va fi mai folositor dacă în locul frazelor pom- 
poase ne vom duce prin oraş, ca şi în nopţile trecute, și vom 
sta de vorbă cu ostaşii întilniţi în cale, continuă el calm. În 
noaptea aceasta putem să le spunem ceva mai mult decit 
ieri și alaltăieri. Respectarea jurămintului depus lui Con- 
stantin, reducerea stagiului slujbei la împăratul nu mi se 
par motive suficiente pentru a-i aduce miine cu arma în mînă 
aici, în piaţa aceasta. Toţi au fost, sînt și vor rămine iobagi 
şi după cei douăzeci şi cinci de ani de armată, cînd se vor! 
intoarce girbovi pe aceeaşi moşie, poate doar la un alt stăpin. 
Trebuie să le spunem că de miine vor fi cetăţeni liberi, se vor 
supune numai legilor statornicite definitiv de Marea Adunare 
Populară. 

— Ai dreptate, ziseră deodată Rileev şi Aleksandr Bestujev. 

Porniră împreună spre Fontanka, pe cheiurile căreia se 
aflau grupate mai multe cazărmi. Fulgii continuau să cadă 
leneş, acoperind clădiri și copaci. Trei siluete albe înaintau 
greu prin zăpada moale spre Fontanka, pentru a comunica 
patrulelor și santinelelor că numai peste citeva ore vechea și 
chinuitoarea lor năzuinţă se va împlini — vor fi în sfîrşit 
cetățeni beri. . . 

Dar nu numai Rileev şi cei doi fraţi Bestujev au așteptat 
cu înfrigurare zorii zilei de 14 decembrie. Și ceilalți decem- 
briști, care au plecat de la ultima consfătuire din acea 
noapte, n-au reușit să adoarmă. Timpul se scurgea ucigător 
de lent, secundele celor cîteva ceasuri care îi mai despărțeau 
de ziua cea mare abia picurau. 


14 DECEMBRIE 


În zori, peste ostroavele Nevei începu să bată un vint nă- 
praznic. Norii plumburii, care cernuseră neobosit fulgi 
pufoşi, se învălmășiră şi, parcă zdrenţuiţi de turnurile fortă- 
reţelor şi de săgeata Amiralității, porniră spre sud. Gerul se 
înteţi. 

De la orele cinei Evgheni: Obolenski, membru al « directo- 
ratului » Asociaţiei, numit în ajun șef al comandamentului 
unităţilor militare răsculate, veni la Rileev pentru «a cădea 
de acord asupra acţiunilor ulterioare », apoi porni în galop 
de la o cazarmă la alta, unde în această dimineaţă urma să 
île depus jurămîntul noului ţar. Trebuia cunoscută starea de 
spirit a ostașilor, rezultatele agitaţiei desfășurate de membrii 
organizaţiei. Regimentele care refuzau prestarea jurămin- 
tului trebuiau dirijate spre Piaţa Senatului. Obolenski era 
adjutant superior la statul major al trupelor de infanterie 
și avea acces la toate cazărmile. În dimineaţa aceea el trecu 
de trei ori pe la majoritatea cazărmilor din Petersburg, 
exceptindu-le pe cele de dincolo de Neva. Într-o vreme își 
sufocă roibul în galop nebun și se aruncă într-o birjă, pentru a 
continua cursa. 

La aceeași oră Steingel bătu la ușa locuinţei de lingă Podul 
albastru. Fusese însărcinat să definitiveze textul Manife- 
stului către poporul rus, ale cărui teze fundamentale, formu- 
late de Rileev și Serghei Trubeţkoi, au fost citite membrilor 
organizaţiei revoluţionare la ultima şedinţă. Era un docu- 
ment de mare importanţă, deoarece cuprindea, în esenţă, 

programul politico-social al Guvernului provizoriu, care urma 
să fie instaurat în aceeași zi. Steingel trebuia să-i dea o formă 
cît mai accesibilă şi să evite terminologia juridică. Tezele de 
bază pe care le cuprindea erau: începînd cu ziua de 14 de- 
cembrie, vechea cirmuire ţaristă este destituită ; se lichidează 
pentru totdeauna dreptul de proprietate asupra țăranilor; 

toate clasele sociale se bucură de egalitatea deplină în 
fața legilor; se garantează libertatea presei, a alegerii profe- 
siunii, libertatea de conştiinţă ; justiţia va fi în mod radical 
reorganizată ; se desființează coloniile militare; se lichidează 
armata permanentă, fiind înlocuită de unităţi ale gărzii 
civile, pentru menţinera ordinei interioare ; cinovnicii corupți 
din aparatul administrativ vor fi concediaţi neîntirziat etc., 
etc. «Manifestul» urma să fie impus prin forţa armelor 
Senatului şi apoi adus la cunoştinţă întregului popor. După 
victoria răscoalei, pînă la convocarea Marii Adunări Popu- 
lare care va adopta prima Constituţie, Guvernul provi- 
zoriu va cirmui Hepublica Rusă după acest program. 

În planul de acțiune, elaborat minuţios în ajun, la aceleaşi 
ore matinale apărură primele complicaţii. lakubovici care 
primise misiunea de a prelua comanda echipajului de gardă și 
de a ataca reşedinţa familiei imperiale, Palatul de iarnă, se 
prezentă la Aleksandr Bestujev şi refuză îndeplinirea sarcinii 
primite, sub pretextul că « nu se va putea evita vărsarea de 
singe ». Motivul invocat era cel puţin straniu la un om care 
în repetate rînduri intenționase să atenteze la viaţa împăra- 
tului. Antimonarhistul Kahovski refuză şi el, în aceeași 
dimineaţă, să-l ucidă pe ţar, deoarece atacul terorist îl punea 
în mod automat în afara organizației şi avea drept consecință 
expulzarea din ţară. Deci, în zorii zilei, incă înainte de a începe 
răscoala, atit uciderea « intimplătoare > a ţarului, cit şi cea 
d deliberată > nu aveau şanse să fie duse la indeplinire. 
Trebuiau luate măsuri grabnice pentru restabilirea planului 
de acţiune. Era necesară intervenţia « dictatorului » Trubeţkoi, 
care apăru în locuinţa lui Rileev pe la orele şapte, dar nu luă 
nici o hotărire, ci, dimpotrivă, cînd află de refuzul lui Iaku- 
bovici și Kahovski, «se bucură nespus». 

Nici nu apucară să se dezmeticească după prima complicaţie 
ivită, şi iată că apăru Il. Pușcin, care comunică lui Rileev şi 
A. Bestujev că fratele său, Mihail Pușcin, refuză să aducă în 
Piaţa Senatului escadronul. de sub comanda sa. Rileev și 


144 


În Piaţa Senatului, 14 decembrie 1825. 
Acuarelă de K. I. Kolman. 1830. 

Bestujev nu-şi pierd prezenţa de spirit şi incearcă să restabi- 
lească planul fixat anterior. Aleksandr Bestujev plecă neintir- 
ziat la regimentul Moskovski, iar Rileev fu chemât de urgență 
la Trubeţkoi. Locuinţa lui Rileev, statul major al răscoalei, 
rămase pustie. Funcţia de conducător trecu pe de-a întregul 
asupra « dictatorului ». Acesta obținuse de la ober-procurorul 
Senatului, Krasnokutski, manifestul lui Nicolae I, tras în 
zori În tipografia Senatului şi îl dădu lui Rileev, dar nu suflă 
vreo vorbă că refuză să preia funcţia ce i s-a încredinţat. 
Însoţit de Ivan Puşcin, Rileev plecă spre cazărmile de pe 
Fontanka, trimise dispoziţii scrise decembriștilor din celelalte 
regimente, se întilni cu cîțiva din ei şi le ceru să-și aducă 
imediat ostaşii în Piaţa Senatului. 

În fracuri negre, ca pentru o festivitate solemnă, cu poalele 
paltoanelor desfăcute, Rileev și Puşcin umblară îndelung 
pe cheiul Nevei, între cele două pieţe —a Senatului şi a 
Palatului. Vorbeau monosilabic, preocupaţi fiind de acelaşi 

înd; vor veni sau nu vor veni regimentele pe care au contat? 

îndoiala începu să se furișeze în suflet. Pe schelele Catedralei 
Isaakievski, pe atunci în construcţie, îndată ce răsări soarele, 
începură să apară muncitorii. În mijlocul pieţii, între imen- 
sele blocuri de piatră şi marmură, se înălța Călărețul de 
aramă, cu braţul drept întins şi cu privirea aţintită asupra 
Nevei, pe care vintul spulbera zăpada, învirtejind-o, iscînd 
parcă siluete albe ce lunecau pe gheaţă. Nu venea nimeni. 
Se întoarseră la locuinţa lui Rileev. 

Între timp, pe Fontanka, lingă parcul Tavriceski, pe insula 
Vasilevski, dincolo de fortăreaţa Petropavlovsk, în toate 
cazărmile era mare fierbere. Ostașii nu se grăbeau cu pres- 
tarea jurămiîntului sau refuzau să-l depună. La regimentul 
Moskovski, unde se dusese Aleksandr Bestujev, se produse 
învălmășeală tocmai în momentul cînd companiile aliniate 
erau gata să părăsească porţile cazărmii. Uitaseră să aducă 
drapelul regimentului. Cînd îl scoaseră în curte, apăru coman- 
dantul, generalul-maior Frederiks, care încercă să bareze 
drumul ostașilor, cerindu-le să se imprăştie, să rămînă în 
cazarmă și să nu dea ascultare «unor ofițeri inconștienți ». 
Locotenentul Șcepin-Rostovski scoase sabia din teacă și 
dintr-o sirigură lovitură îl culcă pe Frederiks la pămînt. 
Generalul-adjutant Senşin avu aceeaşi soartă. Șcepin-Ros- 
tovski îl răsturnă cu un pumn aplicat în bărbie, apoi îl lovi 

de citeva ori cu sabia. Companiile ieşiră pe poarta cazărmii. 
Opt sute de soldaţi o luară în pas de marş de-a lungul Fon- 
tankăi spre Piaţa Senatului. Steagul regimentului flutura 
în capul coloanei, toboşarii băteau alarma. Șcepin-Rostovski, 
Aleksandr și Mihail Bestujev conduceau spre monumentul 
lui Petru I primul regiment răsculat. Azci, în Piaţa Senatului, 
ostașii se postară în careu, în jurul Călăreţului de aramă. 
Aleksandr Bestujev scoase sabia din teacă şi o ascuţi, simbolic, 
de postamentul de granit al statuii lui Petru 1. Erau orele 
unsprezece. Senatorii depuseseră însă Jjurămiîntul în zori și 
deci prima parte a planului stabilit — impunerea manifes- 
tului —nu mai era realizabilă. 

Coloana de ostaşi nu trecu neobservată. 

Tabăra adversă începu să se agite. Adjutantul guverna- 
torului militar al capitalei galopă de-a lungul străzilor spre 
locuinţa șefului său, Miloradovici, dar nu-l găsi acasă. Își 
închipui imediat unde s-ar putea afla la ora aceea şi plecă 
în grabă spre teatru. Aici trebuia să fie, la balerina Katiuşa 
Teleșova, care de obicei îl invita la cafeaua de dimineaţă. 
Echipat ca pentru paradă —urma să depună şi el jurămintul 
— cu «vreo două duzini de stele și medalii autohtone și 
europene » pe piept, Miloradovici sări de la masă, uită să-și 
ia mantaua şi se îndreptă grăbit spre Piaţa Senatului. Dar 
încă pe drum se întilni cu grupuri de ostaşi răsculați care îi 
jumuliră penajul de pe capelă, îi smulseră stelele și panglica 
albastră de general. Miloradovici ocol prudent Piaţa Sena- 
tului şi alergă pînă în faţa Palatului de iarnă. Întilnindu-l 
pe ţarul Nicolae, îl apucă de mină şi zise cu disperare: « Sire, 
uitaţi-vă în ce hal m-au adus |! Acum numai cu forţa îi putem 
potoli!» Apoi, la ordinul ţarului, încălecă şi plecă glonţ 
după unităţile de cavalerie. Dar cavaleriştii nu se grăbeau. 
Ascultaseră abia cu cîteva minute în urmă discursul înflă- 
cărat al lui Obolenski. Șovăiau. Nu ştiau încotro să-și îndrepte 
pașii, spre Palat sau să se alăture regimentului Moskovski. 
Ici, colo cîte un husar mustăcios apărea în curtea cazărmii 
cu calul de căpăstru, îl înșeua încet, privind pe de lături, 
îl lăsa în curte și dispărea iarăși în dormitor. « Unde te mai 
duci? » striga după el vreun ofiţer. « Am uitat mănușile » — 
răspundea ostașul, dar nu grăbea pașii. Într-o jumătate de 
oră nu se adunaseră nici patruzeci de husari. Miloradovici 
se răsti la Aleksei Orlov, comandantul cavaleriştilor, ceru 

să i se aducă urgent calul şi plecă furios, strigind că nu mai 
are nevoie de ajutorul cavaleriştilor, îi astimpără el şi singur. 
Galopă pînă la careul din Piaţa Senatului şi se adresă răs- 
culaţilor: « Ostași, care dintre voi a luptat cu mine la Kulm, 
Liitzen, Bauzen 2...» Tăcere de mormint. Soldaţii îl priveau 
zimbind. « Nu există aici nici un soldat rus!» — urlă Milora- 
dovici. Se adresă apoi ofiţerilor cu aceeaşi întrebare. larăși 
tăcere. « Slavă Domnului, reluă guvernatorul. Nu există 
aici nici un ofiţer rusl» Apoi îşi smulse sabia aurită şi citi 
patetic: « Prietenului meu Miloradovici ». « Darul acesta îl 
am de la Constantin Pavlovici, care-mi este prieten bun, și 
cu toate acestea eu am depus jurămiîntul noului ţar | » 

«Să fii sănătos!», «Te priveşte», « Poţi să depui zilnic 
şi zece jurăminte, îţi dă mîna » — răsunară voci din rîndurile 
ostașilor. 

Cu obrajii stacojii, cu fruntea îmbrobonată de sudoare, 
Miloradovici se ridică în scări voind să rostogolească peste 
careu o avalanșă de sudălmi, dar nu putu decit să repete 
maşinal cuvintele rostite cu cîteva clipe mai înainte: «Nu, 
nu există aici nici un ofițer și nici un soldat | Aici sint numai 
niște băieţandri, nişte răzvrătiți...» În careu începu for- 
fota, protestele. Atunci Miloradovici strigă și mai tare: 
« Sinteţi nişte criminali care au făcut de ruşine haina mili- 
tară... » Vuietul mulțimii creştea ca un val. « Sinteţi o rușine 
a Rusiei | Nişte criminali în faţa împăratului, în faţa patriei... 
în faţa lui Dumnezeu |! Ce aţi făcut? Nu vă daţi seama ce 
crimă aţi făcut? Acum nu vă rămîne altceva decit să veniţi 
după mine şi să imploraţi iertare...» încheie el cu efort. 

Răbdarea celor supuşi ploii de invective ajunse la limită. 
Mulțimea se îmbulzi către Miloradovici, gata să-l sfirtece 
în bucăţi. Obolenski smulse carabina din mîinile unui ostaş 
și înfipse baioneta în coapsa guvernatorului, rănindu-i şr 
calul. În aceeaşi clipă răsună o împușcătură. Kahovski 
trase cu pistolul. Calul se răsuci în loc şi porni în galop, 
urmărit de gloanţe. Miloradovici se lăsă pe gitul calului, 
agită braţele prin aer şi se prăbuși pe caldarim. Adjutantul, 
care îl urmărea ca o umbră, îl apucă de subsuori și-l tirî prin 
zăpadă, cît mai departe de Piaţa Senatului. De jur împrejur 
nu întilnea decit priviri ostile. În curtea cazărmii, unde îl 
dusese adjutantul,;nimeni nu sări să-l ajute. Trupele din Peters- 
burg îşi cunoşteau prea bine şeful, nu puţini ostași purtau 

pe spate cicatricele lăsate de nuielele acordate cu dărnicie 
de guvernator pentru orice abatere, reală sau aparentă. 
Însuşi Nicolae Romanov, dacă l-ar fi văzut în starea aceasta, 
cu greu şi-ar fi putut reţine un zimbet de satisfacţie. Cine 
altul decît acest «croat orgolios », care avea sub comanda 
sa peste 60 000 de baionete, i-a spus deunăzi cu impertinenţă, 
tocmai cînd era vorba de încoronare: « Nu vă prea simpati- 
zează trupele uv gardă | » Mintea înceată a ţarului înregistrase 
bine aceste cuvinte şi nu s-ar fi scurs prea multă vreme pînă 
cînd i le-ar fi reamintit trufașului Miloradovici. 

Prima încercare de a frînge hotărirea regimentului răsculat 
se soldă cu un eșec și cu rănirea mortală a guvernatorului. 
Erau orele unu și jumătate. Ţarul se agita neputincios prin 
Piața Palatului. Apoi îndrăzni să se apropie pină .la citeva 
zeci de metri de ostașii aliniaţi în careu. Îi privise cu ură de 
după schelele catedralei Isaakievski:. Dar nu rămase prea 
mult aici, fiindcă de sus, de pe schele, la picioarele lui căzu 
o biîrnă. Se îndepărtă speriat. Muncitorii de pe schele, poporul 
ce se scurgea în piață parcă din toate cartierele orașului îl 
priveau cu dușmănie. Cu pas întins, ţeapăn, ca pe cîmpul 
de instrucție, Nicolae se grăbi spre Palatul de iarnă. leşise 
în stradă numai în tunică şi acum tremura ca 0 vargă. 
Căpătase o paloare cadaverică. Generalii săi credincioşi îi 
apăreau în faţă, vedea că-i vorbesc, dar nu înregistra nimic. 

n urechi nu răsuna decit ecoul împușcăturilor din Piaţa 
Senatului. Bubuiturile parcă se amplificau mereu. Nu reușea 
să închege nici un gind. În capul său era haos, în urechi un 
adevărat vacarm. Pe treptele Palatului de iarnă se întilni 
cu fratele său Mihail, abia sosit dinspre Varşovia. Stătuse 
aproape o săptămină în satul Nenaal şi deschisese toate 
depeșele lui Constantin, dar zadarnic, nici una nu conţinea 
abdicarea mult dorită. Mihail îl prinse de umeri, îl privi 
lung, oarecum ciudat, apoi îl scutură cu putere, strigind în 
gura mare. În sfirşit, parcă ghici după mişcarea buzelor ce 
spune. Făcu un gest vag și zise cu indiferenţă: «Fă ce crezi 
de cuviință... Eu... eu mă duc sus... să mă odihnesc...» 

Dar nu ajunse bine în cabinetul său că o veste îl făcu să 
tresară, să revină la realitate. Bătrinul general Voinov urcă 
gifiind scările şi-i spuse că regimentului din Piaţa Senatului 
i s-au alăturat marinarii echipajului de gardă. Ţarul îl privi 
cu ochii săi sticloşi şi strigă cu spume la gură: «Să te duci 

imediat | Du-te şi le spune să înceteze odată! Pleacă ime- 
diat |...» 

Generalul Voinov ajunse fără grabă pină în faţa careului 
din Piaţa Senatului, dar se întoarse curînd, fiindcă a fost 
primit cu pietre şi gloanţe. 

Între timp Mihail Romanov ordonă să fie aduse în faţa 
Palatului de iarnă, lingă Amiralitate, în Piaţa Isaakievski, tru- 
pele care au rămas credincioase ţarului și au depus jurămiîntui 
înainte de amiază. Începură să se adune regimentele de ulani, 
husari, grenadieri de gardă și să se posteze în locurile indicate. 
Răsculaţii fură înconjurați ca într-un cleşte, apoi treptat, 
treptat, 12 000 de ostași încercuiră din toate părțile Piaţa 
Senatului. 

Regimentele pe care contaseră decembriștii fie că n-au 
venit de loc, fie că au sosit cu întirziere. De la orele unspre- 
zece stăteau în careu ostașii din regimentul Moskovski. 
Inactivitatea deveni apăsătoare. VintyjJ tăios şi gerul inten- 
sificau nerăbdarea. Marinarii, în frunte cu Nikolai Bestujev, 
au fost întimpinaţi de'răsculaţi cu urale. Sosirea lor le insuflă 
incredere. Rileev, Puşcin, Obolenski, Kahovski, Bestujevii 
nu încetau să ridice moralul ostașilor. Așteptau cu înfrigurare 
apariția «dictatorului », care trebuia să preia iniţiativa, 
comanda, să canalizeze spre un scop precis acţiunile în noile 
condiţii. Dar «dictatorul» Serghei Trubeţkoi nu era nicăieri. 
Îl căutară acasă. Locuinţa lui se afla alături de clădirea 
Senatului, la doi pași de careul răsculaților. Nu era. Încer- 
cară să-l caute la prietenii lui. Nu-l găsiră nici acolo. «Dic- 
tatorul » trădase. Răscoala rămase fără conducător militar, 
fără un coordonator al acţiunilor. Toate sarcinile ce-i reve- 
neau lui Rileev se încheiaseră în zorii zilei. Civil fiind, evident, 
nu putea prelua comanda răscoalei armate. Ceilalţi decem- 
brişti-ofiţeri aveau grade neînsemnate, pe cind Trubeţkoi 
era colonel, cunoscut în armată și stimat pentru vitejia mani- 
festată pe cîmpul de luptă. 

Răscoala adunase puţine, foarte puţine forțe. În Piaţa 
Senatului abia veniseră vreo 2 000 de ostași. Rileev nu-și 
pierduse totuşi speranţa de a-l vedea pe « dictator » apărind. 
Nu putea să se împace cu ideea că omul care s-a numărat 
printre inițiatorii primei organizaţii revoluționare, cu un de- 
ceniu în urmă, care insistase, după autodizolvarea Uniunii 
Propăşirui, să fie creată o nouă organizaţie, mai bine conspirată 

şi cu un program de luptă mai precis și concret elaborat, 
omul care făcea parte din conducerea decembriștilor din 
capitală şi s-a pronunţat doar cu citeva ore înainte pentru 
declanșarea răscoalei, să dea dovadă de lașitate, tocmai acum, 
în momentele decisive. Rațiunea lui refuza să-l creadă capabil 
de o asemenea trădare monstruoasă. Dar acesta era tristul 
adevăr. Văzind că nu s-a adunat în piaţă decit o mînă de 
oameni, aflind încă în zori că atentatele proiectate nu se vor 
mai săvirşi, că planul de ocupare a Palatului de iarnă şi, 
implicit, de arestare a familiei imperiale eşuase, aflind, 
în sfîrşit, că membrii Senatului depuseseră jurământul înainte 
de răsăritul soarelui și că răsculații nu mai aveau cui impune 
Manifestul către poporul rus, Trubeţkoi se temu că răscoala 
n-are sorţi de izbindă și dezertă de la datorie, fără a fi avut 
cel puţin atita curaj cit manifestase lakubovici, care deși 
n-a dus la îndeplinire misiunea încredinţată, totuși se înfă- 
țişase în Piaţa Senatului, alături de ceilalți decembriști. 
Iakubovici primi şi acum din partea lui Rileev o nouă sarcină: 
să meargă în tabăra adversă în recunoaștere. Cu o batistă 
albă prinsă în virful sabiei, el se furişă prin mulţimea ce se 
adunase în jurul răsculaților, se duse pînă în Piaţa Palatului, 
îl- întilni pe Nicolae — care își recăpătase stăpinirea de sine 
văzînd atitea regimente venite să-l sprijine — şi-i spuse: 
« Sire, am fost alături de ei, dar auzind că îl susţin pe Cons- 
tantin am venit aici. » Nicolae răspunse: « Văd că-ţi cunoşti 
datoria. Mulţumesc | Totuși, ar fi bine să te duci pină la ei 
şi să le comunici că îi iert pe toţi dacă depun armele şi înce- 
tează răzvrătirea ». lakubovici îl fugeră cu unicu-i ochi, înăl- 
ţă sabia cu batista albă în viri şi se pierdu in mulțime. Nicolae 
urmări cîteva clipe silueta aceasta ciudată. Imaginea acestui 
ofițer îmbrăcat în uniforma trupelor din Caucaz, smead, cu 
mustăţi negre, lungi, şi cu un bandaj negru, care îi acoperea 
jumătate din frunte și orbita goală a ochiului pierdut în 
luptă, i se întipări puternic pe retină. 

Întors la răsculați, Iakubovici le spuse laconic: « Țineţi-vă 
tare, le este frică de voi |» De două ori figura aceasta stranie 
a străpuns cordoanele celor două tabere adverse, aducind 
informaţii. Contrariat, Obolenski îl întrebă pe Rileev ce 
caută lakubovici dincolo ? Acesta-i răspunse: «Eu l-am trimis. 
Trebuie. » Istoricii nu au putut stabili ce fel de însăr- 
cinări i-a dat Rileev. Poate i-a cerut să-şi pună în aplicare 

vechiul proiect de a-l ucide pe ţar sau i-a încredinţat vreo 
altă misiune importantă. Se ştie doar că după ce se întoarse 
pentru a doua oară din tabăra duşmană, între Rileev și laku- 
bovici avu loc un schimb violent de cuvinte, după care laku- 
bovici se plinse că îl doare îngrozitor rana de la cap și părăsi 
definitiv Piaţa Senatului. Nu rămase prea mult timp nici 
Rileev. Trebuia găsit cu orice preţ Serghei Trubeţkoi. Porni 
în căutarea lui. 

Rememorînd intervenţiile «dictatorului» la ultimele ședințe, 
începu să înţeleagă de ce insistase el să decurgă totul în 
limitele «legalităţii >. Nu întimplător n-a acceptat decit 
după o îndărătnică rezistenţă ideHe republicane ale aripei 
rîileeviene. Nimeni nu s-a îndoit niciodată de curajul şi 
abhegaţia lui. Dar oare bărbăţia pe cîmpul de luptă este 
același lucru cu bărbăţia politică? 

Îndată ce Trubeţkoi văzu că evenimentele încep să se 
desfăşoare pe un alt făgașş și, în consecinţă, planul acţiunilor 
trebuie schimbat pe loc, că se impune cu necesitate un atac 
impetuos, iar răsculații n-au reuşit să adune decit prea puţine 
forţe, copleșit de laşitate, se ascunse la Statul major al 
armatei. Nu se prezentă la locul stabilit nici locţiitorul său, 
colonelul Bulatov. Acesta se întilnise de citeva ori în timpul 
răscoalei cu Nicolae I, strinsese disperat revolverul în buzu- 
nar, dar n-avusese curajul să-l împuşte. Mai tirziu Bulatov avu 
cumplite remușcări de conştiinţă și îşi zdrobi capul de pereţii 
celulei din Fortăreaţa Petropavlovsk, unde era întemnițat. 

În Piaţa Senatului numărul răsculaților spori la aproape 
două mii. Peste Neva, prin cordoanele armatelor credincioase 
ţarului, răzbiră grenadierii conduşi de locotenentul Sutgof. 
O altă unitate, condusă de Rosen, refuză să dea ascultare 
comandantului și se opri la mijlocul podului peste Neva, 
barind calea altor regimente. În sfirşit, pe la orele trei, o 
companie de grenadieri, sub conducerea lui Panov, pătrunse 
în curtea Palatului de iarnă, convinşi că el trebuie să fie 
demult în mîinile răsculaților. Zărindu-l însă pe ţar, Panov 
opri compania și strigă: « Băieți, ăștia nu sînt de ai noștri 
La stînga împrejur | Direcţia Piaţa Senatului, înainte marș!» 
Grenadierii își deschiseră drum cu baionetele. E adevărat, 
trupele fidele ţarului nu se prea împotriveau, ba se pare că 
abia aşteptau să se întunece ca să treacă şi ele de partea 
răsculaților. 

Țarul făcu o nouă încercare de a duce tratative. Deoarece 
eșuaseră tentativele celor doi generali — Miloradovici și 
Voinov — Nicolae îl trimise de data aceasta pe mitropolitul 
Serafim, care tocmai se pregătea pentru oficierea slujbei în 
capela din Palatul de iarnă. Îmbrăcat în odăjdii scumpe, 
mitropolitul, însoţit de alte feţe bisericeşti, se îndreptă într-o 
sanie spre careul răsculaților. Dar cind se apropie de Piaţa 
Senatului i se strinse inima cît un purice. Împuşcăturile se 
înteţiră, şi pe lingă urechile sfinției sale şuierau gloanţe. 
De aceea își zise că e mai prudent să se întoarcă cit mai este 
timp. "Țarul însă urmărise delegaţia. Tocmai în clipa cînd 
vizitiul întorcea caii, apăru generalul Vasilcikov, trimis 
special de ţar, pentru a-i aminti mitropolitului de dispoziţia 
primită. « Bine, bine — zise cu glasul sugrumat bătrinut — 
dar cu cine să mă duc la ei, excelență?» «Cu Dumnezeu» 
— răspunse Vasilcikov. Deși cuvintele generalului nu erau 
prea liniștitoare, mitropolitul îşi luă inima în dinți şi se 
apropie de careu, dar tocmai cînd era gata să-şi înceapă pre- 
dica pentru «a aduce pe calea cea bună oile rătăcite», izbucni 
un răpăit prelung de tobe, care creştea ca un val asurzitor. 
Din biîiguielile preacucernicului nu se mai auzi nimic. Kahov- 
ski îi spuse să-și vadă de bătrineţe și de cădelniţă. Mitro- 
politul cu întreaga-i suită mai stătu citeva clipe, apoi, cînd 
se înteţiră împuşcăturile și căzu chiar lingă el colonelul 
Stiirler, o luă la sănătoasa printr-o spărtură a gardului ce 
împrejmuia catedrala Isaakievski.: 

Tratativele n-au dat nici un rezultat. Sfătuit de generalul 
Toll, Nicolae ordonă cavaleriei să atace. Dinspre Amiralitate, 
dinspre Manej și catedrala Isaakievski, apoi dinspre clădirea 
Senatului porniră la atac cavalergarzii, dar din orice parte 
s-ar fi apropiat erau întimpinaţi cu rafale puternice. Caii 
lunecau, se prăvăleau cu călăreţi cu tot. Atacurile se soldară 
cu mulţi răniți. Riîndurile răsculaților au rămas neclintite. 

Însuşi Mihail Romanov, fratele ţarului, apăru în faţa 
careului pentru a duce tratative. Piaţa Senatului vuia. Ostașii 
şi ofițerii, mulţimea adunată pe străzi strigau neîntrerupt: 
«Trăiască Constantin | Vrem Constituţie !» Mihail şovăi. Se 
sfătui cu generalul Levaşov. Încercă-să vorbească, dar nu-l 
asculta nimeni. Drept în faţa lui apăru decembristul Wilhelm 
Kiichelbecker și-l ochi cu pistolul. Dar nu se auzi împușcă- 
tura. Mihail înfipse pintenii în coastele calului și fugi cu capul 

între umeri. Stupefiat, Kiichelbecker își cercetă pistolul. Abia 
acum îşi aminti că, în timp ce colinda cazărmile, birjarul 
l-a răsturnat în troienele de pe Fontanka. Se vede că pătrun- 
sese zăpada în ţeava pistolului şi umezise praful. 

În loc să atace impetuos, decembriştii, lipsiţi de coman- 
dant, se văzură în situaţia de a respinge atacurile ţarului. 
Forţele lor crescuseră acum la peste trei mii de baionete. 
Trupele din tabăra adversă nu îndrăzneau, sau nu voiau 
să intervină cu fermitate. Fra momentul ca decembriștii 
să treacă la atac. 1 se făcu propunerea lui Nikolai Bestujev 
să preia comanda, acesta însă răspunse: «Pe mare aş lua 
bucuros conducerea, ori, aici, pe uscat... nu mă prea pri- 
cep ». Refuzul lui N. Bestujev era oarecum justificat. Fiind 
ofiţer de marină, nu putea prelua comanda unor forţe terestre. 
Citva timp funcţia de comandant a îndeplinit-o civilul Ivan 
Puşcin. Abia în amurg, pe la orele patru, îu ales «dictator» 
Evgheni Obolenski, care încercă să convoace un fel de consiliu 
militar, să.se consfătuiască cu ceilalţi ofițeri decembriști, 
pentru a hotări ce se mai putea întreprinde, însă nu reuși 
să-i adune şi nici nu era prea uşor. 

Decembriştii nu cunoşteau tactica răscoalei armate — 
nu-şi dădeau seama că defensiva înseamnă eșec sigur. Pină 
şi în cele mai critice momente, după ore întregi de așteptare, 
se mai formulau propuneri de a mai aștepta puţin, pentru 
că după ce se va lăsa înserarea sperau să li se alăture și 
alte regimente. 

Între timp tabăra adversă primi noi întăriri. În ajutorul 
infanteriei şi cavaleriei sosiră artileriştii. Este adevărat, 
aceştia au scos bateriile numai constrinși de ţar și, inițial, 
fără obuze, totuşi au venit şi. în cele din urmă au jucat 
rolul cel mai nefast. 

Nicolae trimise un ultim parlamentar, pe generalul- 
maior Suhozanet, comandantul trupelor de artilerie, să 
ceară răsculaților capitularea necondiționată. Ca şi prede- 
cesorii săi, Suhozanet se retrase grăbit, cu cascheta atinsă 
de un glonte. 

«Eram încercuiți de jur împrejur —își amintea peste 
un deceniu Aleksandr Bestujev de ultimele ore ale răscoalei. 
Inactivitatea paraliză mințile, moralul scăzu, pentru că 
acela care într-o situaţie similară se opreşte locului este pe 
jumătate învins. În afară de aceasta, vintul pătrunzător 

îngheţa singele în venele soldaţilor și ofițerilor, care au stat 
ore în şir într-un loc deschis. Atacurile împotriva noastră și 
împușcăturile noastre încetară ; uralele ostașilor răsunau tot 
mai rar şi mai slab. Se lăsa amurgul. Deodată văzurăm că 
regimentele care stăteau în față se trag la o parte și între 
rîndurile lor apare o baterie de artilerie cu ţevile îndreptate 
spre noi...) 

Tunurile luceau amenințător în amurgul cenușiu ce se 
lăsa peste Piaţa Senatului. La orele cinci ţarul Nicolae ordonă 
artileriei să deschidă focul. Tunarii refuzară să execute ordi- 
nul —« Sînt de ai noştri, maiestatel» Atunci un ofiţer 
pirpiriu din suita ţarului trase cu mina lui primul obuz, dar 
unul dintre tunari reuşi să ridice ţeava şi obuzul se opri în. 
peretele clădirii Senatului. Răsculaţii nu se clintiră sub ploaia 
de schije, ci răspunseră cu salve de focuri. La al doilea obuz, 
tras în plin și de la distanţă mică, care făcu zeci de victime, 
rindurile răsculaților se frinseră. Artileria continua să tragă. 
Fulgere scurte străpungeau întunericul. La lumina lor de-o 
clipă se vedeau de-a valma morţi, răniţi, turnuri dărimate, 
grupuri de oameni care mai încercau să înfrunte cu carabina 
şi pistolul gurile de tun ce secerau dintr-o dată zeci de oameni. 
Populaţia Petersburgului, adunată în jurul decembriştilor, 
sau cei ce se aflau în clădirile şi pe acoperişurile ce dădeau 
spre Piaţa Senatului, chiar și cei de dincolo de Neva plătiră 
un greu tribut de singe. Ofiţerul Bakunin şi cîţiva artilerişti 
ameninţaţi de pistolul lui trăgeau cu disperare. Decembriștii 
încercară în repetate rinduri să restabilească ordinea, să 
organizeze apărarea, dar era imposibil. Răsculaţii începură 
să se retragă pe canalul Kriukov, pe cheiul Nevei, pe strada 
Galernaia, lăsînd morţi şi răniţi. Tunurile fură mutate lingă 
monumentul lui Petru și își reglară tirul de-a lungul străzilor 
înțesate de lume. Marinarii echipajului de gardă o luară 
direct peste Neva înghețată. Mihail Bestujev îi opri, îi adună 
în coloană şi se îndreptă spre Fortăreaţa Petropavlovsk, 
intenționind s-o ocupe. « Dacă am fi reuşit aceasta — spune 
el în însemnările sale — am fi avut un admirabil point d'ap- 
pui, unde s-ar îi putut aduna toţi ai noștri şi de acolo am 
fi început tratativele cu Nicolae, cu tunurile îndreptate asupra 
palatului. Încolonasem trei companii, cind deodată şuieră 
o ghiulea... » De pe podul Isaakievski şi de lingă monumentul 
lui Petru artileria ţaristă începu să tragă în coloana de marinari. 

Sub greutatea oamenilor adunaţi şi lovită de ghiulele, gheaţa 
se sparse. Marinarii începură să se afunde în apele Nevei, 
iar cei care au scăpat de înec fură atacați frontal de esca- 
droane de cavalerişti, imediat ce au apărut pe chei. 

Ceilalţi ostaşi și ofiţeri răsculați, populația civilă care s-a 
solidarizat cu ei și a stat ore întregi lingă Piaţa Senatului, 
cerind arme, erau urmăriţi acum pretutindeni de jandarmi. 
Generalul Benkendorf cutreiera străzile, în fruntea cîtorva 
escadroane cu patru tunuri şi aresta pe oricine îi ieşea în 
cale. Dincolo de Neva, pe insula Vasilievski, opera generalul 
de cavalerie Aleksei Orlov. Pe cei arestaţi îi aduceau mai 
întîi în Piaţa Senatului, apoi, în coloane bine păzite, îi trimi- 
teau la Palatul de iarnă, iar pe răniți îi transportau cu săniile 
la Fortăreaţa Petropavlovsk. Petersburgul părea un oraș 
asediat de dușmani. Lîngă Palatul de iarnă, în toate pieţele 
din centrul orașului, pe poduri fură instalate tunuri gata 
să tragă la primul semnal de afarmă. Pe străzi circulau esca- 
droane înarmate pînă în dinţi, pretutindeni erau postate 
pichete de soldaţi. Ţaru] se temea de o nouă răbufnire, care 
ar fi solidarizat populaţia cu răsculații. La Arsenal se fabricau 
în grabă ghiulele încărcate cu schije. Noaptea, în tot Peters- 
burgul s-au aprins focuri pe stradă, răsunau strigătele santi- 
nelelor, ofiţerii galopau de la o baterie la alta să controleze 
dacă sint gata de luptă. Fumul se aşternu ca o negură deasă 
peste pieţe și străzi. Ici, colo sclipeau la lumina focurilor săbiile 
cazacilor, care patrulau într-una, mai ales pe arterele ce por- 
neau în evantai dinspre Palatul de iarnă. 

Poliţia primi ordin ca pînă în zori să dispară toate cada- 
vrele și orice pată roşie de pe zăpadă. Cei peste 300 de morţi 
şi mulţi răniţi grav fură aruncaţi de polițiști în Neva, în 
spărturile făcute de obuze. Cu petele de sînge era mai 
complicat, așa că nici a doua zi nu dispăruseră cu totul, deşi 
s-a presărat zăpadă curată peste ele. Un contemporan, preotul 
Vinogradov, temindu-se de jandarmii lui Benkendorf, nu 
îndrăzni să noteze în jurnalul său decit în limba latină despre 
cele văzute în Piaţa Senatului: «sangvinis multa sina». 
Într-adevăr, prima acţiune revoluţionară din Rusia fu înecată 
în singe. 

Seara, tirziu, la locuinţa lui Rileev de lingă Podul albastru 
veniră decembriștii Kahovski, Batenkov, Steingel, Orjiţki. 
Erau cuprinși de disperare. Totul, dar absolut totul fusese 

pierdut iremediabil. Privirile erau sumbre. Pe obrajii lui 
Kahovski șiroiau lacrimile. Steingel încercă să-şi arate regre- 
tul de a nu fi fost ascultat cînd i-a prevenit că nu vor reuşi 
să adune forţe destule... 

Dar cui ar fi putut adresa reproșurile? Și la ce bun? Toţi 
cei adunaţi în jurul mesei erau împietriţi, orice reproş suna 
absurd. 

« Da, fraţilor, totul e pierdut... răsună deodată în tăcerea 
apăsătoare ce urmă cuvintelor lui Steingel glasul lui Rileev, 
dar cel puţin cîteva ore am respirat din plin, cu tot pieptul, 
aerul tare al libertăţii... Am dat un exemplu demn de urmat 
generaţiilor ce vor veni după noi... Cred... ba chiar sînt 
sigur că niciodată nu ne va uita marele nostru popor, umilit 
fără măsură, batjocorit de veacuri, fiindcă pentru el vom 
fi schingiuiți...» 

Acum însă nu se mai putea pierde nici o clipă. S-au înţeles 
ce atitudine să adopte în faţa judecătorilor. Orjiţki primi 
sarcina de a pleca imediat în sudul ţării, pentru a-i preveni 
pe revoluționarii de acolo despre rezultatul răscoalei și să-i 
anunţe că « Trubeţkoi şi lakubovici au trădat». Apoi se 
imbrăţişară frăţeşte și se despărțiră. 

În aceste ultime ore, înainte de a fi arestaţi și alţi decembrişti, 
fură vizitaţi de prieteni. Pușcin, bunăoară, se întilni cu poetul 
Veazemski, căruia i-a încredinţat spre păstrare o servietă cu 
o copie de pe Constituţia lui Nikita Muraviov, făcută de mina 
lui Rileev, precum şi versuri ale lui Pușkin, Rileev, Delvig, 
interzise de cenzură. Veazemski a păstrat servieta peste trei- 
zeci de ani şi i-a restituit-o lui Pușcin abia în 1856, cînd 
acesta s-a întors din exilul siberian. 

Obolenski se retrase împreună cu ostaşii răsculați într-o 
cazarmă. Wilhelm Kiichelbecker fugi din capitală și încercă 
să treacă graniţa. Aleksandr Bestujev rătăci pe străzile Peters- 
burgului pină a doua zi spre seară, cînd se înfăţișă singur 
la Palatul de iarnă. 

Imediat după plecarea celor cîţiva tovatăşi Rileev.se duse 
în cabinetul său de lucru și adună manuscrisele, cărţile, unele 
documente ale organizaţiei și trecu în grabă la trierea lor 
minuțioasă. Dintr-o clipă în alta trebuiau să apară jandarmii. 
Orice petic de hirtie, care ar fi putut constitui un corp delict, 
fu ars. Părăsi cabinetul de lucru cu o ultimă privire de adio: 
pentru acest colțişor drag, unde şi-a petrecut atitea seri 

tirzii cu prietenii, studiind ori scriind, apoi trecu în camerele 
locuite de Natalia Mihailovna și fiica lor. În zorii zilei Natalia 
Mihailovna întrebase pe cei veniţi la Rileev unde îi duc soţul: 
şi-i implorase cu lacrimi în ochi să i-l lase acasă, fiindcă, zicea 
ea, «inima mea presimte o nenorocire». O îndemnase pe 
Nastenka să-l roage pe tatăl ei să nu le părăsească. Acum știa 
ce s-a întimplat. Văzuse totul de la ferestrele Companiei 
ruso-americane, care dădeau spre catedrala lIsaakievski. 
Plingea sfirşită, iar Nastenka, înspăimîntată, îi săruta obrajii. 
Rileev se opri descumpănit, neştiind ce să facă. Explicaţuile, 
justificările nu-și aveau locul. Luă fetița în braţe, se aşeză 
alături de Nataşa şi o mingiie în tăcere... La ușa de la intrare 
răsunară lovituri puternice. Nu mai încăpea nici o îndoială, 
erau - jandarmii! Adjutantul ţarului, Durnovo, care abia 
scăpase cu iuga de gloanţele răsculaților acum citeva ore, îl 
arestă pe Rileev. Înconjurat de jandarmi, Durnovo îl conduse 
pe lingă tunurile postate la fiecare colţ de stradă, pe lingă 
focurile aprinse pretutindeni de ostași, spre Palatul de 
arnă. 

Rileev păşea absent, absorbit de ginduri. Crimpeie din. 
discuţiile purtate în ajun şi în Piaţa Senatului cu tovarășii 
de luptă îi răsăreau în memorie. « Prevăd că vom îi înfrînţi 
— răsuna în auz propriul său glas —tactica revoluțiilor 
rezidă într-un singur cuvint: cutează. » În faţa ochilor minţii 
apăru imaginea lui Nikolai Bestujev, căruia doar ieri, dumi- 
nică, în ajun, îi spusese aceste cuvinte. Apoi își auzi din nou 
glasul. spunind: « Şi dacă nu vom învinge, insuccesul nostru 
va fi o pildă pentru alţii ». Imagini din întilnirile în sala mare 
a locuinţei sale, chipuri ale decembriştilor îi stăruiau necon- 
tenit în memorie. Cel mai insistent îi revenea fața prelungă, 
cu favoriţi blonzi şi rari a lui Serghei Trubeţkoi. « Trebuie 
să acţionăm în limitele legalităţii depline, Kondrati Feodo- 
TOVICI », răsuna glasul «dictatorului ». « Sint pentru o mo- 
narhie constituţională, pentru menţinerea guvernării actuale, 
bineînțeles, cu înfăptuirea unor reforme radicale.» «A 
imbunătăţi ceva în actuala guvernare este o crimă: ea trebuie 
nimicită |» Cine a rostit aceste cuvinte? Saşa Bestujev? 
Kahovski? Nikolai Bestujev sau Wilhelm Kiichelbecker? 
Nu, nici unul dintre ei. El însuşi dăduse această replică 
contelui Trubeţkoi. «Unde o fi acuma? Unde s-o fi 
ascuns lașul? » 

Trecuse de miezul nopţii cînd ajunseră la Palatul de iarnă. 
Rileev fu dus într-o cămăruţă fără ferestre, iar la uşă răma- 
seră de pază doi jandarmi. Se auzeau pași grăbiţi. Bocă- 
neau pe scări cizme grele. Peste vreun sfert de oră, același 
adjutant Durnovo veni să-l ducă în faţa lui Nicolae. 

Ţarul se plimba agitat. Tocmai terminase anchetarea îra- 
julor Bestujev — Mihail şi Nikolai —şi a lui lakubovici. 
1 expediase în Fortăreaţa Petropavlovsk, scriind personal 
generalului Sukin să le pună cătușe la miini şi la picioare 
«ca la nişte adevăraţi criminali >. Nu se putea linişti, cu 
toată strădania genaralilor Cernişov şi Levaşov. Rileev îl 
recunoscu imediat pe fostul comandant al brigăzii de artilerie, 
care la Memel, după discuţia în contradictoriu, îi dăduse 
cîteva zile de arest. După ce generalii îi lăsară singuri, ţarul 
îl invită să ia loc în fotoliu, şi începu să i se adreseze prietenos. 
Asculta cu interes cuvintele lui Rileev despre scopul răs- 
coalei, dind afirmativ din cap. Comandantului fortăreței îi 
scrise să-i lase miinile libere, să-i pună la dispoziție hirtie 
şi pene de scris, și să aducă la palat orice rînd al lui Rileev. 
Într-o scrisoare către Constantin, la Varşovia, Nicolae scria : 
«Chiar acum l-au adus pe Rileev. Captură foarte importantă!» 

Aproape toţi decembriştii rămași la Petersburg fură ares- 
taţi în aceeași noapte şi întemnițați în Fortăreaţa Petro- 
pavlovsk. 

Răscoala fu înăbușită în capitală, dar în ţară nu se încheiase. 
Decembriştii din Moscova au ţinut numai cîteva adunări, 
in care s-au formulat doar propuneri irealizabile. În sudul 
ţării însă, deşi în 13 decembrie, ca urmare a denunțului 
trimis lui Dibici de către Maiboroda, Pestel fusese arestat, 
în ziua de 29 decembrie se răsculă regimentul Cernigovski, 
sub comanda lui Serghei Muraviov-Apostol și Mihail Bestu- 
Jev- Riumin. Dar trupele de cavalerie, cantonate prin împre- 
Jurimi, în cîteva zile reduseră la tăcere regimentul răsculat, 
ofițerii și ostașii răzvrătiți fură arestaţi şi expediaţi la Peters- 
burg, pentru a înfrunta împreună comisia de anchetă şi 
pe «supremul inchizitor », Nicolae Romanov. 


« SUPREMUL INCHIZITOR » ÎN ACȚIUNE 


Palatul de iarnă se transformă într-un penitenciar. Nicolae 
dădu dovadă de abilitate în achetarea decembriștilor. Ca 
un veritabil inchizitor medieval, el se apropia de unii cu 
zimbetul fariseic pe buze, cu expresii biblice, frizind duhul 
blindeţii, ca îndată ce afla datele dorite să-şi lepede masca 
şi să dea ordine severe șefului temnicerilor de la Petropa- 
vlovsk, Sukin. În 24 de ore a scris cu mînă proprie 150 de 
dispoziții. În faţa celor şovăielnici sau timoraţi a zugrăvit 
în culori sumbre persecuțiile la care vor fi supuse rudele lor, 
dacă nu se vor decide să vorbească. Cu Rileev. şi Aleksandr 
Bestujev a procedat altfel. Le-a copleșit familiile cu « mila » 
sa, bineînţeles, îngrijindu-se totodată ca deţinuţii să fie bine 
informaţi despre « mărinimia ţarului: >. A simulat înțelegere, 
compătimire, interes exagerat pentru scopurile înalte ale 
mișcării decembriste, arătîndu-se pătruns de importanţa și 
chiar justeţea lor. Ochi incolori ai ţarului, zimbetul mieros 
ar fi trebuit în mod firesc să inspire prudenţă, însă ambi- 
anţa nu era propice pentru observaţii şi reflecţii psihologice. 
Numai după un răstimp Rileev își dădu seama de ipocrizia 
ţarului. Depresiunea morală în care căzu după înăbușirea 
răscoalei trecuse. El începu acum să manevreze inteligent 
la confruntările următoare, să continue lupta cu guvernul, 
chiar şi după gratiile închisorii. Negă cu tenacitate aparte- 
nenţa la organizația decembristă a acelor persoane despre 
care comisia de anchetă nu avea suficiente date. « Nu ştiu», 
«nu-l cunosc » figurează de sute de ori în cele 78 de chesti- 


159 


onare completate la Petropavlovsk de către Rileev. Unele 
răspunsuri erau formulate de așa manieră, încit ofereau posi- 
bilitate inculpatului respectiv de a nega, de a scăpa din 
cleștele inchizitorilor. 

Manifestind: o surprinzătoare perspicacitate, Rileev a 
vorbit în repetate rinduri adepților săi despre rolul impor- 
tant al Rusiei în mișcarea revoluţionară viitoare. Acum 
începură să apară ici, colo, prin diverse formulare de anchetă, 
unele din aceste afirmaţii şi versuri de ale sale, pătrunse de 
patos revoluţionar. Ele își atinseseră scopul. Numeroşi 
decembrişti mărturiseau fără echivoc că sub influenţa aces- 
tor versuri « s-au format concepţiile » lor şi că oricui Rileev 
«inocula cu ușurință ideile sale >. Versurile lui erau conside- 
rate drept apeluri la acţiune revoluţionară concretă, practică. 
Creaţia literară a lui Rileev constituise, deci, o armă de luptă 
împotriva autocrației şi a iobăgiei, un mijloc eficient de educa- 
ţie în spiritul idealurilor revoluţionare. Și nu întimplător 
au fost extrase din dosare și distruse toate versurile şi cîn- 
tecele sale citate în depoziţii de către decembrişti, iar poemele 
care nu puteau fi scoase din dosare, fiind intercalate printre 
mărturii importante, au fost mizgălite cu cerneală în aşa fel, 
încît abia peste 125 de ani au putut fi descifrate. 

La întrebarea cuprinsă în formularul de anchetă: « Cine 
a contribuit în cea mai mare măsură la realizarea scopurilor 
organizaţiei prin operele şi influența sa?» — decembriștii 
A. M. Muraviov, Nazimov şi alţii au răspuns limpede: Rileev. 
Nicolae află treptat dimensiunile exacte ale activităţii lui 
Rileev în cadrul organizaţiei. Și dacă la prima întilnire 
dăduse aprobator din cap, cînd cel arestat îi spunea: « Sire, 
fii mărinimos“cu tovarășii mel. Ei sint oameni foarte dotați 
și animați de sentimente înalte... Te implor, iartă-i... 
Pedepsește-mă numai pe mine...» sau «Pentru fericirea 
Rusiei consider cîrmuirea constituțională drept cea mai 
avantajoasă şi îmi mențin această opinie» —acum, după 
patru luni de anchetă, ţarul nu mai era dispus să asculte astfel 
de cuvinte şi recurse la toate mijloacele posibile pentru a 
obţine chiar din gura lui Rileev depoziţii compromițătoare. 
Îl interesa în mod deosebit atitudinea sa în problema nimi- 
cirii familiei imperiale și, imediat ce a aflat-o, « augusta fami- 
lie » turbă de furie. Soarta poetului era pecetluită. 

Sentința tribunalului suprem glăsuia: 

A. 1. Herzen. 
Desen executat de ÎI. A. Astafuev. 

Ziarul leninist /skra cu epigraful din răspunsul decembriştilor 


la scrisoarea lui Puşkin —« Scîntei aprind văpaia vie». 


«A uneltit să-l ucidă pe ţar; a numit persoane pentru înfăp- 
tuirea acestui lucru; a intenţionat să priveze de libertate, 
să exileze sau să nimicească famila imperială şi a pregătit 
în acest sens:mijloacele necesare; a condus organizaţia, pre- 
gătind realizarea ţelurilor ei; a alcătuit planuri ; a încredinţat 
(altor persoane) scrierea manifestului despre lichidarea guver- 
nului ; a compus personal şi a difuzat cîntece şi versuri revo- 
luţionare ; a primit membri în organizaţie; a pregătit princi- 
palele mijloace în vederea răscoalei și a deţinut un rol condu- 
cător în aceasta; a incitat la răscoală grade inferioare, prin 
intermediul comandanților lor, cu diferite promisiuni şi în 
timpul răscoalei a fost personal în piaţă ». 

Țarul Nicolae I a condamnat la moarte pe Rileev, Pestel, 
Serghei Muraviov-Apostol, Bestujev-Riumin şi Kahovski, 
iar pe ceilalţi decembriști la muncă silnică pe viaţă în ocnele . 
siberiene. Execuţia prin tragere pe roată a fost comutată 
din «mărinimia » lui Nicolae în spinzurătoare. 

Sentința fu adusă la cunoștința acuzaților. 

Luni de zile decembriştii întemnițați la Petropavlovsk 
au fost chinuiţi diabolic. În afara cătuşelor la miini şi la 
picioare, a zecilor de anchete orale şi scrise, a confruntărilor 
etc., în perioada dinaintea pronunțării sentinţei li s-a ordo- 
nat, temnicerilor ca în fiecare noapte, la intervale scurte, să-i 
trezească pe deţinuţi, lovind puternic cu patul armei în uşa 
metalică. Acum, după sentinţă, se instaură o linişte desă- 
virşită, sinistră. De nicăieri, ziua şi noaptea, nu pătrundea 
nici un zgomot, nici un semn de viaţă, parcă i-ar fi zidit de 
vii în mormiînt. Întilniri cu rudele apropiate nu erau admise, 
scrisori către familie se aprobau numai în cazul cind deţi- 
nutul «se căia» pentru cele săvirşite. Singura lectură era 
Biblia. Dar majoritatea covirşitoare a decembrișştilor a înfrun= 
tat dirz şi aceste noi încercări la care 1-a supus ţarul cu cama- 
rila sa. Marinarul Mihail Bestujev invăță pe deţinuţii din 
celulele alăturate un fel de alfabet Morse, folosit pe atunci 
în marină, încercînd astfel să comunice cu tovarășii săi, 
Poeţii Wilhelm Kiichelbecker și Batenkov — care, spre deo- 
sebire de ceilalți decembriști, n-au fost expediaţi în Siberia, 
ci deținuți în celulă douăzeci de ani încheiați —au «scris» 
versuri «în memorie) (După eliberare Batenkov a re- 
produs poeme cu sute de versuri «scrise» şi memorate 
în închisoare). 

Rileev a lăsat şi el citeva strofe din Fortăreaţa Petro- 
pavlovsk — o versificare a unui psalm, cu raportări aluzive 
la decembriști și la soarta lor tragică, scrisă pe un formular 
de anchetă, iar pe o farfurie de plumb a zgiriat cu o aşchie 
de granit următorul catren: 


Încătuşat sint azi pentru dreptate: 

O cinste-i închisoarea pentru mine, 

De dragul patriei îngenuncheate 

Chiar dacă lanţuri port, nu mi-e ruşine. 


Sînt ultimele versuri lăsate posterităţii de acest poet- 
tribun, de revoluționarul care a mers în mod deliberat la 
moarte, pentru ca prin jertfă supremă să-i trezească pe urmaşi 
din ruşinoasa pasivitate de veacuri, să le arate că împotriva 
absolutismului, a strimbei orinduiri sociale, a oprimării 
crincene se poate și trebuie dusă o luptă înverşunată, căci 
numai astfel vor fi cucerite drepturile ce revin în mod firesc 
poporului. Exemplul creaţiei şi luptei lui Rileev a slujit 
drept stea călăuzitoare generațiilor de revoluționari de 
mai tirziu, care i-au rostit intotdeauna cu pietate numele. 


Aplecat asupra mesei fixate în perete, Rileev își lua rămas 
bun de la soţie şi copil. Trecuse de miezul nopţii. Mai avea 
de trăit doar citeva ore. 

d În această clipă, cînd gindurile îmi zboară numai spre 
tine şi micuța noastră, mă ailu într-o linişte deplină... 
încit e greu s-o descriu în cuvinte — scria Rileev. Pentru nume- 
le lui Dumnezeu, nu dispera | Voiam să cer aprobarea pentru 
a te vedea, dar am renunţat la acest gind, ca să nu-ţi pri- 
cinuiesc și mai multe suferinţe.» 

Se opri o clipă. La uşa celulei răsunară pași. Cheia se răsuci 
scîrțiind în broască. Comandantul fortăreței, Sukin, bocăni 
cu piciorul său de lemn pină lingă masă. 

— E timpul să vă pregătiţi, Kondrati Feodorovici. 

— Doar citeva rînduri... 

Temnicerul plecă, iar Rileev adăugă cu mină tremurindă 
ultimele-i ginduri: 

«Te rog să ai grijă de educaţia Nastenkăi. Străduieşte-te 
să-i cultivi sentimente înalte și ea va fi fericită, indiferent 
de vicisitudinile vieţii. ȘI cînd se va căsători, își va face fericit 

soţul, după cum tu, iubita mea, prietenul meu scump, m-ai 
făcut fericit. Rămiîneţi cu bine. Mi s-a spus să mă pregătesc. 
Vă. sărut de mii de ori. 


K. Rileev». 


„„„Se apropiau zorii zilei de 13 iulie 1826. 

Pe scările Fortăreyei Petropavlovsk se auziră zăngănituri 
de cătuşe. Deţinuţii din celulele care dădeau spre curte se 
ridicară în virful degetelor pentru a privi printre gratii. 
Încă nu se crăpase de ziuă. Din curte nu răzbăteau decit 
hîrşiituri de ferăstrău şi lovituri de ciocan. Pe zidul exterior 
al fortăreței se agitau oameni cu făclii în mină, pretutindeni 
bocăneau cizme cazone. 

Treptat începură să se distingă contururile turnurilor de 
pază. Se lumina de ziuă. Pe zidul exterior continuau hirşiitu- 
rile ferăstraielor. Doi stilpi masivi fură uniţi, sus, pe un 
postament de scinduri, cu o birnă transversală. 

Din fosta locuinţă a comandantului închisorii ieşiră între 
baionete, halebarde și paloșe cinci oameni în cătușe, înveş- 
miîntaţi în saci albi, avind pe piept tăblițe cu inscripţia: 
Criminalul cutare... Păşeau anevoie. în zăngănitul lanțurilor. 
Unul din condamnaţii la moarte se întoarse spre peretele cu 
gratii al fortăreței şi strigă: « Adio, fraților |» Halebardele 
şi baionetele se puseră imediat în mișcare. Răsunară comenzi 
scurte. Generalii Voinov şi Cernişov grăbiră escorta. Convoiul 
urcă pe postament. Soldaţii din escortă împinseră pe condam- 
naţi sub birna transversală. 

— Ultima ratio regis! — zise Pestel. 

Condamnaţii se întoarseră cu spatele unul spre celălalt 
şi își luară adio prin atingerea miinilor legate strins. Călău 
îi ajutară să se urce pe scîndura fixată pe doi butuci şi le 
puseră ştreangurile. Cernişov făcu un gest energic, călăii 
smulseră cu o lovitură butuci. Sciîndura de sub picioarele 
condamnaților căzu şi o dată cu ea se prăbușşiră pe posta- 
ment Rileev, Pestel şi Serghei Muraviov-Apostol. Nodurile 
de pe ştreangurile jilave nu rezistaseră la greutatea tru- 
purilor lor. 

Generalul Cernîşov urlă furios comenzi repezite. 


1 Ultimul argument al tiranului (limba latină). 

Cu glasul sugrumat, -Rileev remarcă: « Generalii ţarului 
nu sint în stare nici să spinzure ca lumea.» 

Cernişov îl privi cu ură. Ca şi odinioară, cînd s-au înfrun- 
tat la Memel, îl cuprinse o furie sălbatică. Abia se stăpinise 
atunci să nu-i înfigă unghiile în gitul care i se păruse exagerat 
de lung. Acum se gîndi cu satisfacţie diabolică: « Ceea ce n-am 
făcut eu la Memel, a făcut ştreangul maiestății sale ţarul 
Nicolae 1». 

„Peste o jumătate de oră — notează în memorialul său 
« primul decembrist », Vladimir Raevski, care a privit cutre- 
murat printre gratiile celulei execuţia — cadavrele au fost 
date jos din ştreanguri, așezate într-o căruţă şi scoase pe 
poartă afară. Compania de soldaţi se întoarse la dreapta și 
plecă. Răsunară ciocăniturile. Spiînzurătoarea și postamentul 
ură desfăcute.'* | | 

Curînd temnicerii deschiseră ușile grele ale celor peste 
o sută de hrube în care zăceau decembriștii. Garda îi scoase 
în curte, îi alinie şi începu un alt ceremonial macabru. Epoleţii 
şi medaliile fură smulse brutal de pe umerii şi piepturile 
decembriștilor şi aruncate în focul aprins în faţa frontului. 
Săbiile ofițerilor fură rupte deasupra capului fiecăruia din 
ei. Trubeţkoi, Boreatinski și Ivaşev au fost duși la regimentele 
cărora le-au aparţinut, iar marinarii Nikolai Bestujev, 
Arbuzov, Torson, Zavalișin, frații Beleaev au fost trans- 
portați la Kronstadt, pentru executarea aceluiași ceremonial. 

Chiar a doua zi decembriştii au luat calea ocnelor siberiene, 
unde au rămas, cu citeva excepţii, decenii întregi, dar nu 
s-au dezis nicicînd de idealurile care i-au adus sub flamurile 
libertăţii. 

Un singur om a avut curajul să-și exprime deschis pro- 
testul faţă de reprimarea sălbatică a decembriștilor: bătrinul 
amiral Mordvinov. Ţinind seama de faptul că mulţi dintre 
cei surghiuniți erau ingineri, doctori, scriitori, cărturari, 
muzicieni şi în genere oameni cu o educaţie aleasă şi cu un 
larg orizont cultural, el a propus ţarului ca în locul ocnelor. 
să li se creeze decembriştilor posibilitatea de a-și pune — 
în cadrul unui institut de cercetări ştiinţifice înfiinţat în 
acest scop în Siberia — cunoştinţele, talentul şi energia în 
slujba patriei. În acest institut ei ar fi putut să cerceteze 
subsolul bogat în zăcăminte și prea puţin explorat, obiceiu- 
rile și limba vorbită de populaţia siberiană, să studieze relieful 

şi să întocmească hărţi detaliate ale ținuturilor de dincolo 
de Baikal. Dar obtuzul Nicolae I nici n-a vrut să audă de 
această propunere. 

Fireşte, la fel cu Mordvinov au gindit și alţi oameni înain- 
taţi ai vremii, care au împărtăşit fără rezerve aspiraţiile 
decembriştilor. Sentimentul acesta l-a exprimat lhmpede 
Aleksandr Pușkin. Profitind de plecarea soţiei lui Trubeţkoi 
în taigaua siberiană, pentru a împărtăşi soarta « dictatorului », 
şi regretînd că în timpul răscoalei a fost în surghiun şi nu s-a 
putut alătura tovarășilor săi, Pușkin le trimise un mesaj 
vibrant, în care se solidariza cu cauza lor dreaptă şi îi îm- 
bărbăta: 


În greu surghiun, siberian 
Răbdaţi osinda cu mindrie, 
Căci truda voastră nu-i în van. 
Gindirea voastră-i veşnic vie. 


Nădejdea, soră cu urgia, 

În hruba neagră de blesteme, 
În voi trezi-va voioşia 

Căci va veni dorita vreme; 


Iubiri, prietenii profunde, 
Vor trece porți cu lacăt greu, 
Aşa cum pin-la voi pătrunde, 
În ocnă, liber, glasul meu. 


Cădea-vor lanţuri, temniţi crunte, 
Şi fraţii vor veni spre voi, 

Cu libertatea scumpă-n frunte, 

Să vă dea spada înapoi. 


Din îndepărtata Siberie a răspuns poetul încătușat A. |. 
Odoevski: 


Pe cel ce ştie să prevadă 

Cu glas adinc l-am auzil. . 
Ne-am repezit atunci la spadă 
Dar numai lanţuri am găsit. 


Noi ne mindrim cu soarta care 
Ne pine-n lanţuri ferecaţi; 

Şi. zăvoriți în închisoare 
Ne batem joc de împărați. 


Da, truda noastră-i cu folos ! 
Scintei aprind văpaia vie. 
Poporul nostru credincios 
Sub steagul sfint are să vie. 


Stîrni-vom focul libertăţii; 

Din lanţuri spadă ne vom face; 
Porni-vom lupta cu-mpăraţii 
Ca să trăiască lumea-n pace. 


Cei mai buni fii ai patriei, «adevăraţi viteji între viteji, 
făuriţi din cap pînă în picioare din oţel curat, luptători- 
eroi care s-au dus în mod conștient la moarte sigură pentru 
a trezi la o viaţă nouă tinăra generaţie şi pentru a purifica 
pe copiii născuţi într-un mediu de călăi și servilism », cum îi 
numeşte Herzen pe revoluționarii decembrişti, au fost în- 
mormiîntaţi de vii în ocnele siberiene, iar Rusia se cufundă 
treptat în « veacul crincen » al domniei exasperant de lungi 
a lui Nicolae I. Singura preocupare a guvernanțţilor, urmărită 
cu perseverenţă, a fost înăbușirea oricărei idei înaintate, a 
oricărui progres social, economic sau politic. Rusia se trans- 
formă într-o imensă cazarmă, în care acționau nestingherit 
jandarmii lui Benkendorf. Orice zvicnire a personalităţii 
era reprimată cu tenacitate. Înconjurat de sfetnici reacţionari 
şi obtuzi ca Benkendorf, Cernişov, Uvarov, Tatişcev, Ioll, 
nedeprins el însuși cu alte îndeletniciri în afara celor de pe 
cîmpul de instrucţie, Nicolae a ridicat la rangul de virtute 
supremă servilismul, docilitatea şi manifesta suspiciune faţă 
de orice inteligenţă vie, avidă de cunoştinţe. În «veacul 
crincen » nu se cerea nimănui să gindească, ci să fie deprins 
cu genuflexiunile, să aibă şira spinării cît mai elastică și un 
glas puternic, ca să-l aclame pe «despotul despoţilor». 


„„Scîntei aprind văpaia vie 


A. I. ODOEVSKI 


CAUZELE EȘECULUI 


Decembriştii au fost înirinţi, dar jertfa lor a scăpărat scîn- 
teia, care decenii de-a rindul a alimentat «văpaia vie» a 
luptei revoluţionare şi a dus la mistuirea odioasei auto- 
crații a Romanovilor, la răsturnarea orinduirii bazate pe 
exploatare. 

Cauzele înfringerii sint multiple. Fiind revoluționari pro- 
veniţi în majoritatea covirşitoare din nobilime, tactica adop- 
tată şi felul în care au acționat în ziua răscoalei au purtat 
amprenta distinctă a limitelor de clasă. 

Decembriştii au contat exclusiv pe lovitura de stat mili- 
tară, «de tip spaniol» cum o numeau ei, considerind că 
numai armata nemulțumită, sub conducerea ofiţerilor revo- 
luţionari, va putea zdrobi absolutismul și va evita vărsarea 
de sînge. Chiar și în Piaţa Senatului, într-un moment decisiv, 
cînd populaţia civilă (circa 30 000, susțin istoricii mișcării 
decembriste) se adunase în jurul răsculaților și ceruse insis- 
tent arme pentru «a răsturna într-o jumătate de oră tot 
Petersburgul », derembriştii au şovăit, n-au ştiut-o activiza, . 
mail precis s-au temut să se sprijine pe mulţimea care și-a 
manifestat spontan solidaritatea, împiedicind manevrele tru- 
pelor fidele tronului, aruncînd cu pietre şi lemne în generali 
şi chiar în «persoana sacră » a impăratului Nicolae |. 

Din depoziţule decembriștilor în faţa comisiei de anchetă 
reiese limpede că le-a fost frică de masele populare. Erau 
încredințaţi că poporul va începe neîntirziat răfuiala cu 
asupritorii-aristocraţi, se va deda la violenţe și se vor reedita 
«ororile unei răscoale ca a lui Emilian Pugaciov ». 

« Ne temeam foarte mult de o revoluţie populară, fiindcă 
aceasta nu poate fi decit singeroasă şi de lungă durată...» 
declara Aleksandr Bestujev, iar Steingel susţinea că a încer- 
cat să-l convingă pe Rileev de imposibilitatea instaurării 
unei cîrmuiri republicane în Rusia, deoarece, zicea el, « Nu- 
mai la Moscova sînt 90 000 de servitori gata să pună mina 
je cuţit », iar în momentul declanşării răscoalei și procla- 
mării republicii « primele jertfe vor fi bunicile, mătușile și 
surorile noastre ». 

În discuţiile din preajma răscoalei a revenit frecvent ideea, 
susținută cu tenacitate de « moderați », de a nu incita mulţi- 
mea, deoarece ea poate revendica drepturi care nu ar fi 
convenit nobililor şi proprietarilor de moșii întinse. Aici 
s-a relevat însă una din contradicţiile esenţiale ale mișcării 
decembriste, şi anume: temindu-se de izbucnirea miîniei 
poporului, ei au căutat, totuşi, indeosebi prin cîntecele agita- 
torice, să sporească ura faţă de șerbie, de coloniile militare 
și despotism, s-au bucurat sincer la orice știre despre răbut- 
nirea protestului țărănimii împotriva fărădelegilor şi jugului 
iobăgist, dar nu s-au apropiat de această clasă apăsată pentru 
a o ridica la luptă. 

Generaţia următoare a revoluționarilor ruși a sesizat 
această gravă eroare a celor ce s-au jertfit la 14 decembrie 
1825. În lucrarea Dezvoltarea ideilor revoluționare în Rusia, 
apărută în limba franceză, în Occident, Aleksandr Ivanovici 
Herzen, continuatorul cauzei nobile a decembriștilor, afirma 
că «în Piaţa Senatului decembriştilor le-a lipsit poporul ». 
Iar în articolul În memoria lui Herzen, referindu-se la decem- 
briști, Lenin scria: « Cercul acestor revoluționari este restrins. 
Ei sînt foarte departe de popor »1. 

Decembriştii au adoptat forma organizată a răscoalei, 
adică a prestabilirii făgașului pe care urmau să se desfăşoare 
evenimentele. Tactica lor a fost însă lipsită de elasticitate 
şi schimbarea împrejurărilor, care nu a întirziat să se producă, 
i-a dezorientat. Astfel, au fost derutaţi de la început de faptul 
că Senatul şi marea majoritate a regimenţelor din capitală 
au prestat jurămintul de credință față de noul ţar în zorii 
zilei, înainte ca revoluționarii să fi avut timpul să-i instige 


1: V. I. Lenin, Opere complete, vol. 21, ed. a II-a, Editura Politică, 
Buc., 1963, pag. 274. 

impotriva repetării acestui: ceremonial. Apoi au lăsat întreaga 
răspundere a conducerii acţiunilor pe seama unui «dicta- 
tor» militar, care trebuia să îndrume toate operațiunile. 
Trădarea acestuia i-a lăsat pe decembrişti neputincioşi în 
faţa dușmanului superior numeric. În plus, au neglijat 
sprijinul activ al populaţiei şi deşi au scontat pe solidarizarea 
celorlalte trupe, care prestaseră jurămîntul, cu regimentele 
răzvrătite, nu au schițat nici un gest pentru a-i atrage și 
au fost destule momente prielnice. Aşa, de pildă, regimentele 
«fidele » tronului nu s-au grăbit cu încercuirea celor din 
Piaţa Senatului, «au uitat » să ia cu dinșii obuzele de tun, 
cavaleria se retrase la primele salve, aștepta numai ca răscu- 
laţii să atace, pentru a trece în rindurile lor. Dar acest atac 
nu s-a produs. 

Deşi erau prevăzute ca un semnal şi o sarcină a revoluţiei, 
atentatul împotriva lui Nicolae ] şi arestarea familiei domni- 
toare prin ocuparea Palatului: de iarnă nu s-au realizat. 
Citeva regimente, de care decembriştii erau aproape siguri, nu 
s-au prezentat în Piaţa Senatului. Cavaleria şi artileria nu 
au putut fi aduse în preajma careului de lingă statuia lui 
Petru cel Mare, Și pe lingă toate acestea, oscilaţiile care 
frămîntau demult Asociația secretă din nord au persistat 
pînă și în clipele înfruntării deschise. 

Fireşte, faptul că răscoala nu a fost declanșată simultan 
și în sudul imperiului i-a diminuat simţitor şansele de reu- 
şită. Prin arestarea lui Pestel în 13 decembrie şi prin alte 
măsuri, conducerea revoluţionarilor din sud a fost destrămată. 

Decembriştii au fost înfrînți, însă « cinstea primei răscoale 
armate împotriva ţarismului le revine >. Opera revoluțio- 
narilor proveniţi din nobilime „nu s-a irosit în zadar. Decem- 
briștii l-au trezit pe Herzen — spune V. ÎI. Lenin în articolul 
amintit —iar Herzen a desfășurat o agitaţie revoluţionară. 

Aceasta a fost reluată, extinsă, întărită, călită de revolu- 
ționarii-raznocinți, începînd cu Cernișevski, şi terminînd 
cu eroii din organizaţia VNarodnaia Volea. Cercul de luptă- 
tori s-a lărgit, legăturile lor cu poporul au devenit mai strinse. 
Herzen i-a numit «tinerii cîrmaci ai furtunii viitoare». 
Dar aceasta n-a fost încă furtuna propriu-zisă. | 

Furtuna este mișcarea maselor înseși“ 1. 


1 V. 1. Lenin, op. cit., pag. 274. 


ÎN MEMORIA GENERAȚIILOR 


În stepa Donului, înconjurat de colegi abrutizaţi şi con- 
formişti, sortiţi iremediabil anonimatului, Rileev avusese 
presentimentul că numele său «va ocupa citeva pagini în 
istorie ». Cuvintele acestea au izvorit din înţelegerea înaltei 
meniri pe care trebuie să o aibă un poet decis să-şi pună talen- 
tul, forţele şi chiar viaţa în slujba ideilor generoase ale luptei 
de eliberare. Evenimentele al căror contemporan și părtaş 
a fost Rileev i-au împlinit presimțirea. Istoria a înregistrat 
numele acestei personalităţi vulcanice, în două ipostaze, 
indestructibil legate între ele: :de poet şi de revoluţionar. 

Fireşte, adevăratele dimensiuni ale talentului său nu s-au 
relevat pe deplin în cei cinci ani de activitate creatoare.În 
traiectoria vieţii unui scriitor un asemenea răstimp nu cons- 
tituie de obicei decit «un început promiţător ». Creaţia rile- 
eviană, sugrumată de ţarism în pragul eflorescenţei, este 
însă mai mult decit o simplă promisiune. Dacă sub aspectul 
măiestriei artistice ea n-a atins culmile cucerite de alți poeţi, 
care au beneficiat de răgazul necesar șlefuirii minuţioase a 
cuvintelor, sub acela al conţinutului de idei creaţia lui Rileev 
s-a maturizat rapid, în concordanţă cu evoluţia organizaţiei 
decembriste, a evenimentelor la care a participat nemijlocit. 
Concordanţa aceasta a fost relevată cu subtilitate încă de 
Nikolai Bestujev. După ce a început să desfăşoare o intensă 
activitate în cadrul Asociaţie: secrete din nord « tinărul exaltat 
a devenit un bărbat chibzuit şi prudent; junele irascibil s-a 
transformat într-un conspirator circumspect şi intrepid; 

versificatorul neînfricat a devenit un poet matur, care nu mai 
arunca blesteme... împotriva favoriţilor efemeri, ci se stră- 
duia ca operele lui să-i indrume pe compatrioți spre unicul 
ţel, acela al libertăţii mult rivnite de popoare». 

Activitatea intensă în organizaţia revoluționară, însușirea 
fără reticenţe a scopurilor ei nobile au favorizat înţelegerea 
importanţei pe care o are literatura în modelarea conştiinţelor, 
în pregătirea ofensivei împotriva strimbei orinduiri sociale, 
au conferit un plus de maturitate gindirii poetului. Datorită 
acestui fapt Rileev a transfigurat cu o rară forţă artistică 
cele mai înalte idei şi sentimente ale epocii,-a întruchipat 
caractere puternice, pasiuni mistuitoare. Versul incandes- 
cent rileevian a avut un ecou mult mai viu decit poemele 
genialului Puşkin, care a fost doar simpatizant al mișcării 
decembriste.  Revoluţionarul-democrat  Herzen,  continua- 
torul cauzei decembriştilor, afirma că «versul solemn» al 
lui Rileev răsuna în inimile generaţiilor următoare «ca și 
clopotul în prima săptămină a postului mare... chemind la 
luptă şi moarte, ca şi cum ar fi chemat la ospăț». 

Satira virulentă a lui Rileev, poemele de largă respirație, 
lirica cu mesaj limpede figurează cu cinste în istoria litera- 
turii ruse alături de cele mai valoroase opere ale marilor săi 
contemporani. Și nu întimplător versurile rileeviene au fost 
citate abundent în depoziţiile decembriştilor, s-au cîntat 
frecvent la reuniunile din Petersburg sau Moscova, cit şi 
în mediul militar de pe întreg cuprinsul Rusiei. În pofida 
represiunilor draconice, cîntecele revoluţionare scrise de 
Rileev în colaborare cu Aleksandr Bestujev n-au putut fi 
şterse din memoria generaţiilor următoare. 

Ecoul creaţiei poetului-tribun este uşor depistabil în toate 
cele trei etape ale mişcării de eliberare din Rusia. 

Ogariov, care în anul spinzurării conducătorilor decembriști, 
la o vîrstă adolescentină, a jurat solemn împreună cu tovarășul 
său nedespărţit Herzen, în faţa «întregii Moscove», să-şi 
închine viaţa luptei cu autocraţia, a exprimat clar atitudinea 
generaţiei sale faţă de autorul lui Voinarovski și Nalia'ko. 


Rileev mi-a fost far anume, 
Părintele-mi spiritual, 

Care mi-a fost cu al său nume 
Îndemn spre eroism în lume 
Şi-o stea [intind spre ideal. 

Într-un alt poem, scris în perioada cînd decembriştii încă 
își zăngăneau cătuşele în ocnele siberiene, același Ogariov 
se angaja să propage neobosit opera lui Rileev: 


Vom smulge versul tău uitării 
Şi întiva sloboda-ne zi 
Măreaţa-ţi umbră-n geana. zării 
Întreagă o va limpezi. 


Peste citeva decenii de la moartea poetului teascurile 
primei tipografii libere, londoneze, a lui Herzen, i-au impri- 
mat versurile în paginile ziarului Clopotul şi ale revistei 
Steaua polară; le-au difuzat temerar proclamaţiile scoase 
în adîncă ilegalitate în Rusia ţaristă; copiști anonimi le-au 
transcris cu pietate și le-au transmis din mînă în mînă, în- 
fruntind iscoadele ţarului. Versul grav al poetului care s-a 
jertfit pentru cele mai înalte aspirații ale poporului său a 
fost mereu prezent în arsenalul agitatoric al acelora care 
au pășit cu fermitate pe calea deschisă de decembrişti. 

Dar nu numai creaţia rileeviană persistă de aproape un 
secol şi jumătate în memoria compatrioților săi. Imaginea 
revoluționarului dîrz, care, după cum spunea Herzen, s-a 
dus conştient la moarte sigură pentru a trezi la o viaţă nouă 
tinăra generaţie, a dăinuit mereu, cu toate încercările istori- 
cilor burghezi de a trece sub tăcere activitatea lui în mișcarea 
de eliberare și a-l considera doar un simplu poet. 

Încadrat în Asociaţia secretă din nord mai tirziu decit alţii, 
Rileev s-a străduit să imprime o nouă orientare activităţii 
acestei organizaţii, a creat o «aripă rileeviană » în cadrul 
ei, recrutînd și grupînd în jurul său elemente tinere, entuziaste 
și devotate, cu ajutorul cărora a reuşit în scurtă vreme să 
îndepărteze de la conducere pe « filantropii » şovăielnici în 
problemele tactice şi politice. Dacă, bunăoară, Nikita Mura- 
viov și Serghei Trubeţkoi propuneau ca în Asociaţie să fie 
primiţi numai « oameni constanţi şi chibzuiţi », deoarece — 
zicea ultimul — « numărul prea mare nu poate suplini cali- 
tatea», Rileev a căutat să înroleze în rîndurile decembriştilor 
cît mai:mulți oameni tineri, de nădejde, indiferent din ce 
clasă ar proveni. Astfel, el s-a străduit să atragă în organi- 
zaţie reprezentanţi ai negustorimii, să creeze puncte de spri- 
jin la Kronstadt, printre ofiţerii de marină, să influenţeze 

asupra «poporului simplu », să propage ideologia revoluţio- 
nară în cercuri cit mai largi, să pregătească pentru luptă 
coloniile militare din Novgorod, sfătuindu-l pe Kahovski 
să accepte o slujbă acolo şi interesindu-se îndeaproape de 
starea de spirit a coloniştilor. Rileev a susținut cu convingere 
necesitatea unificării cu Asociaţia secretă din sud, a fost cel 
mai înflăcărat adept al ideii de a nimici familia imperială, 
de a elibera neîntirziat țărănimea şerbită şi a nu pierde 
momentul favorabil răscoalei, chiar dacă organizaţia nu 
dispune de forţe suficiente. În sfîrşit, însăși răscoala din 14 
decembrie 1825 este o încoronare a activității prodigioase 
și a fermităţii revoluționare a lui Rileev. Dorinţa de a sub- 
mina prejudecata aristocratică și de a găsi o posibilitate de 
înțelegere cu țărănimea şi cu ostașii, pentru a-i atrage la 
luptă împotriva autocrației, s-a formulat şi a fost sprijinită 
tot de «aripa rileeviană », care însă pină la urmă a trebuit 
să renunţe la această idee, deşi se discutase ca în caz de nereu- 
şită să se retragă în coloniile militare din apropierea Peters- 
burgului şi să continue de acolo bătălia începută. 

«Aripa rileeviană, subliniază academicianul M. V. Neci- 
kina, era mai uşor împinsă înainte de către viaţă, răspundea 
mai prompt cerinţelor ei, trăgea concluzii mai radicale din 
aceste cerințe... Tematica legată de popor a fost inclusă 
mai organic în conștiința lui Rileev şi â tovarășilor săi; 
el judecau mai radical despre masele populare, cu toate 
că voiau în mod sincer să evite repetarea evenimentelor 
din vremea lui Pugaciov.» 

Imaginea luminoasă a poetului-cetățean şi a revoluţio- 
narului căzut în luptă cu opresorii a rămas vie în memoria 
generaţiilor, fiindcă, după cum spune V. I. Lenin, « devota- 
mentul nețărmurit faţă de revoluţie şi propaganda revolu- 
ționară în rîndurile poporului nu se irosesc în zadar nici chiar 
atunci cînd decenii întregi despart semănatul de culesul 
recoltei >...1 

Și astăzi, poporul rus liber, care construieşte comunismul, 
cinsteşe «măreața umbră» a lui Kondrati Feodorovici 
Rileev. 


1 V, I. Lenin, op: cit., pag. 275. 

